
Niveluri calibrate între 600-1000: Stările iluminate 


Cuvânt înainte 


Scopul lucrărilor anterioare a constat în explorarea şi explicarea unei noi tehnici de cercetare 
bazate pe conştiinţă, respectiv aplicarea ei în toate domeniile vieţii, incluzând experienţele şi 
înțelegerile de natură spirituală. A urmat în mod natural dezvoltarea unei ştiinţe pragmatice şi 
clinice a adevărului, ce putea fi folosită ca o busolă în vederea ghidării nesfârşitelor căutări umane 
ale adevărului. După cum am descris şi în studiile anterioare, dată fiind structura ei intimă, mintea 
umană e incapabilă să discearnă adevărul de falsitate, acesta fiind un fapt de care omenirea este 
conştientă în mod dureros. Preţul acestei ignoranțe şi limitări s-a dovedit enorm: nu doar indivizi 
izolați, ci şi întregi civilizaţii au traversat numeroase perioade de agonie, suferință şi moarte. 

Nivelele conştinţei vor fi examinate în special pentru folosul studentului spiritual, al devotatului, 
precum şi al persoanelor integre interesate de autoîmbunătățire. Prin analizarea diferitelor obstacole 
şi nivele ce trebuie depăşite, unele principii ce sprijină evoluţia spirituală se dovedesc a fi 
autorevelatoare. 

Prin urmare, lucrarea de față este mai degrabă un manual practic decât o analiză comprehensivă, 
asa cum a fost în cărțile anterioare (de exemplu, Secţiunea întâia din Adevăr vs Falsitate). Dar, deşi 
au fost prezentate şi în lucrările anterioare, principiile fundamentale vor fi reluate din nou. Prin 
urmare, materialul pe care-l ţineţi în mâini se adresează şi căutătorilor frustraţi, care, deşi au citit 
totul şi au fost peste tot, asistând la tot felul de seminar», constată că efortul lor e zadarnic ("Mintea 
e asemenea unui burete; a absorbit toate informaţiile, dar eu sunt tot în acelaşi loc"). 

Deoarece nivelele inferioare ale conştiinţei sunt cele mai dureroare şi mai dificil de îndurat, mi 
se pare cel mai potrivit să începem analiza noastră de la baza scării conştiinţei, chiar cu ele. Trebuie 
spus însă că, deşi sunt cele mai dureroase, acest lucru nu înseamnă că sunt şi cele mai dificile de 
depăşit. Ba chiar dimpotrivă: însăşi suferința indusă de aceste nivele inferioare se constituie într-un 
motiv puternic de a le depăşi, pentru a găsi alinare. 

În procesul depăşirii nivelelor conştiinţei, importanţa voinţei umane este subliniată mereu şi 
mereu, deoarece constituie cea mai relevantă funcţie a lucrării spirituale. Putem spune chiar că 
voinţei i s-a dat prea puţină atenție în comparaţie cu uriaşa ei importanță, căci voinţa reprezintă de 
fapt o invitaţie adresată intervenției Divine. 


Prefaţă 


După cum am spus deja, cercetarea fundamentală asupra naturii şi nivelelor conştiinţei a mai 
fost descrisă şi în lucrările anterioare. Prima a fost publicată în forma unei dizertaţii (Analiza 
cantitativă şi calitativă şi calibrarea nivelelor conştiinţei umane, 1995). Tot în 1995 a urmat 
Putere vs Forţă, incluzând şi explicaţii şi elaborări suplimentare. Următoarele două cărți au fost 
dedicate adevărului spiritual şi Iluminării: Ochiul Sinelui (2001) şi Sinele: Realitate şi 
Subiectivitate (2003). 

în vreme ce ultimele două cărți au fost dedicate Iluminării personale, Adevăr vs Falsitate 
(2005) a investigat distribuţia şi evoluţia nivelelor conştiinţei în viaţa publică, în societate 
precum şi în indivizi. Țelul acestui studiu a constat în dezvăluirea unei căi spre pace şi 
integritate, speranţa sa declarată fiind diminuarea probabilității războaielor prin oferirea unei 
ştiinţe a adevărului accesibile, pragmatice şi aplicabile clinic. 

Această carte revine asupra individului şi îşi propune studierea blocajelor experimentale 
subiective aflate în calea progresului conştiinţei şi a conştienţei spirituale. Materialul este 
fundamentat pe o multitudine de surse, inclusiv pe 50 de ani de practică psihiatrică şi psihanaliză, 
respectiv 25 de ani de cercetări asupra naturii conştiinţei şi a experienţelor spirituale subiective şi 
transformative. 

În această carte, ca şi în cele precedente, sunt incluse nivelele calibrate ale principalelor 
afirmaţii. 


Trebuie remarcat însă, că datorită unor descoperiri mai recente survenite în cadrul cercetării 
conştiinţei, instrucţiunile referitoare la modalitatea de efectuare a testului kinesiologic au fost 
revăzute şi actualizate (vezi Anexa C). 


Introducere 


Câmpul energetic universal şi omniprezent numit conştiinţă este o putere şi o dimensiune 
infinită, aflându-se dincolo de timp şi este prin excelență nonlinear ca şi compoziție. Reprezintă 
"lumina lumii" ce emană de la Nemanifestat către Manifestat, de la nonlinearul cu potenţialități 
infinite către expresiile sale lineare, precum desfăşurarea Creaţiei (domeniul fizic circumscris şi 
perceput). 

Puterea câmpului infinit al conştiinţei şi potenţialitatea sa infinită se manifestă ca materie. Mai 
târziu, interfața Luminii Divinităţii, în calitatea ei de câmp al conştiinţei, generează prin 
interacțiunea cu materia emergenţa acelei calități unice a energiei vieții însăşi. Deşi materia are o 
potențialitate enormă, îi lipseşte calitatea înnăscută sau puterea de a evolua în câmpul existenței 
numit "viață". Dimensiunea timpului e generată de materie plus evoluție. Apoi, materia la care se 
adaugă timpul este exprimată ca spațiu, iar existența timpului, spațiului şi materiei se poate discerne 
prin inteligenţă, un aspect al Divinităţii exprimate ca Viaţă. Viaţa emană exclusiv ca o consecinţă a 
Divinităţii, iar acest adevăr este pe deplin confirmabil la nivelul 1000 al conştiinţei, adică nivelul 
Absolutului. 

Creaţia poate fl capabilă de a fi cunoscută exclusiv în virtutea prezenţei conştiinţei, care 
reprezintă însăşi matricea existenței. Astfel, conştiinţa este realitatea ireductibilă a priori prin care 
linearul e perceput de conştiența subiectivă a nonlinearului. 

Conştiinţa evoluează apoi prin nivele progresive de putere, ce pot fi calibrate într-un fel 
asemănător cu modul de măsurare al undelor energetice, respectiv al binecunoscutelor stratificaţii ce 
compun spectrul electromagnetic. 

În anii '70 ai secolului trecut a apărut o ştiinţă clinică bazată pe folosirea energiei vieții şi a 
interacțiunii acesteia cu câmpul infinit al conștiinței înseşi. Acest lucru a avut drept rezultat 
nivelele calibrate ale Hărţii Conştiinţei, binecunoscută la rândul ei în toată lumea, date fiind 
prezentările printr-o serie de cărți publicate în multe limbi precum şi numeroasele conferințe 
ținute în SUA, Canada, Asia şi Europa. 

Nivelele amintite erau stratificate în conformitate cu valoarea lor calibrată numeric de putere, pe 
o scală logaritmică de la 1 la 1000, unde 1 indică existența, iar 1000 cel mai înalt câmp energetic 
posibil în domeniul uman, atins doar de câţiva oameni în tot cursul istoriei, numiți în mod tradițional 
Marii Avatari (fondatorii celor mai importante religii ale lumii, precum lisus Hristos, Buddha, 
Zoroastru şi Krishna). Aceştia au fost iluminaţi de către Prezenţa Divină ce a înlocuit mintea umană 
obişnuită, lineară şi limitată cu realitatea nonlineară. sinele indică prezenţa Divinităţii imanente şi 
este numit uneori în literatura clasică prin termenul de Minte Universală. Prin transcedență, 
sinele eului e înlocuit de sinele non-eului (vezi Hawkins, 1995, 2001, 2003). Acest fenomen a 
fost numit în mod tradițional Iluminare. 

Apariţia unei ştiinţe clinice a adevărului a fost descrisă în lucrările anterioare. O afirmaţie 
importantă cu privire la câmpul infinit al conştiinţei e aceea că el reprezintă Absolutul, prin care 
toate celelalte pot fi calibrate în funcţie de gradul în care se raportează la el. Mecanismul rezidă în 
ştiinţa clinică a kinesiolo- giei, ce utilizează sistemul nervos uman şi energia vieţii (după cum e 
exprimat prin sistemul energetic de acupunctura) ca pe un instrument de măsură biologic foarte 
sensibil (tehnica neputând fl duplicată cu ajutorul in fumentelor ştiinţifice neînsufleţite). în prezența 
Adevărului, musculatura corpului se întăreşte, iar dacă e confruntată cu minciuna (care reprezintă de 
fapt absenţa adevărului şi nu opusul acestuia), slăbeşte. Acesta este un răspuns rapid şi tranzitoriu, 
ce revelează rapid nivelul de adevăr al stimulului prezentat. 


Câmpul infinit, atemporal, atotputernic şi atotprezent al conştinței e comparabil cu un câmp 
electrostatic care rămâne inert dacă nu e declanşat de apariţia unei sarcini electrice care 

să-l activeze. Apoi, amintitul câmp electrostatic va răspunde la rândul lui cu o sarcină egală şi 
opusă, de exact acelaşi nivel. în şi prin sine, câmpul electrostatic nu face nimic altceva decât să 
răspundă şi să înregistreze. 

Spre deosebire de câmpul electrostatic, câmpul atemporal al conştiinţei e permanent şi, prin 
urmare, înregistrează tot ce s-a petrecut sau a existat în cadrul timpului, spațiului şi evoluţiei. 
Câmpul însuşi se află dincolo de timp, spaţiu ori altă dimensiune cunoscută, deoarece cuprinde toate 
dimensiunile, fară a fi influențat de acestea. Câmpul infinit este omniprezent, omnipotent, 
omniscient şi singurul identificabil cu Absolutul prin care toate expresiile evoluţiei sau existenţei 
pot fi comparate. 

Tot ceea ce există în univers, inclusiv un gând pasager, e înregistrat pentru totdeauna în câmpul 
atemporal al conştiinţei, care se află peste tot în egală măsură. Tot ceea ce s-a întâmplat vreodată 
este disponibil deoarece câmpul se află dincolo de timp şi spaţiu. Nu există aici sau acolo, nu există 
acum şi atunci. Totalitatea este în mod egal şi permanent prezentă peste tot. 

Prin urmare, Harta Conştiinţei este un ghid foarte practic şi pragmatic, menit înțelegerii 
nivelelor evolutive ale conştiinţei ce trebuie depăşite pe drumul progresului spiritual, iluminării sau 
îmbunătăţirii de sine. Ea oferă totodată o hartă pragmatică a obstacolelor ce trebuie depăşite pentru a 
atinge nivelele optime şi mai benefice ale conştiinţei. Calibrârile nu stabilesc adevărul, ci doar îl 
confirmă, permițând totodată şi alte corelaţii adiționale. 


SECȚIUNEA INTAI 
Niveluri calibrate sub valoarea 200 - Eul 


Privire generală - Scala conştiinţei 


Capitolul 1. Ruşinea şi Disperarea.............. (Nivel calibrat 20) 
Capitolul 2. Vinovăţia şi ura vindicativă.....(Nivel calibrat 30) 
Capitolul 3. Apatia ..... mea men (Nivel calibrat 50) 
Capitolul 4. Durerea... nenea (Nivel calibrat 75) 
Capitolul 5. Frica... serenas: (Nivel calibrat 100) 
Capitolul 6. Dorinţa... „mean (Nivel calibrat 125) 
Capitolul 7. Furia... casion (Nivel calibrat 150) 
Capitolul 8. Mândria......cme nenea (Nivel calibrat 175) 


PRIVIRE GENERALĂ 
Scala Conştiinţei 


Pentru a înţelege nivelele calibrate ale conştiinţei, e util să recapitulăm modul în care a apărut 
aceasta pe planetă, precum şi evoluţia ei de-a lungul istoriei, începând cu regnul animal până la 
expresia sa prin omenire. Punctul iniţial de interes rezidă în evoluţia eului, cu limitările sale 
înnăscute. Termenul eu are o altă semnificație în lucrarea spirituală decât în psihologie, 
psihanaliză sau în teoriile lui Jung şi Freud. Diferenţele vor fi clarificate ulterior. 

Eul nu poate fi depăşit dacă e perceput ca un duşman. El reprezintă o moştenire biologică şi fară 
el nimeni nu ar mai fi în viață pentru a se plânge de limitele sale. Prin înțelegerea originii şi 
importanţei sale pentru supravieţuire, eul poate fi văzut deopotrivă ca fiind benefic, dar înclinat să 
devină nestăpânit şi să cauzeze probleme emoţionale, psihologice şi spirituale în cazul în care nu e 
depăşit. 

De la Nemanifestat la Manifestat, energia conştiinţei însăşi interacționează cu materia şi 
reprezintă acea expresie a Divinităţii prin care apare viaţa, în formele cele mai timpurii, expresiile 
animale ale vieții erau foarte primitive şi nu aveau o sursă interioară cunoscută de energie. Prin 
urmare, supraviețuirea depindea de atragerea acestei energii din exterior. Aceasta nu constituia o 
problemă în regnul vegetal, unde clorofila transforma automat energia solară în procesele chimice 
necesare. Viaţa animală a trebuit să câştige ceea ce îi era necesar din mediul înconjurător, iar 
principiile stabilite atunci au fundamentat esența eului, care şi acum este centrată în principal asupra 
intereselor personale, achiziției, cuceririi şi rivalităţii cu alte organisme în vederea supraviețuirii. Cu 
toate acestea, e important de notat că el deţine şi alte însuşiri, precum curiozitatea şi căutarea, deci 
prin urmare şi capacitatea de a învăţa. 

Pe măsură ce evoluţia a progresat, mecanismele de supravieţuire au devenit mai elaborate, ca şi 
calitatea inteligenţei, prin intermediul căreia informaţia e dobândită, stocată, procesată, comparată, 
integrată, corelată şi stratificată. Această observaţie stă la baza teoriei "modelului inteligent" ce nu 
necesită nici o presupunere cu privire la Divinitate sau Creator. Ea confirmă că una din calitaţile 
înnăscute ale energiei vieții e aceea că prin experiență, aceasta acumulează informaţii şi e capabilă 
să le proceseze într-o integrare progresivă şi într-o stratificare complexă. 

Apoi, viaţa a evoluat progresiv în forme tot mai înalte, iar dacă această evoluţie este redată în 
forma unei hărți ce acoperă perioade mari de timp, expresia ei în regnul animal devine evidentă. 


NIVELELE DE CONŞTIINŢĂ ALE ERELOR ARHEOLOGICE 


perioada durata forma de viață nivelul 
era aproximativă calibrat 
geologică (milioane ani) al vietii 
Cuaternar 1 Dezvoltarea şi dominația omului 212 
Terţiar superior 60 -Animale şi plante moderne. 212 
Terțiar inferior -Dezvoltarea rapidă a mamiferelor, 112 
respectiv a insectelor şi plantelor 
modeme 
Cretacic 60 -Mamifere primitive ultimii 84 
dinozauri 


-Dezvoltarea plantelor cu flori; 
primele păsari şi mamifere 


Jurasic 35 Diversificarea reptilelor; conifere 68 
Triasic 35 Apariția dinozaurilor, plantele 62 


cicade, peştii vertebrați 


Permian 25 Dezvoltarea reptilelor şi insctelor 45 
modeme; numeroase grupuri de 
plante şi animale 


Carbonifer 85 Primele reptile, amfibii şi insecte 35 
primitive, conifere primitive 
Devonian 50 Primele amfibii. Primii melci de 27 


uscat. Plante primitive. Primele 
forme de viaţa terestra 

Silurian 40 Scorpioni. Primii peşti cu branhii. 17 
Recifuri de corali 


Ordovician 90 Primii peşti şi melci. 12 
Primele apariții ale multor 
nevertebrate marine. 


Cambrian 70 Primele nevertebrate marine 8 
Precambrian peste 1300 Protozoare 2 
Alge, licheni, bacterii. 1 


Cele mai vechi roci datează de aproximativ 1,850.000.000 ani. 


Este de observat că la nivelele conştiinţei situate sub valoarea 200 (cu excepția majorității 
păsărilor), viaţa ar putea fi descrisă prin termenul de "rapace". Ea îşi dobândeşte energia pe seama 
celorlalți şi, dat fiind că supraviețuirea se bazează pe achiziţii, ea îi vede pe ceilalți ca pe nişte rivali, 
competitori şi duşmani. Până la nivelul 200 al conştiinţei, viata este, prin urmare, plină de rivalități 
şi interese personale, deoarece îi percepe pe ceilalți ca pe nişte duşmani potenţiali. Ea poate fi 
etichetată aşadar, pentru a recurge la termeni mai moderni, ca fiind posesivă, competitivă, ostilă şi, 
în expresiile sale extreme, agresivă şi crudă. 

La nivelul 200 al conştiinţei survine o transmutație spre manifestări mai benigne, ce ar putea fi 
exemplificate prin trecerea de la carnivore la ierbivore. De la nivelul 200 al conştiinţei în sus natura 
vieţii devine mai armonioasă. Apar sentimentele materne însoţite de grija față de ceilalți, loialitatea 
de grup, identificarea cu alţii şi începutul a ceea ce mai târziu, în cadrul naturii umane, se exprimă 
ca simț al relaţiei, socializare, joc, formarea familiei şi cooperarea de grup pentru atingerea unor 
obiective comune. 


Regnul animal 


Câine care dă din coadă. .500 


Odată cu progresul evoluţiei, bipedele au câştigat două membre de care nu aveau nevoie 
pentru locomoţie aşa că, stând în poziţie verticală, au pornit pe calea dexterităţii manuale şi, în 
urma apariției degetului mare, au fost în stare să manevreze şi să creeze unelte. 

Complexitatea crescută a fost facilitată de apariţia lobului frontal şi a cortexului prefrontal 
ca locus anatomic al inteligenței umane. Cu toate acestea, din cauza predominării instinctelor 
animale, inteligenţa a servit la început instinctelor primitive. Astfel, cortexul prefrontal a 
devenit un mijloc pus în slujba supravieţuirii animale. Aşa cum e evident din observaţiile 
efectuate, evoluţia reprezintă Creaţia şi, în acelaşi timp, calitatea principală a Creaţiei este 
evoluţia - deoarece, de fapt, ele sunt unul şi acelaşi lucru. 

Omul primitiv a apărut începând probabil cu trei milioane de ani în urmă (Lucy) şi apoi, 
mult mai târziu, în formele lui Homo Neanderthal, Cro Magnon, Homo Erectus şi altele, toate 
calibrând în jurul nivelelor 80-85. Cel mai recent, probabil cu 600.000 de ani în urmă, a apărut 
în Africa predecesorul omului modem - şi anume Homo Sapiens Idei ta, ce prezenta un nivel 
calibrat al conştiinţei similar, de 80-85. 

Persistenţa eului primitiv în om se manifestă prin miezul narcisist al "egotismului" care, la 
nivelele situate sub valoarea 200, indică menţinerea atributelor primitive ale interesului egoist, 
indiferenței față de drepturile celorlalți şi perceperii acestora mai degrabă ca pe nişte 
competitori şi duşmani decât ca pe nişte aliaţi. Din raţiuni de securitate, oamenii s-au adunat în 
grupuri şi au descoperit beneficiile cooperării (care, şi ele, au reprezentat un corolar al 
expresiilor animale ale formării grupului, haitei şi familiilor, manifestate în regnul mamiferelor 
şi păsărilor). 


Nivelul calibrat de conştiinţă al omului a evoluat încet. Astfel, în momentul naşterii lui 
Buddha, conştiinţa colectivă a întregii umanităţi calibra la nivelul 90. Ea a crescut la aproape 
100 în momentul naşterii lui Hristos şi încet, în ultimele două milenii, a evoluat până la 
valoarea 190 unde a stagnat multe secole până la sfârşitul anilor 1980. Atunci, aproximativ în 
momentul Convergenţei Armonice de la sfârşitul acestei perioade, a sărit brusc de la nivelul 
190 la 204-205, unde a rămas până în noiembrie 2003, când, din nou, a sărit brusc până la 
actualul nivel de 207. în prezent, aproximativ 78% din populaţia lumii calibrează sub nivelul 
200 al conştiinţei din care 49% se găsesc în America. Semnificaţia faptului că nivelul de 
conştiinţă al aproximativ 80% din totalul populaţiei lumii este încă sub valoarea 200 este că 
lumea e dominată de instincte, motivații şi comportamente animale primitive, aşa cum se poate 
vedea în orice buletin de ştiri. 

Una dintre semnificațiile majore ale Scalei Calibrate a Conştiinţei (vezi mai jos) este că 
nivelul 200 diferenţiează adevărul de falsitate. Prin urmare, nivelele situate peste valoarea 200, 
ce progresează algoritmic, indică puterea, iar cele de dedesubt se corelează cu forţa, indiferent 
de expresiile pe care le ia aceasta: fizice emoționale ori sociale. Diferenţa poate fi exprimată 
plastic prin dictonul conform căruia condeiul (ideologia) este mai puternic decât sabia (forţa). 

Foarte important este şi faptul că, la nivelul 200 al conştiinţei fiziologia creierului se 
schimbă şi ea dramatic, ceea ce reprezintă, prin urmare, pragul de la care calitatea vieții se 
modifică - şi aceasta nu numai în ceea ce îi priveşte pe oameni, ci şi în cadrul regnului animal, 
marcând tranziția de la speciile prădătoare la cele domestice. Acest lucru este exprimat prin 
apariţia grijii pentru bunăstarea, supraviețuirea şi fericirea celorlalți, şi nu doar a propriei 
persoane. Beneficiile evoluţiei interesului pentru ceilalți şi a creşterii spirituale sunt arătate cu 
claritate în următoarea schiță: 


Corelarea nivelelor conştiinţei cu rata fericirii 


Nivel Logaritm Procent 
Iluminare 700-1000 100 
Pace 600 100 
Bucurie 570 99 
Iubire necondiționată 540 96 
Iubire 500 89 
Raţiune 400 79 
Acceptare 350 71 
Disponibilitate 310 68 
Neutralitate 250 60 
Curaj 200 55 
Mândrie 175 22 
Furie 150 12 
Dorinţă 125 10 
Frică 100 10 
Durere 75 9 
Apatie 50 5 
Vinovăţie 30 4 
Ruşine 20 1 


Dinamica eului va fi examinată pe larg în capitolele cc urmează (fiecare capitol fiind 
dedicat unui nivel) clarificând în detaliu subiectul. 


CAPITOLUL 1 


Ruşinea: Disperarea 
(Nivelul calibrat 20 sau sub acesta) 


Introducere 


Nivelul Ruşinii se apropie periculos de moarte. Cei aflați aici pot alege să moară recurgând la un 
act conştient de sinucidere sau, într-un mod mai subtil, prin refuzul de a lua acele măsuri şi atitudini 
care le-ar putea prelungi viața. Tot aici întâlnim adesea şi moartea cauzată de neglijare, indiferență 
sau accidente. Cu toții suntem conştienţi într-o măsură mai mare sau mai mică de durerea provocată 
de umilință şi discreditare. De ruşine, ne punem capul în pământ şi aproape că ne dorim să devenim 
invizibili. Exilarea reprezintă un partener tradițional/ accesoriu obişnuit al ruşinii, iar în societățile 
primitive, din care provine întreaga umanitate, exilarea echivala cu moartea. Ea stă la baza fricii de 
respingere, dezaprobare şi eşec. 

Experiențele din copilărie, cum sunt de exemplu neglijarea ori abuzurile fizice, emoționale şi 
sexuale conduc la ruşine şi marchează personalitatea pe viață, exceptând cazul în care sunt rezolvate 
ulterior. După cum a stabilit Freud, ruşinea produce nevroze. Ea este distructivă pentru sănătatea 
emoțională şi psihologică şi, ca o consecinţă a stimei scăzute de sine, predispune la dezvoltarea 
afecţiunilor psihice. O persoană a cărei personalitate are la bază Ruşinea este timidă, retrasă, 
introvertită şi depreciativă față de propria valoare. 

Ruşinea este folosită ca unealtă a cruzimii, iar victimele sale devin adesea, la rândul lor, crude. 
Copiii ruşinoşi sunt cruzi deopotrivă cu animalele şi cu ei înşişi. Comportamentul persoanelor a 
căror conştiinţă se situează abia la nivelul 20 este unul periculos. Aceşti oameni sunt predispuşi la 
halucinaţiile proprii unei naturi acuzatoare, la paranoia, în vreme ce alţii devin psi- hotici sau 
comit crime bizare. 

Unii indivizi marcați de Ruşine îşi compensează acest neajuns prin perfecționism şi rigiditate, 
devenind încrâncenaţi şi intoleranți. Exemple notorii ale acestui fapt sunt extremiştii morali, ce 
formează grupuri vigilente, proiectând asupra altora (pe care se simt apoi îndreptățiți să-i agreseze) 
propria lor ruşine inconştientă. Nu de puţine ori, criminalii în serie au acționat sub resortul ruşinii, al 
urii şi a moralismului sexual, justificându-şi faptele prin ideea de pedepsire a femeilor "rele". 
Deoarece trage în jos întregul nivel al personalității, ruşinea cauzează vulnerabilitate şi față de 
celelalte emoții negative, generând astfel de multe ori îngâmfare, mânie şi vinovăţie. 


Tablou clinic 


Depresia severă reprezintă un nivel grav al conştiinţei, ce poate imobiliza şi chiar ameninţa 
viaţa. Ea nu survine doar în cazul indivizilor ci, de asemenea, e aplicabilă şi unor grupuri mai mari 
de oameni, care mor din cauza apaţiei sau chiar recurg la suicid. 

Disperarea este caracterizată de neajutorare şi lipsă a speranţei, fiind descrisă, prin urmare, ca o 
stare despiritualizată, înfiorător de greu de îndurat. Voința de a trăi e pierdută, dar în profunzimile 
acestei stări până şi actul sinuciderii devine imposibil din cauza lipsei de energie. Sinuciderea pasivă 
survine prin refuzul hranei sau a celor necesare vieții fizice. Paradoxai, odată ce persoana în cauză 
depăşeşte nivelurile severe ale apatiei şi depresiei, obține mai multă energie şi devine capabilă să 
ducă la final actul suicidal, ceea ce explică paradoxul medical conform căruia antidepresivele pot 
cauza suicidul mai cu seamă în cazul copiilor şi adolescenților. Acest fenomen a fost binecunoscut 
din punct de vedere clinic cu multă vreme înainte ca antidepresivele să fie descoperite. Atunci când 
persoana depresivă şi apatică începe să-şi îmbunătățească starea, faza depresiei agitate trece într-una 
în care există suficientă energie pentru comiterea actului suicidal. Cu mulți ani în urmă, înainte de 


descoperirea antidepre- sivelor, pacienții erau puşi sub supraveghere strictă pe toată durata perioadei 
de trecere de la apatie la starea agitată (Hawkins, 2005). 

Ruşinea reflectă de asemenea ura fața de propria persoană — care, dacă e îndreptată spre 
exterior, poate rezulta în agresiuni severe, uneori chiar criminale. Este de remarcat faptul că un 
procent semnificativ al adolescenților criminali urmau tratamente cu antidepresive. 

Depresia e acompaniată de schimbări majore ale fiziologiei creierului, precum şi de nivele joase 
ale neurotransmițătorilor precum serotonina şi NOREPINEFRINA/ noradrenalina. înclinația spre 
depresie include o serie de factori genetici şi karmici puternici şi se manifestă adesea în cadrul 
aceleiaşi familii. E corelată cu vulnerabilitatea la alcoolism. Se estimează că minimum o treime 
dintre adulți vor avea o depresie serioasă ori moderată la un moment în viaţa lor. 

Din punct de vedere clinic, în general, depresia necesită ajutor specializat. Şi, pentru a complica 
şi mai mult lucrurile, să mai spunem că e destul de dificil să diferenţiem tendințele suicidale reale 
de, relativ mai frecventele gesturi sau ameninţări de acest gen ce provin dintr-o problemă total 
diferită (corelată de regulă cu resentimente şi relaţii interpersonale). 

Depresiile severe pot fi depăşite în anumite condiţii, dar reclamă întotdeauna ajutor psihiatric 
sau medical specializat, precum şi sprijin şi protecţie. Depresia e însoțită de o pierdere a speranței şi 
voinţei de a trăi, mai cu seamă la persoanele singure şi izolate, la bătrâni, ori la oamenii obişnuiţi 
care au traversat perioade de stres sever precum divorțul, pierderea persoanei iubite, faliment 
financiar, doliu. Cât priveşte sinuciderea, ea reprezintă o cauză principală a morţii adolescenților. 

Asemeni altor maladii, problemele emoţionale majore sunt compuse din factori fizici, mentali şi 
emoționali. Pot exista de asemenea şi factori interpersonali şi sociali, precum şi influenţe karmice. 
Vindecarea poate necesita abordarea unuia, ori a tuturor factorilor de mai sus. Chiar şi o problemă 
fizică aparent minoră, precum o hipoglicemie nediagnosticată, poate constitui o cauză majoră 
(multe persoane depresive au depăşit această stare renunțând să mai consume zahăr). Eşecul de 
a căuta sau de a accepta un ajutor adecvat se datorează frecvent mândriei (spirituale), negării 
(psihologice) sau pur şi simplu ignoranței (karmice). Fluctuaţiile de dispoziţie afectează apoi 
relaţiile inter- personale şi chiar pe cele de muncă (de exemplu, criminalii care îşi distrug şi 
ucid colegii de serviciu). Pot fi analizaţi toți factorii constitutivi, şi, graţie smereniei, se poate 
obţine vindecarea chiar şi în gradele mai grave (aproape fatale) ale bolii, după cum se observă 
în cazul grupurilor spirituale care lucrează pentru vindecări. 


Atracția morții 


Deşi există presupunerea comună că toată lumea se teme de moarte şi are o aversiune față de ea, 
uneori moartea pare a fi atractivă, reprezentând sfârşitul suferințelor sau un act final de răzbunare, 
sacrificiu eroic sau exprimare extremă a urii de sine. Mai trebuie să amintim de "moartea 
romanțată", celebrată pentru drama ei intrinsecă (legende, opere, literatură, de ex. Romeo şi Julieta). 

Fiorul morţii a îmbibat Coloseumul Roman, duelurile şi actele de război. "Flirtul cu moartea" 
reprezintă de asemenea o atracție spre asumarea unor riscuri majore (vezi de exemplu reprezentările 
de pe gecile motocicliştilor ori tatuajele ce înfăţişează oase încrucişate şi cranii). 

Moartea poate fi şi ceremonială (harakiri) şi este celebrată solemn prin funeralii în cadrul cărora 
sicriul este tras încet de cai împodobiţi. 

Freud a postulat existența unui instinct intrinsec ai morții pe care l-a numit "Thanatos" (în 
contrast cu Erosul, instinctul vieții), ce este adânc îngropat în inconştientul primitv, de unde exercită 
o influență potenţială ce poate fi consolidată prin îndoctrinare (piloții kamikaze, teroriştii islamici, 
sinuciderile în masă ale sectelor). în prezent, există o lungă listă de aşteptare printre extremiştii 
islamici ("Noi slăvim moartea, nu viața", a spus Bin Laden). Există prin urmare un cult al morții, 
căruia i se conferă strălucire în ochii tinerilor impresionabili şi naivi. Acestora li se induce ideea de a 
comite nu numai acte suicidale, dar şi adevărate carnagii. Au existat numeroşi voluntari pe avioanele 
kamikaze, în timpul celui de-al Doilea Război Mondial. Astfel, deşi un sfârşit dramatic poate avea o 
atracție unică şi o strălucire extraordinară, cel mai adesea sinuciderea este un act disperat coroborat 
cu pierderea credinței sau a speranţei. 


Abordare spirituală: noaptea neagră a sufletului 


Sentimentul de a fi abandonat de Dumnezeu şi lăsat complet lipsit de speranță rezultă într-o 
stare globală de depresie şi poate include o modificare a experienței temporale comparabilă cu cea 
de la nivelurile joase ale iadului pe care le descrie Dante: "Voi cei ce intrați aici, lăsaţi orice 
speranță". Această stare poate fi, de asemenea, una tranzitorie, drept consecință a unei lucrări 
spirituale de integrare intense, mai cu seamă în cazul devotaţilor care renunță la orice precauţie şi 
exploreză cele mai profunde niveluri ale conştiinţei. Ajuns la aceste adâncimi, devotatul intuieşte că 
e necesar să renunţe la eu şi să înlăture orice îndoială. Această stare poate reprezenta nevoia de a 
atinge validarea interioară a adevărului spiritual înaintea abandonului total al eului însuşi. Se 
întâmplă chiar ca această cale să fie urmată şi de atei, care vor să verifice dacă Divinitatea 
există, respectiv dacă se poate supravieţui prezenţei Ei. Depresia spirituală severă poate 
reprezenta şi ultima bătălie a eului pentru supravieţuire. Principala iluzie a eului este că el este 
Dumnezeu şi că în lipsa lui va surveni moartea. Astfel, ceea ce este descris drept noaptea 
neagră a sufletului reprezintă de fapt noaptea neagră a eului. 

Confruntarea cu esenţa eului poate fi neaşteptată, reprezentând o consecință a abandonării 
ataşamentelor odată cu iluziile eului, credinţele spirituale şi religioase false, fanteziile despre 
Dumnezeu ş.a.m.d. 

Paradoxal, noaptea neagră a sufletului este adesea semnul unui progres spiritual semnificativ 
pentru că, în realitate, nu sufletul (Şinele superior), ci eul se află în întuneric. Putem obține un 
oarecare confort dacă ne reamintim dictonul spiritual conform căruia putem urca doar în măsura în 
care cândva am fost jos, respectiv de faptul că lisus Hristos a transpirat sânge în Grădina 
Ghetsemani, sau că Buddha a relatat că s-a simţit ca şi cum oasele i-ar fi fost rupte în timp ce-l 
atacau demonii. 

In străfundurile disperării spirituale şi în cea mai neagră lipsă a speranţei este necasar să urmăm 
învățătura care spune că orice frică reprezintă o iluzie. Rațiunea pentru care este în regulă să 
abandonăm tot ceea ce îndrăgim, laolaltă cu credinţa că esenţa eului reprezintă sursa vieţii, rezidă în 
faptul că aceasta nu este sursa, indiferent cât de intensă ar părea această experiență. Ultima 
barieră pe care trebuie să o depăşim şi s-o abandonăm în favoarea lui Dumnezeu este substratul 
aparent ireductibil al existenţei înseşi. 

Odată cu abandonarea a ceea ce pare a fi sursa şi esenţa ireductibilă a vieţii, uşa se deschide 
larg, la momentul cel mai potrivit din punct de vedere karmic, iar Prezenţa străluceşte prin Radianţa 
Divinităţii. Alături de minte, sinele personal se dizolvă în sinele infinit şi etern, aducând o pace 
profundă şi o stare de Unitate absolută, dincolo de orice noțiune de timp. Această stare nu este 
o consecinţă a minţii sau eului, ci o înlocuire a acestora, -. ce survine atunci când ele încetează 
să mai funcționeze. Ultimele trepte presupun curaj, convingere şi abandonare. In acest punct, 
Adevărul, în forma vibraţiei şi aurei unui adevărat învăţător oferă maximum de ajutor (aşa- 
numita "grație a maestrului"), după cum se întâmplă şi la invocarea salvatorului ales sau a 
realităţii spirituale ultime, fie aceasta Buddha, Hristos sau Dumnezeu direct. 

O altă formă a nopţii negre a sufletului apare drept consecință a căderii dintr-o stare înaltă 
(precum extazul sau bucuria devoțiunii), după cum e descris foarte bine în viețile sfinților creştini. E 
ca şi cum am fi părăsiţi de cel preaiubit (vezi Vieţile Sfinţilor). Aceasta se poate întâmpla din 
cauză că respectiva persoană şi-a folosit karma bună, iar rămăşiţele ataşamentelor karmice ies 
la suprafață pentru a fi procesate şi abandonate şi ele 

lui Dumnezeu. Unele dintre acestea sunt profunde, precum resentimentele îndreptate împotriva 
lui Dumnezeu, cele ale urii de sine, precum şi credinţele îndrăgite, deseori legate de suferința însăşi 
(cum ar fi credința că suferința ar aduce favoruri din partea lui Dumnezeu). 

In timpul nopții negre a sufletului, credința în anumite idei este pusă în antiteză cu adevărata 
Realitate. Toate credințele cu privire la Dumnezeu reprezintă informaţii la mâna a doua, primite de 
la alţii şi preluate ca atare, şi, de aceea, chiar şi acestea trebuie abandonate. Rațiunea acestui fapt 
poate fi găsită analizând aşa-numitul paradox al pisicii, care afirmă că numai o pisică ştie cu 


adevărat ce înseamnă să fii o pisică în virtutea faptului că este o pisică. Ea nu ştie nimic "despre 
ce anume înseamnă să fii o pisică" şi nici nu are vreun sistem de credinţă. Prin urmare, toate 
credințele eronate cu privire la Dumnezeu sunt exterioare realității experimentale. Drumul 
către iluminare trece prin onestitatea profundă a neştiinței. 

Experienţa interioară a Divinităţii în forma Sinelui sau a lui Dumnezeu imanent este foarte 
diferită de credința într-un Dumnezeu transcendent. Aceasta este rațiunea în virtutea căreia Buddha 
ne-a prevenit cu privire la inutilitatea tuturor descrierilor sau nominalizărilor lui Dumnezeu, dat 
fiind că Iluminarea reprezintă o condiție sau o stare în cadrul căreia cunoaşterea se petrece prin 
identitate. In această condiţie sau stare nu există nicio persoană, sau niciun sine, prin analogie cu 
care să putem descrie sinele. Termenul optim prin care am putea descrie totuşi această condiţie 
sau stare este cel de autoefulgență, o stare în care Cunoaşterea îşi este sieşi propria Realitate. 
(Acest subiect va fi reluat şi în capitolele viitoare). 

Deşi termenul karmă nu e folosit în mod specific în cadrul religiilor occidentale, el reprezintă, 
neîndoielnic, o realitate fundamentală, cea a răspunderii spirituale ce determină destinul sufletului 
după moarte. Termenul include, de asemenea, problemele spirituale inerente condiţiei umane, 
inclusiv faptul că umanitatea e caracterizată de o înțelegere spirituală limitată (ignorantă). Astfel, 
scopul vieţii umane este depăşirea acestor limitări moştenite, prin intermediul adevărului spiritual 
revelat de marile religii şi de marii învăţători spirituali. 

Adesea, karma se confundă în Occident cu renaşterea, reîncarnarea sau vieţile multiple. Trebuie 
spus însă că, generic, karma se referă la faptul că sufletul parcurge un drum evolutiv deopotrivă din 
perspectiva originii şi destinului său, fiind responsabil, prin urmare, pentru propriile decizii. 

Oricine are un anumit nivel calibrat al conştiinţei, chiar din momentul naşterii. Din punct de 
vedere pragmatic, modul în care se desfăşoară această condiție poate fi considerat irelevant. 
Diferitele religii, precum şi cercetările efectuate asupra conştiinţei, au furnizat o serie de explicaţii. 
Indiferent care ar fi rațiunile, fiecare individ trebuie să pornească din punctul în care se află în cadrul 
procesului evolutiv. Totuşi, în lipsa unei înțelegeri adecvate asupra karmei, circumstanțele 
individuale pot părea accidentale sau capricioase, fiind astfel în contradicţie cu descoperirile 
obținute pe calea cercetării conştiinţei, care demonstrează limpede că toată creaţia este o reflectare a 
armoniei, Justiției şi echilibrului divin. 


Disperarea karmică 


Disperarea karmică este experimentată adesea prin evenimente tragice sau catastrofe. Există, de 
asemenea, o karmă umană colectivă, bazată, pur şi simplu, pe faptul de a fi om. Ea poate fi 
exprimată ca o condiţie de grup, în virtutea factorilor etnici, religioşi, geografici, respectiv pe baza 
unor fapte sau acorduri din trecut. Karma este lineară, se propagă prin intermediul sufletului şi e 
moştenită ca o consecință a unor acte semnificative ale voinței. Probabilitatea unor asemenea 
consecinţe aparent negative poate fi dedusă rapid din istoria umană, care include frecvent şi recurent 
masacre inutile ale nevinovaţilor, precum şi diferite acte de desacralizare (karma negativă) 

Implicarea în consecințele karmice negative se petrece ca rezultat al acțiunilor din trecut. Astfel, 
aclamarea morţii unui gladiator este semnificativă din punct de vedere karmic pentru faptul că 
respectiva persoană obține satisfacție din suferința sau moartea altora. A aproba folosirea ghilotinei 
înseamnă a te alătura consecințelor karmice ale acesteia. A-ţi face singur dreptate presupune, de 
asemenea, un risc karmic, căci Dumnezeu a spus "Dreptatea e a mea". într-o lume plină de injustiții 
e greu de acceptat ideea că Divinitatea garantează o dreptate absolută. E mai bine să avem încredere 
în dreptatea absolută a lui Dumnezeu, şi să nu judecăm dacă nu vrem să fim judecaţi, fiind util să ne 
amintim de adagiul biblic: "Cel curat să arunce prima piatră”. 

O analogie utilă cu Justiţia Divină (Legile Karmei) rezidă în înțelegerea că acest câmp infinit, 
omniprezent şi omnişcient al conştiinţei este el însuşi Radianţa Divinităţii, în care sunt înregistrate 
toate evenimentele, indiferent cât de minore pot părea. în momentul naşterii, suntem automat aliniați 
la câmpul general karmic ca o consecinţă a calității acestui câmp linear în cadrul câmpului infint al 
conştiinţei înseşi. Astfel, o entitate va putea să-şi materializeze propriul destin numai prin actele 


voinţei. Nivelul calibrat al conştiinţei e afectat în bine sau rău de către deciziile interioare şi actele 
voinţei şi, drept consecință, respectiva entitate va fi atrasă până la propriul nivel de conştiinţă, ce 
este dominat la rândul său de un "câmp de atracție" (vezi Putere vs Forţă, 1995). Astfel, nivelul de 
conştiinţă reprezintă o moştenire karmică. 

Din perspectiva unei înțelegeri generale a naturii conştiinţei se poate vedea că justiția (karma) se 
petrece automat, drept consecință a interacțiunii vibrațiilor sufletului în cadrul câmpului general 
infinit al conştiinţei. Ştiinţa adevărului şi cercetările efectuate asupra nivelului calibrat al conştiinţei 
au confirmat pe deplin validitatea pasajului din Sfânta Scriptură: "Fiecare fir de păr vă este 
numărat". Totul este cunoscut de către câmpul infinit al Divinităţii, prin care justiţia se înfăptuieşte 
automat. Fanteziile umanităţii cu privire la un dumnezeu gelos, zelos, răzbunător şi principală cauză 
a dezastrelor naturale, reprezintă doar proiecții antropomorfice inconştiente. Cu toate acestea, este 
evident că dezastrele naturale de mari proporții ce s-au petrecut de-a lungul istoriei umanității au 
existat chiar înaintea omului, fiind considerate o cauză a sfârşitului erei dinozaurilor 

Pentru a sumariza, să mai spunem că, aşa cum este cunoscut, karma ori destinul spiritual 
reprezintă consecința deciziilor voinței şi determină destinul spiritual după moartea fizică (nivelurile 
celeste, iadul, purgatoriul sau aşa-numitele planuri astrale interioare). Este inclusă şi opțiunea 
reîncarnării în tărâmul fizic uman care, în urma cercetării bazate pe calibrarea conştiinţei, se 
dovedeşte a fi posibilă numai prin asentimentul voinței individuale. Toţi oamenii au ales de 
bunăvoie această cale. In plus, cercetarea conştiinţei confirmă că toate persoanele sunt născute în 
cele mai optime condiţii pentru evoluţia spirituală, indiferent de părerea pe care o au la un moment 
dat cu privire la acest lucru. 

Karma înseamnă cu adevărat responsabilitate şi, după cum am citat în cercetarea spirituală 
anterioară, fiecare entitate este răspunzătoare în fața universului. De asemenea, este binecunoscut că 
aşa-numita karmă pozitivă (fapte bune, rugăciune, serviciu dezinteresat etc) poate compensa sau 
chiar anula karma negativă. Progresul spiritual survine automat din alegerea voinței pozitive, a 
iertării şi iubirii ca mod de a fi în lume şi nu percepând acest sentiment ca pe o tranzacţie aducătoare 
de câştig. 

Procesarea karmei nu include doar această viață, ci şi aspecte istorice evoluţionare demult uitate. 
Lucrarea spirituală poate aduce la suprafață atitudini, gânduri sau credințe reprimate din 
inconştientul personal, ca şi aspecte ale inconştinetului uman colectiv, ce sunt aliniate energetic în 
mod analog sistemului chakrelor din arhetipurile Jungiene (de ex. inima copilului, splina 
războinicului, naivitatea adolescentului, etc). Datorită naturii dezvoltării umane, chiar şi un adult 
matur, inteligent şi pe deplin dezvoltat deţine încă unele porniri infantile şi copilăreşti reprimate sau 
uitate, dar încă funcționale. Una dintre cele mai comune este alternarea dintre o parte bună şi una rea 
(aceasta este zona tulburărilor personalităţii disociate sau împărțite, de tip Doctor Jekyll/Mr. Hyde). 
Dihotomia bine/rău poate fi sursa a numeroase dificultăți psihologice, cea mai comună rezidând în 
proiectarea răului asupra celorlalți. 


Catastrofe de grup: tablou regional şi situațional 


Sărăcia şi inaniţia reprezintă condiții endemice pentru anumite regiuni, culturi şi zone ale lumii, 
după cum am descris într-o lucrare anterioară (. Adevăr versus Falsitate, capitolul 14). 

Aceasta se caracterizează prin rate ridicate de natalitate şi mortalitate infantilă, o speranţă redusă 
de viaţă, o incidență mare a bolilor, războaie civile, cruzime şi genocid în masă. 

Cercetarea conştiinţei confirmă faptul că sărăcia regională endemică are origine karmică şi se 
exprimă în corelaţie cu transmisia genetică. 

Formele timpurii ale umanoizilor (nivel calibrat 85-90), au apărut şi dispărut, iar însuşi Homo 
Sapiens, privit din perspectivă evuluționistă, reprezintă o apariţie foarte recentă. De fapt, chiar în 
acest moment, majoritatea populaţiei lumii (78%) calibrază sub nivelul 200, fapt care iniţiază şi 
atrage experiențe conforme acestui nivel. 

Fiecare nivel calibrat al conştiinţei indică un progres în comparaţie cu cele anterioare şi poate 
reprezenta, de asemenea, nivelul la care au căzut cei aflaţi cândva pe o treaptă superioară, drept 


consecință a alegerilor voliționale. Această posibilitate a regresului nivelului de conştiinţă este 
foarte bine documentată în cazurile liderilor politici faimoşi, care au pornit de la un nivel integru (ce 
calibra în marjele valorii de 400) dar care, ulterior, din cauza megalomaniei, au decăzut la valori 
foarte scăzute (Napoleon, Hitler, etc). Acest fenomen se întâmplă deopotrivă în cazul indivizilor 
obişnuiţi şi în cel al grupurilor, precum Insula Paştelui sau alte societăţi care au apărut şi apoi au 
dispărut. 

Ceea ce e cunoscut drept karmă negativă e indicat uneori şi prin termenul de datorie/păcat. "Şi 
ne iartă nouă greşelile noastre, precum şi noi iertăm greşiţilor noştri". Deşi deciziile voinţei implică 
unele consecințe karmice, acestea sunt remontabile prin intermediul dedicaţiei şi alinierii spirituale 
corespunzătoare. 

Pe măsură ce oamenii evoluează din punct de vedere spiritual, observă că fiecare nivel îşi are 
propriile teste sau tentaţii, în care cei neatenţi pot să cadă. Dintre acestea, cele mai cunoscute sunt 
bogaţia, puterea şi prestigiul. Acest lucru este descris din punct de vedere clinic prin termenul de 
"tentație luciferică" a puterii de dragul puterii, respectiv a exercitării puterii asupra altora. Rădăcina 
erorii rezidă în atribuirea sursei puterii eului, şi nu Divinităţii. Cazuri similare pot fi întâlnite şi în 
lumea seculară, când preşedinţi de corporaţii par a-şi pierde orice legătură cu 

realitatea şi sfârşesc prin a succomba din cauza lăcomiei pentru putere. Ruşinea este şi 
consecința abuzării de statutul spiritual/religios, aşa cum se poate observa în cazul maeştrilor 
decăzuţi, care, cândva se bucurau de bogăţie şi încredere universală. 

O mare parte a literaturii lumii include fabule, aşa cum sunt de exemplu cele referitoare la vechii 
zei greci şi germani, ori cele ale Vechiului Testament sau celorlalte religii surclasate ulterior prin 
dezvoltarea monoteismului. Lucrarea spirituală poate fi ardentă, fapt atestat de istoriile înregistrate 
ale sfinților creştini. | Multe dintre ele sunt descrise foarte elaborat, precum Tentaţia Sfântului Anton 
sau Confesiunile Sfântului Augustin. De asemenea, trebuie spus că şi Buddha a descris modul în 
care a fost atacat cat de iluzii, respectiv de energiile negative şi demonice - mara. | 

Din studiile anterioare, am aflat că toți oamenii sunt născuţi ; sub condiţiile optime pentru 
împlinirea oportunităţilor karmice. Prin urmare, este înțelept să nu judecăm, deoarece, ceea ce 
pare a fi catastrofa sau suferință poate reprezenta, de fapt, calea spre eliberare pentru cei care 
au o karmă negativă de anulat. Astfel, chiar şi evenimentele aparent catastrofice pot constitui 
puncte esenţiale şi obligatorii pentru evoluţia sufletului. 


Transcendența 


În cea mai neagră disperare, suntem extenuaţi de energie şi nu mai avem nici măcar voința de a 
supravieţui. Trebuie spus însă că, adesea, abia când ajungem într-o stare de disperare absolută putem 
abandona eul, uneori chiar înaintea morţii fizice. Într-o agonie extremă şi atemporală, sufletul poate 
striga: "Dacă există un Dumnezeu, îl rog să mă ajute", moment în care se petrece marea 
transformare. Aceasta confirmă adevărul învățăturii Zen conform căreia raiul şi iadul sunt la mai 
puţin de un centimetru distanță unul de celălalt. în mod bizar, chiar ajuns în acest punct, eul poate 
încerca să arunce vina asupra lui Dumnezeu. Astfel, chiar şi în al doisprezecelea ceas, eul se va lupta 
să dovedească faptul că moartea reprezintă o realitate, în vreme ce Dumnezeu nu. 


Dualităţile ruşinii 


Ruşinea este consecința negării realităţilor referitoare deopotrivă la sine şi Sine. Reprezintă un 
episod tranzitoriu într-o viață normală, dar denotă un obstacol major pentru evoluţia spirituală dacă 
devine nivelul predominant al conştiinţei, după cum, atunci când este severă, amenință chiar 
supraviețuirea fizică. 


DUALITĂȚILE RUŞINII 


Atracţie Aversiune 


Concentrarea asupra sinelui Concentrare asupra altora 


"Ar fi trebuit să" 


"Atunci nu am putut" 


Autopedepsire 


Iertare de sine 


Depresie 
Spirit critic exagerat 


Negativitate 


Alegerea vieţii 


Abandonare în voia lui Dumnezeu 


Renunţare la poziţionalităţi 


Retragere, disimulare 


Vizibilitate, transparență 


Şinele ca lipsit de valoare 


Afirmarea darului vieții 


Autoapreciere rigidă 


Corectibil, flexibil 


Condamnare Iertare 

Mortificare Alegerea valorii de sine 

Denigrare Onoare 

Ură de sine Iertare de sine 

Sever Blând 

Dezechilibru Echilibru (considerarea ambelor 
variante) 

Autoînvinovătire Blamarea ignoranței eului 


Exagerarea greşelilor 
Privire selectivă parțială 
Şinele ca perdant 
Capătul drumului 


Transcederea limitărilor 


Privire de ansamblu echilibrată 


Şinele corectat 
Un nou început 


Antipatic 
Greşeală de neiertat 


Valoros ca fiu al lui Dumnezeu 


Eroarea ca lecție 


Orientare narcisistă 


Grija pentru alții 


Autoevaluare indulgentă 


Renunțare la poziția egoistă 


Serviciu în slujba sinelui 


Serviciu în slujba vieții 


Sinele ca centru al vieții 


Şinele ca participant la viață 


CAPITOLUL 2 
Vinovăţia şi ura răzbunătoare 
(nivel calibrat 30) 


Introducere 


Atât de des folosită în societatea noastră pentru a manipula şi pedepsi, vinovăția se manifestă 
într-o varietate de expresii, cum ar fi: remuşcările, auto-incriminarea, masochismul şi întreaga gamă 
a simptomelor victimizării. Vinovăţia inconştientă generează tulburări psihomatice, predispoziții la 
accidente şi comportament înclinat spre suicid. Mulţi oameni se luptă toată viaţa lor cu vinovăția, în 
timp ce alții încearcă cu disperare o evadare din acest cerc vicios, prin negarea amorală a oricărei 
vinovății. 

Cei dominați de vinovăţie devin preocupaţi de "păcat", atitudine emoțională ce este adesea 
exploatată în scopuri de coerciţie şi control de către demagogii religioşi. Aceşti misiţi ai păcatului şi 
salvării, obsedaţi de pedeapsă, îşi proiectează şi-şi manifestă adesea asupra celorlalţi propriile 
sentimente de vinovăţie, 

Subculturile în care subzistă aberaţia autoflagelării manifestă de multe ori şi alte forme 
endemice de cruzime, cum ar fi ritualul public de ucidere a animalelor. Vinovăţia provoacă furia, a 
cărei expresie este adesea crima. Pedeapsa capitală este un exemplu al felului în care uciderea 
încântă o populaţie mânioasă şi dominată de vinovăţie, deşi valoarea ei inhibitoare ori coercitivă nu 
a fost demonstrată niciodată. în locul acestora, ea satisface totuşi nevoia emoţională de a plăti cu 
aceeaşi monedă. 


Tablou clinic 


Acesta este nivelul culpabilităţii severe şi al autocondamnării ca persoană rea, nefastă. La acest 
nivel, Dumnezeu e considerat punitiv şi răzbunător. Vinovăţia este un comportament învăţat, ce 
prezintă componente psihologice majore. Societatea, părinţii şi religia au o contribuţie în acest sens, 
dar nu trebuie uitată nici programarea negativă, realizată prin programe sociale. Astfel, ruşinea poate 
fi predominantă, fiind însoţită de judecăţi de valoare prin care ne privim pe noi înşine ca pe o 
persoană nedemnă, neinteresantă, antipatică, un vierme care nu face nici două parale, urât de 
Dumnezeu şi care nu merită salvarea - şi cu atât mai puţin iertarea. Acesta este nivelul la care ne 
autoapreciem drept persoane nedemne de iertare şi fără nicio speranţă de mântuire. 

Vinovăţia ia forma penitenţei, a urii de sine, a suicidului şi a dependenţei care se autopropagă. 
"Oh, Doamne, priveşte cât sufăr" devine o încercare subtilă de a-l manipula pe Dumnezeu. 

Unul dintre mecanismele prin care eui exploatează culpabilitatea se desfăşoară prin 
proiecţie, în aşa fel încât motivațiile şi emoţiile sunt renegate şi privite ca şi când s-ar afla în 
exterior, devenind, in consecință, un obiect al urii şi răzbunării justificate. Un paradox spiritual 
este reprezentat de învăţătura religioasă a urii îndreptate împotriva păcatului, care exprimă de 
fapt exact ceea ce dezavuează. Această capcană poate fi ocolită prin compasiune, iertare şi 
înțelegerea faptului că umanitatea este formată din indivizi care sunt limitați, ignoranți şi care 
chiar nu ştiu şi nu înţeleg ce anume fac - şi de ce fac acel lucru. 

Ignoranța este un produs secundar automat, ce derivă din mecanismele mentale interne 
moştenite ale eului, care au fost examinate şi clarificate dintr-o perspectivă evoluționistă în Truth 
vs Falsehood (Adevăr versus Falsitate, Secţiunea 1). Vinovăţia mai poate fi ameliorată şi prin 
recunoaşterea adevărului cuprins în declarația lui Socrate, conform căreia "toţi oamenii caută 
numai ceea ce percep a fi binele ", dar, din păcate, din cauza limitelor percepţiei, adevărul nu 


poate fi separat de falsitate şi nici binele autentic de ceea ce se percepe ca fiind dezirabil 
(bogăţie, succes, proprietăţi, putere asupra celorlalţi, etc.). 

Vinovăţia este consecinţa rememorării acțiunilor trecute, pe care le regretăm. Ele pot fi depășite 
numai prin recontextualizare. Greşelile sunt consecinţa firească şi impersonală a învăţării şi a 
dezvoltării, fiind, deci, inevitabile. 

Odată cu progresul evolutiv, a apărut capacitatea de învățare numită "inteligență" tocmai ca o 
consecință a procesului operațional necesar pentru supraviețuire bazat pe "încercare-greşeală”. Apoi, 
acest proces al "încercării-greşelii” se acumulează sub formă de informaţii, ce compun memoria. 
Informaţiile acumulate astfel devin repere pe axa temporală, evenimentele fiind sortate în funcție de 
"atunci" şi "acum". "Sinele" prezent "este", cel anterior "a fost", iar adevărul este că ceea ce "a fost" 
nu este perfect identic cu ceea ce "este". Regretul şi vinovăția rezultă tocmai din ecuaţia dintre sinele 
prezent şi cel trecut. Dar, de fapt, această ecuaţie nu mai există în realitate, căci cei doi termeni nu 
mai sunt aceiaşi. 

Vinovăţia poate fi o emoție educativă, care apare ca o avertizare menită să împiedice repetarea 
aceleiaşi greşeli. Trecutul nu mai poate fi rescris, dar poate fi recontextualizat în aşa fel încât să 
devină o sursă de învăţare constructivă. Regretul în legătură cu evenimente sau decizii trecute poate 
fi diminuat prin înţelegerea faptului că, la vremea respectivă, acestea " păreau o idee bună". 

întrucât mintea omenească este imperfectă şi nicidecum atotştiutoare, vinovăția şi regretul sunt 
hrănite de ignoranță şi limitări, reprezentând, de fapt, nişte stadii evoluționiste. Erorile trecute se 
datorează limitelor şi aparțin unui anumit punct de pe axa evoluţiei, apărând deopotrivă pe plan 
individual şi colectiv. Ceea ce era acceptabil în trecut nu mai este acceptabil acum. Ignoranţa se 
datorează erorii percepției sau interpretării. De aceea, oricare ar fi conținutul regretului, el rămâne 
de fapt acelaşi defect, care apare în situaţii diferite. Definiţia literală şi absolută, a cuvântului "păcat" 
este "eroare" . Mai târziu acesta intră în corelație cu unele percepte şi învăţaturi religioase, fiind 
clasat pe o serie de grade de gravitate şi vinovăţie. 

Practic, nu există decât un singur "păcat" recurent, cel al erorii, al ignoranței, al percepției 
greşite, al erorii sau al calculului greşit El reprezintă o consecință a unei limitări în cadrul conştiinţei 
umane. Iertarea de sine este facilitată de umilinţă şi de acceptarea acestei limitări. Realist vorbind, 
de obicei este mai potrivit un "regret modest", aşa cum a fost el numit de Bill W., celebrul fondator 
al Alcoolicilor Anonimi. Vinovăţia şi remuşcarea excesive sunt o formă deghizată de egocentrism, 
în care sinele devine exacerbat, iar rolul de erou al tragediei e jucat de negativitatea din care se 
hrăneşte eul. În consecință, eliberarea de vinovăţie necesită renunţarea la acest egotism fundamental, 
pentru că eul se re-energizează prin negativitate. 

O altă atitudine egoistă este cea conform căreia "trebuia să fi ştiut mai bine" care aduce în 
discuţie ipoteticul, întotdeauna înşela, tor. (Toate poziţiile ipotetice calibrează ca false). A te 
complace în vinovăţie înseamnă a-ţi hrăni eul şi aceasta este o indulgență. Iată de ce trebuie să existe 
disponibilitatea de a-l supune. 

În termeni psihologici, sursa de vinovăţie, aşa cum a fost numită de psihanalişti este supraeul, 
pentru a folosi termenul introdus de Freud. Acesta este partea din minte ce implică judecăţile 
introspective, punctele de vedere şi conținuturile învăţate. Un supraeu hipertrofiat poate fi sursa unei 
vinovăţii şi a unei scrupulo- zități excesive; după cum poate fi şi proiectat către alții, ceea ce 
justifică dorinţa de răzbunare în formele sale extreme. Acest lucru justifică inclusiv crimele în care 
victimele "îşi meritau moartea", fapt care este în continuare sprijinit prin propagande rasiale sau prin 
cultul spălării creierului practicat de unele personaje cu autoritate (de exemplu teroriştii religioşi). 
Nivelurile extrem de joase ale conştiinţei sunt atinse de persoanele care cad victimă erorii luciferice 
(mândrie, distorsiunea adevărului) sau erorii satanice (cruzime, sălbăticie). Astfel, cele mai mari 
distrugeri aduse umanităţii au fost foarte adesea făcute în numele lui Dumnezeu (inversiunea clasică 
luciferică a binelui şi răului). Dintr-o perspectivă evoluționistă care dezvăluie limitele eului, se poate 
vedea clar că cei care perpetuează cruzimea sunt ei înşişi victimele nivelurilor rudimentare ale 
conştiinţei. 


Dintr-o analiză a originilor şi dinamicii sale, se poate concluziona că vinovăția nu este altceva 
decât o altă formă de egocentrism, în care eroarea este exagerată în loc să fie abandonată în favoarea 
unei puteri superioare. Dumnezeu nu este un sadic, aşa încât autodegradarea sau autopedepsirea nu-i 
folosesc nici Lui, nici aproapelui nostru. 

Partea "Gotică" a istoriei creştinismului a încercat să glorifice pânza de sac, cenuşa şi suferința 
ca forme de penitenţă. Cu ajutorul unei înțelegeri superioare a eului şi a mecanismului său, se poate 
observa că acest mecanism este subtil, putând conduce la manifestări extreme ca ascetismul sau 
persecuția (de exemplu, Inchiziția). 

În psihologie, există un proces de eliberare din ghearele vinovăţiei care se numeşte "anulare" şi 
care implică atât transformarea supraeului punitiv (conştiinţa) într-o viziune mai realistă asupra 
vieţii, cât şi compensarea erorii, în aşa fel încât aceasta să devină mai blândă, mai puţin critică şi 
punitivă. 

Într-o desfăşurare normală a perioadei copilăriei, figurile parentale cu care ne identificăm nu 
sunt aspre, ci generoase şi iubitoare, îndeplinind rolul de dascăli. Supraeul punitiv mai poate fi 
proiectat şi în afară, ca o poziţionalitate politică extremă, agresivă şi critică, ce se propagă prin 
"seva" urii politice. O altă expresie a acestei erori este modelul social invaziv al faptaşului/victimei, 
care poate fi aplicat oricărei situaţii sociale. In psihanaliză, o astfel de stratagemă se numeşte 
"proiecție" menită reprimării conflictului, în locul conştientizării sale şi dezvoltării unei 
responsabilități în faţa lui. 

În terminologia freudiană clasică, eul este înţeles şi contextua- lizat într-un mod foarte diferit 
faţă de terminologia spirituală. Eul freudian este acel aspect al minţii care are de-a face cu realitatea 
exterioară, precum şi cu echilibrarea şi rezolvarea conflictelor interioare dintre Sine (pornirile 
primitive) şi conştiinţă. Astfel, se pune semnul de egalitate între sănătatea psihică şi o personalitate 
sănătoasă, realistă şi echilibrată. 

Atunci când supraeul malign se ameliorează şi devine benign, el percepe autoritatea ca pe o 
formă protectoare, rolul său fiind considerat educativ. Astfel, el nu are nevoie să fie proiectat în 
lumea exterioară sau întors împotriva lui însuşi. 


Vinovăţie şi memorie 


Aşa cum a fost descrisă, structura dualistă a eului conduce la confundarea percepţiei (un 
program linear editat) cu realitatea. (De exemplu, procentajul de eroare din depoziția martorilor 
oculari la procese este de 50%.) Memoria şi aducerea aminte nu vin din realitate, ci din percepția 
noastră din momentul respectiv. (Pentru mai multe informaţii, vezi Secțiunea Adevăr versus 
Falsitate). Deşi unele fapte istorice pot fi reamintite corect, sensul lor nu este înțeles pentru că, dacă 
vinovăția persistă, atunci evenimentele nu pot fi înțelese cum trebuie în contextul unei Realităţi mai 
extinse. 


Transformare 


Deşi utile, explicaţiile psihologice/sociologice, nu lămuresc totuşi pe deplin însănătoşirea reală 
ce are loc atunci când sunt depăşite aceste niveluri joase ale conştiinţei. Prin intermediul alinierii 
spirituale, împrejurările trecute ce stau la baza vinovăţiei sunt recontextualizate sub influența 
energiei spirituale. Acest proces este generat de un exerciţiu al voinței spirituale, care, prin intenție, 
invocare, rugăciune şi afirmaţie inițiază un proces care nu mai aparţine eului, ci Sinelui non-li- near. 
Acest proces este descris pe larg în "A Course in Miracles" (Un curs despre miracole - nivel calibrat 
600), iar experiența în cauză este în mod subiectiv miraculoasă, transformativă şi conduce către un 
sentiment de pace şi însănătoşire. Acest fenomen este facilitat de participarea la grupuri spirituale, 
unde energia spirituală personală este dezvoltată prin intenția grupului, prin sprijin, precum şi prin 
câmpul spiritual (de exemplu, Asociaţia Alcoolicilor Anonimi calibrează la nivelul 540, cel al Iubirii 
Necondiţionate). 

Aşa cum au dovedit-o mii de oameni, percepțiile negative şi vinovăția pot fi înlocuite astfel 
printr-o înțelegere pozitivă şi printr-o schimbare a contextului şi memoriei. Acest lucru stă la baza 


unei afirmaţii utilizate în mod obişnuit în astfel de grupuri: "Acum văd lucrurile altfel”. Prin 
intermediul acestei transformări, persoane detestate înainte pot fi iertate, înspăimântătorul din trecut 
poate deveni paşnicul din prezent, iar ura este înlocuită de compasiunea pentru slăbiciunea 
omenească. Deşi transformarea este cerută de sinele personal, ea are loc prin invocarea puterii 
voinţei spirituale, datorită căreia, ceea ce e aparent imposibil nu numai că devine posibil, ci devine 
chiar o realitate bazată pe experienţă. 


Înțelegerea mecanismului de dominare al eului 


Iluzia este o consecință automată, secundară a poziționa- lităţii. Ceea ce se întâmplă în cadrul 
unei transformări miraculoase este faptul că poziţionalitatea se dizolvă permiţând o mai mare 
contextualizare, în afara timpului şi spaţiului, prin care conținutul linear este înlocuit de contextul 
non-linear. Persistenţa negativității este recompensa secretă pe care o primeşte eul. Această 
recompensă secretă reprezintă, dealtfel singura sursă de energie a eului, aşa încât acesta percepe 
iertarea şi compasiunea ca pe nişte "duşmani". (în forțele armate totalitare nu este permisă nici o 
manifestare de bunăvoință, înțelegere sau compasiune, pentru că acestea sunt considerate semne de 
slăbiciune, fiind interzise cu desăvârşire). 

În lumea spirituală, există un dicton important care afirmă că "nu există resentimente 
justificate". Această afirmaţie nu este agreată de către ego, care recurge apoi la litania ororilor, 
amintind violarea "drepturilor", injustițiile, argumentele prezumtive ale "eticii" şi "moralității" etc. 
Fiecare consilier, sponsor, sau specialist este obişnuit cu astfel de declaraţii. Ca să te restabileşti, 
primul lucru pe care îl ai de făcut este să înţelegi dacă doreşti cu adevărat să te agăţi de asta (şi în 
consecință să primeşti "seva") sau să renunți. Acesta este momentul decisiv fără de care vindecarea 
nu poate avea loc. 

Decizia luată la acest moment de cotitură are consecințe concrete în psihologia creierului şi în 
capacitatea lui de a alege iertarea în locul urii. (vezi diagrama Psihologiei creierului din capitolul 9). 

Pentru acceptarea acestui pas necesar, poate fi util şi încurajator să dăm un exemplu puternic. 
Probabil că exemplul cel mai impresionant este acela al veteranilor celui de-al Doilea Război 
Mondial, care au traversat, fără niciun dubiu, o experiență groaznică. După încheierea războiului, 
majoritatea foştilor combatanți inamici s-au iertat foarte repede unii pe alţii, salutându-se chiar 
oficial şi sărbătorind împreună încheierea conflictului. Şi-au strâns mâinile şi şi-au reconfirmat 
respectul reciproc. Au existat piloţi kamikaze care au mitraliat vasul pe care se aflau mii de soldați 
americani, cărora le-au ucis camarazii şi au lăsat în urma lor mulţi răniţi şi schilozi. Pe de altă parte, 
americanii au fost aceia care au aruncat bomba atomică, ucigând sute de mii de civili. După 
încetarea ostilităţilor a existat o acceptare ciudată, care s-a aşezat ca o pătură peste combatanți şi 
care postula faptul că totul se terminase şi că fusese de fapt doar o treabă "legată de război". Foşti 
combatanți au devenit chiar prieteni, facându-şi vizite periodice împreună cu familia. Până şi în ziua 
de azi, supraviețuitorii comemorează împreună marile bătălii. 

Reţinerea, şovăiala de a ierta nu este doar o consecinţă a lipsei disponibilităţii de a lăsa să 
dispară acea "sevă" a eului care percepe nedreptatea, ci şi a iluziei conform căreia ceilalți nu o 
"merită". în realitate, cel care iartă şi nu cel iertat beneficiază cel mai mult. Scopul exemplului 
amintit este de a demonstra că până şi cele mai grele condiţii pot fi depăşite, dar numai printr-un act 
de voință şi prin disponibilitatea de a renunţa la întreţinerea urii şi a răzbunării. 

Ne-am putea întreba cum de este posibilă totuşi o astfel de transformare sfântă, date fiind 
condițiile groaznice existente de ambele părți, inclusiv încarcerarea în lagărele de prizonieri de 
război, foametea, tortura, cruzimea fără margini şi masacrul. în realitate (şi mai ales din punct de 
vedere psihologic), acest lucru nu putea fi realizat deloc de către eu/minte pentru că acestora le 
lipseşte puterea necesară pentru a o face atunci când sunt absorbite de câmpul energetic al urii, care 
calibrează abia la nivelul 30. în consecinţă, sursa transformatoare a puterii nu-şi are nicidecum 
originea în minte sau în personalitate. Puterea necesară rezidă într-o calitate non-lineară a conştiinţei 
numită "voință", care e singura ce poate deschide poarta spre puterea necesară dizolvării 
poziționalității eului. 


Prin rugăciune, Sfântul Duh ne transformă înţelegerea în virtutea puterii de vindecare a Graţiei. 
Ceea ce eul nu poate ridica prin puterile sale, devine un fulg pentru Graţia Divină. Ca o consecință a 
procesului de transformare, nu numai că viziunea asupra celorlalți se transformă, trecând de la ură la 
bunătate, dar însăşi viziunea asupra propriei persoane este transformată. 

Culturile dominate de vinovăţie au o percepție negativă asupra lui Dumnezeu, pe care îl 
consideră critic, răzbunător, mânios şi punitiv prin dezastrele naturale (care sunt contextua- lizate ca 
fiind pedeapsa lui Dumnezeu pentru răutatea noastră). Judecata personală se bazează pe percepția 
care se dezvoltă prin credinţe şi programare prealabilă, iar toate acestea la un loc sunt coordonate de 
recompensa energiilor negative ale eului. Pur şi simplu, eului "îi place" să sufere o "nedreptate", să 
fie martir, să fie neînțeles şi, desigur, victimă permanentă a vicisitudinilor vieţii. In felul acesta, el 
primeşte o recompensă enormă, nu numai din poziționalitatea însăşi, dar şi prin compasiune, auto- 
compătimire, senzaţia de a fi important sau în "miezul acțiunii”, îndeplinind rolul de erou/eroină a 
melodramei. Eul acumulează "jigniri" şi nedreptăţi, hrăneşte "sentimente rănite" şi se complace în 
suferința acestei melodrame interioare a acumulării de nedreptăți. In acest scop, eul colectiv 
exploatează "drepturi" ce pot fi invocate şi raționalizate pentru orice poziționalitate sau punct de 
vedere extremist. Bătălia pentru "drepturi" este elementul principal al mass-mediei şi al acelei lupte 
sociale agresive numită politică (pentru care adevărul este voit sacrificat în favoarea câştigului şi din 
cauza căreia milioane de oameni mor). 

Evaluarea interioară şi onestitatea față de noi înşine dezvăluie deliciile secrete pe care eul le 
obține din alimentarea acestor justificări şi nemulțumiri. Iluzia eului e că acesta este un proces de 
auto-alimentare, când, în realitate, efectul obţinut este exact cel contrar. 

Pentru a ieşi din acest cerc vicios, este bine să analizăm totalitatea suferințelor omeneşti şi să 
recontextualizăm evenimentele de la nivelul compasiunii. Aşa cum spune Buddha, a fi muritor 
înseamnă automat a suferi, şi tocmai acesta este motivul pentru care el ne-a învăţat să năzuim către 
Iluminare, scăpând astfel de recurența determinismului karmic. Atunci când, în mod voluntar, 
eliminăm prin iertare un generator al urii, noi suntem cei care ne desprindem de fapt de ură. După 
cum a mai spus Buddha, nu este necesar să-i pedepsim sau să ne răzbunăm pe alții pentru că ei vor fi 
doborâţi chiar de propria lor mână. 

Publicul îşi exprimă adeseori îngrijorarea că vinovaţii ar putea scăpa nepedepsiți. Oricine este 
familiarizat cu adevărul spiritual şi cu realitatea conştiinţei poate să observe că astfel de lucruri nu 
sunt posibile. Fiecare dintre noi este răspunzător în fața Universului şi este supus Judecăţii Divine 
prin însăşi dinamica universului. Fiecare suflet pluteşte ca un dop de plută pe mare, exact la nivelul 
propriei sale flotabilităţi, iar acest lucru nu e defel consecința unui act arbitrar al mării. Pe cârmă nu 
este mâna altcuiva, ci propria noastră mână, ceea ce reflectă libertatea totală pe care Dumnezeu a 
lăsat-o vieţii. Nimeni nu cade decât prin propria mână. Chiar şi acele întâmplări care par 
"accidentale" nu sunt altceva decât nişte percepții. Nu există accidente în univers - ele nici măcar nu 
reprezintă o posibilitate. De fapt, e vorba de cu totul altceva: ele sunt incomprehensibile şi 
imprevizibile pentru eul linear din cauza limitării acestuia la paradigma newtoniană a cauzei şi 
efectului (nivel calibrat 450). 

Cu douăzeci de ani în urmă, în ziare se prezenta cazul unui avion căruia i s-a dezagregat 
fuzelajul pe când zbura la mare altitudine şi, cu toate acestea, numai o singură persoană din sutele de 
pasageri care se aflau la bord a fost aspirată afară. Oamenii se reunesc pentru că sunt aliniaţi la 
acelaşi câmp de atracţie. Când peştii din fundul mării se adună în bancuri, iar păsările în stoluri, 
fiecare se află exact acolo unde trebuie - şi aceasta nu ca rezultat al alinierii cu alții, ci în virtutea 
faptului că toți sunt aduşi la unison de acelaşi câmp de atracţie. Fiecare, separat, urmează un câmp 
de atracţie puternic (asemănător celui magnetic), care, la rândul său, este supus câmpului de atracție 
imediat superior şi aşa mai departe, până la Divinitate. (Pasajul de mai sus calibrează la nivelul 
995.) ; 


Politica eului / Ura 


Eul structurat dualist se autopropagă printr-o poziționalitate care tinde să vadă totul în termenii 
de faptaş / victimă (clasica eroare relativistă a lui Karl Marx). 

Din cauza acestei poziționalități arbitrare, eul divizează evenimentele în perechi antagonice, iar 
sentimentul de vinovăţie care rezultă poate fi direcționat către sine (sub forma culpabilității), după 
cum poate fi proiectat către exterior (sub forma manifestărilor de ură sau paranoia). Astfel, eul are 
tendinţa de a judeca şi, involuntar, devine propria sa victimă. Dacă urăşte, se simte vinovat în mod 
inconştient de violarea adevărului şi poate să-şi reprime vinovăția acumulată, fapt care adaugă şi 
mai multă energie urii proiectate. Aşa cum vom mai discuta într-unui din capitolele următoare, acest 
lucru contribuie şi la nivelul de frică, pentru că eul se aşteaptă în mod inconştient să primească 
înapoi exact ceea ce proiectează în exterior. 

In ciuda instrumentelor sale redutabile, eul nu poate scăpa de consecințe, fie că-şi dirijează 
atacul spre interior sau exterior. Falsitatea inerentă a poziţiei eului este aceea că, de fapt, nu 
persoana resimte vinovăția sau ura, ci doar eul însuşi. sinele adevărat rămâne neafectat, pentru că 
adevărul este imun la falsitate Astfel, jocul de-a ura/culpabilitatea este o politică operaţională doar la 
nivel interior, în cadrul căreia o serie de voci diferite caută să domine şi să câştige puterea. 

Eul este invidios pe ceea ce intuieşte a fi superior limitelor sale şi, în consecință, urăşte şi 
denunță ceea ce nu poate să înțeleagă. Are chiar un interes personal în a critica şi denigra ceea ce nu 
poate să înțeleagă. Astfel, scepticul urăşte la nivel subtil adevărul spiritual sau conştiinţa superioară, 
precum şi valorile acestora (iubirea, adevărul, Divinitatea, frumuseţea). Ura îndreptată împotriva 
purității sau esteticii este exprimată prin obscenitate şi vulgaritate grosolană, ca şi prin profanare 
(distrugerea Pietei, pângărirea feminităţii, insultarea erudiției, defăimarea integrităţii, etc). 

O mare parte a pretinselor critici (vezi mascarada "discursului liber") nu reprezintă altceva decât 
ură deghizată şi însoţită de justificări bazate pe rațiune, în vederea diminuării vinovăţiei. Ura 
ideologică alimentează dezbaterea publică asupra majorităţii subiectelor şi problemelor actuale ale 
societăţii, iar eul preia de aici ceea ce percepe el a fi un câştig - faptul că e în centrul atenției. 
Adesea, ura ia forma culpabilităţii proiectate prin învinovăţire. 

în mod analog, politicile eului îşi au corespondentul în societate, care este foarte preocupată de 
învinovăţire. Deşi indivizii joacă şi ei un rol, evenimentele nefericite reprezintă adeseori un eşec al 
procesului social însuşi, din cauza unor politici în mod inerent greşite. Şi, deşi pedepsirea 
vinovaţilor satisface publicul, de obicei acest lucru îl şi înşeală, pentru că soluţia trebuie căutată şi 
descoperită prin examinarea a chiar procesului în cauză. 

Vinovăţia care îşi are originea în nişte judecăţi greşite din trecut este depăşită cu ajutorul unor 
instrumente reparatorii precum confesiunea, rededicarea morală şi compensarea prin intermediul 
faptelor bune (procesul de "anulare" a răului/greşelii). Umilinţa vine şi ea în sprijinul reabilitării prin 
recunoaşterea faptului că o parte importantă a vinovăţiei îşi are originea în mândrie, de exemplu: 
"Nu ar fi trebuit să fac greşeala asta”. 

Există o eroare în cuvântul "ar trebui”, ce reprezintă ipoteticul. Ipoteticul nu este niciodată o 
realitate, el fiind, de fapt, o abstracțiune idealizată. în consecinţă, ipoteticul reprezintă o fantezie. 

Astfel, istoria noastră personală trecută reprezintă cel mai bun lucru pe care l-am fi putut face în 
condițiile date, ceea ce include percepțiile şi starea noastră mental-emoțională din momentul 
respectiv. Greşelile pot avea un efect pozitiv, pentru că ele servesc menţinerii unei smerenii realiste. 
Eul reprezintă de fapt o busolă defectă, care arată de multe ori direcția greşită. Când îţi dai seama de 
amploarea limitelor tale, te întrebi cum de poţi supraviețui totuşi suficient de mult ca să poţi face 
greşeli. 

Un studiu al istoriei civilizaţiei dezvăluie rapid că nu numai indivizii, ci şi popoare întregi, s-au 
prăbuşit şi au dispărut ca o consecință directă a incapacității minții omeneşti de a face diferenţa între 
adevăr şi falsitate. Milioane de oameni, țări şi generaţii întregi sunt devastate în mod repetat de 
credințe, false iluzii, precum şi de eşecul în a-i recunoaşte pe liderii non-integri. Astfel, renumita 
lucrare a lui Mackay "Deziluziile populare extraordinare şi nebunia mulțimilor” a fost editată în mod 
constant, începând din 1841. 


Pentru că evoluţia conştiinţei este progresivă atât la nivel individual, cât şi colectiv, trecutul, 
prin selecție, pare a fi negativ comparativ cu prezentul. învăţăturile se pot trage numai prin trăirea 
experienţelor pe parcursul unui continuum temporal; prin urmare, există întotdeauna ceva în plus 
față de ceea ce poate fi cunoscut ipotetic. Astfel, în realitate, la 25 de ani nu putem deţine toate 
informaţiile care se acumulează până la vârsta de 50 de ani. Toţi ne spunem "dacă aş fi ştiut, aş fi 
făcut altfel". în felul acesta, cu ajutorul umilinței, putem observa că fiecare moment dat include o 
limitare. Ceea ce am fost cândva nu mai există în acest moment - suntem alții. Greşelile fac parte 
integrantă din procesul de învăţare, iar aceasta este soarta condiției umane însăşi. Dat fiind că 
mintea conştientă este limitată, ea compensează acest lucru substituind supoziții (care nu-s altceva 
decât o "ghicire" mai educată) şi, prin urmare, la nivel operațional, alegerile şi deciziile se bazează 
pe opţiunile care par a fi cele mai bune, aşa cum spune şi dictonul lui Socrate. 

Vinovăţia spirituală este o consecință a sistemelor morale, etice şi religioase care, deşi 
contribuie la sentimentul de culpabilitate, mai includ şi nişte procedee, verificate în decursul 
timpului, menite eliberării din ghearele acesteia. De exemplu: confesiunea, iertarea, penitenţa, 
rededicarea către principiile spirituale, precum şi faptele bune, serviciile făcute în mod dezinteresat 
în bine. în plus, o vinovăţie aflată în marje rezonabile reprezintă şi dovada faptului că avem o 
conştiinţă şi că, prin urmare, suntem corijabili. Psihopaţilor le lipseşte acest element, iar asta îi face 
să meargă înainte orbeşte, repetând încontinuu aceleaşi greşeli şi scufundându-se prin urmare din ce 
în ce mai adânc. Astfel, persoanele orientate spiritual pot fi recunoscătoare că dețin nişte standarde 
după care îşi pot construi viața şi care pot juca rolul unor ghizi interni realişti ai propriului 
comportament. 


"Eul ideal” 


O altă structură a eului psihologic a fost numită de Freud "Eul ideal”, (în contrast cu Id-ul 
instinctelor animalice reprimate, respectiv cu supraeul sau conştiinţa). Acest mecanism mental este 
compus din standarde şi obiective idealizate, admirate, sperate şi dorite. El reprezintă ceea ce ne 
planificăm şi sperăm sâ devenim. Figurile idealizate se internalizează ca modele şi deci din punct de 
vedere inspiraţional, alimentează ambițiile şi pla. nificarea propriei vieți. 

îndeplinirea acestor idealuri conduce la creşterea aprecierii de sine şi la satisfacţii, dar în acelaşi 
timp, eşecul în împlinirea speranțelor poate avea ca rezultat apariția unor sentimente de 
culpabilitate. Astfel, aşteptările nerealiste trebuie să fie revizuite periodic ca să nu devină opresive. 
A avea permanent un obiectiv în minte este inspirator, contribuind chiar la materializarea acestuia, 
pentru că ceea ce avem constant în minte tinde să se materializeze. Totuşi, este o greşeală să te laşi 
cuprins de sentimente de culpabilitate pentru că nu ai reuşit să duci la îndeplinire un ideal. La o 
examinare mai atentă se ajunge frecvent la concluzia că nu obiectivul respectiv a fost cel dorit cu 
adevărat, ci mai degrabă satisfacția asociată acestuia. 

Fiecare moment include simultan în sine atât opțiuni, cât şi limite. Acestea cuprind totalitatea 
consecințelor factorilor karmici exprimată colectiv ca totalitatea împrejurărilor care au generat 
moştenirile şi situaţiile din viaţa cuiva. Eul/sinele este linear şi, prin urmare, supus limitărilor şi 
obstacolelor. Recunoaşterea acestei dileme umane poate avea ca rezultat alegerea obiectivelor 
spirituale în defavoarea celor materiale. ("Nu poți să o iei pe un drum ocolit către rai”). Dictonul 
"Mai bine adună bogății în Ceruri decât pe pământ" ne ajută să ne reamintim acest lucru. Pe termen 
lung, consecințele faptelor bune pe care le-am făcut în viață față de ceilalți oameni au o influență 
pozitivă mult mai mare decât succesul lumesc, care este temporar şi în cele din urmă se pierde. Este 
benefic să-ţi reevaluezi periodic obiectivele şi să te întrebi dacă acestea sunt cu adevărat importante 
sau dacă nu sunt cumva numai o consecinţă a egocentrismului tău. Succesul în orice acţiune este pur 
şi simplu consecința automată a faptului că, fară a căuta profitul, eşti cel mai bun în stilul de viață pe 
care ţi l-ai ales. 


Pentru depăşirea culpabilităţii, rugăciunea şi reaplecarea către valorile spirituale sunt 
extraordinar de utile, aşa cum este şi conştientizarea faptului că, în ciuda aparenţelor, condiția 
umană este foarte dificilă pentru fiecare dintre noi. 


Probleme întâmpinate la depăşirea culpabilităţii şi defectelor morale 


Culpabilitatea este o funcţie a supraeului normal sau a conştiinţei, reprezentând, de fapt, un 
mecanism de limitare care contrabalansează instinctele şi impulsurile animalice ale sinelui - sau ID- 
ului, după cum îl numea Freud, acest element fiind compus din instincte foarte primitive reprimate, 
ce includ chiar impulsurile criminale. 

In timp ce un exces de vinovăţie se impune a fi corectat, absenţa ei totală este cu mult mai gravă, 
reprezentând în general, consecința unei condiții patologice congenitale care conduce la diferite 
forme de criminalitate şi psihopatologie, aşa cum se întâmplă în cazul criminalilor în serie, 
personalităţilor psihopate sau, în politică, în cazurile de narcisism mesianic malign. 

In cazul oamenilor obişnuiţi, există un mecanism normal al culpabilităţii care acţionează ca un 
obstacol împotriva egoismului, cruzimii, sau instinctelor de prădător. Aspectele utile ale 
culpabilităţii includ regretul, abţinerea şi autocritica menită corectării unui comportament, toate 
acestea fiind părți componente ale moralității şi eticii responsabile. Aceste aspecte ale conştiinţei 
contrabalansează valorile extreme de egocentrism pe care le manifestă personalitățile 
criminale/psihopate. în lipsa barierei abţinerii, impulsurile foarte primitive de ură (care în mod 
normal sunt reprimate automat) se dezlănțuie asupra societăţii în forma criminalilor, violatorilor, 
pedofililor, criminalilor în serie şi ucigaşilor în masă. Toate aceste condiţii calibrează aproximativ la 
nivelul 30 al conştiinţei sau chiar mai jos. Din cauza ciudățeniei comportamentelor exprimate, astfel 
de persoane sunt în mod obişnuit caracterizate ca fiind "posedate" (de exemplu, de diavol). Astfel, 
ele sunt dominate de niveluri ale conştiinţei care au fost caracterizate îndeobşte prin termenul de 
"astral inferior”. 

Aceste anomalii sunt diagnosticabile de cele mai multe ori încă de la vârsta de trei ani, prin 
incapacitatea specifică de amânare a satisfacerii plăcerilor, de a învăţa din experiență ori de a 
anticipa consecințele. Până în prezent, aceste tulburări s-au dovedit a fi incurabile, iar parcursul lor 
clinic include recidiva şi criminalitatea cronică devenită stil de viață. Dacă aceste tulburări sunt 
însoţite de un intelect solid, ele ar putea lua forma fraudării unei companii ori a distorsionării 
patologice a religiei. Acest lucru se întâlneşte în sectele bizare sau în distorsiunile aberante ale 
religiilor tradiţionale, care devin secte şi chiar conduc la sinucideri individuale sau colective ori la 
uciderea unor persoane nevinovate "în numele Divinităţii”. 

O altă variantă este cea a personalității multiple ori disociate, care prezintă societăţii o parte 
normală, iar prădătorul disimulat acționează ca agent dublu, spion, informator ori trădător. în 
expresiile sale politice majore, această tulburare este văzută şi la megalomaniile narcisiste 
mesianice, care atunci când se văd amenințate puternic, recurg chiar la uciderea unui număr foarte 
mare de oameni. (Nero, Hitler, Hussein, Stalin, etc.) 


Echilibrarea culpabilităţii 


Aşa cum reiese din cele spuse mai sus, absența culpabilității reprezintă o condiție mult mai 
gravă decât contrariul ei, adică excesul de culpabilitate. Căci absenţa acesteia conduce la o formă de 
tulburare mentală care, cu un secol în urmă, a fost denumită "imbecilitate morală". Prin contrast, 
conştiinţa hipertrofiată este asociată cu scrupulozitatea sau tulburările obsesiv-compulsive, în cadrul 
cărora persoana respectivă trăieşte cu teama de culpabilitate, manifestată chiar şi în legătură cu 
unele lucruri minore, cum ar fi de exemplu o mică greşeală absolut normală.. 

în cadrul evoluţiei spirituale, culpabilitatea este recontextu- alizată, în aşa fel încât să conducă 
către beneficii. Este necesar însă ca ea să fie redefinită în forma atenţei de a nu ne lăsa dominați de 
impulsuri distructive. Mai târziu, ea este reprezentată ca înțelepciune a maturității şi devine un factor 
de echilibru etic 


esenţial împotriva egocentrismului. Astfel, culpabilitatea este depăşită după ce a fost 
recontextualizată, armonizată şi echilibrată prin intermediul responsabilității şi moralității conştiente 
şi internalizate. 

Odată recontextualizată, culpabilitatea poate fi acceptată chiar ca un factor productiv, protector 
şi un mecanism al învățării. 

Culpabilitatea este neplăcută pentru că se asociază cu pierderea iubirii, cu dezaprobarea din 
partea figurilor parentale internalizate precum şi cu pierderea respectului de sine. Este folosită 
adesea ca un instrument destinat controlului asupra altora. Ea mai simbolizează şi respingerea, 
dizgraţia, ori pierderea unui statut. Cât priveşte religia, culpabilitatea se asociază strâns cu păcatul şi 
frica de Dumnezeu, care i-a gonit pe Adam si Eva din Grădina Edenului, fapt care a marcat 
momentul inițial al karmei omului de a fi o ființă predispusă la greşeli şi sfidarea autorității divine. 
La o examinare mai atentă, se dovedeşte că eroarea rezidă într-o curiozitate infantilă necontrolată, 
care a condus în final la succesul şarpelui în atragerea copilulului interior curios, încrezător şi naiv. 

O interpretare şi întrebuințare utilă a culpabilității rezidă în respectul pentru parametri şi granițe. 
Astfel, culpabilitatea şi teama se maturizează în atenţie şi înțelepciune. Acest lucru se reflectă în 
respectarea preceptelor şi graniţelor morale care înlocuiesc culpabilitatea şi se materializează în 
trăsăturile de caracter care stau la baza supravieţuirii, succesului şi fericirii. 

Eul îi mai urăşte de asemenea şi pe cei care îl fac să se simtă vinovat, fapt ce contribuie la ura sa 
imatură împotriva oricărei autorităţi (care este percepută ca fiind arbitrară, autoritară şi represivă şi 
nicidecum benignă şi protectivă). Astfel, dat fiind că vinovăția este considerată dureroasă, ea mai 
poate fi evitată şi printr-un mecanism al negării şi al proiectării responsabilității către alții, prin 
intermediul blamării, fapt ce ameliorează suferințele conştiinţei şi, în plus, justifică ura exteriorizată 
care, altminteri, ar fi putut fi utilizată împotriva propriei persoane. în consecință, societatea este 
mereu gata să acuze şi să eticheteze, căutând fără încetare să găsească responsabili asupra cărora să 
poată proiecta vinovăția şi ura. (vezi, de exemplu, paradoxul "urii îndreptate împotriva păcatului”). 


Culpabilitatea inconştientă 


În cazul persoanelor normale, devierea de la adevăr şi onestitate are ca rezultat acumularea 
vinovăţiei, care, apoi, este reprimată din cauza naturii ei neplăcute şi dureroase. Astfel, în timp, se 
adună un rezervor considerabil de vinovăţie ce scapă atenţiei şi conştienţei, până e descoperit prin 
introspecție. Aceasta este o situaţie foarte obişnuită, care contribuie la dezacorduri şi dispute sociale. 
Deşi erorile morale/etice sunt adeseori scuzate prin justificări raționale, trebuie spus că inconştientul 
nu se lasă înşelat de minciună şi, în adâncul său, ştie bine când este minţit de sine sau de alții. 

Una dintre sursele disputelor sociale rezultă din înclinația actuală de a politiza convingător toate 
aspectele societății, care necesită apoi justificări eficiente. Acest lucru conduce la o deformare a 
evidenţei ce ar fi putut slăbi poziţionalitatea. Un exemplu ar fi argumentele împotriva oricăror 
referiri publice la religie şi Divinitate. Argumentele aduse în sprijinul acestei abordări se referă la 
citatul constituţional "nu faceți nicio lege care să întemeieze o religie", fară a cita, dinadins, şi restul 
propoziției, care continuă în felul următor "sau să interzică liberul exerciţiu al acesteia”. Constituția 
este deistă, dar nu şi teistă, ceea ce este o diferență foarte importantă. (Aici şi în orice alte referiri la 
texte legislative, autorul are în vedere SUA. n.tr.) 

Prezentarea unor jumătăți de adevăr pentru a cuceri o poziţie este justificată rațional pentru 
suprimarea culpabilității. Există foarte multe exemple care arată opoziția faţă de programele sociale, 
pe care adversarii se fac însă că uită să le raporteze. Acumularea de vinovăţie socială are loc sub 
forma unor acuzaţii sau defăimări publice, care apoi au nevoie de justificări ulterioare, susținute prin 
alte denaturări subtile şi retorici elaborate. 

Culpabilitatea şi ura se atenuează prin acceptarea limitelor eului/minții, dată fiind structura 
inerentă şi defectele operaţionale ale acestora. Astfel, locul urii e luat de tristeţe atunci când vedem 
oameni care-şi distrug atât propria viață, cât şi pe a celorlalți. De asemenea, devine foarte evident că 
nu avem nici un câştig dacă îi urâm. Capacitatea de a ierta îşi are sursa în acceptarea umilă a 
limitelor inerente ale condiției umane însăşi, care, la urma urmelor, se află pe o curbă de învăţare în 


evoluţia conştiinţei. Astfel, abia în ultimii 20 de ani, nivelul general al conştiinţei umanității a reuşit 
să depăşească pragul adevărului de la nivelul 200), dar 78 % din populaţia lumii se situează încă sub 
nivelul 200 (49 % fiind în America). 


Vinovăţia şi procesul evoluţiei spirituale 


Aspiranţii spirituali întreabă adeseori de unde să-şi înceapă analiza interioară şi cum anume să 
procedeze. De obicei, există mai întâi o perioadă de dobândire a cunoştinţelor spirituale prin studiu, 
prin frecventarea grupurilor spirituale, respectiv prin participarea la conferințe, reuniuni sau 
meditații. Urmează apoi concentrarea pe călătoria interioară a auto-explorării care, pentru a fi 
reuşită, ar trebui să se desfăşoare mai degrabă pe câteva direcţii generale decât pe momente 
sporadice, care, mult prea adesea, conduc la descurajare sau abandonarea tuturor proiectelor. 

Un aspect foarte important este ca înaintea unei introspecții morale să deținem cunoştinţele 
necesare cu privire la propria noastră conştiinţă şi felul ei de a acţiona. De aceea, e capital ca aceasta 
să devină pozitivă şi să fie utilizată în mod constructiv, pentru că, dacă nu este recontextualizată, 
procesul va genera auto-învinovăţire, creşterea culpabilității şi ruşinii ori chiar pierderea respectului 
de sine. Trebuie înțeles foarte clar că toate defectele sunt parte integrantă din însăşi structura eului, 
care este naiv şi incapabil să discearnă între aparență şi esență. Practic, eul nu are capacitatea să facă 
deosebirea dintre adevăr şi falsitate, ori dintre lume şi sinele personal. 

Cel mai bine e să te adresezi conştiinţei tale interioare şi să o faci să devină mai degrabă un aliat 
util şi un profesor decât o sursă de suferinţă. Foarte important este totodată ca scopul acesteia să fie 
unul educativ. Căci e limpede că propria noastră conştiinţa e un instrument important şi un ghid util, 
cu care trebuie să ne punem de acord prin intermediul voinţei. Astfel, printr-un exercițiu de voință, 
conştiinţei îi poate fi interzis să devină doar un alt autor indulgent cu sine, care se complace în 
culpabilitate şi care, în mod paradoxal, este egoist. 

Este bine să fim conştienţi că a purta pânză de sac şi a ne pune cenuşă în cap poate fi 
melodramatic, dar este un act complet inutil atât pentru lume, cât şi pentru integritatea spirituală, 
fiind de fapt o auto-indulgență vicleană. Culpabilitatea poate fi înlocuită numai cu ajutorul unui 
regret decent, fiind o limitare umană moştenită, în contrast cu care perfecțiunea reprezintă o 
idealizare la fel de nerealistă. Culpabilitatea este atenuată prin acceptarea limitării, care, la rândul ei, 
este şi o consecință pozitivă a umilinței. Astfel, culpabilitatea poate fi respinsă ca fiind doar o altă 
formă de auto-indulgență. 

Onestitatea față de propria persoană necesită curaj, smerenie, răbdare şi înțelegere pentru 
aspectele imature ale conştiinţei, care, până la urmă, sunt un produs al copilăriei. De aceea, aceasta 
are tendința de a exagera, existând chiar tentaţia de a o "înlătura" dacă stă în calea impulsivităţii. 
Lucrarea rezidă în înţelegerea onestă a defectelor interioare sau de caracter, fară a declanşa atacuri 
de vinovăţie, ură, furie sau resentimente îndreptate fie împotriva propriei persoane, fie a altora. 

Eul/mintea reprezintă un set de modele comportamentale învăţate, al căror scop final rezidă în 
depăşirea programării şi funcționării acestora în virtutea puterii Radianţei Sinelui, care 
recontextualizează viața în mod pozitiv. Prezenţa Sinelui este experimentată drept compasiune 
pentru întreaga viață, în toate formele ei de expresie, incluzând evoluţia ei ca sine personal. ! Prin 
urmare, iertarea înlocuieşte condamnarea, semn că a venit momentul unei introspecții mai profunde. 

Procesul descris mai sus reprezintă înțelepciunea colectivă a tuturor grupurilor de auto-ajutorare 
bazate pe cei 12 paşi, precum şi a altora de acest gen. El reprezintă, de asemenea, şi premisa de bază 
urmărită în cadrul analizelor profunde, cum ar fi psihanaliza, în care regula fundamentală este, ca 
întotdeauna, abordarea explorării conflictelor intra-psihice să aibă loc mai întâi din perspectiva 
supraeului. De asemenea, este util să ne amintim că lumea are de câştigat prin înțelepciune şi 
nicidecum prin ură, vinovăţie sau blamare. Pe drumul descoperirii interioare, dăm peste amintiri şi 
evenimente pe care le regretăm, dar care, pur şi simplu, ne consolidează decizia de "a face mai 
bine". 


Un alt instrument foarte util în activitatea spirituală şi terapeutică este simţul umorului, care 
compensează inconvenientele teatrului lumesc al absurdului. Umorul reprezintă consecința 

Cu toate că marii învățători ne-au învăţat că principalul defect omenesc este ignoranța, ar fi 
chiar mai util să considerăm că limitarea omenească esenţială e naivitatea - care, la bază, reprezintă 
un defect. Cu ajutorul unei pregătiri adecvate, al analizei interioare şi al onestităţii, calea poate fi 
urmată în siguranță, evitându-se căderea în ruşine, disperare, deznădejde, auto-con- damnare, 
depresie ori pierderea respectului de sine. După cum a remarcat şi hoţul când a fost prins asupra 
faptului :"Ei, nimeni nu-i perfect, nu-i aşa?" 

Pentru că religiile lumii prevăd anumite perioade formale de penitență şi auto-examinare, 
acestea au tendința de a se compartimenta şi de a fi considerate neplăcute şi sumbre. Analiza 
spirituală matură conduce la dezvoltare şi educaţie, ceea ce ne aduce mai multă fericire şi bucurie. 
Astfel, penitenţa tinde să devină episodică, dar dezvoltarea spirituală este permanentă. 


Teologia şi culpabilitatea 


Umanitatea este o specie care evoluează progresiv, dar ale cărei origini au fost foarte primitive 
şi ignorante în ceea ce priveşte realitatea. In consecință, credințele teologice ale vechilor civilizaţii s- 
au născut din miturile unei imaginaţii needucate, dominată de negativism, în acord cu nivelurile 
scăzute ale conştiinţei. Alegoria lui Adam şi Eva se situează la nivelul 70, iar idea că omul "s-a 
născut din păcat" calibrează doar la nivelul 30 de adevăr. Divinitatea a fost percepută ca fiind 
opresivă şi înspăimântătoare. 

Un punct de vedere alternativ ce îşi are originea în cercetarea conştiinţei este acela că 
umanitatea s-a născut în mod fundamental inocentă, dar ignorantă (afirmaţie calibrată la nivelul 
200). în contrast, mai există şi punctul de vedere al lui Socrate conform căruia toți oamenii sunt 
intrinsec nevinovați, pentru câ ei pot face doar ceea ce percep că ar fi bine, dar sunt total incapabili 
să disceamă adevăratul bine de iluziile false ale lumii. (Afirmația lui Socrate calibrează la nivelul 
700). Adevărul lui Socrate se coroborează deopotrivă cu cercetarea extinsă, experiența spirituală şi 
clinică, istoria şi investigația. 

întrucât omului i-a lipsit capacitatea de a discerne adevărul de falsitate, a fost instituit sistemul 
binelui şi al răului, instrument pragmatic şi dotat cu valoare socială pentru copii şi pentru largul 
segment al populațiilor care calibrează sub nivelul 200. Dat fiind că celor neevoluaţi sau imaturi le 
lipseşte sentimentul standardelor spirituale-etice-morale, ei sunt conduşi de "reguli" cu privire la 
ceea ce este "bine şi rău". Sub nivelul 200 al conştiinţei, nu există preocupare pentru alții şi, în 
consecință, regulile despre "bine şi rău" înlocuiesc lipsa conştienţei. Ceea ce este tentant pentru 
lumea non-integră nu poate fi imaginat nici măcar ca opţiune pentru cei mai evoluaţi (de exemplu să 
ucizi pe cineva pentru bani, etc.). Infracționalitatea este relaționată direct cu nivelul personal al 
conştiinţei (deţinuţii din închisori calibrează în medie la nivelul 50). Astfel, vinovăția are şi o funcție 
valoroasă la nivel colectiv, iar acolo unde este cazul contrabalansează social manifestarea 
instinctelor primitive. 

Culpabilitatea implicată de conceptele de bine/rău are o valoare similară pentru copii, cărora le 
lipseşte şi simţul realității (de exemplu este "rău" să strângi în mână un pisoi nou-născut"). In acest 
caz, culpabilitatea îşi prezintă şi aspectul său pozitiv, care acţionează ca o contrabalansare 
inhibatoare în fața lipsei de stăpânire şi pornirilor instinctuale primitive ale eului neevoluat şi 
"necivilizat". 

în cazul persoanelor mai mature, pornirile instinctuale primitive ar putea străpunge pe 
neaşteptate sistemul de apărare prin intermediul unor acte impulsive, care, mai târziu, sunt regretate 
sau considerate a fi o greşeală prostească - şi, prin urmare, o 

avertizare utilă asupra tendinței care poate conduce către erori de judecată. Maturizarea este un 
proces care se desfăşoară pe toată durata vieții pentru că, aşa cum spune un vechi proverb, "nu am 
îmbătrânit degeaba". într-un anumit grad, mustrările de conştiinţă şi regretele legate de vechile 


greşeli sunt inevitabile, contribuind la dezvoltarea compasiunii pentru sine şi pentru alții. Dar pentru 
a înțelege eroarea umană, este necesară o conştiinţă mai pozitivă şi mai realistă. 


Dualităţile vinovăţiei şi urii 


Pentru că implicațiile lor asupra sinelui sau a celorlalți pot fi semnificative, culpabilitatea şi ura 
necesită o atenţie specială, indiferent că sunt proiectate în interiorul nostru sau asupra altora, în 
schimb, dacă le depăşim, recompensa pe care o primim merită efortul, căci vom experimenta grade 
tot mai mari de fericire. Renunțarea la culpabilitate şi ură reprezintă un beneficiu major la toate 
nivelurile vieţii pentru că toate aceste poziționalităţi ale eului sunt corozive atât pentru propria 
persoană, cât şi pentru alţii. Cât priveşte rezistenţa la schimbare, aceasta îşi are sursa în plăcerea 
secretă pe care eul o primeşte de la negativism. 


Dualităţile culpabilității şi urii 


Atracţie Aversiune 

Judecata proprie Lăsarea judecății în voia Domnului 
Pedepsirea propriei Iertarea propriei persoane şi a altora 
persoane şi a altora 

Refuzul milei Acceptarea milei şi compasiunii 
Justificarea Renunţarea la plăcerea secretă 
negativismului 

Proiectarea Asumarea responsabilităţii 
sentimentelor 

Alegerea percepției Alegerea esenței 

Opinie îngustă, rigidă Flexibilitate, considerarea ambelor părți 


Penitenţă, auto-indulgență Servicii în favoarea altora 


Cramponarea de situatie  Invocarea miracolelor lui Dumnezzeu 


Justificare Cedare, alegerea opțiunii 
Mimare Depăşirea limitelor 
Aprecierea răutăţii Bucuria de a fi îngăduitor 

A acţiona contra proprieiA acționa în favoarea propriei 
persoane/a altora persoane/ a altora 

Alegerea negativului Alegerea pozitivului 

A fi corect A fi incorect 

Neajutorare, blocaj Flexibilitate, maturizare 
întărire Transcendență 

Blocare în trecut Trăire în prezent 

Malign, crud Benign, milos 

Avariţie Generozitate 

A proiecta A alege să fii autorul 
responsabilitatea 

Răzbunător lertător 

A fi modest A opta pentru "mai mult decât asta" 


Lăcomie Benevolenţă 


CAPITOLUL 3 
Apatia 
(nivel calibrat 50) 


Introducere 


Acest nivel este caracterizat de neglijență, indiferență, sărăcie, iar în gradele mai severe, de 
disperare şi lipsă a speranței. Lumea şi viitorul arată sumbru; patosul este leit-motivul vieții. Este o 
stare a neajutorării; victimelor sale, înconjurate de nevoi, le lipsesc nu numai resursele, ci şi energia 
pentru a fructifica ocaziile disponibile. în afară de cazul în care energia exterioară este oferită de 
îngrijitori, poate surveni moartea prin sinucidere pasivă. Lipsiţi de voința de a trăi, aceşti neajutoraţi 
privesc în gol, inerți la stimuli, până ce ochii încetează să mai clipească pentru ca, în cele din urmă, 
să nu mai aibă suficientă energie nici măcar pentru a înghiți hrana. 

Acesta este nivelul celor fără adăpost şi ai părăsiţilor societăţii. Este, de asemenea, destinul 
multor bătrâni şi bolnavi izolaţi. Apaticii sunt dependenţi, cei din jurul lor îi percep însă ca pe o 
povară. Ei reprezintă expresia umană a ceea ce se numeşte tamas în filosofia clasică hindusă gunas, 
ce are la bază trilogia calităților tamas (inerție, rezistență), rajas (energie înaltă) şi satt- va (pace). 

De prea multe ori, societăţii îi lipseşte motivaţia necesară pentru a fi cu adevărat de ajutor 
culturilor şi indivizilor aflaţi la acest nivel, care sunt văzuţi ca nişte risipitori inutili ai resurselor. 
Nivelul Apatiei este cel al străzilor Calcuttei, unde numai o sfântă asemeni maicii Tereza şi a 
ucenicilor ei au avut curajul să intervină. Este nivelul abandonării speranţei şi puţini au curajul de a 
privi în față aceste lucruri. 


Tablou clinic 


Apatia nerecunoscută ce îmbracă forma inerției stă la baza multor probleme sociale şi personale. 
Eşecul autorităţilor de a-şj asuma responsabilitatea şi de a gestiona problemele poate rezul- ta, de 
asemenea, în catastrofe de masă. Există nenumărate exemple ale eşecului de a acţiona sau a 
funcţiona, dintre care merită amintite atacul de la Pearl Harbour, eşecurile din războiul Coreii 
avertismentele neluate în seamă înaintea atacurilor de la 11 septembrie, gradul insuficient de 
pregătire al militarilor trimişi |f Irak, ca şi reacţia întârziată la distrugerile provocate de uraganul 
Katrina (în versiunea originală în limba engleză, cartea a apărut în 2006, iar autorul se referă cu 
preponderență la istoria SUA - n.tr). 

Apatia indică un interes şi un disponibil energetic extrem de reduse. Ea poate fi endemică pentru 
anumite culturi şi regiuni, incluzând zonele sărace şi periferiile marilor metropole. Indiferenţa poate 
fi mascată la nivel cultural în mod subtil. Astfel, întrebarea "la ce bun?" reprezintă o atitudine 
contaminantă în acest sens. 

Lenea este inclusă pe lista celor şapte păcate capitale deoarece reprezintă o respingere a darului 
divin al vieții şi o auto indulgență lipsită de iubire. în această stare, nu există niciun interes pentru 
soarta celorlalți şi nici măcar pentru propria viață. Aceeaşi atitudine este proiectată apoi asupra lui 
Dumnezeu, care este văzut drept indiferent, intangibil şi distant. Dar trebuie spus că numai dacă ne 
irosim propria viață, îl vom considera pe Dumnezeu indiferent, răzbunător şi distant. Această 
atitudine duce la lipsa speranței şi la pesimism. 

Apatia reprezintă adesea fundamentul pasivităţii şi al con- I damnării de sine, generând un 
respect scăzut față de propria per- goana! şi față de imaginea de sine. Sentimentul lipsei de valoare 
consolidează atitudinile şi comportamentele sociale negative care generează sărăcie şi o calitate 
scăzută a vieţii. Cât priveşte lipsa speranţei, ea conduce ulterior la declin, iar acesta este folosit mai 
apoi ca un mijloc de salvare a aparenţelor. Esenţa rezidă în faptul că responsabilitatea e respinsă, 
fiind înlocuită cu o mentalitate cronică de victimă, ce încearcă să evite adevăratele probleme 


proiectând presupusa sursă a acestora în lumea exterioară pentru a putea apoi s-o blameze 
confortabil. Falia dualistică a victimei/făptaşului este consolidată ulterior de către teoriile sociale 
postmoderne, ce se remarcă printr-un relativism accentuat, ce nu face altceva decât să perpetueze 
iluzia. 

Indiferența parentală are o influență destul de mare asupra modelelor comportamentale însuşite 
de copii, care preiau lipsa iubirii şi a motivaţiei. Acest lucru generează un sistem de recompensă 
interior inadecvat şi un grad redus de stimă de sine, completate de o înclinaţie spre descurajare. Deşi 
"eul ideal" se poate dezvolta, iar figurile eroice pot fi admirate, convingerea interioară este că 
idealurile nu pot fi obținute din cauza lipsei de speranță şi a scepticismului. O persoană normală se 
bucură de recunoaşterea faptelor sale chiar dacă eşuează într-o anumită încercare. Totuşi, o persoană 
lipsită de speranţă nici măcar nu mai încearcă să funcţioneze la un nivel superior. 

Câmpul energetic de atracție al apatiei atrage asupra sa şi alte expresii ale aceluiaşi câmp 
energetic inferior (binecunoscutul principiu al "ferestrei sparte"), ceea ce rezultă într-o destrămare 
generală a universului social, ce alimentează la rândul ei infracţionalitatea şi sărăcia. 

Condiţia apatică indică dezechilibrul şi rezultă în elaborarea unor scuze menite salvării 
aparenţelor. Poate genera, de asemenea, ipohondrie şi o personalitate autocentristă, pasivă, 
nefuncțională, care caută relaţii dependente. Confortul oferit de droguri şi medicamente poate 
constitui şi el o scăpare din golul interior. Totuşi, când euforia temporară indusă de droguri înceteză, 
întoarcerea stării neplăcute devine intolerabilă, astfel încât dependența de droguri ajunge să devină 
un stil de viață. Spirala descendentă ce se autoperpetuează poate inspira apoi încercări disperate de a 
supraviețui, inclusiv agățarea de relaţii abuzive. Cât priveşte condamnarea propriei persoane, aceasta 
este proiectată asupra lui Dumnezeu şi a societăţii care, prin urmare, sunt blamate pentru respectiva 
condiţie. 

Esenţa tulburării poate fi identificată ca inabilitatea sau refuzul de asumare a răspunderii, 
această condiţie generând apoi vinovăţie, ruşine şi un nivel energetic scăzut şi poate sfârşi în 
vagabondaj şi dependenţă socială. Lipsa însuşirilor propice vieţii conduce la căderi periodice în 
depresie severă şi chiar la sinucidere. 


Depăşirea apatiei 


Manifestate prin căderi şi sentimente de descurajare, momente sau perioade mai lungi de timp 
dominate de apatie pot surveni temporar în viața aproape oricui. Cât priveşte acest stil de viaţă în 
sine, el reprezintă o negare atât a valorii vieţii, cât şi a Divinităţii, în calitate de sursă a acesteia. 

Singurul mod de a ieşi din acest impas reclamă intervenția voinţei, unica în măsură să 
compenseze lipsa energiei intrapsi- hice. Voința, a cărei natură şi origine este spirituală, nu trebuie 
confundată cu "puterea voinței", care se adresează domeniilor mental şi psihologic. în starea de 
apatie, voinţa personală e slabă şi ineficientă. Această stare poate fi depăşită doar prin invocarea 
Voinţei Divine, care calibrează la nivelul 850 şi deține puterea necesară regenerării. în vreme ce 
eul/sinele îşi arogă meritul supravieţuirii, adevărata sursă rezidă în prezența Divinităţii ca Sine. Cât 
priveşte capacitatea eului de a se autosusține, aceasta este posibilă doar în virtutea Sinelui. El însuşi 
nu este decât un recipient al energiei vieţii şi nicidecum originea acesteia precum crede. 

Invocarea Divinităţii poate rezulta sau nu într-o finalitate dorită, deoarece pentru Sine, 
adversitatea sau moartea fizică poate fi singura cale de a învinge eul. Pentru Sine, abandonarea ; 
lumii personale sau a corpului fizic poate constitui instrumentul optim al transformării sufletului. 
Astfel, în cadrul acestui paradox aparent, înfrângerea eului/ minţii/corpului este numai un sacrificiu 
temporar, în favoarea evoluției permanente a sufletului şi, prin urmare, a unui câştig karmic. 

în vreme ce voința personală calibrează doar la nivelul la care o face persoana în cauză (foarte 
scăzut în starea de apatie, aproximativ la valoarea 30), Voința calibrează la un nivel foarte puternic, 
Aceste condiții ilustrează forțele dinamice din spatele adevărului că "nenorocirea omului este 
oportunitatea lui Dumnezeu". 

Invocarea Divinităţii este demonstrată optim de grupurile bazate pe cei 12 paşi, în cadrul cărora 
etapele iniţiale sunt fundamentate pe următoarea idee: "admitem că suntem lipsiţi de putere asupra 


propriilor noastre vieţi, şi doar Dumnezeu ne poate însănătoşi". Admiţând că suntem lipsiţi de putere 
personală şi întorcând spatele eului, momentul este propice pentru închinarea vieţii lui Dumnezeu. 
Aceasta este urmată de un inventar moral curajos şi apoi de căutarea îndrumării adecvate prin 
intermediul rugăciunii şi stabilirii unui model spiritual zilnic al vieţii (72 Paşi şi 12 Tradiţii). 

Procesul descris mai sus a reuşit să rezolve o serie întreagă de probleme foarte dificile pentru 
milioane de oameni din toate colțurile lumii. Având în vedere gradul în care s-au petrecut, 
transformările rezultate au fost descrise ca miraculoase. Acest program simplu a început în Anglia, 
la Oxford, şi a fost adus în Statele Unite de către Roland, un pacient, lipsit de speranţă de vindecare, 
al faimosului psihanalist elveţian Cari Jung, a cărui onestitate 1-a ajutat pe Roland să atingă punctul 
de întoarcere în momentul când i-a spus: "nici eu, nici arta mea nu te mai poate ajuta. Singura ta 
speranță este să te implici cu totul într-un program spiritual, căci există cazuri când în aceste 
circumstanţe s-a petrecut vindecarea". Şi astfel, vindecarea dramatică a lui Roland a stabilit 
paradigma a ceea ce numim astăzi mişcarea universală bazată pe cele 12 trepte, ca şi alte programe 
ce au la bază credința. Această abordare s-a dovedit eficientă într-un procent de 35% în cazurile 
extreme de criminali cronici. 

Apatia se află în centrul a numeroase stări lipsite de speranță, aflate dincolo de capacitatea de 
rezolvare a voinței umane sau a societăţii. Vindecarea din oricare dintre aceste stări apatice este 
susținută de participarea la grupurile spirituale, deoarece energia generală a acestora calibrează la 
valoarea 540, nivelul Iubirii Necondiţionate, care este foarte rar întâlnit în cadrul populaţiei lumii 
(0,4%). 

Un alt program foarte eficient (chiar dacă nu spiritual) dedicat vindecării şi îmbunătăţirii vieții 
prin acceptarea strictă a responsabilităţii a fost demonstrat de seminariile Erhard, calibraţe la nivelul 
400. Tehnica folosită în acest caz presupunea confruntarea constantă cu iresponsabilitatea şi 
anularea tuturor scuzelor şi a evaziunilor de la aceasta. 

Ceea ce pare a fi apatie reprezintă de fapt o rezistență interioară puternică şi subtilă a egoismului 
şi mândriei, ce poate fi descrisă de sintagmele "nu pot" sau "nu vreau". Persistenţa eului este atât de 
puternică, încât acesta are nevoie frecvent de o catastrofa generală precum un război sau un 
cutremur pentru a fi adus la gradul în care e dispus să fie abandonat. Astfel, prin intermediul karmei 
colective, grupuri întregi de oameni sunt atrase în anumite situaţii ce par catastrofale, totuşi conțin 
beneficii karmice nevăzute. 


Accidentele 


Câmpul infinit al conştiinţei este Atotprezent, Atotputernic, şi include întreaga Existenţă. Astfel, 
nimic nu se poate întâmpla - în afara acestui domeniu infinit, deoarece el constituie însăşi sursa 
existenţei. In cadrul acestui câmp infinit de putere există niveluri energetice descrescătoare. Pe 
măsură ce acestea sunt exprimate progresiv în formă şi linearitate, puterea lor relativă scade, pentru 
a ajunge în final până la individ. Acest câmp uriaş poate fi comparat cu unul electrostatic imens, iar 
individul este asemeni unei particule încărcate electric care, în virtutea puterii infinite a câmpului, se 
aliniază automat la nivelul corespunzător. Sarcina corpului spiritual karmic este stabilită de intenție 
şi decizie. In faţa percepţiei naive, ceea ce nu poate fi explicat la nivel intelectual pare accidental, 
mai cu seamă când evenimentul este şi impredictibil, dar ţinând seama de faptul că acest câmp 
infinit al conştiinţei este nelimitat în dimensiuni, rezultă că nimic nu se poate întâmpla în afara lui. 
În plus, tot ceea ce se petrece în cadrul său se află sub influenţa lui, şi, prin urmare, în realitate, nu se 
poate întâmpla nimic "accidental". 


Apatia în cazul individului normal 


In viaţa aproape fiecărui individ există perioade recurente de apatie, percepute ca un fenomen 
temporar şi tranzitoriu. Pentru cei orientaţi spiritual, investigația ce merge până în esența 
fenomenului, în vederea înţelegerii originilor sale, generează un rezultat pozitiv. în cazul indivizilor 
obişnuiţi, apatia se aplică, de regulă, în cazul unor zone ale vieţii ce au fost neglijate, cărora li s-a 
opus rezistență, ori pentru care s-a refuzat responsabilitatea. Acestea se exprimă, de asemenea, ca 


aversiuni Şi atracții, dar la o cercetare mai atentă, se dovedesc a fi bazate pe iluzii. Totodată, mai 
trebuie să spunem că orice aversiune sau iluzie poate fi dizolvată prin intermediul abandonării 
totale, însoțită de responsabilitatea de a renunţa la obiectivele iluzorii. La nivel operaţional, acest 
lucru poate fi descris ca abandonarea domeniului linear (eul) în favoarea celui nonlinear 
(Divinitatea). 


Dihotomia pasiv/agresiv 


Ruşinea, apatia şi vinovăția reprezintă forme de agresiune împotriva sinelui, acesta fiind atacat 
de ură, acuzaţii şi judecăţi negative. în cazul acestor mecanisme, reversul monedei e folosit în scop 
defensiv, proiectând şi extemalizând ura şi vinovăția. Apatia reprezintă, de asemenea, o formă de 
rezistenţă la procesul de maturizare şi o cale de negare şi refuz ilustrată cum nu se poate mai bine de 
încăpățânare. 

Prin aceste mecanisme, responsabilitatea personală este negată. Odată intrat sub imperiul lor, un 
individ, altfel aparent normal, se poate deda periodic la agresiuni extreme împotriva celorlalți. 
Atunci când viermele urii de sine este direcționat spre exterior, el se exprimă în forma malițiozității, 
relei voinţei, blamării şi chiar a acuzelor publice extreme. 

Ura de sine direcționată în exterior calibrează la niveluri foarte joase, deoarece reprezintă o 
negare a adevărului la un nivel profund, fiind o atitudine distructivă pentru societate şi standardele 
sale. Această agresiune direcționată în exterior îşi găseste aprobări sociale şi se exprimă în formele 
războiului, infracționa. lităţii, terorismului, distrugerii mediului înconjurător, violenței de masă, etc. 
Aceste proiecţii nu pot fi posibile decât în cazul în care conştiinţa este fie absentă (ca în cazul 
psihopaţilor), fie aservită prin procese raţionale (răzbunare justificată, războaie sfinte sau politice, 
etc). 

Nevoia de justificări este servită de interpretările distorsionate ale societăţii şi de colectarea 
injustiţiilor. Atunci când acest mecanism psihologic operează într-un lider carismatic, mii sau chiar 
milioane de oameni mor. Acest sindrom se numeşte "narcisism mesianic malign" şi este descris 
detaliat în capitolul 15 din Adevăr versus Falsitate. Patologia extremă a unor asemenea lideri este 
absolut evidentă dacă privim disponibilitatea lor spre masacrarea propriilor compatrioți, pe care îi 
urăsc şi-i consideri câini, came de tun sau vrednici de moarte. Aceste personalități distorsionate 
dezavuează iubirea (şi, prin urmare, femeile) considerând-o un semn de slăbiciune şi vulnerabilitate 
interioară. Atunci când aceste mecanisme proiectate nu pot fi exprimate în exterior, au loc conflicte 
interioare în cadrul conştiinţei, sfârşitul unor asemenea lideri mesianici implicând, adesea, suicidul. 

Aceleaşi mecanisme operează inconştient, dar într-un grad mai atenunat, în cazul personalităților 
ostile şi doritoare de publicitate, care fac remarci extrem de acide şi acuză persoanele publice prin 
minciuni şi distorsionări ale evenimentelor. 

In termenii psihanalizei, negativitatea intensă este disimulată prin proiecție pentru a păstra iluzia 
inocenţei, în ciuda camuflajului transparent. Consecința lipsei de onestitate este adesea grandomania 
şi perceperea propriei persoane ca fiind superioară altora. Eul incorporează, de asemenea, o serie de 
imagini şi concepte spirituale pentru a induce în eroare, distorsionându-le în exact contrariul lor 
pentru a justifica masacrarea necredincioşilor şi ereticilor care, prin urmare, merită să moară. 

Câmpurile energetice extrem de joase pot fi raționalizate de intelect, care va percepe 
distorsiunile pseudoreligioase drept adevăruri, glorificând în mod bizar martiriul şi suicidul. Practica 
harakiri reprezintă un exemplu clasic de externalizare şi dramatizare a unui conflict interior reprimat 
în oamenii normali şi sănătoşi Represiunea intrapsihică a pornirilor inacceptabile şi a conflictelor 
epuizează energia psihică care devine indisponibilă pentru operaţiunile normale de adaptare. Acest 
lucru generează apatie, exprimată sub forma extenuării, oboselii şi lipsa plăcerii de a trăi 
(anhedonie). 

Lipsa plăcerii rezultată din activităţile obişnuite poate fi compensată artificial prin diferite 
dependențe. Când modalitatea de evadare e blocată sau nu mai poate fi obținută, depresia interioară 
se întoarce, putând genera măsuri disperate. Astfel, mulți oameni afectaţi preferă să moară decât să 
se confrunte cu conflictele lor interioare şi cu propria responsabilitate. 


Această spirală descendentă progresivă conduce în cele din urmă la o criză socială 
confruntațională, precum arestarea, divorțul, pierderea locului de muncă, internare în spital precum 
şi pierderea casei şi a celorlalte posesiuni. Prin urmare, confruntarea este una dintre consecinţele 
pozitive ce apar în urma aparentelor calamităţi, căci are, de multe ori, darul de a ne salva chiar viaţa. 

Din punct de vedere statistic, cele mai de succes vindecări din ghearele acestor modele de viaţă 
patologice survin cu ajutorul grupurilor bazate pe credință, dat fiind că onestitatea față de propria 
persoană este un proces dificil (dacă nu chiar imposibil) pentru majoritatea oamenilor, în lipsa unui 
ajutor semnificativ. Vindecarea necesită sprijin puternic şi experiență, iar exemplul membrilor deja 
vindecaţi tinde să descurajeze negarea, lucru întărit şi de sublinierea integrităţii morale, respectiv 
acceptarea defectelor de caracter fără a cădea în vinovăţie. în plus, atunci când îi ajutăm pe ceilalți, 
stima noastră de sine creşte. 

Deşi măsurile strict psihologice pot fi uneori benefice pentru o anumită perioadă, aceste 
tulburări sunt de regulă cronice, iar vindecarea necesită programe de natură spirituală, dat fiind că 
acestea se adresează esenței problemei şi consideră tulburările şi comportamentele un aspect 
secundar. Ura faţă de propria persoană necesită o terapie desfăşurată de la un nivel foarte înalt de 
conştiinţă, precum cel al iubirii necondiționate care calibrează la valoarea 540. Măsurile psihologice 
care calibrează în marjele nivelului 400 nu au suficientă putere pentru a genera vindecarea 
interioară. Procesul vindecării necesită un sfătuitor şi un consilier care să ne ghideze şi să ne 
servească ca exemplu, cu care să ne identificăm, pe care să-l iubim şi pe care să-l respectăm. In 
experiența de mai multe decenii a acestor grupuri, s-a vădit că numai un membru deja vindecat 
poate deține autoritatea necesară care să impună respect şi, prin urmare, o identificare terapeutică 
adecvată. Prin acest mecanism, iubirea se întoarce într-o formă ce poate fi acceptată, iar primirea ei 
este facilitată de smerenia rea. listă, spirituală şi integră. 

Smerenia spirituală nu trebuie confundată cu interpretarea ei socială sub forma umilinţei. In mod 
paradoxal, cel umil spiritual nu poate fi nicicum umilit şi, prin urmare, greşelile pot fi acceptate fără 
a interveni o pierdere a stimei de sine. O persoană umilă va avea respect pentru ceilalți, nu-i va judeca 
şi va fi deschisă spre compasiune pentru întreaga umanitate. 


Apatie versus motivaţie 


Comportamentele umane pot rezulta din porniri instinctuale sau din atracția exercitată de 
obiectivele idealizate. In accepțiunea lui Freud, eul ideal reprezintă internalizarea calităților, 
realizărilor şi figurilor eroice admirate, care sunt inspiratoare şi constituie posibilităţi de creştere şi 
dezvoltare. Figurile admirate sunt selectate în acord cu nivelul prevalent al conştiinţei individului, 
astfel încât fiecare nivel tinde să aibă în mod caracteristic proprii lideri care să inspire. Lipsa unei 
asemenea figuri internalizate poate proveni dintr-un interes scăzut sau prost direcționat al părinților 
în prima copilărie, respectiv dintr-o lipsă a stimei de sine sau a sentimentului valorii personale, 
situație care conduce la predispoziția pentru eşec, pesimism şi sindrom : amotivațional. 

Construirea încrederii în sine este optim realizată în doze mici, etapizat şi cu ajutorul încurajării 
motivaţionale. O imagine de sine negativă poate rezulta din eşecuri trecute ori din critica exercitată 
de colegi sau de figurile parentale, generând, în final, atitudini de genul "nu pot" sau "nu merit”. 
Vechiul adagiu: Dacă nu ai reuşit din prima, mai încearcă" nu e nici măcar auzit, căci apatia aduce 
de regulă în apărarea sa numeroase scuze şi justificări raţionale pentru a evita ruşinea. în unele 
expresii severe, apatia poate fi însoțită de o depresie clinică datorată unei proaste funcționări 
cerebrale, ce necesită recurgerea la antidepresive pentru corectarea dezechilibrului cel puţin 
temporar, până se reorganizează psihicul. 

Contraponderile clasice la apatie şi la imaginea negativă de sine sunt credința, speranța şi 
caritatea. Beneficiul de a-i ajuta pe ceilalți este foarte bine demonstrat în cadrul societății indiferent 
că apare prin alegere, inspiraţie sau chiar coerciție. Adesea, pentru cei care au căzut foarte jos, chiar 
a avea grijă de animale poate reprezenta un start foarte bun, după cum o demonstrează programele 
cu câini dresați. Pacienţii apatici şi foarte în vârstă îşi înviorează atitudinea dacă în programul lor de 
îngrijire sunt incluse şi animale de companie. O serie de cercetări recente au indicat faptul că până şi 


simpla deținere a unui animal de companie scade nivelul depresiei şi al hipertensiunii, având un 
nivel pozitiv asupra sănătăţii în general. Prin urmare, a avea grijă de alte ființe reprezintă o metodă 
terapeutică, aşa cum o demonstrează şi alcolicii lipsiţi de orice speranţă de vindecare care îi ajută pe 
noii veniţi, ori atleţii care îşi revin prin simplul act de a-i încuraja pe membrii mai tineri ai echipei. 

Prin urmare, în cadrul lucrării spirituale, participarea la întâlniri de grup are o valoare puternic 
motivațională, în virtutea energiei spirituale intrinseci a grupului. Astfel, organizațiile caritabile 
servesc unui scop înalt, aşa cum o fac şi mentorii, antrenorii, conferenţiarii, clericii, învățătorii şi 
organizaţiile umanitare. De regulă, o persoană normală are o zonă limitată de apatie, cel puţin pentru 
o anumită perioadă de timp, fiind vorba, în general, de anumite aspecte neglijate din cauza lipsei 
timpului, a energiei şi interesului necesar. 

Apatia spirituală este, de asemenea, foarte comună ca expresie a evitării şi refuzului de a aborda 
conflictele interioare, ce devin astfel o frână în calea progresului şi dezvoltării. Aceste întârzieri sunt 
de aşteptat şi pot fi depăşite prin intermediul rugăciunii şi inspirației înnăscute în grupurile spirituale 
active. 

Motivația este ajutată în aproape orice strădanie umană prin exis. tența unui mentor, confident, 
sau prieten apropiat. Apatia este adesea rezultatul izolării, putând fi vindecată prin implicarea într-o 
activitate sau relaţie pozitivă, care oferă o sursă de interes. Apatia indică absenţa iubirii, ceea ce 
reprezintă, de altfel, cel mai puternic antidot al său. Absența iubirii poate fi situațională sau 
consecința respingerii iubirii din cauza egocentrismului sau a unei stime de sine foarte scăzute, 
rezultate dintr-o copilărie lip. sită de afecţiune. 


Alegerea iubirii pentru Dumnezeu activează iubirea LUÍ Dumnezeu prin rugăciune şi 


adorație. Prin urmare, disponibili- tatea poate constitui declanşatorul care deschide uşa spre 
emergenţa progresului spiritual. Mulţi oameni l-au găsit pe Dumenzeu în fundul celor mai negre 
disperări. Eul este atât de puternic, încât uneori doar o prăbuşire severă are suficientă putere pentru a 
activa disponibilitatea abandonării lui. Când aceasta se activează, spiritul din interior este reînnoit, 
apatia fiind înlocuită de speranţă. Astfel, rugăciunea neîncetată poate reprezenta singura opțiune 
disponibilă pentru a depăşi anumite perioade severe sau prelungite de datorii karmice. Acest lucru 
este exprimat uneori prin termenul de "testarea credinţei”, şi poate fi traversat optim prin 
convingerea că "şi asta va trece". 

Asemeni oricărui alt obstacol de pe drumul evoluţiei, apatia e depăşită mai degrabă de acceptare 
decât de negare. Apatia spirituală poate fi abandonată prin reînsuşirea adevărurilor spirituale 
fundamentale, oferite de Sfânta Scriptură sau literatura de gen. Reflecţia şi meditaţia asupra 
versetelor (precum cele ale Psalmului 91 sau altor pasaje favorite) reactivează adesea inspiraţia în 
virtutea nivelului foarte ridicat al conştiinţei. De aseme- j nea, re-inspirația este adesea o consecință 
a repetării imnurilor şi rugăciunilor favorite, ori a ascultării muzicii clasice într-un cadru frumos. 

Pasajele muzicale ce calibrează la niveluri superioare valorii 500 prezintă un câmp energetic 
direct, ce ocolește intelectul şi mentaţiile negative, având un efect înălțător (O serie de atare pasaje 
muzicale găsiţi enumerate în capitolul 9 din Adevăr versus Falsitate). Ne referim aici deopotrivă la 
muzica clasică, la sunetul 

divin al cimpoiului scoţian sau chiar irezistibilele piese ale celor de la Bee Gees. 

Apatia trecătoare poate indica o rezistenţă la un anumit defect personal, putând fl depăşită rapid 
prin acceptarea directă a acestuia. Acest fapt reactivează mişcarea spirituală. Chiar şi evitarea poate 
fi contracarată de acceptarea faptului că este actualmente operațională (evitarea negării negaţiei). 
Astfel, putem alege să evităm o problemă în mod conştient în loc să fim la discreţia efectelor 
acesteia. Această alternativă deschide opțiunea de a nu aborda deocamdată respectiva problemă, 
ceea ce nu înseamnă că o ignorăm. 

Acceptarea prin intermediul alegerii conştiente are consecinţe diferite de negarea inconştientă. A 
te îngriji de propria persoană reprezintă o intenţie integră dacă e făcută conştient. Este un exercițiu 
al dezvoltării iubirii, în special dacă e dedicat lui Dumnezeu. Uneori este necesar să ne odihnim şi să 
ne dăm un răgaz pentru recuperare, pentru a ne putea revigora. Aceasta este una dintre funcţiile 
jocului şi recreerii, şi nu serveşte nicidecum doar autoindulgenței. 


Dualităţile apatiei 


Aşa cum se întâmplă şi în cazul altor nivele, poziţionalitățile se exprimă în forma atracției şi 


aversiunii. Ele trebuie depăşite cu ajutorul rugăciunii şi, adesea, cu ajutorul altor persoane. 


Atracţie Aversiune 
Blamare/proiectarea cauzei Responsabilitate 

Nu pot Nu vreau 

Atitudine de victimă Atitudine de partener 
Indiferentă Interes 

Defetism Optimism 
Justificare/raţionalizare/scuză Acţiune 

Atitudine neajutorată Atitudine decisă 
Lipsa speranţei Speranţă 


Valoare de sine negativă 


Atitudine slabă 


A refuza soluțiile 


Valoare de sine ca 
dar al lui Dumnezeu 


Atitudine potențial 
puternică 


Disponibilitate, acceptare 


Indolentă 
Pesimism, cinism 


Energia acțiunii 
încredere, credință, speranță 


Nu merit 
Viitorul pare sumbru 
Şinele văzut ca incapabil 


Rigid, inflexibil 


Acceptarea valorii vieții 
Oportunităţi viitoare 
Şinele văzut ca dornic 
să înveţe 


Maleabil, capabil 
de creştere 


Pasiv Activ, implicat în efort 
Refuzul ajutorului Acceptarea ajutorului 
Ură de sine Compasiune 
Cramponare de opoziţie Abandonarea 
poziţionalităţilor 
Autoindulgență Depăşirea dificultăților 
Scuze Onestitate 
A te scufunda A evolua 


A sucomba 


A rezista, a refuza, 
a respinge 


CAPITOLUL 4 
Durerea/Suferința 
(nivel calibrat 75) 


Introducere 


Este nivelul tristeţii, al pierderii şi al descurajării. Cei mai mulți dintre noi am trecut prin aceste 
stări pentru un timp, dar aceia care rămân la acest nivel trăiesc o viață de regrete şi depresii 
constante. Este nivelul doliului, deposedării şi al regretelor față de trecut. Este, de asemenea, nivelul 
celor care s-au obişnuit să piardă şi al jucătorilor cronici, care acceptă ruina ca pe o parte a stilului 
lor de viață, ajungând adesea până la pierderea slujbelor, prietenilor, familiei, banilor, şansei şi 
sănătății lor. 

Pierderile majore suferite în prima parte a vieții îl fac mai târziu pe subiectul lor vulnerabil la 
acceptarea pasivă a durerii, ca şi cum suferinţa ar fi prețul vieţii. Cel aflat în Durere vede suferință 
peste tot: suferința copiilor, tristețea condiţiei lumii, tristețea vieţii înseşi. Acest nivel îşi pune 
amprenta asupra întregii viziuni existenţiale. O parte a sindromului pierderii este noțiunea 
cu o trecere de la particular la general, astfel încât pierderea unei fiinţe iubite este echivalată cu 
pierderea iubirii înseşi. La acest nivel, atare pierderi emoționale pot declanşa o depresie serioasă sau 
chiar moartea. 

Deşi Durerea este cimitirul vieţii, ea are totuşi mai multă energie decât Apatia. Astfel, când un 
pacient traumatizat şi apatic începe să plângă, ştim că starea lui este mai bună. Odată ce începe să 
plângă, va şi mânca din nou. 


Tablou clinic 


Suferinţa reprezintă o experiență umană universală care este dificil de privit sau de îndurat din 
cauza implicaţiilor sale emoționale cu care oamenii sunt prea familiarizați. La un nivel redus poate fi 
exprimată ca regret, dar atunci când este într-un stadiu avansat ea poate genera chiar neputinţă, fiind 
prea copleşitoare. 

Universalitatea acestei experienţe este cauzată de structura şi natura eului, care percepe incorect 
sursa fericirii, plasând-o în domeniul extern sau emoțional. In realitate, singura sursă de fericire este 
cea interioară, iar mecanismul său este intrapsihic şi intern. Când obţinem un obiect, o situaţie sau o 
relaţie dorită, mecanismul intern intră în acţiune prin satisfacerea acelei dorinţe pentru că obiectul, 
persoana sau starea au fost dotate cu o serie de calități speciale. Importanţa se găseşte în ochii 
martorului sau ai celui observat, nefiind defel intrinsecă obiectului dorit sau persoanei în sine. De 
aceea, suferinţa este ataşată dorinţei şi posesiunilor. 

Societatea presupune că anumite condiţii, obiecte sau proprietăți sunt valoroase, iar această 
învoială colectivă afectează opţiunile personale. Persoana evoluată din punct de vedere spiritual are 
puţine dorințe sau ataşamente şi este, prin urmare, relativ imună la suferință, dat fiind că sursa 
fericirii este experimentată la nivel interior şi nu este dependentă de aspecte exterioare. Dacă sursa 
fericirii este dobândită prin mecanismele eului ea este bazată mai degrabă pe imagerii, sisteme de 
credință şi valori proiectate, decât pe Realitatea Absolută însăşi, care este invulnerabilă la orice 
formă de pierdere. Obiectele, calitățile sau relaţiile devin supraestimate în virtutea mecanismului 
ataşării şi a proiecției j valorii. Cu cât este proiectată mai multă unicitate asupra relaţiei ; cu obiectul 
sau persoana dorită, cu atât este mai mare posibilitatea apariţiei unei suferințe şi pierderi. Frica de a 
suferi o pierdere contribuie la consolidarea ataşamentelor dependente, I precum atributele sociale, 
banii sau faima. 


Fericirea este recompensa psihologică interioară ce apare atunci când sunt atinse scopurile 
externalizate. Astfel, e o greşeală să credem că sursa fericirii este datorată lucrurilor externe în loc să 
acceptăm că e de fapt de origine interioară. Prototipul este structurat prin însuşi procesul evolutiv. In 
acea matrice primordială, formele animale de viață nu aveau propria sursă de energie, ci depindeau 
de surse externe, ce puteau fl găsite prin căutare, confruntare şi greşeli. Astfel, mecanismul biologic 
a fost structurat pe următorul model: nevoie - căutare - confruntare şi greşeală - descoperire - 
răsplată. 

La oameni, acelaşi tipar se menţine la nivelele conştiinţei situate sub pragul 200 (vezi Schema 
Funcţiilor Creierului din capitolul 9). Dorinţa de achiziționare este de fapt instinctul animalic de 
supravieţuire, care depinde de "obținerea" unui partener, precum şi de obţinerea mâncării, a unui 
teritoriu, adăpost, de dominare şi control. Astfel, pentru instinctul animalic, sursa fericirii este 
programată să fie undeva în exterior. Prin urmare este "accesibilă" şi deci predispusă la pierdere. In 
cazul împerecherii şi stabilirii unei legături între animale, aceasta se răsfrânge asupra partenerilor şi 
a membrilor grupului. Suferinţa poate fi observată şi la nivelul animalelor, prin reacțiile haitelor de 
lupi, turmelor de elefanți şi coloniilor de maimuțe care experimentează procesul suferinţei, durerii şi 
pierderii. 

Externaiizarea surselor de fericire percepute duce la ataşamente şi la apariţia dorinţei de control 
ca prim mecanism de supraviețuire, însoțite de necesitatea unui statut şi de toate simbolurile de 
siguranță pe care le implică aceasta, rezultatul final al acestei implicaţii rezidând în materialism. 


Orientarea Spirituală 


De multe ori, o pierdere majoră ne face să apelăm la religie şi spiritualitate pentru a obţine ajutor 
şi răspunsuri. Din punct de vedere emoţional, oamenii găsesc consolare în sprijinul bazat pe 
înțelegere, în rugăciune şi în întoarcerea la practicile religioase. Prin urmare, pierderea oferă mai 
degrabă oportunitatea creşterii intenţiei de a reevalua şi de a practica principiile spirituale, decât o 
simplă apreciere intelectuală. 

La început, o pierdere este un eveniment nedorit pentru că este distructivă şi ne invadează 
spaţiul emoţional. Reacţia iniţială poate fi deopotrivă de şoc, indignare sau chiar neîncredere. 
Zbuciumul emoţional necesită energie şi atenţie într-un moment în care nivelul energetic este scăzut, 
ajungându-se astfel la mânie. Procesarea acestei crize este ajutată de concentrarea pe anumite 
realităţi interioare, precum şi de transcederea limitărilor inerente ale acestora. 

Când pierderea este involuntară şi neaşteptată, apar mânia şi indignarea, precum şi frica de a 
pierde controlul. întreruperea vieții prin evenimente neaşteptate creează, de asemenea, şi anxietatea 
unei readaptări forţate, lucru care poate necesita luarea unor decizii majore. Este bine de ştiut că 
cercetarea spirituală ne indică faptul că orice suferință şi durere emoţională rezultă din împotrivire. 
Acestea se vindecă prin renunțare şi acceptare, care alină durerea. 

Pe parcursul procesului, se poate observa că durerea emoțională provocată de pierdere nu este 
stabilă sau continuă, ci j se manifestă în valuri care pot fi diminuate printr-o atitudine durabilă de 


neîmpotrivire precum şi printr-o abandonare continuă în fața lui Dumnezeu. în timp ce trăim iluzia 
renunțării la o persoană, un obiect, o dorinţă, un ţel sau o calitate, percepute a fi aparent esențiale, de 
fapt, procesăm durerea distrugerii ataşamentului; "ce-ul " la care renunțăm reprezintă, de fapt, doar 
ataşamentul însuşi. Un adevăr de bază care trebuie realizat pe parcursul procesului este acela că nu e 
posibilă nicio sursă efectivă a fericirii în afara noastră. în realitate, pierderea scoate la suprafață 
deopotrivă iluzii ce ne-au marcat timp îndelungat, dar şi posibilităţile de reducere a dominaţiei 
acestora asupra psihicului. Eul are o multitudine de ataşamante faţă de credinţe, sloganuri, obiecte, 
oameni, titluri, bani, convenienţe, divertisment, mobilier, mărturii sentimentale şi amintiri ale 
tuturor celor de mai sus. Eul/mintea prețuieşte lucrurile temporare şi trecătoare deoarece acestea 
sunt apreciate ca fiind "speciale" şi, prin urmare, sunt văzute ca o "sursă de fericire". 

în mod paradoxal, pierderea reprezintă în acelaşi timp şi li- bertate, dar şi deschiderea de noi 
opțiuni. Pierderea facilitează o adaptare interioară şi apariţia unor calități, toate acestea reprezentând 
oportunități pentru creştere. în acelaşi timp, mintea regretă şi ar vrea să anuleze schimbarea, 


întorcându-se la confortul asigurat de circumstanţele anterioare, dar creşterea şi dezvoltarea 
evolutivă au valenţe imperative. Prin urmare, resentimentele se manifestă față de faptul că trebuie să 
ne schimbăm. Schimbarea poate fi o sursă de plăcere anticipativă dacă este acceptată şi o sursă de 
resentiment dacă este refuzată. Ataşamentele se adresează prezentului şi viitorului anticipat, precum 
şi "agăţării" de trecut. Toate aceste poziții sunt iluzorii pentru că nu există niciodată vreun alt timp 
în afara momentului prezent şi nimeni nu trăieşte nici trecutul nici viitorul decât în imaginație şi în 
amintiri. Singura sursă de fericire bazată pe realitate este în prezent, şi ceea ce există în prezent nu 
face obiectul pierderii. 

Toate formele de pierdere reprezintă o confruntare pentru ego şi pentru mecanismele lui de 
supravieţuire. Toate aspectele vieții omeneşti sunt efemere; prin urmare, agățarea de orice aspect al 
acesteia duce în cele din urmă la suferință şi la pierdere. Totuşi, fiecare incident reprezintă o 
oportunitate de a căuta în interior sursa vieţii, care este întotdeauna prezentă, neschimbătoare şi nu 
face obiectul pierderii sau ravagiilor timpului. 

Suferinţa sau pierderea, ca orice altă situaţie apăsătoare a vieţii, poate fi văzută ca o oportunitate 
valoroasă de creştere şi ca un moment în care ne putem reconsidera valorile şi scopurile. Dacă 
acestea sunt urmate, va fi posibil să renunțăm într-un final la toate ataşamentele (inclusiv la 
sistemele de credinţă) şi să experimentăm sursa fericirii care emană din interior. 


Ataşamentele 


Ataşamentul reprezintă procesul prin care se manifestă suferința pierderii, indiferent de tipul 
său, indiferent că este internă sau externă şi indiferent dacă se manifestă faţă de un obiect, o relaţie, 
o calitate socială sau un aspect al vieţii fizice. Eul se perpetuează singur, prin rețeaua sa elaborată de 
valori, sisteme de credință şi programe. Apar astfel nevoi, care câştigă tot mai multă energie pe 
măsură ce sunt înfrumuseţate şi elaborate, câteodată chiar până la obsesie. Sursa durerii nu este 
sistemul de credință însuşi, ci ataşamentul față de acesta, precum şj exagerarea valorii sale 
imaginare. Rezolvarea interioară  ataşamentelor este dependentă de exerciţiul voinţei, care este 
singura ce are puterea să desfacă mecanismul ataşamentului prin intermediul procesului de 
abandonare. într-un mod subiectiv, acest lucru ar putea fi experimentat sau contextualizat ca fiind un 
sacrificiu deşi, de fapt, el reprezintă o eliberare. Durerea emoţională a pierderii se naşte din 
ataşamentul însuşi şi nu din obiectul, fiinţa ori starea care au fost pierdute. 

La început este dificil să renunțăm la ataşamentele şi sistemele de credinţă care au fost 
consolidate printr-o înţelegere socială, cum ar fi bogăția, succesul, faima, frumuseţea şi altele 
asemenea. Toate acestea reprezintă acelaşi concept, conform căruia ceva în plus față de ceea ce 
"există" va aduce o fericire mai mare. Dincolo de procesul de ataşare, un alt ingredient al 
mecanismului eului rezidă în credinţa lui în posesiuni. 

Cercetarea conştiinţei arată că gradele raportate de fericire sunt în concordanţă cu nivelele 
calibrate ale conştiinţei, mai degrabă decât cu vreun element exterior. La nivelul 540 al conştiinţei, 
nivelele raportate de fericire se apropie de sută la sută. 


Iluzia posesiei: "a avea” şi "al meu " 


Suferinţa are de-a face cu pierderea, iar pierderea implică o proprietate anterioară precum şi o 
relaţie specială cu aceasta. Ideea de posesie, exprimată prin formulările "al meu" sau "meu" denotă o 
contextualizare şi o semnificaţie unică, rezultate ale stilului dualistic de procesare al eului. Prin 
intermediul acestuia, un "eu" separat este legat ca prin magie (în imaginație) de ceva anume, deci de 
o anumită calitate, posesiune sau persoană. De exemplu, un ceas este pur şi simplu un obiect, dar 
odată ce avem drept de proprietate asupra lui, el capătă o calitate unică şi specială, numită "al meu". 
Ceea ce fusese doar "un" ceas devine acum ceasul "meu" şi, prin urmare, se transformă în mod 
magic. Când acest lucru este accentuat, el devine "ceasul meu favorit”. Prin acest proces, ceasului în 
cauză i se adaugă o serie de calităţi care-l fac unic: ataşament, control, teama pierderii precum şi o 
serie de sentimente. Se poate vedea, într-adevăr, că scena este pregătită acum pentru tragedie. 
Aceasta se petrece dacă o persoană crede că a pierdut propriul ceas în locul unui ceas oarecare. 


Devine evident că, odată ce sunt introduse posesiunea de moment şi ideea de "al meu", îşi face 
apariţia şi ataşamentul. 

Povara emoțională poate fi eliberată prin înțelegerea faptului că, de fapt, totul îi aparţine numai 
lui Dumnezeu şi că oamenii exercită doar o funcţie de administrare. în lume, posesia şi proprietatea 
reprezintă particularități tranzitorii, iar valoarea şi averea există doar în percepții, conceptualizări şi 
legalități. 

Alături de posesiune există şi alte ataşamente ale eului, cum ar fi mândria, sentimentele de 
siguranță şi plăcerea senzorială. Sentimentul de fericire este declanşat de satisfacerea unei dorințe 
interioare, care eliberează în creier neurotransmițători precum serotonina şi endorfina, acestea fiind 
consecinţa, nu şi sursa experienţei fericirii. Toate studiile sociologice, psihologice despre fericire au 
confirmat că oamenii cu orientare religioasă sau spirituală sunt în general mai fericiți per ansamblu, 
indiferent de circumstanţele vieţii lor. (Wellas, 2005). 


Eliberarea de stările şi sentimentele negative 


Când vine vorba de pierdere, procesul spiritual de neîmpotrivire şi abandonare este eficace 
(totuşi, nu este unul potrivit pentru stările emoţionale care calibrează mai jos de nivelul 75, precum 
depresia, vina şi apatia). O persoană cu orientări spirituale apreciază toate experienţele vieţii şi le 
percepe pe fiecare în parte ca pe nişte oportunități de evoluţie spirituală. Metoda prin care ne putem 
elibera de stările şi sentimentele negative include nişte paşi foarte simpli, reuşita ei depinzând de 
disponibilitatea şi capacitatea noastră de a ne abandona. 

Păstrează sentimentul şi stai concentrat constant asupra lui. Conştientizează faptul că toată 
suferința este provocată de împotrivire. Suferinţa pierderii izvorăşte din ataşare şi din senzația că 
respectivul obiect ar fi special. 

Fii dispus să fii absorbit de sentimentele tale, capitulând în fața lor fară să le eviţi. Observă că 
ele vin în valuri şi că renunțarea în fața celor mai intense valuri tinde să diminueze severitatea lor 
emoțională. 

Cere ajutorul lui Dumnezeu şi abandonează-ţi voința personală în faţa Lui. (Este de un real 
ajutor să citeşti Psalmul 91 sau alte pasaje spirituale preferate). 

Fii dispus să suporţi şi să suferi întregul proces. Dacă nu îj vei opune rezistență, se va elibera 
singur şi va ajunge la un sfârşit Deşi în cazul unei pierderi suferința este declanşată de un eveniment 
specific, sentimentele dureroase ale ataşării apar din cauza mai multor surse de-a lungul timpului, iar 
în interior ar putea exista mai multe decât s-a crezut inițial. Astfel, fiecare pierdere le reprezintă de 
fapt pe toate celelalte, căci experiența rezidă în pierderea însăşi şi nu doar în evenimentul specific 
care a dus la conştientizarea ei. 

O importantă sursă de putere de-a lungul eliberării de sentimentele dureroase este reprezentată 
de identificarea cu toată umanitatea, precum şi de conştientizarea faptului că suferința este 
universală şi înnăscută în condiția umană şi în evoluţia euluh. 


Non-ataşare Versus detaşare 


Diferenţierea lor este foarte importantă, iar eşecul înțelegerii: acesteia poate conduce la mari 
greşeli spirituale. "Detaşarea" este un proces în desfăşurare care, din nefericire, poate conduce la 
apatie, plafonare emoțională, lipsă a implicării şi indiferență. Ea se poate manifesta şi prin pasivitate 
sau prin pierderea interesului pentru viață. în cadrul învățăturilor spirituale există unele neînţelegeri 
referitoare la ideea că şi iubirea poate reprezenta un ataşament, acest lucru fiind însă o concepție 
greşită, deoarece iubirea este un aspect al Divinităţii, posesivitatea este un aspect al eului. 

O înţelegere greşită a evoluţiei negării poate fi implicată şi vis a vis de ideea de "Vid" sau 
"Neant". în timp ce "Vidul" reprezintă o experiență spirituală impresionantă (calibrează la nivelul 
850), nu este totuşi Stadiul Final care, de fapt, este cel al Totalităţii. Acest lucru apare dintr-o 
interpretare greşită a învățăturilor lui Buddha. "Vid" înseamnă nonlinear şi absenţa oricărui lucru 
sau linearitate. Dincolo de "Vid" se găseşte realitatea nonlineară, completă şi supremă a Totalităţii. 
Experienţa subiectivă a Vidului, deşi foarte impresionantă, este complet diferită de Realitatea stării 


Prezenţei Divinităţii ca Totalitate, ce include caracteristica majoră a Iubirii Infinite înseşi (vezi 
capitolul 18). 


Decizia 


Durerea procesării pierderilor personale este redusă de acceptarea şi conştientizarea 
emoţională/filosofică a întregii realități a condiției umane înseși, pe care o împărtăşim cu toții: 

în domeniul uman totul este temporar, tranzitiv şi evolutiv. 

Nimic nu poate fi cu adevărat "posedat" sau "al meu". Toate relațiile sunt temporare şi arbitrare. 
Legalitatea permite doar utilizarea unor drepturi de control. 

Totul aparţine lui Dumnezeu; în consecință, tot ce este considerat ca fiind "al meu" sau ca 
"aparținându-mi" reprezintă o condiţie temporară, inclusiv corpul uman. Dominația se referă doar la 
control; e vorba de o dominație care guvernează, dar nu stăpâneşte. 

Toate proprietăţile şi relațiile trebuie văzute ca fiind o formă de administrare. Obligaţia priveşte 
mai degrabă responsabilitatea alinierii decât ataşamentul sau implicarea. 

Ataşaţi-vă mai mult de principii decât de oameni, obiecte, condiții sau situaţii tranzitorii. 
Nivelele calibrate ale conştiinţei sunt indicatoare ale principiilor ce pot fi asociate acesteia, 
determinând nivelul şi câmpul de atracție general al conştiinţei, prin intermediul căruia totul este 
ordonat şi influențat. 

Trăiți cu demnitate şi curaj. Această atitudine invocă "Puterea" nevăzută prin intermediul căreia 
supravieţuieşte totul Acceptaţi faptul că pierderea, doliul şi suferința reprezintă un proces normal şi, 
prin urmare, nu-i opuneți rezistență. 

Acceptaţi faptul că orice ființă sensibilă trăieşte prin credință. în ciuda pretențiilor naive ce 
reclamă contrariul, toţi oamenii trăiesc exclusiv pe baza principiilor credinței - singura întrebare ce 
se poate pune priveşte obiectul acestei credințe; Credinţa poate fi poziționată în iluzoriu, în intelect, 
rațiune, ştiinţă, progres, putere politică sau lumească, satisfacţiile eului plăcere, bogăţie sau speranță 
(exemplu: "mâine". 

Toate aceste credințe sunt bazate pe supoziţii care pot fi puse în umbră în orice moment, 
deoarece sunt fragile. Chiar şi ipoteticul "necredincios" sau scepticul trăiesc prin credința în propriul 
intelect, care reprezintă "realitatea". în Prezenţa propriu-l zisă a Realităţii Infinite, toate aceste 
pretenții dispar, la fel cum dispar şi toate opiniile acestui sine care crede în ceva. Realitatea se auto- 
confirmă în virtutea de a fi o Identitate, în cadrul căreia dispare natura dualistă a tuturor credințelor. 


Eliberarea de Durere (şi totodată de Dorinţă) 


Valoarea sau prețul dorințelor arată faptul că acestea au o importanță simbolică sau generată la 
nivel de clasă. Capacitatea de a vedea dincolo de particularitățile lor facilitează retragerea 
ataşamentelor şi atenuează, prin urmare, deopotrivă intensitatea cu care se manifestă dorința şi 
însemnătatea pierderii. Fiecare "lucru", persoană sau element considerat a fi important este apreciat 
doar în virtutea reprezentării sale asupra unei caracteristici mai abstracte. Suferinţa încercată în 
momentul unei pierderi nu este astfel cauzată de anumite particularități, ci de un câmp de atracţie al 
conştiinţei, a cărei reprezentare simbolică este. Fiecare "lucru" reflectă caracteristici abstracte care 
pot fi clasificate prin intermediul unor nivele progresive de abstractizare. 


Element Clasă Atribut abstract 

Bani Bunuri Supravieţuire 

Bogăţie Mijloace Importanță, prestigiu, 
confort 

Tubit/ lubită Relaţie Sex, mândrie, 
securitate, companie 

Rudă Famile, Tribal Identitate de grup 


Automobil Posesiune Transport, practic, 


confort, statut 


Titlu Supravieţuire Mândrie, Statut 

Casă Habitat Convenienţă, asigu- 
rarea supravieţuirii 

Lux Posesiune Confort, mândrie, statut 

Slujbă Economic Supravieţuire, statut, 
îndemânare 

Tinerețe Oportunitate, Viitor deschis, vigoare, 

învățare atracție 

Partener Personal Companie, ajutor, 
afecțiune, iubire 

Părinte Relaţie Familie/identitate de 
grup, trecutul 

Copil Relaţie Dragoste, potențial 
viitor, rol parental 

Sănătate Fizic/viaţă Supravieţuirea ca trup 

"Valori" Posesiune Sentiment, "al meu", 
familiaritate 

"Necesităti" Posesiune Convenienţă 


Renunţarea la ataşamente este uşurată prin aprecierea faptului că "valoarea" reprezintă o 
suprapunere care depinde de o semnificaţie abstractă precum şi de ceea ce simbolizează un atribut 
sau un lucru. Astfel, vom descoperi că o anumită pierdere sau un câştig pot fi compensate prin 
substituirea cu un echivalent din aceeaşi clasă sau dintr-o clasă mai înaltă. 

Unele forme de suferință au de-a face cu pierderea reală sau imaginară a atributelor personale, 
cum ar fi tinereţea, puterea fizică, sănătatea sau chiar cu oportunităţile pierdute sau regretul pentru 
preocupările zadarnice, eşecurile din trecut sau alegerile nefericite. Suferința pentru erorile sau 
deciziile greşite din trecm se rezolvă prin intermediul recontextualizării ca parte a procesului de 
învăţare numit "a fi om". Regretul este, de asemenea, o consecință a transformării realității în 
ipotetic, de exemplu "ar fi trebuit", "aş fi putut" sau "dacă aş fi ales diferit" etc. Acestea includ şi 
iluzia că decizia ipotetic "mai bună" ar fi generat un avantaj sau o fericire mai mare. Aceste 
presupuneri ignoră şi faptul că evoluţia se bazează pe o curbă de învăţare şi că asupra alegerilor 
acționează influenţe karmice necunoscute, atât negative, cât şi pozitive. Există o eroare inerentă în 
afirmaţia că "aş fi putut" sau "ar fi trebuit" deoarece, în realitate, dacă cineva "ar fi putut" într- 
adevăr să facă ceva, atunci în mod evident "ar fi făcut", dacă toate condiţiile erau favorabile unei 
alegeri mai bune. 

Compasiunea pentru sine precum şi natura vieții umane însăşi favorizează procesul de 
vindecare. Suferința este o consecință a agățării de percepțiile anterioare. Există un beneficiu major 
în decizia de a te rededica prezentului şi de a te concentra asupra lui fără a face judecăţi de valoare 
sau presupunerii înspăimântătoare despre viitor. Dacă nu este împiedicat, psihicul uman se 
dovedeşte creativ şi inventiv. Fiecare nivel al conştiinţei are propriile lui probleme înnăscute, dar şi 
soluţiile concordante. Dorinţa de a schimba trecutul, deşi de înţeles, e însă zadarnică şi ne orbeşte în 
faţa oportunităţilor prezentului. O limitare într-un domeniu al vieţii reprezintă simultan deschiderea 
spre oportunități şi opţiuni în alte domenii. Pierderea îndreaptă adesea o persoană de la căutarea 
fericirii în exterior la căutarea înlăuntru, prin reevaluarea bunurilor şi alegerilor evitate anterior. 
Astfel pierderea poate fi transformată în profit, ca un imbold pentru creşterea şi evoluţia spirituală. 
Este însă necesar un anumit timp pentru a ajunge la concluzia că o pierdere poate fi chiar o 
"binecuvântare sub acoperire". Refuzul acestei oportunități conduce la amărăciune şi la o involuţie a 


valorii intrinseci a vieţii. Acceptarea vicisitudinilor vieţii umane conduce la o mai mare înțelegere şi 


compasiune. 


Iubirea reprezintă oportunitatea de a ne abandona voința personală lui Dumnezeu şi de a 


reevalua scopul general al darului vieții. 


Dualităţile durerii/suferinţei 


În timp ce anumite grade de suferință sunt inevitabile în timpul vieții, suferința cronică necesită 
renunţarea la poziționalitățile duale pe care se bazează ea, manifestând această atitudine pe termen 


lung sau ca pe un stadiu prevalent al conştiinţei. 


Dualităţile durerii 


Atracție 

A trăi în trecut 

A anula 

A te revolta împotriva 
lui Dumnezeu 


Aversiune 

AA trăi în prezent 

JA accepta 

IA accepta limitările Karmei 


Speranţa de schimbare Abandonare 
Pierdere Oportunitate 
Refuz, negare [Trecere 
Mânie, resentiment [Acceptare 


Autoînvinovătire 

A te simți golit 

A micşora 

Fericirea văzută în exterior 


Acceptarea limitelor 

A pune în loc valori noi 
[A compensa 

Percepţie interioară 


paapa fericirii 


Rezistență ranscedență 
A te întoarce în timp A accepta opțiunea 
Emotionalizare Minimizare 


A căuta simpatia 


Satisfăcut cu sinele 


A evita, a controla 


A accepta, depăşi 


Pierderea considerată 


Pierderea considerată 


permanentă 


temporară 


Sursa fericirii în exterior 


Sursa fericirii în interior 


De neînlocuit 
iața plină de probleme 


Viitor optimist 
Viața plină de soluții 


A mărăciune 


Credință şi speranță 


CAPITOLUL 5 
Frica 
(nivel calibrat 100) 


Introducere 


La nivelul 100 avem la dispoziție mai multă energie. Frica sau pericolul sunt sănătoase. Frica 
guvernează o mare parte a lumii: frică de duşmani, frică de bătrâneţe sau moarte, teama de a fi 
respins şi o multitudine de alte sentimente de frică motivate social constituie declanşatorii primari ai 
motivaţiei în viețile multor oameni. 

Din perspectiva acestui nivel, lumea - plină de capcane şi amenințări - pare să se afle la 
cheremul hazardului. Frica e unul dintre instrumentele de control preferate de agenţiile opresive 
totalitare şi de manipulatorii importanți. Proliferarea temerilor este la fel de nelimitată ca imaginația 
umană; odată ajunşi în ghearele fricii, chiar şi cele mai inocente evenimente ne-o alimentează. Frica 
devine obsesivă şi poate lua orice formă. Teama de a pierde o relație conduce la gelozie şi la un 
nivel cronic de stress. O gândire marcată de frică poate cauza paranoia sau apariția structurilor 
neurotice defensive. De asemenea, pentru că este şi contagioasă, Frica poate deveni un trend social 
dominant. 

Frica limitează dezvoltarea personalităţii şi favorizează inhibiţiile. Deoarece este nevoie de 
energie pentru a depăşi Frica, cei aflaţi sub imperiul ei nu pot atinge un nivel mai înalt dacă nu sunt 
ajutați. Astfel, cel temător, pentru a se elibera de sub robia Fricii, va căuta lideri puternici, ce par că 
şi-au învins propriile temeri. 

Frica este o emoție, dar ca stil de viaţă e limitativă. Teama realistă sau precauţia servesc 
supraviețuirii în contrast cu teama iraţională, ce indică probleme psihologice şi intrapsihice. Teama 
utilă din punct de vedere social este un comportament acceptat şi normal, ce se exprimă in aproape 
fiecare domeniu al vieții, de la încuicrca uşilor şi alarmele împotriva incendiilor, până la sănătate și 
obiceiuri alimentare, fară a a omite întreaga structură financiară a societăţii. In plus, ea reprezintă un 
punct de interes al mass-medici deoarece joacă un roi major în afacerile umane (mai ales în 
supravieţuire). 

Din punct de vedere evolutiv, frica apare ca un reziduu al supraviețuirii animale care la oameni a 
progresat prin capacitatea de cogniţie în expresii ce au sens, inclusiv în abstracţiune. 

Capacitatea de a analiza şi abstractiza percepția timpului, precum şi concepțiile despre viitor 
oferă o varietate nesfârşită dc condiţii (reale sau imaginare) asupra cărora poate fi proiectată frica. 
Astfel multiplicitatea fricilor se propagă la nesfârşit prin mecanismul imaginației şi al fanteziei. în 
vreme ce vinovăția, ruşinea şi regretul reprezintă trecutul, frica e o anticipare focalizată asupra 
viitorului. 

Deoarece mecanismul primordial al fricii este de origine animală (fiind esențial pentru 
supravieţuire) el este înglobat în structura şi fiziologia creierului uman (vezi schema funcţionării 
creierului din capitolul 9). De asemenea, frica se confundă cu teama manifestată în fața simptomelor 
emoţionale şi fiziologice ale fricii înseşi. Acestea pot rezulta din aptitudini din adaptare, dar când 
scapă de sub control pot escalada în panică paralizantă. 

Deşi frica adaugă o serie de mijloace de siguranţă întrețesute în toate aspectele vieții obişnuite, 
fluctuațiile sale operaționale sunt acceptate ca normale. Ca mod predominant de comportament frica 
este neconfortabilă şi reprezintă o frână ce limitează experimentarea realității, generând astfel o 
scădere a nivelului de conştiinţă. 

Ca nivel predominant al conştiinţei (calibrat la valoarea 100), frica devine o limitare, o stare 
subiectivă şi habituală de expectativă ce poate fi apoi proiectată asupra oricărui aspect al vieţii. 
Acest lucru determină hipertrofierea mecanismelor cerebrale de supravieţuire şi generează un nivel 


ridicat de alertă al sistemului neurocerebral. Deşi frica legată de contramăsurile protectoare vine în 
sprijinul supraviețuirii, temerile nerealiste pot deveni paralizante şi, prin urmare, foarte nocive. 

Din punct de vedere evolutiv se poate vedea că viața umană începe printr-o experimentare a 
fricii suferită de copilul mic (teama de a fi luat de lângă mama sa, respectiv de a o pierde). Frica se 
continuă de-a lungul vieții şi culminează, în final, cu teama resimțită în fața morții însăşi, la care se 
adaugă frica de necunoscut. In cadrul unei vieți normale, frica este contrabalansată de nenumărate 
manevre şi compensaţii defensive ce fac viaţa tolerabilă şi chiar plăcută. Totuşi, există şi unele frici 
inexplicabile, printre care se numără cele de accidente şi evenimente catastrofice. 

Cercetările au indicat faptul că alinierea religioasă/spirituală cu credința are capacitatea de a 
reduce nivelul general al fricii. Energia spirituală schimbă dominaţia creierului cu un sistem mai 
pozitiv, prin care hormonii de stres sunt înlocuiţi de endorfine, serotonine şi alți neurotransmițători. 


Frica patologică / clinică 


Gradele clinice ale fricii sunt exprimate prin tulburări de anxietate (nelinişte) ce includ fobiile, 
tulburările de stres post- traumatice, inhibiţiile sau excesele mecanismelor compensatorii (cum ar fl, 
de exemplu, retragerea în sine, dependenţa sau adicţia de anumite substanțe). Utilizarea pe scară 
largă a tranchilizantelor şi a alcoolului atestă problema disconfortului şi anxietăţii excesive, care 
includ, de asemenea, unii factori genetici sau de moştenire individuală şi de grup. Ca răspuns la 
această necesitate, a apărut o întreagă varietate de modalități de tratament, ce includ 
decondiţionarea, consilierea individuală sau în grup, precum şi numeroase psihoterapii, inclusiv 
psihanaliza. Frica morbidă mai stă şi la baza altor dificultăți psihologice cum ar fi tulburările obsesiv 
- compulsive, ipohondria şi isteria. 


Depăşirea fricii 


Procesul de ieşire din sentimentele negative este asemănător cu cel al recuperării din alte stări şi 
atitudini negative. În cadrul acestui proces, temerile sunt lăsate să apară fără nicio rezistența energia 
lor emoţională fiind înfrântă imediat ce apare. O astfel de tehnică simplă ar putea fi numită "Şi ce 
urmează după asta?" La acest proces, se începe cu o anumită frică şi apoi se continuă asumarea 
posibilităţii ca aceasta să devină reală. De exemplu "Mi-e teamă să nu-mi pierd slujba" "Şi ce 
urmează după asta?" "După asta nu voi mai avea bani" "Şi ce urmează după asta?" "După asta vom 
fi daţi afară din casă" "Şi ce urmează după asta?" "După asta vom fi vagabonzi" "Şi ce urmează 
după asta?" 

"După asta nu vom avea bani pentru mâncare şi am putea muri de foame" 

"Şi ce urmează după asta?" 

"După asta ne îmbolnăvim şi murim" şi aşa mai departe. 

Pentru că fiecare consecinţă a fricii este abandonată (şi este posibil să fie, pentru că mulți 
oameni au reuşit acest lucru), cortegiul de temeri se încheie cu frica manifestată în faţa morţii fizice 
înseşi. Este însă interesant că experiențele "în apropierea morţii* (near death experience) elimină 
ulterior orice teamă de moarte (chiar adevărată) în viața persoanei respective. Aproape toate temerile 
sociale, psihologice şi fizice reprezintă doar extrapolări inconştiente ale fricii de moarte, în care îşi 
au, dealtfel, şi izvorul Poate dura puţin sau ore, zile sau chiar mai mult să parcurgi întreaga listă de 
orori. In final, când moartea este acceptata şi lăsată în seama lui Dumnezeu, esenţa fricii se topeşte. 
Abandonul final declanşează în mod evident contextualizarea Divinităţii, iar încredințarea vieții 
fizice lui Dumnezeu pune în discuţie şi ultimul noian de temeri, cele legate de Destin şi de un 
Dumnezeu punitiv ilustrat astfel de legendele şi reprezentările antropomorfice. Este util să ne 
reamintim că dacă Dumnezeu nu ar fi Atoatemilostiv, probabil că azi nu am mai fi nici măcar în 
viață. 

Chiar şi sistemele de credință primitive, ce postulau existența unei divinități geloase şi 
răzbunătoare prevedeau o serie de soluţii prin care se oferea salvarea şi iertarea păcatelor. Acestea 
includeau iertarea păcatelor prin spovedanie, penitență, acceptarea unui Mântuitor, instaurarea unei 


schimbări majore a comportamentului, rugăciune şi, în esență, încredințarea propriei voințe lui 
Dumnezeu. 

Este util să realizăm că tot ce înseamnă viață, clipă cu clipă, se sprijină pe credință, oricum s-ar 
numi aceasta. Nici chiar ateii nu renunță la credinţa că sistemul lor de valori e autentic şi valid, în 
plus, trebuie spus că cercetarea efectuată pe nivelurile calibrate ale conştiinţei a probat validitatea 
celor mai importante religii şi sisteme spirituale ale lumii. (Adevăr versus Falsitate, 2005). 

Pacea poate fi consecința acceptării caracterului inevitabil al vieții. lar dacă vor cerceta în 
profunzime, şi scepticii pot observa că valoarea intrinsecă, fundamentală şi ireductibilă a vieții 
rezidă în capacitatea de conştienţă, în conştiinţă şi în substratul subiectivității. Fără conştiinţă, 
indivizii nici măcar nu ar "şti" că "ştiu", astfel încât conştiinţa devine o conştientizare apriori a 
existenţei, indiferent de conţinutul acesteia. Astfel, conştiinţa în sine poate fi acceptată ca o realitate 
evidentă, fară a o mai justifica drept Divină (aşa cum recomandă Buddha). A "fi" este un lucru; dar a 
şti că "eşti", necesită, în mod evident, o calitate superioară. 

Orice tip de frică reprezintă un produs al eului, operațional pe un anumit stadiu evolutiv corelat 
cu dezvoltarea fizică. Viaţa ființelor lipsite de senzaţii continuă prin intermediul mecanismelor de 
proiectare şi actualizare, care funcționează în virtutea câmpului de atracție predominant (de 
exemplu, coloniile de corali). Dar, odată cu conştientizarea evoluționistă a existenţei, apare şi un 
"eu" care se separă de clasa animală. Astfel, frica apare concomitent cu opțiunea şi conştientizarea 
consecințelor. Ea se propagă în individ prin rezistență şi se retrage odată cu acceptarea, care poate fi 
facilitată prin restructurarea fricii, în aşa fel încât aceasta să fie percepută ca un beneficiu. 

La o analiză mai atentă, observăm că în afara conţinutului ei, ne este teamă de frica însăşi pentru 
că reprezintă o reacție fiziologică, emoţională şi experienţială neplăcută. Acest lucru stă la baza 
celebrului citat al preşedintelui Roosevelt "Nu avem de ce să ne fie frică decât de frica însăşi”. De 
aceea, în tratarea sentimentului de frică, concomitenţa fizică trebuie acceptată prin nonrezistenţă. în 
acest fel, senzațiile însele încetează (senzaţii de greață în stomac, tremur muscular, transpiraţie, puls 
accelerat etc.), iar frica poate fi redusă doar la aspectul ei fizic. 

Din punct de vedere clinic, sentimentul de frică poate fi depăşit destul de uşor în starea de 
hipnoză. O metodă terapeutică este ca persoana care suferă de frică să înveţe auto-hipnoza, o tehnică 
relativ simplă ce poate fi însuşită cu uşurinţă în cadrul unei singure şedinţe. Auto-hipnoza mai este 
şi un instrument de reamintire şi regresie în viața anterioară. Scepticismul se menţine până când 
respectiva experiență din viaţa trecută începe să se deruleze, permițând elementelor principale să 
iasă la iveală și astfel, să aducă multă alinare. Frica poate fi convertită în previziuni şi calcule 
raționale, care pot genera o prezervare a vieții fără niciun apel la emoțiile asociate sentimentului de 
fiică. Căci poate apărea o dependență față de emoţiile pe care le generează fiica şi melodrama 
imaginară asociată. 

Cercetarea conştiinţei a dezvăluit că programarea precisă a morții fizice este stabilită chiar în 
momentul naşterii - şi anume, nu "cum" vom muri, ci "când". (Aserţiune calibrată ca adevărată). 
Este util să ne dăm seama că individul este linear şi, în consecinţă, limitat, în vreme ce Sinele este 
non-linear şi nelimitat. La fel de util e să înțelegem că moartea reală propriu-zisă nu este posibilă, 
pentru că viaţa poate fi doar mutată dintr-o dimensiune în alta, dar nu poate să dispară cu 
desăvârşire. Doar receptaculul vieţii este linear, nu şi sursa acesteia, pentru că viaţa și Sursa ei sunt 
non-lineare şi prin urmare nu depind de timp şi dimensiune. 

Eliminarea fricii reclamă subjugarea imaginaţiei care îşi află originea in copilărie, atunci când 
diferențierea între realitate și fantezie nu este încă bine dezvoltată. Astfel, în copilărie, imaginile 
înfricoşătoare şi emoționale există în imaginaţia noastră și nu sunt supuse controlului. Ele se pot 
transforma în superstiții şi imagini înfricoşătoare, consolidate prin basme şi programarea mass- 
mediei. Desenele animate conţin de obicei o multitudine de imagini şi producții grafice 
înspăimântătoare, constituind în telul acesta o sursă frecventă de spaime pentru copii. Este important 
de notat că toate cercetările asupra activităţii cerebrale arată cum creierul unui copil nu poate face 
distincţia între realitate şi violenţa televizată (Lohmann, 2004). Adulţilor le plac filmele de groază 
pentru că au capacitatea să controleze procesul de instalare a fricii prin distanțarea prudentă 


caracteristică spectatorului. Totuşi, această capacitate imaginativă a minții umane poate fi utilizată 
terapeutic în programe de desensibilizare prin intermediul tehnicilor "virtuale". 

Frica are tendinţa de a se auto-consolida şi constituie o piedică în calea dezvoltării 
competenţelor de adaptare. Frica de eşec are ca rezultat apariţia unor inhibiţii şi scade încrederea 
socială. Teama de dezaprobare socială conduce la retragere în sine şi sărăcie emoţională. Cât 
priveşte negarea sentimentului de frică, ea poate avea un rezultat contrar, manifestat printr-o supra- 
compensare sub formă de bravadă sau comportament inutil riscant. 


Frica şi evoluţia spirituală 


Iisus Hristos a spus că frica este ultimul obstacol care trebuie depăşit. Din perspectiva studiilor 
efectuate asupra conştiinţei şi evoluţiei acesteia, orice sentiment de frică este un produs al 
persistenţei eului şi al eşecului acestuia de a-şi abandona suveranitatea în mâinile lui Dumnezeu. 
Abandonarea activă în voia Domnului are loc prin alegere şi constituie un act de voinţă foarte diferit 
de pasivitate, apatie sau resemnare. A alege în mod conştient alinierea cu Divinitatea şi Adevărul e 
un act dătător de putere, care transferă identitatea de la sinele personal la Sine, şi care are drept 
rezultat creşterea încrederii, curajului şi demnității umane în dauna tendinţelor de auto-degradare 
sau auto-deni- grare. Abandonarea totală aduce pacea; abandonarea parțială sau condiţionată implică 
îndoieli fără sfârşit. 

Atunci când eul /şinele e abandonat progresiv, el se dizolvă şi este înlocuit de sinele veşnic şi 
auto-radiant, care şterge orice urmă de îndoială, pentru totdeauna. Aceeaşi experiență se petrece şi în 
cazul persoanelor care au trăit o experienţă în apropierea morții sau acelora care deţin o conştiinţă 
avansată şi care au traversat înțelegeri transformatoare. Studiile efectuate asupra conştiinţei 
confirmă faptul că moartea nu este nici măcar posibilitate. Viaţa este susținuta de Sursa ei eternă, de 
care nu poate fi separată. Ceea ce este linear, circumscris şi limitat în timp capătă existență în 
virtutea a ceea ce este etern şi non-linear (Această afirmaţie calibrează la nivelul 1.000). 


Frica şi religia 


Frica apare prin conştientizarea consecințelor viitoare ale păcatelor, erorilor şi abaterilor noastre 
de la morală, care pot fi temporare sau pe termen lung. Există o teamă față de Judecata Divină, ca şi 
faţă de reprezentarea antropomorficâ a unui Dumnezeu supărat sau chiar răzbunător. Cu cât viziunea 
despre Dumnezeu este mai primitivă, cu atât mai înspăimântătoare sunt şi imaginile. Sentimentele 
de frică sunt asociate şi combinate cu vinovăția şi cu spectrul pedepsei - sau chiar al Iadului însuşi. 
Toate acestea sunt amplificate prin sistemele de credință mitologice, care devin parte integrantă din 
cultura respectivă. 

Cu cât nivelul conştiinţei este mai înalt, cu atât este mai redusă teama de Dumnezeu. In mod 
tradițional, omul este descris ambiguu, ca fiind deopotrivă inocent prin ignoranță (nu ştiu ce fac) şi 
vinovat prin instinctele animalice ale eului. Ignoranta este intrinsecă structurii şi limitelor eului / 
minţii dualiste care, din cauza dezvoltării sale limitate, nu poate să discearnă între aparenţă și esență. 
Astfel, în absența unui Mântuitor, Avatar sau Mare învățători umanitatea s-ar afla într-un mare 
dezavantaj. Chiar şi religiile însele tind să fie în conflict, exceptând principiul monoteismului În 
consecință, ființa umană se află în conflict, expusă riscului, şi pradă tentațiilor care vin atât din 
interior, cât şi din exterior. 

Religiile iudeo-crestină şi islamică oferă soluţii pentru izbăvire şi mântuire, în timp ce budismul 
şi hinduismul accentuează evoluţia spirituală de la limitele eului linear la nivelurile non-lineare mai 
înalte ale identificării spirituale Oricare ar fi coutextualizarea, consecinţele păcatelor/rătăcirilor 
limitărilor/ignoranţei sunt contrabalansate de Iertarea, Iubirea şi Compasiunea Divină. 

Din studiile efectuate asupra conştiinţei reiese clar că soarta sufletului reprezintă mai degrabă 
consecința alegerilor şi deciziilor fiecăruia dintre noi decât răzbunarea unei divinități mânioase. 
Astfel că, asemenea unui dop de plută care pluteşte pe mare şi care se ridică în acord cu propria sa 
capacitate de flotabilitate, sau a piliturii de fier care se deplasează automat într-un câmp magnetic 


universal, aşa şi fiecare spirit îşi determină propria poziţie evolutivă în contextul non-linear al 
câmpului infinit al conştiinţei. 

Justiţia divină este înnăscută şi independentă, apărând ca o consecință a Creaţiei însăşi. în plus, 
omniprezența generală a Totalităţii include permanent opțiuni de salvare. Dreptatea lui Dumnezeu 
este astfel perfectă, pentru că permite atât o libertate deplină, cât şi posibilitatea evoluţiei conştiinţei 
şi a conştientizării spirituale. (Cele de mai sus calibrează la nivelul 945; prin contrast, reprezentările 
antropomorfice ale lui Dumnezeu calibrează abia la nivelul 75). 


Dualităţile Fricii 


Frica este în primul rând un mecanism de supravieţuire, care face parte din procesul de evoluţie 
al eului încă de la formele cele mai primitive de viață animală. Există o teamă realistă pe termen 
scurt, ce se găseşte în contrast cu frica devenită nivel fundamental, dominant al conştiinţei. 
Sentimentele de frică apar devreme la copilul mic şi proliferează de-a lungul vieții, dacă nu sunt 
contracarate de un simțământ complet de siguranță. Pentru a ne simți confortabil în raport cu viaţa, 
trebuie să depăşim mai întâi sentimentele iraționale de teamă care apar ca rezultat al numeroaselor 
poziționalități ale eului. 


Atracţie Aversiune 
Emoţia pericolului Sâ-ţi păstrezi sângele rece 
Panică, reacții exagerate Autocontrol 
Dramatizare Acţionează cu calm 
Accentuare Deprimare 
Câştigarea atenţiei, a ajutorului Independenţă 
Supraviețuire Încredere în Dumnezeu 
Protecţie Rătăcire, pierdere 
Control Abandonare 
Emotionalitate Gândire lucidă 
Exagerare Minimizare 
A-ţi imagina A rămâne raţional 
Proiectare în viitor Trăire in prezent 
A prolifera A suprima imaginația 
A-ţi observa duşmanii A căuta siguranța 
Rezistă, apără-te, evită Acceptă 
Elaborează, escaladează Redu-ţi percepțiile 
Ancorează Descurcă-te 
A justifica A privi realist 
A proiecta cauze A-ţi asuma responsabili tatei 
Concentrare asupra trupului Concentrare asupra 

spiritului 
Moarte Viaţa văzută ca fiind eternă 
Perspectivă fizică asupra vieții Spiritualitatea privită 

ca realitate 
Pierderea tinereții. Sursa fericirii consideraljH 
banilor, averii a fi intrinsecă 
Pierderea iubirii altora Şinele ca Sursă 


A depinde de propria persoană A avea înceredere 
în Dumnezeu, Sine 


CAPITOLUL 6 
Dorinţa 
(Nivel calibrat 125) 


Introducere 


La acest nivel avem de-a face cu încă şi mai multă energie. Dorinţa motivează multe domenii ale 
activității umane, printre care şi economia. Cei din sfera publicităţii apasă pe această coardă pentru a 
ne programa cu dorințe legate de pornirile noastre instinctuale. Dorinţa e cea care ne face să 
depunem mari eforturi pentru a ne atinge obiectivele sau pentru a obține anumite recompense. 
Dorinţa de bani, prestigiu sau putere e cea care conduce viețile multora dintre cei ce au reuşit să 
învingă Teama ca leit-motiv al vieții. 

De asemenea, Dorinţa constituie nivelul patimilor şi al dependenţei (şi nu de puţine ori, la acest 
nivel, dorința devine chiar mai importantă decât viaţa). Victima Dorinţei poate fi inconştientă cu 
privire la fundamentul motivelor sale. Unii oameni devin dependenţi de dorința de atenție şi-i 
conduc pe ceilalți prin pretențiile lor. Cât priveşte dorinţa de a recunoaşte şi a accepta sexul, aceasta 
a produs o uriaşă industrie cosmetică şi de modă. 

Dorinţa are de-a face cu acumularea şi lăcomia. Dar - pentru că e un câmp energetic în mişcare - 
dorinţa e insațiabilă, astfel încât satisfacerea unei dorinţe este imediat înlocuită de o altă dorință 
nesatisf&cută, pentru altceva, lată de ce multimilionarii rămân obsedaţi de dorința de a câştiga tot 
mai mulți bani. 

In mod evident. Dorinţa e un stadiu mult mai înalt decât Apatia sau Durerea. Pentru a "primi" 
trebuie să ai mai întâi energia de a "dori". Televiziunea are o influență majoră asupra multor 
oameni, cărora le inoculează şi le întreține dorințele până la gradul în care depăşesc Apatia şi 
încep să caute o viață mai bună. Dorinţa ne poate aduce pe drumul înțelegerii. Ea poate fi, 
aşadar, o trambulină spre nivelele mai înalte ale conştiinţei. 


Tablou Clinic 


Dorinţa constructivă are ca rezultat îndeplinirea opţiunilor prin intermediul rațiunii şi voinţei, 
acestea influențând nivelul general al conştiinţei. Astfel, dorința poate ti înlocuită de alegere şi 
decizie. 

Dezavantajul dorinței este exprimat prin calitatea sa obligatorie, care poate conduce la pasiune şi 
tânjire constantă. Atunci când este amplificată de emoţionalitate, dorința poate ti experimentată 
chiar ca "nevoie" Consecința unei vieți de anxietate şi nesfârşite căutări cu privire la achiziţionarea 
surselor externe şi artificiale de satisfacție rezidă într-o expunere crescută la frica de eşec/pierdere. 

Din perspectivă evoluționistă, originea modelului şi mecanismului dorinței merge până la 
primele forme de viață animală, cărora le lipsea o resursă internă de energie şi care, din acest motiv, 
trebuia căutată în exterior, prin încercări şi greşeli. Astfel, necesităţile şi dorințele au devenit strâns 
legate de supraviețuire şi frică. în ființa umană, dorințele au căpătat forma elaborată a expresiilor 
sociale şi abstracte şi au avut ca rezultat căutarea imperativă sau chiar recurgerea la unele 
comportamente cu grad ridicat de risc. 

Poftele pot li generate permanent de eşecul mecanismului de satisfacție interioară, care face ca 
ele să nu fie niciodată suficiente, atingerea lor devenind un stil de viață continuat la nesfârşit 
Dorinţa/lipsa este o ramificaţie a instinctului originar de foame/sete, care poate constitui un element 
automat ce declanşează modelul comportamental de frustrare cronică. In terminologia ezoterică 
tradițională, lipsa şi dorința sunt localizate din punct de vedere energetic în chakra plexului solar, de 
unde şi expresia că o persoană "este condusă de plexul solar". Formele patologice ale dorinţei sunt 
bine cunoscute in societate drept o căutare permanentă de relații, sex, materialism, acumulări si 


dependențe. Cât priveşte dorinţa continuă pentru aprobare, ea conduce la comportamente care "să 
facă plăcere" oamenilor, deci la o atitudine supusă şi servilă. In fine, dorinţa socială este, adesea, o 
recompensă pentru îndoiala şi lipsa de încredere in noi înşine, precum şi de necesitatea constantă de 
a ne furniza surse externe de plăcere. 

Expresiile sociale ale nevoilor şi dorinței se pot ataşa de concepte externe, poziţii politice, 
precum şi de necesitatea controlării celorlalți in vederea satisfacerii sentimentelor dorite de 
importanţă şi atenție publică. Astfel, dorința şi nevoia sunt peste măsură de narcisiste, deşi aparent 
reprezintă nişte poziţionalități şi expresii sociale altruiste. Dorinţa socială mai exprimă şi unele 
trăsături de personalitate caracterizate prin manipulare, competiție, precum şi căutare a statutului. 


Dorinţa şi Eul 


Datorită originii sale evoluționiste, eul îşi dezvoltă funcţia achizitivă de "a dobândi", căci 
aceasta este necesară din punct de vedere biologic pentru supravieţuire. Astfel, sursa satisfacției este 
localizată ca fiind "undeva în exterior”, deşi adev ărata sursă a plăcerii rezida într-un mecanism 
cerebral intern, pe care achiziționarea unui "lucru dorit" doar îl declanşează, în expresiile lor cele 
mai blânde, dorinţele eului se îndreaptă spre asigurarea hranei sociale şi emoţionale, aşa cum se 
întâmplă in cadrul familiei, al tribului sau al haitei. Socializarea are ca rezultat motivaţia de a 
domina, controla şi atrage. In cazul ființei umane, acestea se exprimă social prin căutarea statutului, 
a posesiunilor şi a unui stil de viaţă competitiv, care conduce la gelozie şi invidie. 

Problema de bază a acestui niv el de conştiinţă rezidă în sentimentul intern al lipsei care se 
transformă în nemulţumire cronică, sentimente de insatisfacție şi un comportament definit de 
permanente căutări. Vulnerabilitatea dorințelor eului constă in ipoteza acestuia că împlinirea 
depinde de achiziţia unor surse externe. Nevoia exagerată are ca rezultat o supraestimnre a 
circumstanțelor exterioare şi a importanței lor nerealiste. Astfel, dorința conduce la aviditate, 
frustrare şi anxietate, precum şi la lăcomie, zgârcenie şi nevoia cronică de a achiziționa. 

Problema Dorinţei este legată de înclinația eului de a proiecta tot felul de elemente speciale 
asupra obiectelor, persoanelor sau calităților percepute. Astfel, persoana, calitatea sau obiectul dorit 
devin exacerbate, romanţate, şi împodobite cu strălucirea unor atribute magice exagerate (aşa cum 
se descrie în binecunoscuta carte Glamour: A world Problem - Bailey. 1950). In acest fel, eul devine 
infatuat şi "plin" de propriile sale proiecții, lucru facilitat de energia specifică strălucirii. Acest lucru 
conferă obiectului, persoanei ori calității dorite o aură magică şi seducătoare. de care puţini oameni 
îşi dau seama că, de fapt, reprezintă doar o iluzie (de exemplu: pasiunile înflăcărate ale 
adolescenţei). 

Dorința amplificată până la hipertrofiere devine pasiunea care sfidează raționalitatea, fn clipa 
când promisiunea magică şi iluzorie se dizolvă în realitate, apare un sentiment de amărăciune sau 
pierdere. Mass-media este specializată în a da o aură de strălucire atât produselor, cât şi diverselor 
personalităţi, astfel că "prezentarea" este mult mai importantă decât realitatea de la care se porneşte. 
Astfel, publicitatea pe care o face media reprezintă un factor major şi o industrie foarte influentă. 
("Orice publicitate este mai bună decât niciuna"). Acest lucru conduce la apariția unei dorințe 
nesfârşite de a sta în lumina reflectoarelor, pentru că una dintre fascinaţiile eului rezidă în captarea 
atenţiei. Hui este eroul principal în filmul interior al vieţii fiecăruia dintre noi. 

Neliniştea, anxietatea internă a eului în legătură cu îndeplinirea nevoilor sale proiectate conduce 
la apariția unei dorinţe insațiabile de putere şi control asupra altora, care. în expresiile sale cele mai 
hipertrofiate. îmbracă forma dictaturii, megalomaniei şi grandomaniei narcisiste, care-şi propune să 
domine întreaga lume. De-a lungul istoriei, sentimentul de frustrare legat de neîndeplinirea 
dorințelor egocentrice a condus la furie, răzbunare şi chiar la uciderea a milioane de oameni 
nevinovaţi. Aceasta este consecința insațiabilității egocentrismului transformată în barbarie şi 
extremism militant totalitar. Această condiție se mai numeşte şi "narcisism mesianic malign" pentru 
că, în esenţă, acest eu neevoluat îl invidiază şi-l urăşte în secret pe Dumnezeu, considerându-l un 
rival. Inteligent, eul îşi exprimă grandoarea interioară căutând să ia locul Divinităţii, declarând că el 


însuşi este Dumnezeu (Nero, Cezar, etc.) sau pretinzând că reprezintă o autoritate Divină specială, 
predestinată, şi deci, autorizată de Divinitate. 

Uzurparea divinității se poate vedea în expunerile publice despotice ale "marelui conducător", 
etc., care se aşteaptă cu sinceritate să fie venerat. Potentaţii au nevoie de plecăciuni şi ploconiri, 
după cum se aşteaptă să primească numele de domn/stăpân/ suveran. Regii au domnit în virtutea 
dreptului divin, de pe un tron aşezat întotdeauna mai sus decât scaunul oricărui alt om. Tronul însuşi 
simbolizează pretenţia la suveranitate, la putere nelimitată şi la "dreptul divin al regilor”. 

Paradoxul acestor pretenţii mesianice ale conducătorilor lumii este că, de-a lungul timpurilor, 
puţini dintre ei au menținut un nivel calibrat destul de înalt pentru a indica adevărata putere 
intrinsecă. în locul acesteia, ci s-au bazat întotdeauna pe forță (arme, poliție secretă, armată şi 
terorism). 


Dezavantajele Dorinei: Frustrarea, Invidia şi Gelozia 


Sentimentul că ceva lipseşte în interior şi strădania de a compensa această lipsă prin manifestări 
exterioare conduce la apariţia unei presiuni sociale exprimate prin goana după simboluri ale 
importanţei, prestigiu, rang, atenție publică, popularitate şi altele de acest gen. Aceste dorinţe 
conduc Ia rivalități, la căutarea statutului, a afirmării sociale precum şi Ia o nesfârşită dorință de 
posesiuni, banii devenind un scop în sine. Dorinţa de a deveni "cineva" este contextualizată ca 
"element principal" dotat cu o superioritate implicită, ce conferă atracţie oricărui lucru simbolizat 
astfel. Să mai spunem şi că această abordare ponte conduce de asemenea Ia unele comportamente 
extreme menite câştigării notorietății şi atenției din partea mass-media. O sursă evidenta de dorință 
pentru câştigarea unui anumit statut poate fi identificată şi în rivalitatea dintre frați şi surori, ori în 
anii de şcoală, când competiția şi bunele rezultate erau recompensate. Motivația de a deveni 
"cineva" cu orice preț este condiția de bază pe care au invocat-o criminalii celebri (de exemplu, 
ucigaşul lui John Lennon). 

Tulburările generate de dorinţele neîmplinite pot căpăta forme extreme şi proporții patologice, 
cum se întâmplă în cazul criminalilor cronici sau a militanţilor politici extremişti, care de-abia 
aşteaptă să-şi asume răspunderea pentru acte violente de extremism, înfricoşătoare şi groteşti, 
aşteptând recunoaştere publică şi atenţia mass-mediei. O altă formă a acestei tulburări o prezintă şi 
ucigaşul în serie, care lasă o semnătură şi sfidează autorităţile prin faima pc care o câştigă. Nevoia 
obsesivă de aprobare se extinde deopotrivă asupra publicului, dar şi asupra propriei imagini şi se 
poate exprima prin perfecţionism şi ambiţie excesivă. 


Dorinţa ca Sclavie 


Fericirea şi satisfacția apar în urma îndeplinirii dorințelor, iar eşecul de a face acest lucru 
generează anxietate şi tensiune. Dependențele se instaurează prin intermediul creierului (legat la 
începutul evoluţiei de simţuri) şi se manifestă față dc senzațiile interioare proprii sistemului de 
recompensă. Dependenţa şi dorința cronică reprezintă elaborările umane ale mijloacelor care 
generează răspunsul sperat din partea creierului (activităţi, gânduri etc.). Iată de ce a spus Buddha că 
principala sclavie a omului e cea față de simţuri. 

Lăcomia a fost inclusă pe lista celor şapte păcate capitale din cauza faptului că induce o sclavie 
față de trup şi plăcerile acestuia, mâncarea şi sexul devenind dependenţele cele mai obişnuite. Pe 
parcursul dezvoltării civilizaţiei, pe lista elementelor artificiale de declanşare a sistemului de 
recompensă a creierului s-au mai adăugat alcoolul şi drogurile. 


Dorinţa ca Dependenţa 


Satisfacţia repetitiva a ciclului dorința - saturație conduce la obişnuință, care, la indivizii 
vulnerabili se poate transforma în pasiune arzătoare şi dependență. Această escaladare se află la 
acelaşi nivel cu pornirile instinctuale şi poate chiar să capete prioritate în fața instinctelor normale 
dc supravieţuire. Când satisfacerea dorințelor devine dominantă, inhibiţia exercitată de rațiune 


ajunge ineficientă şi neoperabilâ, aşa cum se observă în urmărirea acţiunilor cu un grad mare de 
periculozitate care au o istorie marcată de o rată mare de mortalitate (de exemplu, cucerirea 
Everestului, căderea, într-un butoi, în apele cascadei Niagara, înregistrarea unui record de adâncime 
în materie dc scufundări, etc.). Nici măcar spectrul morţii pe care o poate aduce lava unui vulcan sau 
sufocarea în urma unei avalanşe nu mai e suficient pentru a controla dorinţa insaţiabilă şi fiorul de a 
flirta cu moartea, care apare şi în cazurile extreme ale criminalității (Bonnie şi Clyde). 

In ciuda consecințelor foarte grave, dependenţa ia locul rațiunii şi al instinctului de conservare. 
Cât priveşte impulsul, el revine repede atunci când apare şi ocazia satisfacerii dorinței, aşa cum se 
întâmplă în cazul jocurilor de noroc, al pedofiliei, al dependenței de droguri şi alcool, al 
criminalității, cleptomaniei, sexualității, piromaniei, comportamentelor psihopate, tulburărilor de 
alimentaţie, dependenţei de cumpărături, ca şi în cazul acumulărilor extravagante şi iraționale - şi 
aşa mai departe. 

Cercetările efectuate asupra ncurochimiei creienilui au dezvăluit carc dintre mecanismele 
genetice neurotransmițătoare responsabile de domeniul dependenţelor răspund intervențiilor 
farmaceutice. în general, toate dependenţele sunt similare din punct de vedere operaţional prin faptul 
că declanşează eliberarea neurotransmițătorilor asociaţi cu plăcerea în creier. La bază, toate 
dependenţele reprezintă consecința unei dependențe principale, cea față de răspunsul de plăcere 
însuşi, oricare ar fi mijlocul prin care acesta este provocat. (O descoperire medicală recentă arată că 
până şi medicamentele împotriva maladiei Parkinson pot provoca unele comportamente compulsivc, 
cum ar fi atracția față de jocurile de noroc, sex şi cumpărături. (Tanner, 2005) 

Aceste comportamente pot varia de la aranjamentele financiare rapace până la violarea şi 
uciderea în serie a copiilor dar, în esență mecanismul lor fundamental este acelaşi. Tipul particular 
de comportament selectat este în acord cu influența karmicâ genetică, precum şi cu factorii culturali 
care se reflectă în nivelul de conştiinţă a individului. Dependențele nu dispar prin consecinţele lor 
negative, oricât de groaznice ar fi acestea. Acesta este şi motivul pentru care ele nu pot fi înţelese de 
oamenii obişnuiţi, care consideră că o perioadă petrecută în închisoare va descuraja criminalitatea. 
Datorită forței compulsive, majoritatea criminalilor recidivişti vor reveni la crimă după doar câteva 
zile de la ieşirea din închisoare, (după cum se poate observa mai ales la atacatorii de copii). 


Eul ca Dependenţă 


Dacă înţelegem dependenţa, calea este deschisă spre înțelegerea tenacităţii eului Sinele caută 
plăcerea şi devine dependent de sentimentul primit de la diferitele poziționalităti. Acest ciclu de 
reacţii se consolidează habitual iar acest lucru conduce la un model cerebral dominant care 
supravieţuieşte în ciuda consecințelor negative care se răsfrâng asupra propriei persoane ori a altora. 
La origine, chiar şi satisfacțiile oferite de negativitate se datorează dependenţei. Aceasta explică 
natura cronică a patologiei sociale spirituale emoţionale care a dominat civilizaţii întregi, secole de-a 
rândul. Chiar şi în ziua de azi, această patologie domină 78% din populaţia lumii, pentru că 
renunţarea la comportamentele negative ar însemna o pierdere de plăcere şi de satisfacție. 

Recompensa vanității este evidentă; recompensele lăcomiei, ale dorinței de a achiziționa şi ale 
grandomaniei sunt, de asemenea clare. De secole întregi, oamenii se cramponează de ură şi caută 
fără încetare, o justificare pentru asta. Colecţionarii de injustiţie abundă - la fel şi martirii, intriganţii 
sadicii, masochiștii, perdanții - ca şi demagogii şi tiranii de toate felurile. Violenţa urii este 
îmbătătoare, iar cei care ucid oameni nevinovaţi sunt "extaziați". Conflictele politice, religioase si 
filozofice dau atâta dependență. încât culturi si populaţii întregi sunt condamnate la moarte pentru 
plăcerea majoră de a face lucrurile "aşa cum trebuie" respectiv pentru a plăti polite. 

Dacă exemplele de mai sus sunt extreme, trebuie spus că acelaşi mecanism de recompensă 
secretă derivă şi din încăpățânare, resentimente, vinovăţie, auto-incriminare, precum şi, oricât ar 
părea de bizar la prima vedere, chiar din suferință. Alte forme mai sunt: vinovăția cronică, temerile 
foră sfârşit, obsesiile, impulsurile, precum şi eternele "griji" ale vieții de zi cu zi. Chiar şi 
înfrângerea sau pierderea pot fi, în mod paradoxal, recepționate ca recompense, ele dovedind 
cruzimea destinului. Poziţiile eului se caracterizează prin respingerea responsabilităţii şi proiectarea 


sentimentului de vinovăţie undeva "în exterior", ta urma urmei, din aceasta îşi câştigă eul energia 
necesară existenței, căci lui îi lipseşte plăcerea derivată din energia spirituală. In final, recompensa 
pe care o primeşte eul rezidă în faptul că se substituie Divinităţii, mentinându-şi în acest fel 
suveranitatea şi convingerea secretă că el este însăşi sursa vieții, deci Dumnezeu. 


Recuperarea din Dependenţa fața de Eu 


În şi prin sine. eul este incapabil să-si depăşească propriile neajunsuri, căci se găseşte în capcana 
circulară a sălii oglinzilor. Eul nu va reuşi niciodată să-şi găsească salvarea prin propriile sale forte, 
căci nivelurile conştiinţei pot fi depăşite numai prin trezirea energiei spirituale. Mecanismul salvării 
trece prin voința care solicită intervenţia Divinității. 

Eul devine dominant ca urmare a originii sale atavice, esenţială pentru supraviețuirea primitivă. 
Pentru eu, "vreau se transformă în "am nevoie ! şi în ""trebuie să am Astfel, căutarea sa dev ine 
frenetica şi orice precauţie poate fi spulberată în cete patru zări. lată de ce, dorinţele pot fi escaladate 
până la obsesie, antrenând decizia disperată de a recurge la orice sacrificiu, inclusiv chiar La 
moartea a milioane de alți oameni pentru a le îndeplini. 

Eul trebuie să atbâ tot ceea ce-şi doreşte, cu orice preţ, şi va găsi multe scuze pentru a justifica 
acest lucru. El se debarasează de rațiune folosind o retorică inteligenta, plina de învinuiri și 
incriminări la adresa altora, pentru că trebuie să câştige cu orice preț, căci, în milioane de ani de 
evoluţie, chiar ar fi murit dacă nu şi-ar fi văzul dorinţele şi necesitățile satisfăcute. Prin urmare, să 
spunem încă o dată că eul are o memorie foarte lungă şi milioane de ani de dezvoltare în spate. 


Depăşirea Dorinţei 


Pentru că problema este mai degrabă internă decât externă, încercările de a controla dorințele 
pătimaşe prin "puterea voinței" (eul) au rareori succes şi la fel se întâmplă şi în cazul împlinirii 
plăcerilor, care nu oferă decât o satisfacție temporară. După cum este bine cunoscut, formele cele 
mai distructive ale pasiunilor puternice răspund optim la programele de tratament bazate pe credință 
şi pe grupurile organizate pe schema celor doisprezece paşi, Toate aceste organizaţii pun accentul pe 
aceleaşi concepte de bază: umilință, onestitate interioară, responsabilitate şi abandonarea în fața unei 
forţe superioare. Incapacitatea de a răspunde la atare programe se datorează refuzului pe care eul îl 
emană prin propria sa esență şi pentru care abandonarea înainte ca durerea să ajungă la proporţii de 
nesuportat reprezintă o anatemă. 

Gradele mai puțin severe, dar totuşi problematice, ale dorinței pot fi depăşite prin înlocuirea 
pretențiilor cu preferințele, precum şi prin abandonarea fiecărui impuls, imediat ce apare. O altă 
practică rezidă într-un proces spiritual de tipul "Şi ce urmează după asta?" în cadrul căruia fiecare 
consecință anticipată şi temută este abandonată în voia lui Dumnezeu. La început, acest proces pare 
imposibil, dar la o investigație mai atentă, "imposibilul" se dovedeşte a nu fi altceva decât lipsa 

Un alt exemplu al aplicării procesului "Şi ce urmează după asta?" este următorul: "Dacă 
abandonez cutare şi cutare, atunci mă voi simţi plictisit, izolat, voi deveni un nimeni, un nevoiaş" -şi 
aşa mai departe, continuând lista condiţiilor presupus intolerabile, care, dacă sunt analizate atent, ne 
dezvăluie că niciuna dintre ele nu este, de fapt, intolerabilă. în plus, caracterul lor presupus 
intolerabil se datorează doar rezistenţei şi nu condiţiei (de exemplu, dacă această presupunere s-ar 
baza pe realitate, atunci nimeni nu ar fi fericit dacă nu ar fi bogat şi celebru). 

Reaua-voinţ şi rezistenţa iau frecvent forma scuzei "nu pot", pentru evitarea responsabilității de 
a abandona intenţiile eului. Acest lucru poate fi demonstrat prin Întrebarea "Dacă cineva ar ţine o 
puşcă încărcată la capul tău cu intenția să te împuşte dacă nu te predai, atunci aşa ai face?" 
Răspunsul ar fi, bineînţeles, că poţi să te predai, aşa că, problema ţine mai degrabă de verbul "a 
vrea" decât "a putea". In plus, ţineţi cont că până şi un stil de viaţă de asceză extremă este uşor dacă 
a fost dorit şi ales. Există multe comunități spirituale care renunță la bunurile lumeşti sau sunt 
adepte ale principiului "mai puțin înseamnă mai mult". Dacă e aleasă liber, simplitatea este 
acceptată uşor, fiind însă respinsă categoric dacă este impusă. 


Cu cât nivelul conştiinţei unei persoane este mai ridicat, cu atât mai scăzută este presiunea 
exercitată de dorinţe şi nevoi. în cazul evoluţiilor spirituale importante, lipsurile şi nevoile dispar 
pentru că satisfacția nu mai e determinată de posesiuni, ci din Sursa existenţei însăşi, care, în 
consecință, nu este dependentă de niciun factor extern sau modificat artificial prin fiziologia 
creierului. Persoanele evoluate din punct de vedere spiritual experimentează plenar bucuria 
sentimentului libertăţii interioare. 

Dacă se urmează un proces de tipul "Şi ce urmează după asta", se dovedeşte, în cele din urmă, 
că teama esenţială care declanşează întreaga serie e chiar cea manifestată în fața morții. Această 
teamă de moarte este reprimată şi există inconştient în spatele nenumăratelor forme de frică la care e 
predispus omul. Prin abandonarea vieţii şi lăsarea ei în voia lui Dumnezeu, Radianţa interioară a 
Sinelui străluceşte, iar supraviețuirea este şi ea lăsată în voia lui Dumnezeu odată cu apariția 
bucuriei. O condiţie prealabilă pentru a reuşi eliminarea fricii de moarte rezidă în abandonarea 
profundă în voia lui Dumnezeu, însoțită de o rugă pentru primirea Graţiei Divine. 

Ieşirea din limitările restrictive trece prin etapele clasice: de la " a avea" la "a face" pentru a 
ajunge în final la "a fA împlinirea potenţialului spiritual elimină toate necesitățile şi lipsurile, pentru 
că sursa fericirii se află în interior; acolo a fost de fapt dinîotdeauna. Sursele de fericire ale eului 
sunt provizorii, temporare, tranzitorii şi iluzorii, iar aceasta este o Realitate care poate fi verificată 
experimental. sinele nu doreşte nimic pentru că el este complet prin însăşi natura sa, fiind Sursa 
primordială a tot ceea ce există. 

Astfel, exceptând necesitățile fizice de bază pentru supravieţuire, "lipsa" este o percepție. 
Provocarea spirituală stă în descoperirea Sursei fericirii. Mulţi oameni bogaţi şi de succes 
mărturisesc cu sinceritate că, în afară de înlesnirile practice, în esență nu sunt mai fericiţi decât în 
vremea studenţiei, când nu aveau niciun ban; aşa se explică, dealtfel, şi popularitatea operei 
"Boemal (Puccini, 1896). 

Eul/sinele consideră că fericirea personală este condiționată, fapt ce produce teamă. Atitudinea 
de a nu dori nimic te scuteşte de frică, constituind deci, o stare de imunitate faţă de aceasta. In cele 
din urmă, chiar şi dorinţa de "a avea" un corp dispare, fiind considerată un obstacol, deşi este utilă în 
explorarea domeniului linear. 

La nivel operațional, corpul poate fi considerat ca o "sondă spațială" temporară, destinată 
explorării dimensiunii lineare, dar care deserveşte în acelaşi timp şi evoluția spirituală. Ataşarea de 
corp se bazează pe iluzia identificării cu acesta ca "sine", ca sursă şi locus al vieţii. Din perspectiva 
unor stări mai înalte ale conştiinţei, trupul poate fi perceput ca o neplăcere, o limitare şi oi 
distragere. De aceea, şi el trebuie să fie abandonat. în cele din urmă, identificarea cu trupul dispare, 
iar în acel moment, spontan, corpul devine mai degrabă un tert decât "eu". 


Inlocuirea Dorinţei 


Mintea consideră că dorința e o motivaţie necesară pentru îndeplinirea obiectivelor. Această 
convingere îşi are rădăoinile în vechiul sistem evoluționist de satisfacere a poftei animalice. 

Peste nivelul 200 al conştiinţei, obiectivele nu sunt atinse prin dorință, ci prin decizie, 
angajament şi opţiune (ca act de voință Astfel, obiectivul devine inspirator, iar acest lacra are ca 
rezultat alinierea priorităților care, ca şi în lucrarea spirituală, se materializează în dedicare şi 
abandonarea rezistentei. Decizia adaugă valoare procesului şi efortului necesar pentru realizarea 
obiectivului. Nu trebuie să "doreşti cu ardoare" un lucru, ci doar să te decizi să urmezi procesul 
necesar actualizării lui. Acest lucru este facilitat de abandonarea rezistentei care ar putea lua naştere 
dacă eul mintea consideră că e un "sacrificiu*. 


Pozitionalităţile Dorinţei 


Fiecare nivel al conştiinţei este asociat cu unele presupuneri care-i consolidează percepțiile şi le 
transformă în rezistență. In mod caracteristic, toate acestea iau forma unor perechi dualiste de 
atracţii şi aversiuni. 


Dualităţile Dorinei 


Atracţie Aversiune 

Special 
Câştig, folos 
Bogăţie 
Control 
Dobândire 
Poft 
Forță Blăbiciune 

Aprobare 
Succes 
anu 
încăpățânare 
Agresiune 
Rezistență 
Apărare 
Achiziţie 
Cucerire 
Popularitate 
"Trebuie să am" 
Important 
"Exaltare" 
Excepțional 
Băgat în seamă 
Emoţie 
Strălucitor 
A schimba lumea 
Expunere 
Superior omun 


Acestea sunt manifestările asociate în mod clasic cu chakra plexului solar. Ele se bucură de o 
largă acceptare socială. La nivel colectiv, ele apar ca atitudini şi motivații la care trebuie să 
renunțăm, deoarece reprezintă ataşamente. Procesele necesare sunt disponibilitatea, contemplarea, 
reflecţia şi meditaţia, iar recompensa care urmează este semnificativă şi deschide calea multor 
beneficii neaşteptate, care recontextualizează calitățile subiective ale vieții. 


CAPITOLUL 7 
Furia 
(nivel calibrat 150) 


Introducere 


Furia poate conduce atât la acţiuni constructive, cât şi la acțiuni distructive. Atunci când oamenii 
lasă în urmă Apatia şi Durerea pentru a-şi depăşi Frica, ei încep să dorească; Dorinţa conduce la 
frustrare care, la rândul ei, conduce la Furie. Astfel, Furia poate fi un punct de sprijin prin care cei 
oprimaţi pot fi catapultați, în cele din urmă, spre libertate. Furia împotriva injustiţiei sociale, ca şi 
cea îndreptată împotriva victimizării şi inegalității, a dat naştere unor mişcări importante, ce au 
condus la schimbări majore în structura societăţii. Să remarcăm însă, că rezultatele benefice au 
apărut datorită acelor mişcări şi nicidecum datorită furiei în sine. 

Totuşi, Furia se exprimă cel mai adesea ca resentiment ori prin stiluri de viaţă exemplificate de 
oamenii iritabili şi explozivi, exagerat de sensibili şi înclinați să devină "colectori de injustiţie", 
precum şi certăreţi, belicoşi şi procesomani. 

De vreme ce Furia izvorăşte din dorința frustrată, ea se bazează pe câmpul energetic imediat 
inferior ei (Dorinţa). Frustrarea provine din exagerarea importanţei dorințelor. O persoană mânioasă, 
asemeni copilului frustrat, începe să țipe. Furia conduce lesne la ură, sentiment ce are un efect 
eroziv asupra tuturor domeniilor vieţii. 

Ca reacţie trecătoare, furia este o emoție foarte întâlnită în societate dar, cu toate acestea, ca 
nivel general al conştiinţei indică dominaţia unor câmpuri energetice negative, ce reflectă percepțiile 
distorsionate ale eului. Un aspect principal al acestor distorsiuni rezida în percepția narcisistă asupra 
lumii, respectiv în aşteptările conform cărora lumea ar trebui să se conformeze dorințelor şi 
percepţiilor noastre. în măsura în care lumea nu este preocupată de respectivul individ afectat de 
nivelul furiei, rezultatul se înfăţişează în forma frustrării şi resentimentelor cronice. 

Dat fiind că în esenţa sa se consideră suveran, eul narcisist e combativ şi predispus la a se simți 
insultat chiar şi în condiţiile unei provocări minime. Acest lucru generează resentimente cronice şi 
urcarea furiei la suprafață, unde se exprimă fățiş. De asemenea, furia poate lua şi forme deghizate şi 
mai sofisticate, precum ar fi poziţiile sociale ce conduc la rolul de protestatar cronic, respectiv de 
critic ce-şi atacă cu furie duşmanii percepuți ca atare. Periodic, furia reprimată ia forma agresiunilor 
comportamentale (uneori mergând chiar până la agresiune fizică) şi acuzelor publice. Atunci când 
resentimentele ies la suprafaţă, se pot produce pierderi ale controlului, ajungându-se chiar şi la grade 
extrem de distructive ale furiei. Ele sunt exprimate în cadru relațional prin abuzarea partenerului sau 
a copiilor. Furia cronică rezultă adesea într-o personalitate foarte agresivă ce încearcă să îi 
constrângă pe ceilalți prin dominație şi intimidare. Stilul de viață rezultat astfel, e descris în mod 
caracteristic prin epitetul "furtunos". 


Mecanismele Furiei Eului 


Structura eului este dualistă şi divizează unitatea Realităţii în perechi contrastante şi contrarii 
aparente, care sunt prin urmare produsul şi conţinutul percepției, care constă, la rândul ci, din 
proiecții. Acesta este un defect clasic al minții, aşa cum a arătat Descartes, care a explicat faptul că 
mintea îşi confundă propriile producte (res interna, res cogitans) cu realitatea exterioară a naturii, 
aşa cum este ea în realitate (res extensa /externa). (Acest defect fundamental este prezentat pe 
larg în Secţiunca 1 din Adevăr versus Falsitate). La nivel operaţional, eul personal este, deci, o 
victimă a propriilor sale percepții dualiste proiectate. Sub nivelul calibrat 200, există o limită la care 
mintea nu mai este capabilă să facă diferenţa dintre percepțiile sale emoționale (opiniile) şi lumea 


exterioară aşa cum este ea în realitate. Acest neajuns afectează 78% din populaţia lumii şi 49% din 
populația Americii. 

în această situaţie, persoana furioasă percepe tot ceea ce nu serveşte eului ca pe un duşman. Ea 
este, deci, într-o permanentă defensivă, fiind înclinată spre agitație emoțională, care se propagă prin 
energizarea mecanismelor emisferei cerebrale stângi (vezi schema Funcţionării Creierului din 
capitolul 9). Ciclul percepţiei greşite urmată de furie şi resentiment alimentează apoi sistemul nervos 
simpatic din organism şi provoacă reacţiile de tip "luptă sau fugi" (Cannon, 1929) care fac să 
crească adrenalina şi cortizonul. Astfel, sistemul nervos general al persoanei furioase este programat 
pentru a reacționa la alarmă şi stress (Selye, 1978) prin retenţia de sare şi creşterea ritmului cardiac 
şi a tensiunii arteriale. Eul se hrăneşte din recompensa oferită de emoţiile negative şi astfel se agaţă 
de negațivitate pentru a supraviețui. în timp ce creierul spiritualizat este sprijinit de energia 
spirituală, emisfera cerebrală stângă e orientată către eu şi se bazează pe sursele energiei animale. 

Eul poziţionalizat se teme să admită o greşeală şi evitfi responsabilitatea. O metodă majoră de 
apărare a eului constă în proiectarea unei conştiinţe punitive ("supraeul"”) asupra lumii exterioare, 
pentru a trăi apoi cu frica de răzbunare. Astfel, eul furios se teme de adevăr, cinste şi echilibru, 
deoarece acestea îi pot reduce dominaţia, considerând prin urmare iertarea sau nevinovăția altora ca 
pe o anatemă. Eul persoanei furioase consideră relațiile ca pe un câmp de luptă pentru exercitarea 
dominării, controlului şi a unor atitudini şi acțiuni primitive. Acest refuz de a renunţa la atitudinile 
negative apare pentru că, în mod subiectiv, eul extrage plăcere din negativitate, care motivează şi 
personalităţile calibrate sub nivelul 200. 

Prin contrast, persoanelor situate peste nivelul 200 le displace furia atât la ele însele, cât şi la 
alții, şi nu se simt deloc confortabil în prezenţa acesteia. Din punct de vedere social, furia este un 
element nociv deopotrivă în familie, la locul de muncă ori în orice fel de relație, fiind o amenințare 
şi pentru sănătatea personală. Pentru persoanele slabe şi vulnerabile, furia înseamnă putere, în timp 
ce pentru persoanele puternice, furia este privită ca o slăbiciune primitivă foarte neplăcută, fiind 
considerată o dovadă de imaturitate. 

în şi prin sine, furia este doar o emoție subiectivă care nu rezolva nimic în lume, spre deosebire 
de raționalitate şi control. Furia este folosită de către "eu" ca un substitut pentru curaj, care necesită 
hotărâre, determinare sau devotament. 

Eul, asemeni unui animal primitiv, gâfaie de furie şi caută în mod inconştient să pară puternic şi 
redutabil. Poziţia eului se propagă singură pentru că recompensa secretă pe care o caută este emoția 
însăşi. Acest mecanism de auto-propagare este amplificat prin agățarea de trecut pentru justificarea 
şi păstrarea ranchiunii, obturând sentimentele de culpabilitate care, altfel, ar putea rezulta din 
onestitatea privitoare la adevăratele motive. Că exploatarea trecutului este o aberaţie, indică şi 
nivelul scăzut la care calibrează o atare atitudine, datorat faptului că, în realitate nici nu există trecut. 
Noi putem să "cunoaştem" doar prezentul şi, în cel mai bun caz, avem de-a face cu o percepţie 
rapidă, pentru că adevărul nu reprezintă numai consecința conținutului linear, ci şi a contextului. 


Expresii clinice 


Furia cronică generează adesea consecinţele sociale distructive, cum ar fi neînțelegerile maritale 
ori divorțul. Conflictele care izbucnesc la locul de muncă au ca rezultat un randament scăzut şi, de 
cele mai multe ori, reclamă chiar consiliere specializată. Terapia este deseori impusă de tribunal ca o 
condiție pentru probarea infracţiunilor, mai ales în cazurile de crime comise sub imperiul furiei. 
Cercetările au demonstrat că acest model este evident încă din perioada primei copilării, fiind 
responsabil de neînțelegerile cu fraţii, surorile şi colegii de clasă. Spiritul belicos cronic conduce la 
respingere socială, ceea ce sporeşte resentimentele şi furia cronică, justificând chiar şi posibilitatea 
ca aceasta să erupă în omucidere. 

O varietate a acestui stil de viață se observă în unele expresii clinice precum "tulburarea 
personalităţii explozive" ori "tulburarea personalității de graniță”, în cadrul cărora accesul de furie 
este declanşat de chestiuni banale. O altă expresie a furiei clinice se observă în "tulburările de 
personalitate pasiv-agre- sivă", în cadrul cărora pasivitatea este o formă deghizată de agresiune, cu 


izbucniri periodice care conduc la crize deschise de furie. Rezistenţa agresivă apare la copii încă de 
la vârsta de doi ani şi ia forma clasicului "nu" al copilului de doi ani. Agresiunea ostilă deschisă este 
o caracteristică a personalității psihopate, Ia care absenţa conştiinţei permite manifestarea deschisă a 
agresiunii primitive şi are ca rezultat o capacitate scăzută de auto-con- trol şi intoleranță față de 
întârzieri. Mai există şi incapacitatea evaluării consecințelor propriilor acțiuni sau a asumării 
responsabilității pentru acestea. 

De multe ori, unele tulburări severe de caracter se agravează atunci când speranțele ori 
pretențiile nu sunt împlinite rapid. în mod paradoxal, împlinirea lor are tendinţa de a inflama eul, 
astfel încât persoana furioasă şi nerăbdătoare, ca şi personalitatea psihopată, nu suferă defel de vreo 
lipsă a stimei de sine, aşa cum se crede în mod obişnuit ci, dimpotrivă, manifestă un eu hipertrofiat. 
îndeplinirea progresivă a acestei grandomanii interioare are consecințe dezastruoase pentru 
societate, iar tiranii nar- cisişti mesianici constituie exemplul cel mai evident. Satisfacerea 
speranțelor narcisiste şi egoiste nu rezolvă problema, ci doar escaladează agresiunea. Astfel, 
concilierile nu stopează agresiunea, ci o alimentează. Lăcomia eului este de nestăvilit, iar frustrarea 
lui poate avea drept rezultat cruzimea, uciderea arbitrară a milioane de oameni obişnuiţi şi 
nevinovaţi, precum şi a unor armate şi populații întregi. 

În spatele eului ostil, furios şi dezlănțuit există "nebunul furios" sângeros şi nemilos din 
vremurile străvechi, dar şi "militantul" sălbatic din zilele noastre. Rădăcinile adânci ale furiei/urii 
sângeroase sunt atavice. (Id-ul freudian şi instinctul lui Thanatos). Eul inflamat nu este interesat de 
cunoaşterea realităţii şi nici de o îmbunătăţire prin rațiune, logică ori judecată. 

Liderul mesianic carismatic ştie să-şi alimenteze pofta de sânge prin propagandă. Explicaţia 
psihologică a deschiderii publice rezidă în aşa numita sancțiune a autorităţii sau a societăţii, in care 
supraeul clasic freudian (conştiinţa) este înecat de acordul mulțimii. Acest lucru este demonstrat la 
nivel istoric prin existenţa arenei romane, a ghilotinei, a masacrului civililor din Manciuria, sau, la 
fel de bine, prin răutatea demonstrată de Pol Pot, Mao, Adolf Hitler şi alții. Poziţia de dictator face 
să prindă viață megalomania înnăscută a aspectelor primitive şi inconştiente ale eului. Esenţa eului 
este credinţa lui iluzorie că este Dumnezeu (Nero, Cezar, Marele Conducător). Paradoxul constă în 
faptul că dacă realitatea Divinităţii este infinit milostivă, uzurparea ei frauduloasă are drept urmare 
cruzimea şi moartea, adică tocmai opusul milosteniei. Furia cronică necesită justificări şi, astfel, 
expresia comună a personalităţii furioase este văzută în colecționarul clasic de nedreptăţi care, prin 
extensie paranoică, adună motive de nemulțumire pentru a-şi justifica ostilitatea. 

Este important de menţionat că în cazul grupurilor dc recuperare bazate pe credință, cum ar fi 
programele celor 12 trepte, un dicton de bază este că nu există niciun "resentiment justificat". Pentru 
a-şi justifica extremismul, eului îi mai place să citeze şi unele interpretări greşite care au fost date 
istoriei. 

Există un dicton cunoscut care spune că percepţia găseşte ceea ce caută (de exemplu, motoarele 
de căutare de pe Internet). Astfel, promulgarea şi propagarea deliberată a justificării istorice a 
continuat pentru diverse interese egoiste de-a lungul secolelor, cu prețul vieții şi al libertăţii 
popoarelor. Acest lucru este caracteristic urii religioase care continuă de milenii întregi. Aşa cum a 
arătat Mahatma Gandhi, formula "ochi pentru ochi" orbește întreaga lume. Astfel, puterea politică a 
liderilor extremişti se bazează pe continuarea şi propagarea sentimentelor de ură, furie şi acumulare 
de nedreptăţi. In mod evident, pacea ar fi cea mai puternică ameninţare la adresa acestor mişcări 
politizate. Propagarea deliberată a dezacordurilor şi a urii constituie o exploatare şi o subversiune a 
libertăţii de exprimare. (Vezi, de exemplu, accentuarea diferenţelor de rasă, sex, clasă, vârstă, etc.). 


Depăşirea Furiei 


Pentru o persoană normală, furia este percepută ca un dezavantaj. Este o stare de supărare 
tranzitorie care provoacă dezbinări. Antidoturile cele mai cunoscute şi evidente sunt compasiunea, 
acceptarea, dragostea şi disponibilitatea de a ierta. Transcedenţa reclamă existenţa disponibilității de 
abandonare a poziţionalităților primare: 

1. Zăgăzuirea resentimentelor cronice şi "injustiţiilor" acumulate. 


2. Aşteptările nerealiste legate de lume şi de unele relaţii ce includ speranţe legate de 
convenienţe, acorduri, aprobări, învoieli şi altele. 

3. Abandonarea egoismului ca stil de viaţă şi concentrarea pe propria schimbare, nu pe cea a 
lumii. 

4. Disponibilitatea de abandonare a speranţelor infantile reziduale (de la doi ani) atât cu 
privire la propria persoană, cât şi la percepția asupra lumii. De exemplu: "Dumnezeu mi-a 
dăruit seninătatea de a accepta lucrurile pe care nu pot să le schimb; curajul de a schimba 
lucrurile pe care pot să le schimb; şi înțelepciunea de a recunoaşte diferenţa dintre acestea" (ca 
Şi în programul celor 12 trepte). 

5. Asumarea responsabilității pentru aducerea la suprafață a atitudinilor infantile şi 
subordonarea lor unor procese mult mai mature şi mai recompensatoare cum ar fi raţiunea, 
echilibrul şi grija pentru alții. 

6. înţelegerea faptului că resentimentele sau furia nu au legătură cu ceea ce "sunt" alţii, ci 
mai mult cu ce "nu sunt". (De exemplu, nu ne deranjează atât zgârcenia, cât lipsa generozității, 
nu egoismul, cât lipsa implicării şi a interesului ş.a.m.d.) 

7. Acceptarea slăbiciunii şi a limitelor umane, care, la o parte a populaţiei, se datorează unei 
incapacităţi native pentru onestitate. 

Rezolvarea problemei furiei necesită onestitate interioară, precum şi disponibilitatea de a 
abandona tot ceea ce nu este integru şi esențialmente nepracticabil, punând în loc încrederea în sine. 
Alt procedeu este cel descris anterior şi numit "Şi ce urmează după asta?", în cadrul căruia scenariile 
sunt abandonate în voia lui Dumnezeu. Atitudinile compensatorii cu mult mai puternice decât furia 
sunt devotamentul, rațiunea, umilinţa, recunoştinţa, perseverenţa şi toleranța. De asemenea, este util 
să observăm că eul interior a devenit dependent de excitaţia artificială a furiei. Astfel, este educativ 
să ne selectăm un model de succes şi să-l urmăm cu perseverenţă, înglobând în propriul caracter 
trăsături cum ar fi hotărârea, devotamentul, competenţa şi integritatea. Succesul nu vine din 
invidierea şi ponegrirea acestui model, ci din imitarea lui. Prin urmare, persoana furioasă trebuie să 
privească în urmă şi să vadă ce anume lipseşte din propria sa educaţie şi dezvoltare. 


Blocaje 


Ca şi în cazul celorlalte niveluri, poziționalitățile au ca rezultat dualități contradictorii care 
reclamă abandonarea plăcerii trecătoare a indulgenţei față de atracții şi rezistența la aversiune. 
Disponibilitatea face posibilă abandonarea auto-indulgenței pe termen scurt în favoarea creşterii 
spirituale pe termen lung. 


Dualităţile Furiei 


Atracţie Aversiune 
Mari iestă și Auto-control 
sentimentele 

Intimidează lartă 
Reţine-te Eliberează-te 
Pedepseşte, fii chit Lasă de la tine 
Bate-ţi joc de alţii Reţine-te 
Entuziasm, exaltare Detaşare 
Emoţie Gândire 
Dramatizează Ignoră 
Exprimă-te Reprimă-te 


Valorifică-te Eliberează-te din funcţie 


Fii corect 


Nu fii corect 


Umflă-te în pene 
"Macho" 


Arată-te slab 


"Găină plouată" 


Mârâie, arată-ţi colții Fii calm 
Agitaţie Pace 

Furie Raţionalitate 
Ameninţare Compromis 
Tendinţă de a judeca Acceptare 


CAPITOLUL 8 
Mândria 
(Nivel calibrat 175) 


Introducere 


Oamenii încearcă un sentiment pozitiv atunci când ating acest nivel, iar sporirea stimei de sine 
constituie balsamul tuturor suferințelor îndurate la nivelele inferioare ale conştiinţei. Mândria este 
foarte departe de Ruşine, Vinovăţie sau Teamă, reprezentând un salt enorm, care marchează 
depăşirea disperării. Mândria are o reputație bună, în general, şi este încurajată din punct de vedere 
social. Cu toate acestea, după cum vedem din schema nivelelor conştiinţei, ea este suficient de 
negativă pentru a rămâne sub nivelul critic de 200. Din acest motiv, mândria se simte bine numai 
dacă este pusă în contrast cu nivelele inferioare. 

Mândria este defensivă şi vulnerabilă pentru că depinde de condiţii exterioare, în lipsa cărora 
poate reveni la un nivel inferior. Un "eu" supraevaluat este vulnerabil. Mândria rămâne slabă pentru 
că poate fi dărâmată de pe piedestalul ei, devenind Ruşine. Acesta este, de fapt, pericolul ce 
alimentează temerile legate de pierderea mândriei. 

Mândria este di vizi vă şi dă naştere facţionalismului, iar consecințele acestui fapt sunt 
costisitoare. S-a murit destul de adesea din raţiuni ce ţineau de Mândrie, iar numeroase armate s-au 
măcelărit cu reguluritate din acelaşi motiv. Războaie religioase, terorism politic şi bigotism, istoria 
teribilă a Orientului Mijlociu şi a Europei Centrale - toate acestea sunt prețul Mândriei, pe care 
fiecare societate îl plăteşte. 

Partea inferioară a Mândriei este aroganța, negarea şi refuzul. Aceste caracteristici blochează 
dezvoltarea. În Mândrie, refacerea din dependenţa dată de patimi este imposibilă, pentru că sunt 
negate problemele emoţionale sau defectele de caracter. Dealtfel, toată problema negării este una 
legată de Mândrie. Astfel, Mândria se constituie într-o piedică foarte vizibilă pe drumul dobândirii 
adevăratei puteri, care va pune în locul Mândriei adevăratul prestigiu şi adevărata măreție. 


Discuţie 


Pe măsură ce apare acest nivel al conştiinţei, creşte şi prezenţa fericirii experimentate. 
Aproximativ 12% din oamenii situaţi la nivelul furiei se simt fericiți cu privire la propria viață, dar 
la nivelul mândriei acest procent creşte până la 22%. Totuşi, mândria - asemeni furiei şi fricii - 
reprezintă o postură defensivă din cauza vulnerabilităţii sale intriseci, ce necesită apărarea poziţiei. 
Mândria aduce mulțumire, deşi reprezintă un blocaj pe drumul trecerii spre terenul solid al curajului 
(care, în virtutea invulnerabilității sale, e complet independent de frică). Inflamarea eului este esența 
vulnerabilităţii mândriei prin faptul că acesta îşi supraestimează importanța şi valoarea, consi- 
derând-o esențială pentru funcționare, supravieţuire şi interacţiune cu ceilalți. Stima de sine a 
Mândriei se bazează pe o opinie inflamată şi exagerată - şi nicidecum pe realitate. Astfel, eul caută 
confirmări, pentru a-şi masca propria nesiguranță. 

Mândria, ca mulţumire de sine trecătoare, este utilă din punct de vedere operaţional pentru 
atingerea obiectivelor şi, prin urmare, constituie un răspuns normal, învăţat încă din copilărie prin 
aprobare parentală şi recompensarea comportamentului pozitiv. Astfel, ca sistem de recompensă, ea 
facilitează maturizarea şi aculturația. Eroarea survine atunci când eul presupune că cel recompensat 
este el şi nu comportamentul. Aceasta conduce la căutarea recompensei şi admiraţiei, prin care 
acțiunile devin sub- servite obiectivului de a câştiga aprecierea. Modelul motivaţional persistă în 
majoritatea adulţilor în diferite grade, dar, odată cu maturizarea progresivă, el devine internaiizat, iar 
recompensa se petrece în virtutea autorității conferite de standardele şi figurile parentale 
internalizate. Mergând mai departe pe drumul maturității, opiniile sau aprobările celorlalți scad în 


importanță şi sunt înlocuite de autoaprobare, viaţa fiind trăită atunci în conformitate cu standardele 
interioare. La un nivel şi mai matur, deşi aprobarea celorlalți nu este dezavuată, ea nu mai reprezintă un 
determinant al comportamentului, după cum spune şi dictonul: "eu sunt cel care trebuie să mă suport". 


Mândria socializată 


Mândria depinde adesea de imaginea socială şi de expresiile acesteia, emanate prin intermediul 
posesiunilor, publicităţii, titlurilor, bogăției, etc. Statutul social şi simbolurile sale motivează 
subculturile ce dețin propriile jaloane intrinseci ale succesului. Aceasta poate include absolut totul, 
începând cu stilul limbajului, cel vestimentar, şi mergând până la adresă, dimensiunile casei, marca 
maşinii şi alte însemne ale bogăției. 

Deşi America şi alte democraţii sunt (cel puţin ipotetic vorbind) nişte societăți fară clase, de 
fapt, clasa socială reprezintă o realitate puternică. Alături de vârstă şi sex, e unul din primele lucruri 
pe care le observă oamenii unii la alţii. Fiecare subcultură deține propriul sistem de valori şi 
stratificări. Acestea se înfăţişează în forma rolurilor, privilegiilor, responsabilităților, aşteptărilor, cu 
toate gratificațiile şi obligaţiile aferente, fiind rezultatele unui sistem complex de motivatori. 
Valorile se pot alătura automat anumitor activități şi calități, precum educaţia, trăsăturile de 
personalitate şi stilurile de comportament ori limbaj. Ele devin codificate în cadrul subculturilor, 
flecare dintre acestea având propriile coduri interne acceptate. 

Presiunea socială a subculturilor este foarte puternică şi determină adesea conţinutul modelelor 
comportamentale internalizate ce definesc succesul ori eşecul - şi afectează prin urmare mândria, 
respectul de sine şi percepţia asupra valorii sociale. Acelaşi stil comportamental ce conduce la 
aprobare şi succes într-o subcultură poate însemna respingere sau eşec în alta. Astfel, se dovedeşte 
înțelepciunea şi acurateţea străvechiului dicton iatiu: Când ești la Roma. să faci ca romanii. 
Paradoxal, există și unele subculturi care-şi subliniază conformitatea prin propriile caracteristici ale 
anticonformismului lor. 

Fiecare subcultură îşi are propria filosofie intrinsecă, nescrisă şi întrețesută în atitudini şi sisteme 
de credinţă, exprimate ca un mijloc de orientare spre valori, obiective şi opțiuni prezumtive. Acestea 
se contextualizează şi se exprimă ca nişte nivele calibrabile şi evoluţionare ale conştiinţei, în cadrul 
cărora câmpul general e dominat de un câmp de atracţie al unei energii puternice şi invizibile, ce 
antrenează şi domină conştiinţa individuală. Prezența acestui câmp este intuită şi recunoscută prin 
intermediul unor semnale subtile. Acestea se exprimă ca atitudini emoţionale, psihologice şi 
comportamentale, ce devin un limbaj articulat şi evident de presupuneri şi aşteptări. Astfel, 
atitudinile sunt o expresie vizibilă a unor nivele specifice ale conştiinţei. 

În vreme ce Mândria, prin contrast cu respectul de sine şi încrederea, e considerată o valoare în 
unele subculturi, ea reprezintă. in general, o frână pentru ansamblul societăţii. Mândria exprimută ca 
aroganță şi superioritate personală tinde să fie o po/iţionalitate socială antagonică, deoarece e 
percepută în forma vanităţii, cu toate aerele de superioritate pe care le implică aceasta (vezi 
"corectitudinea politică" sau "elitele”). 

Mândria înseamnă admiraţie de sine, ceea ce implică ideea că, prin comparaţie, ceilalți sunt 
inferiori ori au mai puţine merite, un rang sau o valoare inferioare. Transparenţa acestei viziuni este 
înțeleasă rapid de oamenii mai maturi, care o consideră a fi un atribut ce acționează în detrimentul 
societății. Mândria egoistă în forma ideii de a fi special declanşează sentimente care creează 
resentimente în ceilalți şi în societate, în general. Prin contrast, oamenii cu adevărat de succes sunt 
acceptați, deoarece succesul matur e acompaniat mai degrabă de smerenie şi gratitudine decât de un 
aer de superioritate. 

Mândria e apărată în virtutea vulnerabilității şi vizibilității sale. Neajunsul său major rezidă în 
invidie şi gelozie, precum şi în consecinţele acestora materializate în ură, malițiozitate şi răzbunare. 
Fragilitatea Mândriei izvorăşte din esența ei narcisistă, ce percepe adevărata importanță ca pe o 
ameninţare şi un risc de pierdere a statutului. Astfel, vanitatea sa are drept rezultantă o sensibilitate 
față de comparații, ce conduce la teama de atacuri şi paranoia socială, însoţite de ostilitatea tipică 


acestora. La nivel social, această tendință este exprimată prin sindromul de a uri liderii şi succesul, 
în rândul cărora se numără şi sindromul de ură împotriva americanilor. 

Partea întunecată a narcisismului se exprimă şi prin copiii care invidiază şi manifestă ostilitate 
față de premianţii din clasa lor, şi are drept rezultat ulterior deriziunea cu care sunt priviţi studenții 
ce agreează adevărata performanță şcolară. Ostilitatea narcisismului găseşte expresii culturale 
profitabile când e exploatată pentru câştiguri politice, financiare ori de imagine. Este paradoxal, dar 
astfel, ostilitatea îndreptată împotriva celebrităților ia naştere chiar din motivațiile criticilor de a 
deveni celebri. 

O consecinţă a importanţei de sine bazată pe Mândrie rezidă în nevoia acesteia de a fi alimentată 
şi hrănită constant pentru a surclasa îndoielile interioare şi lipsa sentimentului de completitudine ce 
rezultă din satisfacerea cerințelor integrității. Mândria este sensibilă, competitivă, se simte 
amenințată şi devine inflamată de gelozia ostilă implicată de statutul social sau atenţia din partea 
celorlalți. Prin urmare, reprezintă motivaţia în virtutea căreia criticii uzează de sarcasm, ironie şi 
presupusă satiră şi stă la baza întregii industrii fundamentate pe atacarea persoanelor publice şi a 
reputației liderilor recunoscuți. 

Intemetul a devenit într-un mod foarte vizibil un domeniu ce mimează ipocrit integritatea, 
favorizând o inflaţie a narcisismului exprimat ca opinie. Dat fiind că eul narcisist nu este aliniat la 
adevărul integru, formele sale de expresie devin stridente şi false, calibrînd, prin urmare, la niveluri 
extrem de scăzute. Eul primitiv şi mândru e lacom, iar acest călcîi al lui Ahilc atrage în cele din 
urmă consecinţe nefericite, lucru dovedit nu o dată de istorie. 

Deoarece mândria e percepută ca o expresie a eului uman, unele forme ale sale sunt acceptate 
sau chiar aprobate la un anumit nivel social. Cel mai evident exemplu rezidă în aşa-numitele opinii 
personale, în nenumăratele lor expresii ce îmbracă forma libertăţii de limbaj. Totuşi, dacă le 
examinăm ca pe o funcţie a eului, opiniile nu se dovedesc nimic mai mult decît nişte idei cărora li se 
adaugă o formă a importanţei de sine deoarece "sunt ale mele". O opinie nu e decît o idee învelită în 
strălucirea importanţei de sine - care devine mai atractivă decît rațiunea, logica ori faptele. 

Opinia este raţionalizată adesea prin intermediul retoricii cu scopul de a justifica o 
poziționalitate, precum cea reprezentată de scepticismul (nivel calibrat 160) care denunță domeniul 
nonli- near deoarece nu este capabil să îl înțeleagă. Narcisismul mândru şi înnăscut al eului îi 
blocheză acestuia capacitatea de a înţelege domeniul abstract, astfel încît, la acest nivel, raţionarea e 
limitată la reducționismul material linear ce neagă realitatea nivelului 500 al conştiinţei precum şi a 
celor superioare acestuia. Iar aceasta este o consecinţă a fiziologiei limitate a creierului. 

Scepticismul eşuează în încercarea de a-şi discredita ţintele deoarece pentru a face acest lucru ar 
trebui să înţeleagă mai întâi subiectul pe care îl critică. în acest fel, mecanica cuantică sau teoria 
relativității nu vor fi dezavuate de pe poziţiile fizicii new- tonienc. Scepticismul şi cinismul sunt 
lipsite de erudiţia care le-ar conferi validitate în argumentare. 

Smerenia reprezintă antidotul optim pentru majoritatea decepțiilor cu privire la propria 
persoană. Mândria împiedică recunoaşterea semnificației enorme a contextului şi în special a 
paradigmei. Prin urmare, fiecare proces major al cunoaşterii umane a fost iniţial luat în rîs (de 
exemplu, Fraţii Wright la Kitty Hawk, respectiv opinia că infecțiile sunt generate de germeni şi nu 
de miasme). 

In virtutea structurii sale înnăscute, eul e incapabil să dis- cearnă adevărul de falsitate şi 
confundă percepțiile cu realitatea. Astfel, eul este victima propriilor sale limitări. Ceea ce a părut 
cîndva a fi o idee bună e văzut ulterior ca o sursă de regret, aşa cum bine ştie toată lumea din propria 
experienţă. Astfel, valoarea nivelului calibrat al conştiinţei rezidă în faptul că adevărul relativ şi real 
al unei afirmaţii se poate deriva prin intermediul unui sistem care-l evaluează raportîndu-l la o 
scală absolută a validității. 

O societate liberă ce permite întreaga gamă a expresiilor umane, de la falsitatea evidentă la 
înțelepciunea cea mai avansată, speră că de-a lungul timpului înțelepciunea şi bunul simţ vor prevala 
asupra excesului şi retoricii. Cu toate acestea, când e potenţată, falsitatea devine elaborată, iar 
consecințele sale se pot întinde pe multe decenii sau chiar secole de suferință, pînă în momentul în 
care, în fine, e dezvăluită. 


Dinamicile eului 


Sursa intrinsecă a Mândriei rezidă în vanitatea narcisistă a eului, prin care acesta se autopropagă 
recurgând la imagini şi simboluri ordonate într-un circuit de modele care, la rândul lor, se auto- 
consolidează. Importanţa constituie o valoare emoţională ce implică o complexitate de componente 
care sugerează valoarea - iar aceasta e întotdeauna relativă şi, prin urmare, subiect al contradicţie şi 
erorii. Eul se teme de negaţie şi, de aceea, caută să se consolideze constant prin aprobări şi acorduri. 
Acest lucru este exprimat cum nu se poate mai bine prin exploatarea nesfârşită la care recurge mass- 
media, înlocuind realitatea prin crearea unei imagini virtuale, seducătoare şi strălucitoare, dar 
totodată distorsionate. Cei înţelepţi evită afişările ostentative deoarece acestea atrag mult mai adesea 
invidie şi gelozie decît admiraţie sinceră. 

Mândria e fragilă şi, prin urmare, schemele sale defensive sunt adesea rigide şi duse pînă la 
extrem, chiar pînă la manifestări paranoice. Tot ceea ce este umflat prea mult prezintă în orice 
moment riscul să se şi dezumfle, fapt ce declanşeză rapid ruşinea. 

Astfel, smerenia este interpretată greşit de către ego ca fiind echivalentul umilirii, în vreme ce, 
de fapt, smerenia reprezintă cea mai puternică şi eficientă pavăză împotriva umilirii sau a 
vulnerabilităţii. Aceasta este o înțelepciune tactică fundamentală în * artele marţiale, domeniu în 
cadrul căruia asumarea unei pozițio- nalități reprezintă o greşeală majoră ce conduce în cele din 
urmă la înfrângere, deoarece o poziţie fixă oferă oponentului posibilitatea de a dezvolta o schemă 
clară de atac. 

In cadrul dinamicilor eului, un set rigid de aşteptări rezultă într-o stimă de sine mereu 
amenințată. Mândria are o structură lineară, fiind, prin urmare, vulnerabilă, în vreme ce sinele e non- 
linear şi, în consecință, nu poate fi atacat de pe poziţii lineare. 

În vreme ce eul este condiționat, sinele nu constituie un subiect al condiţiilor deoarece are 
capacitatea de a se împlini prin el însuşi şi este lipsit de limitări, definiții şi calități, situându-se în 
mod evident dincolo de orice adjective. Auto-evaluarea eului se bazează pe pretenții şi opinii, în 
vreme ce adevăratul respect de sine apare în virtutea energiei integrității şi adevărului. sinele e 
complet în virtutea universalității şi totalităţii sale, care sunt necondiționate. 


Depăşirea mândriei 


Mândria reprezintă o povară fragilă şi inutilă, nu numai vulnerabilă în fața ruşinii, ci şi, 
paradoxal, una care chiar provoacă şi atrage atacurile. Ea se bazează pe o presupunere falsă, 
conform căreia valoarea intrinsecă reprezintă o variabilă ce poate fi defi- ntă. Acceptarea de sine 
rezultă din renunțarea la îndoilelile cu privire la propriul sine. Tot ceea ce există este în mod 
intrinsec egal, în virtutea creației şi a sursei creației însăşi. Meritul sau valoarea sunt bazate pe 
judecăţi de valoare lineare, toate acestea nefiind altceva decât nişte adjective arbitrare. în fond, toate 
adjectivele nu sunt decât nişte supoziții efemere si tranzitorii, la fel ca simbolurile sociale şi politice. 
A pretinde sau a incerca să îţi dovedeşti propria valoare înseamnă de fapt a o pierde. 

Modelul vulnerabilităţii se naşte în copilărie din sentimentul de neajutorare al bebeluşului şi 
copilului mic, pentru care stima de sine este dependentă de opinia celorlalți şi de satisfacerea 
dorințelor acestora. în acest fel, apare iluzia că puterea şi meritul sunt temporare şi dependente. în 
cadrul unei dezvoltări normale, dependenţa de sursele exterioare de mulțumire e respinsă, fiind 
internalizatâ în forma acordului cu propriile acțiuni Acest lucru devine accesibil printr-o conştiinţă 
pozitivă, precum şi prin nişte aşteptări realiste, construite pe baza unor obiective şi standarde în 
acord cu realitatea. 

Stima de sine realistă se naşte din îndeplinirea principiilor integre, astfel încât intenția devine un 
factor important ce este, în sine, mai puţin vulnerabil decât rezultatele idealizate. Cazul optim este 
ca orice copil mic să primească iubire necondiționată, chiar dacă mândria de a fi aprobat poate fi 
condiționată. O aprobare insuficientă în copilărie poate conduce mai tîrziu la sentimente de 
insecuritate. 


E nevoie de curaj pentru a depăşi structurile mândriei şi, cu ajutorul smereniei, să acceptăm 
realitatea noastră interioară, ce se bazează pe o sursă invulnerabilă. Acceptarea esenței interioare a 
existenţei ca pe o realitate auto-existentă reclamă abandonarea oricăror definiții asupra Sinelui, 
precum şi deplasarea accentului de pe întrebarea cine asupra întrebării ce. 

Antidotul mândriei presupune alegerea smereniei şi integrității în detrimentul poziționalităților 
(precum cea de a fi corect, de a fi chit, de a ne cufunda în sentimentul de vinovăţie sau de a porni în 
căutarea sentimentului de autoadmiraţie). Meritul oricăror realizări trebuie atribuit lui Dumnezeu ca 
Prezenţă interioară a Divinităţii şi nu eului. Prin urmare, realizările se obţin pe calea gratitudinii şi 
bucuriei şi nu pe calea mândriei vulnerabile. 

Eroarea fundamentală a mândriei spirituale rezidă în presupunerea eului că ar reprezenta autorul 
şi agentul performanţei. Această pretenţie a eului se aseamănă cu cea a unui bec ce afirmă că el este 
autorul luminii, în vreme ce sursa puterii sale provine în mod ev ident din energia impersonală a 
electricităţii însăşi. 


Procesarea mândriei 


Totul există în virtutea Voinţei Divine: astfel, în virtutea Sursei Creaţiei, cu toţii suntem copii ai 
lui Dumnezeu. Mândria înseamnă înlocuirea realităţii cu o iluzie. Egalitatea a tot ceea ce există e 
consecinţa darului existenţei însăşi. Prin urmare, tot ceea ce este necesar e să fii, iar acesta este deja 
un dat. Recunoştinţa înlocuieşte cu uşurinţă mândria. 

Pacea interioară reprezintă consecința smereniei şi acceptării moştenirii karmice, cu toate 
darurile şi limitările intrinseci ale acesteia. E foarte util să ştim că orice existență umană reprezintă 
consecința unui acord al voinţei. Buddha a spus: "E rar să te naşti în forma umană, şi mai rar să auzi 
de Iluminare şi încă mult mai rar să porneşti pe acest drum". 

Ca în cazul oricărei poziții limitative a eului, cea care trebuie abandonată nu e poziționalitatea în 
sine, ci recompensa emoţională a acesteia ori energia pe care i-o furnizează eului. înțelegerea 
faptului că mândria reprezintă o limitare este în sine un pas foarte important. 

Este absolut notabil faptul că mândria reprezintă în sine o lipsă ce necesită în mod constant să 
fie alimentată pentru a-şi compensa insuficiențele. La fel de notabil este şi faptul că, cu cât este mai 
mult hrănită, cu atît apetitul ei devine mai mare, ajungînd în cele din urmă chiar insațiabil. 
Frustrarea mândriei conduce cu uşurinţă la furie şi de aici sfatul înțelept de a fi atenţi cu oamenii 
mândri, căci aceştia pot deveni violenţi sau răzbună- 

Cei înţelepţi din punct de vedere spiritual resping ispitele eului manifestate în forma flatărilor, 
titlurilor, pompei, succesului lumesc, bogăției precum şi a tuturor celorlalte tentaţii ale iluziei. în 
cele din urmă, se confirmă cu tentaţia paradoxală a mândriei deghizate în smerenie, adică cu aşa- 
numitul eu spiritual ce se poate înfățişa chiar în forma pietății ori umilinței. 

Sărăcia asumată poate fi şi ea o formă de ostentație, fiind afişată aidoma mândriei spirituale. 
Adevăratul ascetism este o chestiune ce ţine de economia de efort. Nu e vorba de posesiunile în sine, 
ci de importanţa pe care le-o atribuim. Astfel, cineva poate fi bogat, dar neataşat de bogăţie, ceea ce 
e o chestiune de indiferenţă faţă de cele lumești, în genul sugerat de Sf. Francisc din Assisi. 
Capacitatea de a fi fericit nu depinde de posesiuni, odată ce nevoile fizice elementare sunt 
satisfăcute. Fericirea se corelează în mod clar cu nivelele calibrate ale conştiinţei, conform hărții 
acestora. Cu cît sunt mai puţin prezente dorinţele, cu atît sentimentul de libertate este mai puternic. 
Pe măsură ce nivelul nostru de conştiinţă creşte, posesiunile pot deveni o povară. Oamenii bogați 
trăiesc adesea vieţi foarte simple, ocupând numai 2 sau 3 camere din vilele lor enorme şi, de multe 
ori, nici măcar nu intră în unele proprietăţi pe care le dețin. 

Aşa cum se întîmplă şi la alte nivele ale conştiinţei, întîlnim şi aici o serie de presupuneri şi 
poziționalități ce-şi consolidează puterea ca o consecinţă a perechilor de atracții şi aversiuni. Fiecare 
dintre acestea îşi are propriile recompense anticipate si temeri legate de pierdere. 

O atitudine generală majoră precum smerenia facilitează întreaga lucrare spirituală interioară. în 
general este trecută cu vederea, deoarece mintea se focalizează asupra conținutului şi nu asupra 
contextului general, în cadrul căruia se desfăşoară aventura spirituală. Smerenia nu este doar o 


atitudine, ci şi o realitate bazată pe fapte. Cu ajutorul onestităţii interioare, devotatul spiritual are 
nevoie să înțeleagă limitele inerente ale condiţiei umane. Aceasta deoarece oamenii nu cunosc cu 
adevărat cine sau ce sunt, de unde vin sau ce destin îi aşteaptă, ei fiind totodată inconştienţi cu 
privire la o multitudine de factori karmici, deopotrivă individuali şi colectivi. 

Mintea nu este conştientă de o multitudine de aspecte ale psihicului şi nici de influența 
numeroaselor energii ce aparțin câmpurilor de atracţie ale conştiinţei. De aceea, dacă nu este ajutată, 
mintea este absolut incapabilă să ştie dacă o anumită dorinţă se va dovedi sau nu, în final, o piedică. 

Eu singur nu ştiu nimic cu adevărat - iată o afirmaţie foarte reală, căci mintea (şi asta în cel mai 
bun caz) nu are decât impresii şi presupuneri. Viaţa are sens şi logică doar atunci când privim în 
urmă. Acompaniată de devoțiune, practica sprirituală oferă o putere suplimentară şi furnizează un 
sprijin nevăzut. Astfel, credinţa şi încrederea alăturate disponibilităţii şi intenției se dovedesc a fi 
nişte ghizi verificaţi în timp. în zilele noastre, adevărul şi realitățile spirituale pot fi validate prin 
intermediul nivelelor calibrate ale conştiinţei. Prin urmare, adevărul poate fi consolidat prin 
intermediul celor care au pornit deja pe cale, aceasta din urmă putând fi validată şi ea experimental 
prin calibrarea nivelelor conştiinţei. 


Dualităţile mândriei 


Atracţie Aversiune 
Vanitate, mândrie Smerenie, umilință 
A fi mai mult A fi mai puţin 
Important Nimeni 
Admirat Privit de sus 
Status Normalitate 
Observat Ignorat 

Mai bun decât La fel 
Superior Inferior 
Atractiv, la modă Plat 

A avea dreptate A greşi 
Prezent în discuţii Tăcut 

Din interior Exclus 
Exclusivist Comun 

A avea succes A rata 


Abandonarea adjectivelor cuprinse în lista de mai sus generează o mare expansiune a libertății 
interioare, atrăgînd totodată eliberarea de numeroase temeri şi inhibiţii. In mod paradoxal, pierderea 
imaginară a atracțiilor facilitează multe câştiguri mai profunde, invulnerabile la pierdere şi 
independente de lumea evenimentelor trecătoare. Acestea sunt înțelese în adevărata lor natură, de 
consecințe ale cauzei şi efectului, respectiv produse secundare ale activității. Prin abandonarea 
ceea ce am devenit. Pe măsură ce evoluăm, vom începe să privim tot ceea ce admiră lumea ca pe o 
povară şi ceea ce lumea consideră o pierdere ca pe o libertate spirituală. Pacea interioară rezultă din 
abandonarea atracțiilor şi aversiunilor deopotrivă. 


SECȚIUNEA A DOUA 
Nivele calibrate 200 - 500 Mintea lineară 


Privire de ansamblu- Psihologia adevărului 


Capitolul 09 Curajul....ssesseseessessessesseseessesseseseseses (Nivel calibrat 200) 
Capitolul 10 Neutralitatea.............me nene ceeeeeeee (Nivel calibrat 250) 
Capitolul 11 Disponibilitatea . „(Nivel calibrat 310) 
Capitolul 12 Acceptarea......... „(Nivel calibrat 350) 


Capitolul 13 Rațiunea ...... „.„(Nivel calibrat 400) 


PRIVIRE GENERALA 


Psihologia adevărului: Tranziția de la mintea inferioară la cea 
superioară 


Introducere 


La nivelele inferioare ale conştiinţei, eul domină viaţa in principal prin tehnicile şi emoțiile 
supravieţuirii animale, ce se aliniază cu plăcerea, instinctul de prădător şi acumularea. Pe măsură ce, 
de-a lungul timpului, conştiinţa a evoluat unele specii animale, ca şi unele segmente ale umanităţii, 
s-au ridicat la nivelul 200 al conştiinţei, ceea ce reprezintă demarcaţia majoră de unde începe 
influenţa puterii în detrimentul forței. 

În cadrul conştiinţei umane, această tranziţie reflectă influența crescută a energiei spirituale, care 
este transformativă. Influența sa e acompaniată de o conştiență progresivă precum şi de o 
responsivitate crescută faţă de energia iubirii şi, ca rezultat, comportamentele, emoționalitatea şi 
mentalizarea devin din ce în ce mai pozitive. Prin urmare, energia iubirii este aliniată cu conştiența 
progresivă a adevărului şi a Realităţii fundamentale, din care provin Existenţa şi Creaţia în forma 
evoluţiei fizice şi spirituale. 

În vreme ce domeniul fizic şi forța reprezintă evoluţia în expresia ei lineară, energia spirituală, 
ca şi energia fundamentală a vieţii însăşi este nonlineară şi indică un contrast între formă şi esență. 
Abilitatea de a distinge între aceste calități contrastante apare ca o conştienţă spirituală, precum şi ca 
o capacitate de a recunoaşte realitatea spirituală ca adevăr. 

Capacitatea de supravieţuire a fost facilitată de inteligență, carc reprezintă o calitate a conştiinţei 
vieţii, capabilă mai întîi de înțelegerea domeniului linear, iar pe măsură ce progresează, şi a 
principiilor abstracte. La umanoizi, procesul evolutiv al acestei capacități a fost permis de apariţia şi 
dezvoltarea lobului frontal, carc a devenit dominant odată cu apariția bipezilor. Această inteligență 
mentală a cogniției a fost utilizată în principal sub nivelul 200 al conştiinţei, servind instinctelor 
animalice de posesiune, agresiune şi dominare. Prin urmare, a fost circumscrisă lincarităţii limitate a 
formei. Pe măsură ce conştiinţa a evoluat dincolo de nivelul 200, energia vieții şi conştienței a 
devenit progresiv aliniată cu realităţile nonliniare ale iubirii şi căutării adevărului spiritual. In acest 
sens, valoarea intrinsecă a celorlalți e percepută drept o realitate numai la nivelul 200. 


Fiziologia creierului şi funcţia adevărului 


Capacitatea de a cunoaşte şi înțelege adevărul e concordantă cu nivelele conştiinţei, aşa cum este 
reflectat deopotrivă în evoluţia anatomiei cerebrale şi, chiar mai important, în schimbările produse 
în fiziologia creierului uman şi în modelele sale prevalente de procesare a informaţiei. Acestea, la 
rîndul lor, depind de câmpurile energetice spirituale şi nevăzute. în ceea ce îi priveşte pe oameni, la 
nivelul 200 al conştiinţei se produc schimbări proftinde, atît în fiziologia creierului, cît şi în 
modelele de procesare a informaţiei. Acestea pot fi sumarizate dupa cum urmează: 


Sub nivelul 200 al conştiinţei: 


La persoanele dreptace, emisfera cerebrală stângă e dominantă în privința procesării informaţiei 
(la persoanele stângace fiind dominantă emisfera cerebrală dreaptă). Impulsul este procesat direct 
prin intermediul centrilor de transmisie (talarnusul), fiind direcționat într-o mişcare rapidă spre cei 
emoţionali/instinctuali (amigdala), şi abia apoi din cortexul prefrontal, printr-o mişcare mai înceată. 
în consecință, răspunsul emoţional se petrece înainte ca inteligența şi cogniția să aibă şansa de a-l 
modifica. 

Amintirea unui eveniment e stocată în zona hipocampusului cerebral, în scop de reînvăţare şi 
reamintire. Acest proces al emisferei cerebrale stângi este similar ca funcţionare creierului animal, 


prin faptul că este centrat asupra supravieţuirii personale şi, astfel, în cazul oamenilor, serveşte 
eului. Din această perspectivă, "ceilalți", incluzînd familia sau membrii tribului, sunt văzuţi în 
principal ca obiecte sau mijloace ale supraviețuirii personale. Un alt aspect extrem de important 
priveşte faptul că informaţia oferită de impulsul întârziat al inteligenţei din cortexul prefrontal nu e 
doar prea lentă pentru a atinge centrul de răspuns, ci şi, atunci când reuşeşte totuşi să o facă, a fost 
deja subordonată răspunsului emoţional deja generat. Astfel, intelectul devine în primul rând un 
instrument al pornirilor animalice şi al obiectivelor ego- centriste. Prin urmare, răspunsurile 
subsecvente sunt primitive, orientate spre supraviețuire şi axate pe modelul /uptă sau fugi, toate 
acestea având consecinţe neurohormonale precum eliberarea de cortizon sau adrenalină care, la 
rîndul ei, exercită o presiune asupra sistemului imunitar şi a punctelor de acupunctură. 

Sistemul de răspuns al emisferei cerebrale stângi este acompaniat de o slăbire tranzitorie a 
musculaturii corpului, precum şi de un răspuns kineosiologic negativ ori slab. 

Totuşi, sistemul energetic al corpului îşi revine rapid şi restabileşte echilibru! de acupunctură, 
astfel încât sistemul energetic general devine din nou pregătit pentru următorul ciclu de răspuns la 
stimuli. Modelele de reacţie la stres au fost descrise de Hans Seyle (1956, 1974 ) după cum 
urmează: 

1.  Reacţie de alarmă 
2. Stadiul rezistenţei 
3. Stadiul epuizării şi dezechilibrului fiziologic (catabolic) 

Dominația emisferei cerebrale stângi este reflectată de asemenea de o conştiență spirituală 
limitată sau chiar inexistentă, de vreme ce e programată pentru supraviețuirea animală. Amintirile 
acestei succesiuni de evenimente sunt stocate în regiunea hipocampusului cerebral; astfel, la o 
reamintire ulterioară, va reapărea amintirea succesiunii aşa cum a fost ea contextualizată de către 
tehnicile şi obiectivele primitive de supravieţuire ale eului. Prin urmare, amintirile sunt încărcate 
emoţional negativ şi stocate laolaltă cu teama, anxietatea, resentimentul sau plăcerea acumulării. 


Deasupra nivelului 200 al Conştiinţei 


Deasupra nivelului 200 al Conştiinţei, emisfera cerebrală dreaptă devine dominantă la 
persoanele dreptace (respectiv cea stîngă la stîngaci). Impulsul este direcționat rapid spre cortexul 
prefrontal prin intermediul centrului de transmisie şi, de aici, la centrul emoţional. (După cum vom 
vedea ulterior, acest lucru se petrece încă şi mai rapid prin regiunea prefrontală a creierului eteric). 
Prin urmare, percepția e modificată de inteligenţă, iar însemnătatea generală a evenimentului este 
contextualizată în conformitate cu nivelul prevalent al conştiinţei. In general, amintirile stocate se 
referă la evenimente mai bune decât s-ar întâmpla în cazul unui răspuns exclusiv al emisferei 
cerebrale stângi. în cazul proceselor din emisfera cerebrală dreaptă, răspunsul neurohormonal e 
anabolic, fapt ce eliberează endorfine şi echilibrează sistemul de acupunctură. Se eliberează, de 
asemenea, şi oxitocine şi vesopresine în amigdală (centrul emoţional), fapt corelat cu instinctele 
materne, comportamentul paternal, formarea cuplurilor şi capacitatea socială facilitată de "creierul 
social" al mamiferelor (Moran, 2004). 

In acelaşi timp, răspunsul la testarea kineseologică este puternic şi pozitiv. Propensiunea de a procesa 
informaţii prin intermediul unor moduri mai sănătoase e influențată prin obişnuința timpurie de a asculta 
muzică clasică, de a aprecia esteticul şi de a face parte dintr-un grup religios practicant, toate acestea 
afectând în mod semnificativ modelele şi conexiunile neuronale. 

Cercetarea creierului ne arată că emisfera cerebrală non- dominantă este stimulată de artă, natură, 
muzică şi estetică, toateacestea având drept rezultat un altruism şi un calm interior crescute, precum şi un 
nivel mai înalt al conştiinţei. (Mathews, 2001). Cercetări ulterioare asupra activităţii călugărilor tibetani 
buddhişti au demonstrat faptul că meditaţia are ca rezultat neuro- plasticitatea cerebrală, precum şi unele 
schimbări fiziologice (Begley, 2004). 

Aceste diferenţe majore şi semnificative pot fi sumarizate sub forma unei hărți, după cum urmează: 

FUNCȚIONAREA ŞI FIZIOLOGIA CREIERULUI 

e Mintea inferioară (sub nivelul 200) 

e Mintea superioară (deasupra nivelului 200) 


FUNCȚIONAREA ȘI FIZIOLOGIA CREIERULUI 


Sub nivelul 200 


Răspuns kineseologic negativ Răspuns kineseologic pozitiv 


Scăderea nivelului  neurothransmiţătorilor 


Activarea emoţiilor de douălActivarea mai lentă a emoţiilor decât! 
mai rapid decât prina impulsurilor din  cortexurile| 
prefrontal şi eteric 


Notă importantă: 


Strădania şi intenţia spirituală modifică funcționarea creierului şi fiziologia corpului, stabilind o 
zonă specifică informaţiilor spirituale în cortexul prefrontal din emisfera cerebrală dreaptă, precum 
şi în creierul eteric (energetic) corespunzător. 


Schimbări mentale survenite la nivelul 200 al conştiinţei 


Nivelele conştiinţei sunt aliniate cu anumite câmpuri energetice calibrabile, numite în dinamicile 
nonlineare câmpuri de atracție. Acestea domină un anumit nivel din câmpul energetic asociat cu un 
anume nivel al conştiinţei şi influențează diferitele grade de inteligență. Câmpul de atracţie aliniat în 
principal cu supraviețuirea e numit minte inferioară şi calibrează la nivelul 155. Este legat de 
supraviețuirea fizică, plăcerea emoţională şi acumulările personale. Se consideră totodată că este 
aliniat cu interesul faţă de propria persoană. 

Pe măsură ce conştiinţa continuă să evolueze, ea devine din ce în ce mai conştientă de 
importanţa celorlalți şi, însoţită de o capacitate mai mare de discernământ, atinge în cele din urmă 
nivelul 275. Acesta este numit mintea superioară, capabilă să gestioneze abstracțiile şi esența 
nonlineară. Prin urmare, este mai perceptivă la principii şi la calităţile subtile ale esenței. 


Atitudinile 


Acestea reflectă gradul în care percepția, emoţiile, mentaţia şi rațiunea sunt influențate la 
diferitele nivele ale conştiinţei. Lumea este experimentată şi privită foarte diferit la nivelul 275 al 
conştiinţei, cel al minţii superioare, comparativ cu felul în care e abordată la nivelul 155, al minţii 
inferioare. Aceste niveluri influenţează profund toate aspectele vieţii. Gradul de diferenţiere este 
aproape echivalent cu descrierea a două civilizaţii diferite şi contrastante, ce au niveluri diferite de 
valorizare a relaţiilor dintre persoane, a plăcerii şi fericirii vieţii, a succesului lumesc, a politicii şi, 
cel mai important, al nivelului conştienţei şi alinierii spirituale. 

Este evident că mintea inferioară se focalizează asupra specificului linear al unei situații, pe care 
o priveşte din perspectiva propriului interes. Prin contrast, mintea superioară include contextul 
general, fiind conştientă de sensurile nonlineare abstracte, inclusiv de semnificația spirituală. 

In cele ce urmează, redăm câteva pasaje selectate din volumele publicate anterior. 


Tabelul 1 


Funcționarea minții — Atitudini 


Mintea inferioară Mintea superioară 

nivel calibrat 155) nivel calibrat 275) 
Acumulare ICreştere 
A câştiga IA savura 
Amintire Reflexie 
A păstra A evolua 
Gândire [Procesare 
A denota A implica 

impul ca restricție | impul ca oportunitate 
oncentrarea asupra 
prezentului-trecutului prezentului-viitorului 
Dominat de emoţii-dorinţe Dominat de raţiune-inspiraţie 
Blamare A sumarea responsabilităţii 
Indiferent JPisciplinat 


onținut(ceea ce este specific) 
oncret, literal 


Limitat în timp/spaţiu 


Personal 


Formă 


oncentrare asupra 
particularului 
Exemple exclusive 


Reactiv 


onținut (condiţii generale) 
Abstract, imaginativ 
elimitat 
mpersonal 
Semnificație 


eneralități 


lasare pe categorii 


Detaşat 


Reactivo o ooo o 
fizică si inn 


Plăcere şi satisfacţie |] şi satisfacție 


ontextualizarea semnificației 
A creea 
Bemnificaţie 
eneralizare 
Transcendent 
nspirație, intenție 
tică 
Principii 
Dezvoltare 
ntelectuală 


mplinirea potențialului 

Toate gradațiile există între perechile contrastante ce reflectă intensitatea. De exemplu, există o 
diferență între dorință, tînji- re, ambiţie şi pretenție comparativ cu opţiunile pentru preferință, 
speranţă, alegere, favorizare sau acceptare. Diferenţierea unei 

singure calități poate exprima distincția între crimă, furie, depresie şi mizerie şi, pe de altă parte, 
satisfacţie, relaxare şi lejeritate în abordarea aşteptărilor. 

Cercetările efectuate în domeniul psihologiei, psihiatriei şi proceselor cerebrale acordă în ultima 
vreme o atenție deosebită studierii atitudinilor, fapt care demonstrează cât de importante sunt 
acestea pentru fericirea, satisfacția şi succesul omului. (Szegedy-Maszak, 2004; Arehart-Treichel, 
2005; Moran, 2004). Atitudinea poate fi definită ca un set de obişnuinţe mentale, ce pun în legătură 
sinele perceput cu lumea percepută, respectiv cu ceilalți. în societatea noastră, atitudinile sunt 
studiate în cadrul aşa-numitei discipline a îmbunătățirii de sine, subiect pentru care există 
numeroase ateliere de lucru, precum şi o literatură impresionantă. Experienţa colectivă comună este 
aceea că aşteptările de la propria persoană, respectiv de la ceilalți, se modifică odată cu creşterea şi 
maturizarea progresivă, de-a lungul evoluţiei spirituale. Astfel, câmpul cultural al creşterii atrage 
segmentul progresiv al societăţii, etichetat recent drept "creativ cultural" (Ray and Anderson, 2000). 
Ca un exercițiu, simpla Iecturare a următoarei liste de termeni contrastanți are un efect de eliberare 
deoarece aduce în faţa conştienţei diferite opţiuni ce fuseseră trecute cu vederea. 


abelul 2 | 


Funcționarea minţii - Atitudinile 
Mintea inferioară Mintea superioară 
nivel calibrat 155) nivel calibrat 275) 
(Nerăbdare oleranță 
Pretenţie Preferință 
Dorinţă Valoare 
Supărare, tensiune ICalm, deliberare 
ontrol Abandonare 
tilitarism Potenţial 
Literal Intuitiv 
Orientat spre sine IOrientat spre ceilalți 
Supravieţuire personală, Supravieţuirea celorlalți, 
a familiei 
onstrictiv Expansiv 
Exploatare Prezervare, creştere 
Design Artă 
ompetiţie Cooperare 
Atracție Estetică 
Naiv, impresionabil Sofisticat, informat 
inovăţie Regret 
Pesimist (Optimist 
lExces Echilibru 
Forţă Putere 
Deştept Inteligent 
Exploatarea vieţii Servirea vieţii 
Insensibil Sensibil 
Particularizare |Contextualizare 
[Declaraţie Ipoteză 
închistare Deschidere 
erminare |Germinare 
Simpatie Empatie 
Notare Evaluare 
Evitare [Acceptare 
opilăresc Matur 
Atac Evitare 
ritică [Acceptare 
ondamnare Iertare 
Scepticism înţelegere 


Atitudinile limitative au fost numite deficienţe de caracter, iar grupurile care sprijină creşterea 
spirituală au observat că aceste defecte încep să se diminueze imediat ce sunt recunoscute şi însuşite. 

Beneficiul de a ne accepta defectele în loc să le negăm presupune creşterea sentimentelor de 
onestitate față de propria persoană, a respectului şi siguranţei, acompaniate de o atitudine defensivă 
cu mult diminuată. O persoană cinstită față de ea însăşi nu e defel predispusă la a-i fi rănite 
sentimentele ori de a avea un dinte împotriva altora. Introspecţia onestă are drept beneficiu imediat 
reducerea suferinței emoţionale reale şi potențiale. O persoană e vulnerabilă la suferințele 


emoţionale în mod direct proporţional cu gradul ei de autoacceptare şi conştiență de sine. Când 
oamenii îşi acceptă defectele, ceilalți nu îi pot ataca aici. In consecință, ei se simt mai puţin 
vulnerabili din punct de vedere emoțional şi mai siguri pe ei. 

Majoritatea certurilor domestice provin din refuzul acceptării unor defecte minore de caracter, 
precum uitarea unei însărcinări sau alt detaliu minor, care constituie punctul de plecare al majorităţii 
conflictelor interpersonale. Cele mai neplăcute sunt nesfârşitele acuzaţii mutuale cu privire la lucruri 
mărunte pe care onestitatea şi maturitatea emoţională le-ar fi prevenit de la început. Mariajele 
deteriorate şi infracțiunile domestice pornesc de la chestiuni mundane, care apoi escaladează, 
deoarece declanşează eul narcisistic pentru care a avea dreptate cu orice preț reprezintă un aspect 
mai important decît însăşi viața. 

Cheia creşterii lipsite de suferință este smerenia, ceea ce presupune renunțarea la mândrie şi 
pretenții, precum şi acceptarea failibilităţii ca pe o caracteristică umană normală - atît față de sine, 
cît şi față de ceilalți. Mintea inferioară caută relaţii competitive, cea superioară le percepe mai 
degrabă cooperative. Mintea inferioară se implică alături de ceilalți, cea superioară devine aliniată 
cu ceilalți. Sintagma simplă îmi pare rău elimină fără suferință majoritatea conflictelor. A câştiga în 
viață înseamnă a renunța la obsesia găsirii unui vinovat. Graţia e de departe mai puternică decât 
beligeranţa şi, desigur, e mai bine să ai succes decât să învingi. 


Tabelul 3 
Functionarea mintii - Atitudinile 


Mintea inferioară (nivelMintea superioară (nivel calibrat 
alibrat 155) p75) 
In gardă Prietenos, caritabil 
inic Dptimist 
Suspicios ncrezător 
Egoist Atent 
eneros 
A calcula A plănui 


insasi fesi 
şor de mulțumit 

Strâns la pungă h decvat nevoilor 

A insista Moere 

chilibru 

Obraznie [Politicos 

Extrem p otat cu arta compromisului 
ontinuarea drumului 
Avaritie $Æ anii nu sunt totul 

plăcere Porin 
Nerecunoscător _____ preciativ 

omplien 

manist 

Axat asupra propriei  |Preocupare pentru lume 


persoane Și 
Oportunist 
nvidie 


ulgar 
A te complace M te îmbunătăți 
Invidie | preciere, respect 
Moră =$ imţul umorului 


Puterea de a adopta atitudini pozitive în locul celor negative depinde de voinţă. Invocarea 
ajutorului divin are drept rezultat un proces transformativ ce devine mai puternic prin practică, 
deoarece acum personalitatea se aliniază cu un cîmp de atracție puternic şi pozitiv, şi nu cu eul slab 
şi linear. în practică, ceea ce la început poate părea fals sau artificial devine surprinzător de natural 
şi uşor, deoarece este aliniat la realitate şi sprijinit de aceasta. Eul-sinele linear se luptă să 
supravieţuiască, dar puterea eului spiritual e sprijinită de câmpul infinit prin care evoluează şi 
supravieţuieşte viaţa. 

Iubirea atrage sprijinul, mânia îl respinge. Aruncând balastul rezistenței, pluta se ridică automat 
la suprafața oceanului, în virtutea propriei flotabilități. 


Trăsăturile de personalitate: formarea caracterului 


Învăţarea şi adoptarea unor atitudini mai mature şi mai constructive generează o personalitate 
mai plăcută, ce se aliniază optim cu sine şi cu ceilalți. La nivelul 155, rata de fericire subiectivă este 
de numai 15 procente, dar ea creşte de patru ori la nivelul 275 al conştiinţei (mintea superioară), 
ajungînd la 60 de procente. 

Se va descoperi că eul constă, de fapt, din nişte cărămizi interconectate - şi că îndepărtarea uneia 
singure va dărîma întreaga construcţie, ce se prăbuşeşte sub propria sa gravitație. Chiar şi un efort 
foarte mic în aparență, poate avea efecte majore, iar noi putem descoperi că un simplu zâmbet ne 
poate schimba complet viața. Miile de oameni ce urmează drumul auto-îmbunătăţirii sprirituale pot 
confirma realitatea acestei descoperiri. 

Enumerăm în cele ce urmează câteva atitudini câştigătoare, fiecare dintre acestea fiind uşor de 
ales şi având beneficii majore pe termen lung. Viaţa trăită în câmpul energetic de la nivelul calibrat 
200 sau peste acesta e foarte diferită de cea trăită sub acest prag. 


Trăsături pozitive de personalitate - Partea I 


Disponibil... 265 

Echilibrat......... 33305 

Blând......c nenea 225 Corect.. 

Calm..... ...250 Credincios. 

Atent..... „„„295 

Stăpânit..... nenea 255 

Cordial... 255 

Decent... cecene annie ceai 295 Original... 255 
De încredere.............. 250 Bucuros. „eee 335 
Harnic, silitor............ 210 Fericite tares 395 
Diplomat........ anna 240 Muncitor... nea 200 
ID enma nenea 210 Sănătos. ceea 360 


Tabelul de mai sus înfăţişează calităţile valorizate şi sprijinite de toate societățile de succes ce au 
calibrat de-a lungul timpului peste nivelul 200. Calea conştienței spirituale e sprijinită de faptul că 
motivațiile spirituale sunt consolidate de energiile ce reflectă puterea, în vreme ce poziţiile egoiste 
sunt slabe, limitative şi extenuante. Aşa cum calităţile negative sunt întrețesute una cu cealaltă, şi 


cele pozitive sunt interconectate, astfel încât progresul într-un domeniu aduce după sine îmbunătăţiri 
surprinzătoare în altele, ce nici măcar nu au fost accesate conştient. 

Din cercetarea conştiinţei am aflat că adoptarea unei atitudini pozitive ne introduce într-un câmp 
de atracţie superior al conştiinţei, care începe apoi să ne modifice personalitatea deopotrivă în 
beneficiul nostru şi al celorlalți. 


Trăsături pozitive de personalitate - Partea II 


Sitt secara daia oile 220 POZITIV ses; cancan taci 
Onest ......,s,. ....200 Protectiv.. 
Onorabil. 4255 Raţional..... ua 
Uman.,... De încredere................ 290 
Smerit. Respectabil........... mea. 250 
Idealist... ; Respectuos........uueee nea 305 
AmMabil.....n nana Responsabil..............uee. 290 
Drăguţ. etnie aiba cases Sănătos......e nenea 300 
Normal... nenea Simţul umorului............. 345 
DESCRIS. că nerin Sensibi]............. „.240 
Disciplinat......... cana 300 Stabil „se... ...255 
Răbdător....... „255 Gata să ajute.. „245 
Perseverent,,....... „210 AED asia cas toata deea dadea 225 
Deferent........ PRENSA N) Toleränt enses 245 
Politicos.. opener .245 Caldes 205 
înţelept... nenea 385 


Tranziția dinspre mintea inferioară spre cea superioară are drept rezultat scăderea ratei 
şomajului de la aproximativ 50 la numai 8 procente. Totodată, rata sărăciei scade şi ea de la 22 la 
1,5 procente, iar cea a infracționali taţii de la 50 la doar 9 procente. în mod similar, beneficii majore 
se reflectă şi în toate celelalte domenii ale vieţii, inclusiv nivelul educațional, cel al câştigurilor, 
succesul marital, propria înfăţişare, aprobarea socială, stilul limbajului şi, în fine, opiniile politice şi 
sociale. Toate acestea reflectă responsabilitatea personală şi au un corespondent decisiv în 
procentajul de contravenţii rutiere săvârşite, nivelul încrederii, proprietățile imobiliare deţinute, 
sănătatea, longevitatea şi, foarte important, satisfacția personală. 

în vreme ce aceste avantaje sunt foarte evidente la nivel personal, ele devin şi mai vizibile atunci 
când sunt exprimate colectiv. Societatea care calibrează la nivelul 155 e caracterizată de 
predominarea atributelor negative precum slaba dezvoltare economică, o rată scăzută a alfabetizării, 
rate înalte de mortalitate infantilă, precum şi un şomaj crescut. De asemenea, este reprezentată de 
exploatarea şi reprimarea drepturilor civile, corupţia sufocantă şi extreme majore în distribuția 
bogăției. Aceste societăți demonstrează sărăcie, lipsa drepturilor şi libertăţilor civile, o prevalenţă a 
violenţei şi oprimării, fiind descrise la nivel colectiv ca nedezvoltate sau chiar primitive. 


Realitatea experimentală 


Eul/mintea presupune şi este convins de faptul că percepțiile şi interpretările sale asupra vieţii 
sunt reale şi prin urmare adevărate. El crede că şi alți oameni văd, gândesc şi simt în acelaşi fel, iar 
dacă nu o fac, se înşeală. Astfel, percepţia îşi consolidează puterea prin intermediul convingerilor şi 
presupunerilor. 

Aşa cum a fost descris, fiecare nivel al conştiinţei este în acord cu un câmp de atracţie dominant, 
pe care îl reflectă şi prin intermediul căruia contextualizează sensul şi valoarea. Prin urmare, fiecare 
persoană trăieşte într-o lume de producție proprie, consolidată de căutarea aprobării precum şi de o 
varietate de raționalizări. Disparitatea este compensată pozitiv prin intermediul empatiei, 
compasiunii, acceptării şi a înţelepciunii maturității. Prin contrast, o atitudine negativă priveşte 
diferenţele ca pe o sursă de mânie, resentiment şi alte sentimente negative. 


Se pune întrebarea dacă diferențele experimentale sunt limitate doar la res interna (percepții) 
sau sunt datorate diferenţelor externe dintre experiențe. Prin intermediul observaţiei clinice, s-a 
descoperit că oamenii nu numai că percep variaţii majore în conformitate cu nivelele lor de 
conştiinţă, ci chiar experimentează evenimente foarte diferite. Faţă de cei care sunt neprietenoşi, 
ceilalți oameni chiar sunt adesea reci şi neprietenoşi, în vreme ce exact acelaşi mediu se dovedeşte a 
fi adesea cordial şi amabil pentru o persoană caldă şi iubitoare. Astfel, în virtutea a ceea ce suntem, 
influențăm subtil evenimentele din jurul nostru. Datorită atitudinilor pozitive, oamenii iubitori atrag 
evenimente pozitive, reciproca fiind la fel de valabilă (ținând seama desigur de influențele karmice). 
Chiar şi animalele pot intui intenția, iar oamenii sunt ghidaţi de semnale subliminale ce reflectă 
intenția, atitudinea şi nivelele conştiinţei. în anumite limite, noi tindem să experimentăm reflexia a 
ceea ce am devenit. 

Scepticul se îndoieşte de validitatea realităților spirituale deoarece el nu deține experiența 
miracolului şi, prin urmare, neagă realitatea dimensiunilor superioare în cadrul cărora miracolul 
reprezintă un fapt cotidian. Mintea mecanicistă percepe toate fenomenele de acest gen fie prin 
teamă, fie prin intermediul iluziilor, deoarece ea nu poate atinge esența lor Fiecare nivel de 
conştiinţă tinde astfel să se autoratifice, acest fapt elucidând şi motivul pentru care evoluţia 
conştiinţei pare a fi lentă. 


Rezumat 


Din cele de mai sus, devine evident că transcederea nivelului 200 al conştiinţei are o importanță 
majoră pentru orice domeniu al vieţii, atât la nivel individual, cât şi colectiv. 

Din perspective spirituale, lucrurile se dovedesc a fi şi mai importante, de vreme ce nivelul 200 
determină tranziția de la a fi dominat de falsitate la a deveni aliat cu adevărul. Aşa cum am amintit 
anterior, un aspect important rezidă în faptul că, în prezent, 78 % din totalul populației lumii 
calibrează sub nivelul 200 (49 % în America). Datorită enormei creşteri a puterii la nivelele de peste 
pragul 200 (progresie logaritmică), o populaţie dedicată integrităţii contrabalansează negativitatea 
majorităţii lumii. Astfel, civilizaţia supravieţuieşte pentru a continua evoluţia. 


CAPITOLUL 9 
Curajul 
(Nivelul calibrat 200) 


Introducere 


La nivelul Curajului, energia spirituală modifică profund atât experienţele personale, cât şi pe 
cele manifestate față de ceilalți; prin urmare, aici are loc atingerea adevăratei puteri, fiind vorba de 
un nivel de întărire. Aceasta este zona explorării, a realizării, a perseverenței şi determinării. La 
nivelele inferioare, lumea este văzută ca fiind lipsită de speranţă, tristă, înfricoşătoare sau fhistrantă, 
dar la nivelul Curajului viaţa este incitantă, provocatoare şi stimulatoare. 

Curajul implică disponibilitatea de a încerca lucruri noi şi de a da piept cu vicisitudinile vieții. 
La acest nivel de întărire putem să gestionăm cu adevărat oportunităţile pe care ni le oferă viața. 
Spre exemplu, la nivelul 200 există energia necesară însuşirii aptitudinilor pe care le presupune o 
nouă profesie. Dezvoltarea şi educaţia devin obiective realizabile. De asemenea, există capacitatea 
de a face faţă temerilor sau defectelor de caracter şi de a creşte în ciuda acestora. Anxietatea nu ne 
mai zădărniceşte aspiraţiile, aşa cum făcea la stadiile inferioare ale evoluţiei. Obstacolele care 
înfrâng oamenii a căror conştiinţă se află sub nivelul 200 acționează ca stimuli pentru cei ce au 
evoluat în acest prim nivel de putere adevărată. 

Oamenii de la acest nivel restituie lumii la fel de multă energie câtă primesc, în vreme ce, la 
nivelele inferioare, populaţiile şi indivizii atrag energie de la societate fără să ofere nimic în schimb. 
Deoarece realizarea implică un feed-back pozitiv, stima şi valorizarea de sine devin tot mai 
puternice. Aici începe productivitatea. 

Depăşirea nivelului 200 constituie pasul cel mai critic în evoluţia conştiinţei umane şi a calității 
sale corespunzătoare, atât in ceea ce priveşte viața interioară, cât şi cea exterioară. Dezvoltarea 
capacităţii de aliniere mai degrabă la un adevăr recunoscut decât la un câştig personal separă în mod 
clar adevărul de minciună. Alegerea decisivă de a face acest pas îşi are originea în acceptarea 
responsabilităţii pentru propriile decizii şi acțiuni. Acest fapt indică şi schimbarea de la a fi dominat 
de emoţii primitive, ceea ce se atenuează foarte mult cu ajutorul inteligenței şi validării verificabile. 
Astfel, curajul reprezintă o victorie asupra fricii manifestate în fața pierderii, dar şi înlocuirea 
acesteia cu o răsplată esențială şi pe termen lung: adevărul. 

La nivelul 200 există o acceptare intuitivă a adevărului responsabilităţii ca realitate spirituală şi 
socială. Aceasta este însoțită de apariția conştiinţei responsabilităţii pentru destinul sufletului şi nu 
numai pentru corp şi satisfacția eului. Acum, adevărul este perceput ca un aliat şi nu ca un duşman. 
Luând locul câştigului, alinierea la adevăr aduce cu sine puterea şi respectul de sine, eliminând 
grandomania eului. Întrebarea "care este oare folosul omului care câştigă lumea, dar îşi pierde 
sufletul?" devine acum o axiomă care dirijează deciziile şi hotărăşte opţiunile. 

Pentru că nu este dependent de factori sau rezultate exterioare, curajul generează încredere 
interioară şi dă un sens mai adânc propriei puteri. Alegerea integrității şi a corectitudinii este 
recompensatoare şi încurajatoare. Există un sentiment mai puternic de libertate interioară datorită 
faptului că ne simţim uşuraţi de sentimentele culpabilității şi fricii care însoțesc in mod subtil orice 
violare a adevărului, pentru că, la nivel inconştient, spiritul ştie când eul minte şi încalcă principiile 
conştiinţei treze. Acesta emană dintr-un arhetip al inconştientului colectiv, aşa cum a descris 
magistral lucrurile psihanalistul elvețian Carl Jung (nivel calibrat 520). Acumularea datoriei 
spirituale inconştiente (karma) scade progresiv nivelul calibrat al conştiinţei celor care violează 
adevărul. Puşi în această situație, ei trebuie să compenseze prin vanitate excesivă, furie, 
culpabilitate, ruşine şi teama față de Judecata Divină. 

Integritatea are ca rezultat apariţia satisfacţiei interioare care se dezvoltă din împlinirea 
standardelor interioare. La acest nivel sunt mult mai importante efortul şi intenția decât rezultatul. 


Onestitatea interioară începe să conducă, într-o măsură din ce în cc mai mare, opțiunile şi deciziile, 
determinând şi apariţia unui sentiment interior de onoare. Pe termen lung, scopul vieţii devine 
dezvoltarea potenţialului interior. 

Deşi curajul este deopotrivă recunoscut şi recompensat de societate, aprobarea socială devine 
doar un element secundar, pentru că persoanele integre ştiu că este posibil să păcăleşti lumea 
întreagă, dar nu şi pe tine însuți. Datorită nivelului mai înalt de conştiinţă care apare la valoarea 200, 
tentațiile de violare a integrității în scopul realizării unor câştiguri sunt recunoscute si respinse, în 
timp ce sub nivelul 200, acestea sunt justificate raţional fără a ține seama de consecinţe. 

În urma cercetărilor de calibrate a conştiinţei, s-a verificat faptul că fiecare om îşi dă scama 
inconştient când este minţit, lucru dezvăluit foarte repede pe baza testului kinesiologic care face 
imediat diferența dintre adevăr şi minciună. Răspunsul mai slab al musculaturii precum şi 
schimbările energetice din sistemul de acupunctură indică faptul că sesizarea diferenței dintre adevăr 
şi minciună e o calitate intrinsecă a energiei vitale, fiind reflectată în răspunsul corpului, chiar dacă 
mintea o neagă. 

La nivelul 200, energia conştiinţei relaționează cu integritatea raţiunii si, în consecință, 
înşelăciunile retoricii sunt respinse ca slabe şi defectuoase. Prin acest pas înainte in cadrul evoluţiei, 
survine o diminuare semnificativă a emoţionalitâţii şi a fanteziei nerealiste. Astfel, viața devine mai 
puțin dramatizată, iar recompensa trecătoare a poziționalităților eului îşi pierde atracţia, in plus. 
există o încredere mai mare şi un sentiment cuprinzător de securitate ce poate fi dobândit doar prin 
respectarea onestității interioare. Prin încercări şi greşeli, descoperim că prețul compromisului nu 
merită riscul de a pierde încrederea conferită de integritate. 


Expresii Sociale 


Grija pentru ceilalți şi capacitatea de responsabilitate socială apar peste nivelul 200. Faptul că 
78% din populaţia lumii se situează sub nivelul 200 al conştiinţei (în America, 49%) explică de ce 
este lumea aşa cum e, cu nesfârşitele sale conflicte, războaie, sărăcie, crime etc. Cercetările arată că 
sursa acestor probleme este mai degrabă endogenă decât exogenă. 

Onestitatea față de propria persoană conduce la scăderea emoţiilor negative caracteristice 
câmpurilor energetice mai joase. Neliniştea, teama, insecuritatea şi vinovăția se diminuează şi 
acelaşi lucru întâmplându-se şi cu frustrarea, resentimentele şi furia. Acum emoţiile negative nu mai 
sunt defel binevenite, fiind considerate neplăcute atât pentru noi înşine, cât şi pentru ceilalți. 
Discuţiile în contradictoriu, conflictele şi neînțelegerile nu mai sunt nici ele atrăgătoare. Cât priveşte 
dificultăţile tranzitorii ale realităților sociale, ele sunt acceptate mai degrabă ca nişte aspecte 
normale ale existenței umane decât ca insulte personale. Apare un dezgust progresiv față de 
violență, ca şi faţă de teatralitatea extremismului politic şi ideologic, aşa cum confortul homeostatic 
de calm interior este preferat agitaţiei şi adrenalinei. 

Cu o anume maturitate, se dezvoltă un simț al umorului care înlocuieşte treptat atacurile şi 
izbucnirile ostile. Pacea şi liniştea, care par plictisitoare nivelurilor mai scăzute ale conştiinţei, sunt 
acum preferate pentru că acestea constituie perioade de calm în care putem gândi şi contempla. 
Reflectarea devine mai importantă decât reactivitatea emoțională. Dorinţele sunt mai puţin 
solicitante, iar calitatea răbdării înlocuieşte impulsivitatea şi intoleranța față de întârzierea 
satisfacerii dorințelor. La nivelul 200, viaţa devine mai intențională, iar impulsivitatea scade. 
Fericirea personală devine un scop tangibil, iar recunoştinţa înlocuieşte resentimentele, auto 
compătimirea şi învinuirea altora. Experienţa subiectivă a lumii se îmbunătăţeşte, iar oamenii par 
mai prietenoşi şi mai ospitalieri. Strălucirea păleşte, iar excesele sunt înlocuite de echilibru. Curajul 
conduce către explorare şi facilitează dezvoltarea personală şi evoluţia conştiinţei. 

Elementul cheie ce conduce la atingerea şi consolidarea curajului rezidă în acceptarea 
responsabilităţii personale. Această mişcare majoră necesită abandonarea erorii dualiste a 
victimei/făptaşului, care subminează socialmente integritatea prin învinovăţire şi scuze 
fundamentate pe teorii dualiste morale şi sociale relativiste, conform cărora o cauză exterioară sau 
condiția socială înlocuiesc autonomia personală, integritatea şi onestitatea. Astfel, curajul mai 


implică şi depăşirea identificării cu sistemele de credință care calibrează sub nivelul 200 şi se 
bazează pe învinovăţiri şi scuze. Chiar dacă există sau a existat o "cauză" exterioară, depinde numai 
de respectivul individ dacă poate să se ridice deasupra ei. Societatea este saturată de exemple ale 
unor astfel de fapte de curaj, chiar şi în fața unor calamităţi severe (de exemplu, Mccain, 2008). în 
mod empiric, provocarea cu care curajul se confruntă în mod obişnuit este frica, la care se adaugă 
neîncrederea în sine şi teama de eşec. Curajul nu înseamnă însă absenţa fricii, ci determinarea de a o 
depăşi, care, atunci când reuşeşte, dezvăluie o putere ascunsă. Teama de eşec scade atunci când 
înțelegem faptul că suntem răspunzători pentru intenţie şi efort, dar nu şi pentru rezultat, care 
depinde de multe alte condiţii şi factori impersonali. 

Sprijinite de inspiraţie, intenţia puternică şi dedicarea pot conduce în mod surprinzător la 
apariţia succesului în ciuda eşecurilor anterioare. Acest lucru dezvăluie capacitatea interioară pentru 
vitejie şi curaj, care conduce, ulterior, la creşterea semnificativă a încrederii în sine. Multe încercări 
dure ale vieţii pot fi traversate doar ou ajutorul "unui tur de forță” pe baza căruia se construieşte 
încrederea în sine. 


Dinamica Eului 


Nivelul 200 are tendința de a se consolida automat datorită echilibrului interior, alinierii la 
integritate şi adevăr şi a unei funcționării reuşite. Dictonul care guvernează acest nivel este "să 
păstrăm linia de plutire" şi, asemeni unui vapor, ţine cursul drept, ferindu-se de efectele temporare 
ale valurilor vieţii. 

Emoţiile inferioare încă mai erup periodic şi au nevoie de corectări, dar ele nu mai sunt căutate 
şi apreciate, fiind percepute mai degrabă ca inoportune. 

Nivelul calibrat al conştiinţei este consecința alinierii la principiile spirituale. El ne conduce 
destinul şi seamănă cu busola unui vas. Prin respectarea integrităţii, se acceptă defectele de caracter, 
care sunt considerate mai curând provocări menite ameliorării decât scuze pentru vinovăţie, auto- 
compătimire sau resentimente. I a nivelul 200, obiectivele sunt centrate pe valori, iar realizarea lor 
este realistă şi posibilă. 

Funcţia eului psihologic, aşa cum este văzută de psihanaliză, este aceea de a alinia personalitatea 
la realitatea socială a lumii exterioare şi, simultan, de a echilibra componenta de personalitate a 
conştiinţei (supraeul lui Freud) cu "eul ideal"(normele internaiizate) împotriva pornirilor instinctuale 
primitive ("id"- ul). Funcționarea defectuoasă a acestui mecanism conduce la apariția unor condiţii 
şi caracteristici patologice cum ar fi proiectarea dezaprobării interioare, fricii sau instinctelor 
primitive asupra altora, aflați în lumea exterioară (de exemplu, învinovăţirea sau paranoia). Eşecul 
de a ne controla instinctele are ca rezultat apariția unor valuri de furie reprimată, precum şi a fricii şi 
depresiei. Un supraeu exagerat sau sadic poate fi proiectat şi asupra altora, degenerând în trăsături 
rigide dc caracter, ură de sine şi culpabilitate auto-punitivă. Este important ca aceste mecanisme să 
fie cunoscute, şi ele au fost cel mai bine descrise de Anna Freud în lucrarea "Eul şi mecanismele de 
apărare" (1971). 

O introspecţie reuşită necesită o estimare reală a limitelor dezvoltării şi toleranței umane. Prin 
sporirea interioara a puterii spirituale, recompensele poziționalităţilor inferioare ale eului sunt 
respinse în favoarea plăcerii care apare în mod natural prin înlocuirea lor cu corectitudinea şi 
integritatea. 

De la nivelul 200 în sus încep să fie posibile relaţiile sociale responsabile. în timp ce nivelurile 
emoţionale mai scăzute conduc la coabitarea cu ceilalți, la nivelul 200 intenţia se deplasează spre 
alinierea cu ceilalți, precum şi către principiile reciprocității şi mutualității, în defavoarea 
egocentrismului. 

Fără intervenţia deformărilor narcisiste, capacitatea de testare a realităţii ia locul iluziilor şi 
pretextelor perceptuale. Fără intervenţia constantă a divergenţelor apare armonia, ca principiu 
esențial de operare care face posibilă înțelegerea cu alții şi coordonarea activităților. In consecință, 
apare aprobarea şi acceptarea socială. La rândul ei, fiecare etapă consolidează obiectivele şi 


motivațiile integre. Neliniştile şi incertitudinile sunt acceptate ca normale şi concomitente cu 
dezvoltarea (o nouă slujbă, o nouă relație, etc.). 

Ca urmare a alinierii cu adevărul, la nivelul 200 apare o capacitate îmbunătățită de a departaja 
adevărul de minciună, iar intelectul progresează semnificativ, dezvoltând capacitatea de a face 
diferenţa dintre retorica emoţională şi validitatea motivată şi confirmabilâ. Apare, deci, abilitatea de 
a detecta pretextele şi iluziile prin care imaginația şi fantezia înlocuiesc logica şi echilibrul. Pentru 
că sub nivelul 200 al conştiinţei, adevărul se vinde pentru câştig, există o incapacitate de a se 
discerne între adevăr şi falsitate, iar erorile sunt acceptate fără nicio critică, pentru că sunt 
convingătoare. Astfel, sub nivelul 200 există o pierdere semnificativă în privința experimentării 
realității şi a capacității intelectuale. (Sub nivelul calibrat 200, oamenii sunt incapabili să utilizeze 
testul kinesiologic, obţinând adesea rezultate false.) 

Sub nivelul 200 există capacitatea de procesare a "faptelor" (lineare), însă nu există încă şi 
abilitatea de recunoaştere a adevărului, care nu este linear şi depinde de capacitatea de a gândi 
abstract. Mintea Inferioară utilizează faptele pentru a sprijini poziționalitatea, în timp ce Mintea 
Superioară respectă echilibrul, înțelesul şi acordul existent între nivelurile abstracţiei. în acest fel, 
progresiv, înţelesul se aliniază nivelurilor adevărului, mai degrabă ca o consecință normală a 
regulilor logicii şi raţiunii decât a dorinţe“. 

Sub nivelul 200, faptele sunt grupate fără a se ţine cont de categoriile de valoare egală, orice 
dovadă contrară fiind neglijată sau eliminată prin justificări raționale. Astfel, Mintea Superioară 
trebuie să se supună disciplinei, legilor dialecticii şi cerinţelor integrităţii intelectuale. 

Detectarea adevărului depinde astfel de recunoaşterea contextului care influențează şi 
categorizează profund înțelesul şi semnificaţia. în timp ce faptele, atunci când sunt asamblate logic, 
pot fi citate ca "dovezi", adevărul se află la un nivel diferit de abstractizare şi poate fi materializat 
numai prin alte mijloace de confirmare. Chiar şi în cel mai bun caz, mintea omenească nu poate să 
facă diferența dintre "fapte" şi adevăr, respectiv dintre adevăr şi minciună. Detectarea adevărului 
este sprijinită de umilinţă şi de spiritul analizei echilibrate şi corecte. Un exemplu clasic este acela al 
fraților Wright care au fost ridiculizați cu "faptul" că avioanele sunt mai grele decât aerul şi, deci, 
incapabile să zboare. în plus, argumentul scepticismului a exemplificat suficient de mult că unele 
fapte selecționate pot conduce la concluzii foarte eronate. 


Depăşirea nivelului 200 


La nivelul 200, imaginea lui Dumnezeu este asociată cu încrederea, justiţia, echilibrul autorității 
şi mecanismele care pot compensa lipsa perfecțiunii prin mântuire, cu acceptarea responsabilității 
pentru defecte şi cu strădania de a fi morali. Această imagine mai benignă a Divinităţii înlocuieşte 
proiecţiile antropologice caracteristice nivelelor mai joase, ce aruncă asupra lui Dumnezeu marile 
slăbiciuni ale omului, cum ar fi vanitatea, severitatea, furia, părtinirea, gelozia şi acordarea de 
favoruri de natură etnică şi geografică. 

La nivelul 200, religia este respectată şi considerată mai curând o opţiune decât o ameninţare. 
Principiile de bază sunt evitarea păcatului, acceptarea responsabilităţii spirituale şi înlăturarea 
tentaţiei (aşa cum se spune şi în rugăciunea "Tatăl nostru"). Rugăciunea este considerată deopotrivă 
o formă de venerație şi o confirmare a voinței lui Dumnezeu, iar invocarea îndrumării apare ca o 
reacţie normală, drept consecinţă a umilinţei şi a acceptării defectelor de caracter. Astfel, moralitatea 
tinde să fie un obiectiv major, care se reflectă adeseori în atitudinile sociale responsabile şi în 
respectul pentru valorile tradiționale. Deşi mai există încă teama față de Justiţia Divină, aceasta este 
atenuată de încrederea în corectitudinea, milostenia şi iertarea lui Dumnezeu. 

A ne dedica integrității şi unei vieți fără de păcat conduce la conştientizarea defectelor de 
caracter, ceea ce are ca rezultat umilința spirituală şi conştiinţa faptului că, fără ajutorul lui 
Dumnezeu, eul şi limitările sale sunt foarte greu (uneori chiar imposibil) de depăşit. Teama de păcat, 
deşi nu covârşitoare, este totuşi importantă. Ea conduce la afilieri şi interpretări religioase care sunt 
considerate deopotrivă raţionale şi consolatoare. Respectul pentru autoritate are ca efect acceptarea 
conceptelor religioase/spirituale, precum şi înțelegerea necesităţii credinţei. 


Curajul este rezultatul unui act de voință prin care se ia decizia de acceptare a onestității şi 
integrităţii interioare ca pe nişte principii axiomatice de viață, care trebuie urmate în ciuda oricăror 
rezistenţe, tentaţii şi obstacole. Datoria față de sine şi față de alţii generează alinierea la principiile 
spirituale şi curajul de a depăşi aceste obstacole şi rezistenţe. Prin intenţie şi practică reuşită, 
vicisitudinile vieții (deopotrivă interioare şi exterioare), devin ocazii de creştere a puterii. Aceasta 
este baza solidă a încrederii în sine, în Dumnezeu, în adevărul spiritual, în viaţa însăşi. 


CAPITOLUL 10 


Neutralitatea 


(Nivelul calibrat 250) 


Introducere 


Energia devine foarte pozitivă la nivelul Neutralităţii, căci acesta este definit de eliberarea din 
poziţionalităţile caracteristice stadiilor inferioare. Sub nivelul 200, conştiinţa tinde spre dihotomii şi 
poziţii rigide, fapt care constituie un impediment într-o lume mai curând complexă şi 
multifuncţională decât în alb şi negru. 

Abordarea unor atare poziții dualiste creează polarizare care, la rândul ei, generează opoziţie şi 
diviziune. Aşa cum se întâmplă şi în artele marțiale, o poziţie rigidă devine un punct vulnerabil; ceea 
ce nu se îndoaie este în pericol să se spargă. Ridicându-se deasupra barierelor sau opozițiilor ce 
disipează energia, condiția Neutralităţii permite abordarea problemelor într-un mod flexibil şi 
realist. A fi neutru înseamnă a fi relativ neataşat de consecinţe şi eşecuri, nefinplinirea unui drum 
nemaifiind considerată frus- trantă, înspăimântătoare sau o înfrângere. 

O persoană aflată la nivelul Neutralităţii poate spune "Bine, dacă nu voi reuşi să primesc acest 
serviciu, voi găsi altul". Acesta este începutul încrederii interioare în sine. A simți şi înțelege puterea 
înseamnă a nu te lăsa intimidat, dar în acelaşi timp a nu dori neapărat să demonstrezi ceva. 
Aşteptarea că viaţa, cu suişurile şi coborâşurile ci va fi, în fond, bună dacă ne putem adapta, este o 
atitudine proprie nivelului 250. 

Oamenii aflați la nivelul Neutralităţii au simţul bunăstării. Emblema acestui nivel e încrederea în 
capacităţile necesare pentru a trăi în lume. Acesta este nivelul Siguranţei. Cu oamenii din acest nivel 
este uşor să te înţelegi şi în preajma lor te simți în siguranță, pentru că ei nu sunt interesaţi de 
dispute, competiţii şi vinovăţie. Ei ne transmit încredere fiind ei înşişi, pe fond, netulburați din punct 
de vedere emoţional. Această atitudine evită judecăţile şi nu conduce la vreo nevoie de a controla 
comportamentul celorlalți. în acelaşi timp, trebuie spus că oamenii Neutri preţuiesc în aceeaşi 
măsură libertatea personală şi a celorlalți. 


Discuţie 


Curajul are motivaţia şi puterea de a depăşi rezistenţele, de a face față provocărilor şi de a trece 
peste ele cu forță şi hotărâre, fapt care îi dezvoltă, în schimb, capacitatea de a aplica deciziile. 
Curajul este necesar pentru că, la acest nivel, se observă încă unele probleme şi dificultăţi, ce 
necesită efort şi determinare pentru a fi depăşite. Astfel, obstacolele pot fi în fond nişte proiecții care 
nu rezultă din realitate, ci din poziționalităţile reziduale. Curajul poate anticipa dificultăţile cu care 
se poate confrunta, cum ar fi disconfortul, respingerea, incertitudinea sau anxietatea. 

Prin contrast, nivelul Neutralităţii nu proiectează percepții dualiste pentru că a depăşit 
poziționalităţile precum obstacolele aflate la nivelul Curajului şi care sunt create de îndoială, 
anxietate, anticipare sau nefamiliaritate. De aici rezultă libertatea de a nu investi emoţional în 
realizarea obiectivelor narcisiste. Neutralitatea nu este interesată de câştiguri egoiste, de controlarea 
altora ori de alte câştiguri. Ea se mulţumeşte mai mult să atragă decât să promoveze. Neutralitatea 
este benignă şi nu este înclinată nici să se prosterneze în fața strălucirii, dar nici sâ-şi minimizeze 
importanța; ea nu este interesată să convingă, să constrângă, să intimideze sau să amenințe. în cadrul 
Neutralităţii fiecare este liber să încerce să "dovedească" orice despre sine. De asemenea, aceasta nu 
este atrasă de cauze. în consecinţă, Neutralitatea este paşnică şi preţuieşte liniştea şi calmul. Ea mai 
reprezintă şi un nivel lipsit de solicitări, presiune sau necesități narcisiste. 

Atitudinea care caracterizează în general acest nivel este interesul, dar nu implicarea emoțională, 
ceea ce permite instalarea lejerităţii, pentru că nimic nu este cu adevărat "în joc". Nu există vreo 


obligativitate de "cucerire" sau "câştig". Astfel, neutralitatea este relativ independentă şi bucuroasă 
de a fi ceea ce este. "Dacă vrei bine, dacă nu la revedere" este o atitudine de încredere şi valoare 
intrinsecă, care nu are nevoie de nimic de la alții. 

Nivelul Neutralităţii este confortabil şi relativ lipsit de anxietate pentru că nu plasează 
supraviețuirea în raport cu rezultatele preconcepute. Astfel, sursa fericirii nu este proiectată în 
exterior (către alții sau către lume), ceea ce conduce la o relativă securitate şi libertate interioară. 
Neutralitatea este, de asemenea, scutită de anxietatea socială a amenințării şi, deci, nu cunoaşte 
paranoia. Atitudinea de "laissez-faire" îi permite afişarea unei cordialități comode pentru că nu este 
nimic "în joc" care să ceară aprobare din partea celorlalți. Libertatea Neutralităţii este consecința 
abandonării poziționalităţilor, condiţiilor şi aşteptărilor. Necesităţile narcisiste şi egocentrice nu mai 
sunt dominante acum. în consecință, nivelul Neutralităţii nici nu suferă de lipsă şi nici nu este 
condus de dorinţe, nevoi ori obligaţia de "a face" ceva sau de a lua poziţii în problemele sociale; el 
include, deci, flexibilitatea. 

în Neutralitate există încrederea că Dumnezeu este bun, iar de aici rezultă încrederea în 
înțelepciunea Divină, care nu ţine cont de limitele omului. Astfel, Dumnezeu reprezintă într-adevăr 
sursa libertătii pentru că Divinitatea nu pare să mai fie o ameninţare de care să ne fie teamă şi pe 
care să o urâm - şi, în consecință, pe care să o negăm. 

Expresiile sociale ale acestui nivel al conştiinţei sunt definite de coexistența comodă. 
Neutralitatea nu este interesată de conflicte sau de participarea la mişcări revoluţionare ori la 
proteste. Acest aspect ar putea fi perceput ca pasivitate, când, de fapt, este vorba de stabilitate, care 
nici nu promovează schimbarea, dar nici nu i se opune. Astfel, seninătatea Neutralității oferă un 
echilibru în excesele transformărilor sociale şi un refugiu din fața emoționalității, care permite 
reflecția şi evaluarea calmă. 


Dinamica Eului în Neutralitate 


Poziţionalitatea are ca rezultat percepții dualiste, iar acestea sunt consecința deformărilor egoiste 
şi a limitelor inerente ale eului. Percepţiile proiectate sunt confundate cu realitatea, iar accentul este 
dat de câştigul sau pierderea imaginară. Prin contrast, Neutralitatea este consecința non- 
ataşamentului, fiind astfel relativ lipsită de deformările induse de valorile şi opiniile proiectate. 

Este important să facem diferenţa între non-ataşament şi detaşare. Detaşarea indică retragere şi 
negaţie, conducând la indiferență (care este, prin ea însăşi, o formă de apărare împotriva temerii de 
ataşament). Detaşarea progresivă conduce la plictiseală, la platitudine, precum şi la diminuarea 
vitalității şi a bucuriei de a trăi. Dacă este urmărită cu regularitate, detaşarea conduce în cele din 
urmă la "Vid", despre care adesea se crede în mod eronat că reprezintă Iluminarea sau starea 
Buddhică descrisă în sanscrită ca "anatta ". Deşi Vidul este o stare foarte impresionantă, cea 
absolută este Totalitatea. Vidul este non-linear, ceea ce este important, dar este, totodată, lipsit de 
Iubirea Divină care, de asemenea, este non-lineară. Adevăratele condiţii ale Totalităţii sunt în esență 
foarte diferite de Neant. (Subiectul e discutat pe larg în capitolul 18). 

Calea către Iluminare trece mai degrabă prin non-ataşare decât prin negare. Pentru a înţelege 
acest lucru, este important să realizăm că energia non-lineară a conştiinţei este intrinsecă în 
domeniul linear şi că non-ataşamentul înseamnă de fapt non- dependență față de formă. Non- 
ataşamentul nu înseamnă nici atracţie, nici aversiune. Prin contrast, detaşarea conduce adesea la 
aversiune şi evitare. Non-ataşamentul permite eliberarea din atracția exercitată de valorile şi 
anticipările proiectate (precum câştigul). Lipsită de teama de atracţie sau aversiune, Neutralitatea 
permite participarea şi bucuria de a trăi, pentru că viaţa devine mai mult un joc decât o implicare cu 
înaltă responsabili ta te. Acest lucru este conform învățăturilor lui Tao, prin care fluxul vieții nu este 
nici căutat, nici îndepărtat. în acest fel, viața devine simplă, plăcută şi lipsită de efort. Aşa cum a 
arătat, dealtfel, Sf. Francisc din Assisi: "poartă lumea ca pe o haină uşoară ". 

La nivel experimental, viaţa cotidiană este un divertisment în care nimic nu are prea mare 
importanță. Dacă nu există nicio miză, nu există nici teama de pierdere, nici trufia eului de a avea un 
câştig. 


Acolo unde Curajul vede provocări, Neutralitatea percepe mai degrabă principii şi indicaţii decât 
solicitări sau regulamente rigide. în Neutralitate este absolut normal să acceptăm sau să refuzăm o 
opţiune, pentru că nu există nimic de dovedit sau de câştigat. în consecință, Neutralitatea permite o 
mare flexibilitate şi detaşare. 

Din punct de vedere psihanalitic, la nivelul Neutralităţii, aspectele pozitive ale eului normal şi 
sănătos reuşesc să păstreze un echilibru între funcţiile interioare şi exterioare. Impulsurile primitive 
sunt recunoscute şi respinse ca fiind opţiuni defavorabile. Intelectul este lipsit de emoționalități 
deformate, ceea ce permite instalarea realităţii sănătoase şi integrării sociale. Conştiinţa (supraeul) a 
fost atenuată, astfel încât nu este necesar ca atitudinile interioare să fie proiectate asupra altora. 
Natura umană, inclusiv pornirile sale animalice, este acceptată ca normală şi, în consecință, nu 
trebuie să fie respinsă, reprimată, negată sau proiectată asupra altora. Astfel, Neutralitatea este 
necritică față de inconvenientele vieţii fizice, emoţionale şi sociale. 

Nivelul Neutralităţii este însoţit de sentimente de securitate şi siguranță ce apar ca o consecință a 
non-defensivității şi non- poziționalităţii, însoţite de lipsa fricii, culpabilității sau tendinței de a-i 
judeca pe alţii. La acest nivel, mai survine şi o uşurare faţă de solicitările nesfârşite ale nevoilor şi 
imperativelor narcisiste. Neutralitatea nu este nici cinică, nici imperativă, şi nici nu încearcă să 
convingă pentru a-şi atinge obiectivele. Ga acceptă progresul, schimbarea şi evoluţia conştiinţei fără 
rezistență sau anticipare; pui şi simplu, pluteşte de-a lungul râului vieţii prin decizie şi acceptare şi 
nu prin ceea ce am putea percepe greşit ca fiind pasivitate sau indiferență. 


Depăşirea Neutralităţii 


Pacea şi calmul Neutralităţii constituie o uşurare binevenită pentru toţi aceia care au depăşit 
nivelurile inferioare şi au supravieţuit suferinței interioare. Acesta poate fi considerat ca un nivel de 
recuperare pentru spiritul/sufletul care s-a smuls din mlaştina disperării, depresiei, suferinţei, 
vinovăţiei, fricii şi a căutării frenetice a câştigului, aprobării şi acumulării egoiste a bogățiilor 
pământeşti, doar pentru a le transforma pe toate în cenuşă. In loc de a-l regreta, Neutralitatea 
priveşte trecutul ca pe ceva instructiv şi educativ. Multă lume alege să-şi petreacă viaţa la acest 
nive! al recuperării şi însănătoşirii interioare. 

Trebuie spus însă, că, deşi Neutralitatea este în mod subiectiv o stare foarte favorabilă 
comparativ cu nivelurile de sub ea, nu constituie încă o expresie a bucuriei şi a radianței Divinităţii 
sau a iubirii şi compasiunii depline. Neutralitatea nu distruge viaţa şi nici nu-i opune rezistență, dar 
nu este nici un contribuitor activ. Ea serveşte viaţa printr-o participare lipsită de rezistenţă şi refuză 
să devină un mijloc de descurajare. Acest nivel este esențial- rnente unul tăcut, care nici nu 
contribuie la panorama vieții, dar nici nu o diminuează. 

In Neutralitate, suntem recunoscători că am scăpat de casa interioară a oglinzilor prin renunțare 
şi abandonare. Nu mai suntem robii axiomelor "este imperativ să" sau "trebuie să”. Nu mai este 
necesar să fim "câştigători", "plini de succes" şi să obținem aprobare sau acceptare. Nu este necesar 
să avem dreptate şi nici să obligăm pe altcineva să "facă ceva" în legătură cu problemele lumii. 
Totuşi, în final, datorită alinierii la principiile spirituale, conştiinţa evoluează în virtutea inspirației 
care caută acordul prin voință. Astfel, echilibrul interior se deplasează dinspre neutralitate spre o 
latură şi mai pozitivă a scalei conştiinţei, datorită intenţiei sprijinite de credință şi de entuziasmul 
unui scop pozitiv 

Datorită non-rezistertței, energia spirituală a afecțiunii împinge sufletul spre niveluri şi mai 
înalte de conştienta şi expresie. Potenţialul de dezvoltare al iubirii necondiționate şi al compasiunii 
absolute atrage o apreciere sporită a frumuseții şi progresului spiritual, ca o consecință a veneraţiei 
şi rugăciunii. Astfel, prin non-rezistență, se deschide uşa prin care energia Graţiei Divine dă un 
impuls evoluţiei conştiinţei, iar voința personală devine afirmativă fiind atrasă către Divinitate prin 
căldura interioară progresivă a Radianţei Iubirii Divine. Activarea potențialului spiritual este o 
consecință a non-rezistenţei, care se aseamănă unei flori care se deschide şi reacționează la căldura 
soarelui datorită calităților sale naturale impregnate de Creaţia însăşi. 


CAPITOLUL 11 
Disponibiltatea 


(Nivelul calibrat 310) 


Introducere 


Acest nivel de energie foarte pozitiv poate fi considerat o poartă spre nivelele superioare ale 
conştiinţei. Dacă, de exemplu, cei aflați la nivelul Neutralităţii se descurcă bine la locul de muncă, la 
nivelul Disponibiltății avem de-a face cu excelența, succesul în orice încercări fiind un lucru 
obişnuit. Aici dezvoltarea este rapidă pentru că aceşti oameni sunt aleşi pentru a avansa. Pe de o 
parte, Disponibiltatea implică depăşirea rezistenței interioare în faţa vieţii şi pe de alta, deschiderea 
de a lua parte la ea. Sub nivelul 200 oamenii tind să fie limitați, dar la nivelul 310 are loc o mare 
deschidere. La acest nivel oamenii devin foarte prietenoşi, iar succesul economic şi social pare să 
urmeze automat. Spre exemplu, cei binevoitori nu sunt îngrijoraţi de şomaj; ei vor accepta orice 
slujbă, ori îşi vor creea propria afacere şi carieră. Nu se simt înjosiți de funcţiile de execuţie sau de a 
porni de jos Sunt îndatoritori faţă de ceilalți şi contribuie la binele societăţii. De asemenea, ei sunt 
deschişi față de problemele interioare şi nu se confruntă cu blocaje majore în procesele de învățare. 

La acest nivel, stima de sine este ridicată, fiind întărită de feed back-ul pozitiv primit de la 
societate în forma recunoaşterii, aprecierii şi recompensei. Cel binevoitor şi disponibil este empa- tic 
şi sensibil la nevoile celorlalți. Ei sunt cei ce construiesc societatea şi principalii contribuitori ai 
acesteia. Au capacitatea de a se corija pe ci înşişi, dat fiind că tind să înveţe din propriile experienţe. 
Depăşind Mândria, ei sunt dispuşi să-şi privească în față defectele şi să înveţe de la alţii. La acest nivel, 
oamenii devin studenti excelenți. Ei sunt uşor de instruit şi reprezintă o considerabila sursă de putere pentru societate. 


Discuţie 


Dedicarea spirituală şi efortul aduc compensaţii neanticipate ce confirmă validitatea 
angajamentului. Se dovedeşte că sacrificiile merită pe deplin efortul. Recunoştinţa spirituală este o 
sursă neaşteptată de plăcere, ce aduce cu sine un sentiment de bine care constituie consecința 
creşterii fluxului de energie spirituală. Survine un sentiment mai intens de vitalitate şi apreciere a 
vieții, pe măsură ce calităţile sale se îmbunătăţesc progresiv. Experienţa este subiectivă, non-lincară 
şi subtilă, dar foarte puternică. încrederea şi optimismul c îndoiala, neîncrederea, împotrivirea şi 
cinismul. Lupta este înlocuită cu tihna, iar viaţa însăşi devine în mod natural atrăgătoare şi plăcută. 

Prin renunțarea la rezistență, este necesar un efort mai mic pentru a funcționa în lume. 
Recompensele dezvoltării spirituale devin motivații automate ce se transformă în entuziasm ca o 
consecință a unei percepții mai pozitive asupra sinelui şi vieţii. Viaţa devine mai degrabă un motiv 
de plăcere decât unul de rezistenţă, fiind însoţită de o anticipare pozitivă. Motivația este consecința 
inspiraţiei şi nu a dorinței de câştig. In acest sens, s-a descoperit că renunţarea la recompensele 
negative ale poziționalităților şi scopurilor egocentrice are ca rezultat beneficii interioare mult mai 
importante. 

Disponibilitatea este veselă, binevoitoare şi voluntară. Ea are energia suplimentară care altfel ar 
fi fost risipită pentru rezistență, amânare şi nemulțumire. Disponibilitatea energizează îndeplinirea 
dorințelor altora şi, în acest fel, expresia ei socială este binevoitoare şi umanitară. Este atitudinea 
"bunului Samaritean", precum şi cea a încrederii sociale. 

Energia Disponibilităţii este, de asemenea, şi nivelul Regulii de Aur: " Faceţi altora ceea ce ați 
vrea să vi se facă vouă '. în relațiile reuşite, acest lucru are ca rezultat o reciprocitate între parteneri 
şi companioni. Această reciprocitate e rezultatul alinierii la bunăstarea fiecăruia şi nicidecum a 
implicării emoţionalităţii animalice, care conduce adesea la inconveniente supărătoare. Reciprocitatea face ca 


partenerii să împartă beneficiile, în timp ce implicarea induce o relație mai degrabă "dificilă" din cauza faptului 
că fiecare va trage spuza pe turta lui, dorind un grad maxim de control. 

Disponibilitatea este mai degrabă generoasă decât avidă de câştig sau dominație, iar relaţiile din cadrul său 
implică servirea dezvoltării şi obiectivelor tuturor, nu doar a celor proprii. Disponibiltatea este deci armonioasă 
şi se exprimă mai degrabă printr-o atitudine de tip "câştig-câştig" decât prin cea caracteristică nivelurilor mai 
joase, în care viața este percepută ca o dihotomie "câştig-pierdere". 

Contribuţia la bunăstarea şi fericirea altora este recompensantă şi conduce la descoperirea că generozitatea 
este prin ea însăşi o recompensă. Unii oameni sunt atât de limitați încât experimentează acest sentiment doar cu 
animalele lor de casă favorite, dar cel puţin, este un început. Adevărata generozitate nu aşteaptă nici un fel de 
recompensă pentru că nu există constrângeri. Capacitatea pentru Disponibilitate este latentă la majoritatea 
oamenilor şi iese la suprafață ca reacție la catastrofele majore. Adevărata bunăvoință nu caută recunoaşterea şi 
nici nu este motivată de inflamarea eului. Foarte multe persoane, cu adevărat caritabile, consideră că este o 
onoare să aibă permisiunea de a-i servi pe alţii şi nu sunt conştienţi de faptul că acest lucru serveşte îjti acelaşi 
timp şi acumulării de merite karmice. 

Disponibilitatea atrage abundență şi reacţii de sprijin, care nu apar ca urmare a căutării, ci a unui răspuns de 
tipul "cine se aseamănă se adună". Recunoştința este consecința unei atitudini generoase care contribuie la 
atracţie. 

O poveste adevărată a unei cunoştinţe pe care o cheamă Greta exemplifică perfect cele de mai sus. Ea a 
venit în Statele Unite din Irlanda şi, având o educație medie şi-a căutat de lucru ca fată în casă. Şi-a găsit o slujbă 
ca femeie de serviciu pe proprietatea foarte mare a unei familii înstărite şi importante din punct de vedere social. 
Disponibilitatea ei plină de bunăvoință a făcut să fie promovată ca menajeră. Ea se ocupa de toate necesitățile 
familiei, călătorind alături de aceasta prin lume în condiţii de lux. Tatăl familiei avea multe investiții şi, din când 
în când, îi mai dădea Gretei, la cină, câte un pont în legătură cu bursa de valori. Destul de ciudat, acţiunile Gretei 
creşteau vertiginos. Cu timpul, recomandările ocazionale au făcut ca portofoliul Gretei să crească continuu, în 
ciuda relativ frecventelor fluctuații ale bursei. 

In final, ea şi-a vândut acţiunile pentru o investiţie imobiliară în Mahnattan (New York) şi a devenit 
milionară. In ciuda averii sale de acum considerabile, Greta a continuat să fie dedicată familiei în care copiii deja 
crescuseră, începuseră să iasă la petreceri, se căsătoriseră etc. 

într-o zi, a primit un telefon de la un unchi mai îndepărtat care venea în vizită din Irlanda. Acesta a sunat 
câțiva membri ai familiei, dorind să se întâlnească cu unul din ei la New York, ceea ce constituia o adevărată 
excursie, iar Greta a fost singura care a fost de acord să facă acest drum. Au luat prânzul împreună şi apoi 
unchiul s-a întors înapoi în Irlanda. Câţiva ani mai târziu, acesta a murit şi i-a lăsat Gretei o proprietate enormă 
(care valora mai multe milioane de dolari), ca recunoştinţă pentru prietenia ei. 

Greta şi-a continuat munca de menajeră la aceeaşi familie, deşi devenise de mai multe ori multimilionară. La 
înmormântarea sa au participat sute de oameni cu care se împrietenise şi pe care-i ajutase de-a lungul anilor. în 
testamentul său, o mare parte din avere a fost lăsată pentru opere de caritate, dar a rămas suficient pentru a-i face 
foarte bogaţi pe toți copiii şi rudele sale. în legătură ai povestea Gretei, îmi aduc aminte de o remarcă recentă a 
unei alte cunoştinţe "Ştii, un milion de dolari nu mai contează chiar aşa de mult" 

Disponibilitatea (calibrată la nivelul 310) se află în contrast cu "facerea de bine" (calibrată la nivelul 190) 
care caută să impună controlul şi propriile valori asupra altora. 


Dinamica eului în Disponibilitate 


Prin aliniere şi dedicare spirituală, nivelul energiei spirituale creşte şi activează puternic chimia 
şi fiziologia emisferei cerebrale drepte (după cum arată graficul Funcţionării Creierului). Acest lucru 
modifică percepțiile şi eliberează neurotransmiţători anabolici şi endorfină în creier. în felul acesta, 
lumea este percepută ca fiind mai blândă, mai prietenoasă şi mai generoasă. Atingerea 
obiectivelor este facilitată mai degrabă prin inter- nalizarea lor decât prin proiectarea către 
condiţiile exterioare. Astfel, câştigul este internalizat şi considerat o creştere interioară reuşită. 

Acţiunile şi deciziile sunt motivate de intenții bune şi conduc la alegerea opțiunilor pozitive. 
Integritatea intenţiei este conformă unei conştiinţe pozitive şi are ca rezultat un respect de sine 
sănătos, independent de opiniile altora sau de câştigurile exterioare. Acest lucru generează 
autonomie şi satisfacție, care apar ca rezultat al îndeplinirii potenţialelor interioare. 

Dorința dezvoltării interioare şi căutarea perfecțiunii apar concomitent în cadrul alinierii 
spirituale, care devine un mod de viaţă. Perfecțiunea spirituală devine un "eu-ideal"”, care îşi 
manifestă influenţa mai degrabă prin atracţie decât prin promovare. 


Ca o consecinţă a renunțării la eul narcisist, apare o reducere a deformărilor perceptuale ce sunt 
rezultatul poziționalităților egocentrice. Acum este mai uşor să acceptăm imperfecţiunile umane 
care, la nivelul Mândriei, ar fi fost abordate prin furie, negare, vinovăţie sau proiecție către exterior. 
Cu o conştiinţă pozitivă, greşelile şi erorile pot fi recunoscute şi corectate, fără o atitudine defensivă 
şi fară pierderea respectului de sine. Survine şi o creştere a deschiderii către umor şi către 
capacitatea de a ne amuza de propriile slăbiciuni omeneşti (de exemplu, a greşi este omeneşte, a 
ierta este Dumnezeieşte). 
când se combină cu devotamentul, devine capabil să străpungă barierele interioare ale sistemului de 
credință axat pe "nu pot" pentru a ajunge la "pot". Alte devize sunt "lasă capul în jos, continuă să 
mergi şi urmează-ţi visul", "când drumul este greu, numai cei puternici îl continuă", "mergi drept 
înainte, orice s-ar întâmpla" sau "creează-ți propriile oportunități”. în centrul acestor devize şi 
filozofii se află disponibilitatea de acceptare a responsabilității şi răspunderii proprii şi refuzul de a 
plasa vinovăția şi responsabilitatea în exterior. 


fii 

Depăşirea nivelului Disponibilită 


La nivelul 310 succesul rezultă dintr-o convingere interioară asupra valorii personale. 
Optimismul ce rezultă de aici încurajează dezvoltarea şi creşterea ulterioară, ca şi afirmarea valorii 
deopotrivă practice şi subiective a alinierii la căutarea adevărului spiritual şi a principiilor sale. 
Creşterea puterii interioare confirmă realitatea operaţională a principiilor spirituale, căci fructele lor 
constituie adevărurile revelate. Atitudinile şi acțiunile eficace constituie recompense şi impulsuri. 
Depăşirea cu succes a limitelor prealabile încurajează şi mai mult explorarea spirituală şi principiile 
fundamentale. 

Limita acestui nivel este dată de concentrarea asupra personalităţii şi de identificarea cu aceasta, 
în timp ce, în realitate, dezvoltarea se datorează radianţei Sinelui. Disponibilitatea de abandonare a 
limitei este susținută în virtutea iluminării progresive a Sinelui. Iluzia constă în faptul că "eul" 
personal ar reprezenta realitatea fundamentală şi trebuie depăşită, lucru posibil datorită elanului 
pozitiv al Disponibilităţii. Totuşi, Disponibilitatea îşi consideră principiile şi convingerile ca pe o 
forță de propulsare ca şi când sursa s-ar afla în interior. Astfel, apare convingerea că sinele personal 
stă la baza succesului. 

Limitarea primară rezidă în identificarea sursei vieţii cu o personalitate separată, care devine 
identificabilă cu voinţa. Totuşi, trebuie înțeles că tot ceea ce se întâmplă apare ca o consecință a 
potențialului care se manifestă atunci când condiţiile sunt adecvate, respectiv că voinţa şi intenția 
constituie factorul declanşator, dar nu şi cauza evoluţiei. 

Practica spirituală a serviciului altruist este denumita în mod tradițional "Karma yoga", şi atunci 
când este combinată Lu rugăciunea şi devotamentul, este transformativă. Aceasta a fost calea lui 
Mahatma Gandhi. 

Disponibilitatea sprijină intenția şi facilitează procesul de purificare a evoluţiei spirituale care, 
adesea, reclamă disponibilitatea confruntării cu disconfortul interior pentru a putea atinge un 
obiectiv superior. Disponibilitatea implică mai multă energie (necesară efortului de depăşire a 
obstacolelor şi opozițiilor). Ea mai necesită şi acceptarea unor perioade de suferință, menite atingerii 
obiectivelor mai înalte. Totodată, cuprinde şi o atitudine pozitivă față de procesul de învăţare şi 
acumulare necesar angajamentului spiritual. Disponibilitatea este o atitudine pozitivă, în contrast cu 
încăpățânarea (care constituie o formă de rezistență). Abandonarea poziţionalităţilor este consecința 


CAPITOLUL 12 
Acceptarea 
(Nivel calibrat 350) 


Introducere 


La acest nivel al conştienței are loc o transformare majoră în ceea ce priveşte înțelegerea 
faptului că sursa şi creatorul experienţei de viaţă ale unui individ sunt chiar el însuşi. Asumarea unei 
atare responsabilităţi este proprie acestui nivel de evoluţie, caracterizat de capacitatea de a trăi în 
armonie cu forţele vieții. 

Toţi oamenii din nivelele inferioare pragului 200 înclină să fie lipsiţi de putere şi se privesc pe ei 
înşişi ca pe nişte victime aflate la cheremul valurilor vieţii. Acest fapt îşi are originea în credinţa că 
sursa fericirii sau cauza problemelor cuiva se află "în afara acestei lumi". Prin înțelegerea faptului că 
sursa fericirii e în noi înşine, acest nivel aduce cu sine un salt imens. în acest stadiu nu mai atribuim 
unui ceva "supranatural" capacitatea de a ne face fericiţi şi nici dragostea nu mai este privită drept 
ceva dat şi apoi luat înapoi de un altul, ci izvorând din noi înşine. 

Acceptarea nu trebuie confundată cu pasivitatea, care constituie un simptom al Apatiei. Forma 
de acceptare de care ne ocupăm acum permite angajarea în viață şi în circumstanțele acesteia, fără a 
încerca însă să ne aliniem viața unei planificări. Odată cu acceptarea (dat fiind că am depăşit 
negarea) avem de-a face cu percepţia şi calmul emoţional. Vedem acum lucrurile fără a ie mai 
deforma sau înţelege greşit şi, în acelaşi timp, contextul experienței ni se lărgeşte în aşa fel încât 
devenim capabili să vedem lucrurile în ansamblu. în esență, acceptarea implică echilibrul, măsura şi 
caracterul potrivit. 

Cei aflați la nivelul Acceptării nu sunt interesați să determine ce anume este rău sau bun, ci se 
dedică rezolvării problemelor. Slujbele dificile nu le creează vreun disconfort şi nici descurajare. 
Obiectivele pe termen lung încep să devină prevalente faţă de cele pe termen scurt; autodisciplina şi 
stăpânirea domeniului lor de activitate devin şi ele un loc comun. 

La nivelul Acceptării nu mai suntem polarizați de conflicte sau opoziții; înțelegem că şi ceilalți 
oameni au aceleaşi drepturi ca noi şi respectăm acest lucru, pentru că punem preţ pe echitate. Dacă 
nivelele inferioare sunt caracterizate de rigiditate, la acest nivel începe să apară pluralitatea, ca o 
formă de rezolvare a problemelor. Prin urmare, acest nivel este eliberat de discriminare şi 
intoleranță. De asemenea, există o conştiență a faptului că egalitatea nu exclude; că acceptarea, mai 
curînd decât să respingă, uneşte şi înglobează. 


Discuţie 


Nivelurile conştiinţei situate mai jos de valoarea 350 reflectă o dominație a percepţiei prin 
poziţii emoţionale şi valori prezumtive. La aceste niveluri emoţiile sunt aspre şi distructive şi, în 
consecință, generatoare de conflicte şi lupte. La nivelul 200, emoționalitatea se îndepărtează de 
negativitate şi se îndreaptă către o abordare pozitivă a lumii şi a sinelui, devenind un sprijin pentru 
viață. La nivelul 310, emoţionalitatea şi voința sunt predominant pozitive, dar încă reprezintă porniri 
emoționale. La nivelul 350, prin acceptare, liniştea înlocuieşte emoțiile tulburătoare, astfel încât 
emoţionalitatea păleşte în loc să determine sentimentele. 

La nivelul 350, dorinţa eului narcisist de a-i controla pe alţii este redusă la tăcere prin încetarea 
tendinței de a judeca şi a dorinței sale intrinsece de a-şi promulga punctele de vedere. Mentaţiile 
spiritului dualist se diminuează, aşa cum fac şi judecăţile bazate pe dihotomia dintre bine şi rău. 
Alegerea apare mai degrabă în forma libertăţii opțiunilor decât a categoriilor moralizatoare. 

Dat fiind nivelul de conştiinţă al lumii, a alege vanilia înseamnă să vezi ciocolata ca pe un rival, 
un duşman sau o calitate care trebuie detestată. La nivelul 350, există libertatea de a vedea că ele nu 


sunt, de fapt, decât opţiuni alternative, aşa încât putem alege o anumită aromă fară să o demonizăm 
pe cealaltă. Astfel, apare o atenuare a constrângerii generate de etichetarea opţiunilor în forma unor 
grade de dezirabilitate şi aversiune. 

Foarte importantă la acest nivel este şi utilizarea capacității pentru Disponibilitate (care a fost 
dobândită anterior, la nivelul 310). Succesul nivelului 350 se bazează pe disponibilitatea de aplicare 
a principiului iertării, în scopul echilibrării moralității şi a tendinței de a judeca. Astfel, spiritul 
răzbunător este înlocuit de compasiune, care permite o mai mare armonie precum şi o stare de bine 
interioară, interpersonală şi socială. Devine evident că eroarea are nevoie mai degrabă de corectare, 
iertare şi compasiune, decât de justificarea unor atitudini sau acţiuni punitive. 

Renunţării la atitudinea critică i se opune suficiența eului inflamat, care apare ca rezultat al 
autoaprecierii sale ca arbitru al moralității. Acceptarea nu atrage negarea, ci înlocuirea acesteia cu 
percepţia realistă şi cu recunoaşterea limitelor intrinsece. Ea nu se simte obligată "să ia poziție" sau 
măsuri în legătură cu ceea ce observă, după cum nici nu încearcă să "repare" ceva. în consecință, 
Acceptarea poate observa şi accepta limitele existenţei umane şi neajunsurile lumii, fără a-şi pierde 
echilibrul şi seninătatea. 

Acceptarea este un rezultat al înțelepciunii şi al renunțării la poziționalități prin faptul că acceptă 
că expresiile variate ale vieţii sunt în acord cu voința Divină şi că, în acest fel, Creaţia este extrem 
de variată în exprimările şi în evoluţia sa. Acceptarea nu face diferența dintre dualităţile "ori/ori" sau 
"alb/negru" şi poate depăşi tentaţia de a fi critică. Acceptarea realizează că atributele observate sunt 
caracteristice naturii umane şi constituie reflexii ale karmei individuale sau de grup. Societatea 
cuprinde o mixtură de niveluri diferite de dezvoltare evoluționistă, incluzând o panoramă de opţiuni 
şi căi alternative de a pătrunde în "casa oglinzilor" existenței. 

La nivelul 350, Acceptarea este inofensivă pentru că nu încearcă să-i judece, să-i controleze, să-i 
schimbe sau să-i domine pe alţii. Ea nu vrea nici să "salveze lumea", nici să o condamne în 
multiplele ei forme de exprimare. Prin abandonarea dorinţei de a-i schimba şi controla pe alţii, apare 
o libertate reciprocă de a nu fi controlabil prin opiniile, valorile şi aprobarea altora. Lipsa necesităţii 
de a fi aprobat de către alţii atrage după sine dispariția obligativităţii de a căuta şi dori cu ardoare 
acordul social. Totuşi, acest lucru e diferit de pasivitate sau indiferență care, prin natura lor, îi 
dezavuează pe ceilalți. 


Dinamica eului în Acceptare 


Acceptarea se aplică atât lumii interioare, cât şi celei exterioare. Prin educaţie spirituală, devine 
evident faptul că eul, prin structura sa intrinsecă, este predispus la erori de percepție şi că, prin 
disponibilitatea de renunțare la poziționalități, aceste tulburări de percepție sunt depăşite. 
Maturitatea Acceptării include capacitatea de a accepta cu seninătate atât limitele personale, cât şi 
cele general umane fară pierderea respectului de sine, pentru că judecăţile de valoare şi-au pierdut 
validitatea şi acum sunt considerate ca fiind în primul rând opţiuni arbitrare şi personalizate. In felul 
acesta, părerile personale sunt detronate şi îşi pierd tendința de dominare prin presiune emoţională. 

în acest moment, Conştiinţa (supraeul) devine benignă pentru că "i s-au scos colții” şi, în 
consecință, nu mai este nevoie să o negăm, să ne temem de ea sau să o proiectăm asupra lumii. Prin 
acceptare, în locul negării moralizatoare ca formă de reprimare, pornirile animalice sunt acceptate ca 
făcând parte din natură şi ca fiind echilibrate de caracteristicile umane pozitive. Prin depăşirea 
atitudinii critice, nici cele mai primitive porniri instinctuale nu mai trebuie să fie compartimentate, 
deformate ori atribuite altora. Astfel, deşi pornirile primitive încă există şi sunt recunoscute, nu se 
acționează asupra lor. Acceptarea exclude pretenţiiS ? şi permite obiectivitatea realistă. 

La acest nivel, discernământul non-emoțţional ia locul atitudinii critice, care, de obicei, e intens 
emoţionali/ață prin furie, indignare, denunţare şi atac injurios. Deşi este evident că există multe 
elemente şi forţe în lume care dăunează vieții şi fericirii omeneşti, nu este necesar să le urâm sau să 
le demonizăm, ci să ţinem seama de ele şi să le evităm. Astfel, ceea ce cândva a fost demonizat, 
acum este privit mai degrabă ca o vreme mai rea, ca o maree sau ca o forţă a naturii: luată în calcul, 


dar nu detestată. Viaţa nu continuă prin ura împotriva fulgerului, ci prin evitarea locului unde există 
probabilitatea ca el să lovească. 

Renunţarea la atitudinea critică are ca rezultat eliberarea de emoţiile negative ale urii, care sunt 
însoţite de paranoia, vinovăţie (conştientă sau inconştientă) şi teamă inconştientă de răzbunare. 
Umilinţa previne inflamarea eului prin care miezul narcisist al acestuia îi percepe pe alţii ca fiind 
"răi", iar pe sine ca fiind "bun", şi, prin urmare, superior. 

Umilinţa are ca rezultat renunțarea la auto-inflamarea eului şi la câştigul narcisist care rezultă 
din tendinţa de a judeca. Refuzul de a juca rolul de arbitru moral permite renunțarea la această 
funcție în favoarea lui Dumnezeu ("Judecata e a Mea" spune Domnul) şi are ca rezultat detaşarea de 
nesfârşitele dezbateri lumeşti asupra poziționalităților morale, etice, legale, politice, religioase, 
etnice, juridice şi sociale. în timp ce eului i- ar plăcea să considere că orice opinie este o sărbătorire 
glorioasă a dreptului la liberă exprimare, umilinţa recunoaşte că umanitatea a reuşit să 
supravieţuiască foarte multă vreme fără opiniile şi sfaturile personale ale unora. 

Onestitatea față de sine reclamă examinarea motivelor eului care este preocupat să aibă o 
imagine exagerată şi auto-suficientă, exprimată prin retorică şi argumentație. Smerenia remarcă 
faptul că lumea este aşa cum este, în ciuda milioanelor de experţi care s-au auto-numit astfel. De 
obicei, acestei realizări umile i se opune rezistenţă pentru că eului îi place foarte mult să încalece un 
cal de bătaie. 

în acest caz, să însemne oare acceptarea că viaţa personală a fiecăruia nu contează, că este lipsită 
de valoare sau semnificație? Dimpotrivă, prin umilință, aceasta îşi pierde falsa valoare şi îşi accepta 
adevărata putere şi funcție, dezvoltând astfel energia şi forța spirituală şi influențând lumea, mai ales 
prin conştiinţa colectivă a umanităţii. Puterea şi integritatea spirituală a fiecărui individ în parte faee 
ca marea să se ridice, cu toate vapoarele de pe ea. Îndemnurile moralizatoare provoacă reacții 
contrare, în timp ce integritatea smereniei radiază o putere căreia nimic nu-i rezistă. 

Pentru ca eul să renunţe la egotism, mai este necesar să realizăm că a nu condamna nu este 
acelaşi lucru cu a tolera. Toată lumea ştie că infracțiunea este o greşeală, dar acest lucru nu a avut ca 
rezultat dispariţia ei. 


Depăşirea nivelului 350 


Prin abandonarea  criticismului emoţional, calea e deschisă spre armonie şi linişte, ca o 
consecință a diminuării presiunii emoționalităţii. Iertarea şi mila permit reflecția contemplativă şi 
apariția echilibrului conferit de discernământ şi înţelegere. Rezistenţa opusă clarităţii lipsite de 
emoții este consecinţa tendinței eului de a nu renunţa la rolul său narcisist şi suficient ca judecător şi 
arbitru al valorii şi moralității. Eul pretinde că este pios şi alimentează în secret atitudini de tipul "eu 
sunt mai credincios/mai sacru decât tine", ceea ce îi conferă energia pe care o absoarbe. El se teme 
că îi vor scădea meritul, valoarea şi importanţa dacă renunță la poziționalitate şi devine în acest fel 
doar un servitor al lui Dumnezeu, în loc de a fi însuşi Dumnezeu, aşa cum nutreşte credinţa sa 
secretă. Astfel, nucleul rezistenţei rezidă în această iluzie a eului (disimulată cu grijă) precum şi în 
pretenția lui la omnipotență şi divinitate. 

Eul se teme de pierderea suveranităţii sale iluzori i, care, de fapt, nu este decât grandomanie. De 
o mult mai marc importanță decât aerul pompos este înțelepciunea pătrunzătoare precum şi 
observarea şi analiza, care sunt facultăţile intelectului şi ale inteligenţei, neperturbate de 
emoţionalitate şi prejudecată. Emoţiile întunecă înțelegerea, semnificația şi sensul care nu se pot 
dezvolta şi nu pot evolua pe deplin decât la un nivel mai înalt al conştiinţei, care este lipsit de 
emoţionalitate şi poziționalități. Astfel, nivelul Acceptării luminează calea spre următoarea etapă 
evoluționistă: Rațiunea şi Logica. 

Eul narcisist este lipsit de umor şi îşi dezvăluie adevărata natură prin "sensibilitate" şi prin alte 
trăsături nevrotice. îi lipseşte capacitatea de a râde de el însuşi şi de micile sale manii, precum şi de 
paradoxurile vieţii omeneşti. Astfel, dezvoltarea simțului umorului contribuie la evoluţia conştiinţei 
prin dezinflamarea imaginii pline de sine a eului, prin care el îşi hrăneşte vanitatea şi opiniile 
emoţionale. Umilinţa exclude posibilitatea de a te face de râs sau de a te da în spectacol pentru a 


atrage atenţia sau a-i controla pe alții prin strigăte exagerate sau gesturi bombastice. Acceptarea 
refuză dramatismul şi permite o pluralitate calmă, fară marginalizarea generată de inflamarea 
pompoasă a poziţionalităților care atrag disputa şi atacul. Acceptarea aduce pace mai degrabă prin 
includere decât prin respingere sau denunţare, oferind astfel securitatea necesară dezvoltării 


CAPITOLUL 13 


Rațiunea 


(Nivel calibrat 400) 


Introducere 


Inteligența şi rațiunea ies la rampă atunci când depâsim emoționalitatea proprie nivelelor 
inferioare. Rațiunea este capabilă să gestioneze cantități mari şi compicxc dc date si sA ia rapid 
deciziile corecte; e capabilă să înțeleagă relaţiile, gradaţiile şi distincţiile, şi astfel, manipularea 
simbolurilor ca pc nişte concepte abstracte devine din cc în ce mai importantă. Acesta este nivelul 
ştiinţei, al medicinei si al capacităţii crescute de conceptualizare şi comprehensiune în general. 
Cunoaşterea şi educaţia sunt considerate foarte importante aici. înțelegerea şi informația sunt 
instrumentele principale ale realizării, ceea cc constituie emblema nivelului 400. Acesta este nivelul 
laureaţilor premiului Nobel. al marilor oameni dc stat, al judecătorilor dc la Curtea Supremă. 
Einstein. l-reud şi alte figuri importante din istoria gândim se încadrau aici (Vezi, spre 
exemplificare, tabelul Marile cărți ale lumii occidentale.) 

Neajunsul acestui nivel este eşecul de a distinge cu claritate diferența dintre simboluri (res 
cogitans) şi cc anume reprezintă ele (res externa) şi confuzia intre lumile obiective şi cele suhiectivc, 
fapt care limitează înțelegerea cau/alitAţii. La acest nivel e uşor să scăpăm din vedere pădurea din 
cauza copacilor, să devenim seduşi de concepte şi teorii si sfl sfârşim fftră să atingem punctul 
esenţial. 


Nivelul calibrat al Marilor cărţi ale lumii occidentale 


Apotlonius 420 Homer 455 
Aquino, Thoma 460 Hume 445 
Arhimede 455 Huygens 465 
Aristofan 445 James, William 490 
Aristotel 498 Kant 460 
Augustin 503 Kepler 470 
Aurelius, Marcus 445 Lavoisier 425 
Bacon, Francis 485 Locke 470 
Berkeley 470 Lucretius 420 
Boswell 460 Maehiavelli 440 
Cervantes 430 Marx 130 
Chaucer 480 Melville 460 
Copernic 455 Mill, S. 465 
Dante 505 Milton 470 
Darwin 450 Montaigne 440 
Descartes 490 Montesquieu 435 
Dostoievski 465 Newton 499 
Engels 200 Nicomachus 435 


Epictet 430 Pascal 465 


Eschil 425 Platon 485 
Euclid 440 Plotin 503 
Euripide 470 Plutarch 460 
Faraday 4 î 5 Ptolemeu 435 
Fielding 440 Rabelais 435 
Fourier 405 Rousseau 465 
Freud 499 Shakespeare 465 
Galen 450 Smith, Adam 465 
Galileo 485 Sofocle 465 
Gibbon 445 Spinoza 480 
Gilbert 450 Sterne 430 
Goethe 465 Swift 445 
Harvey 470 Tacit 420 

Hegel 470 Tucidide 420 
Herodot 440 Tolstoi 420 
Hippocrate 485 Virgiliu 445 
Hobbes 435 


Intelectualizarea poate deveni un scop în sine (de exemplu "relativismul" şi impactul său negativ 
asupra mediului academic). Rațiunea este limitată prin faptul că nu ne oferă capacitatea de a 
discerne esența sau punctul critc al unei probleme. 

Rațiunea este disciplinată de dialectica logicii şi apare ca o necesitate de a discerne adevărul 
linear al faptelor confirmabile. Ea produce cantități masive de informaţie şi documentare, dar este 
lipsită de capacitatea de a rezolva dezacordurile dintre date şi concluzii. Toate argumentele 
filosofice sună convingător în felul lor. Deşi rațiunea este foarte eficientă într-o lume tehnicizată în 
care domină metodele logice, tot ea constituie, paradoxal, principalul blocaj în calea atingerii unor 
nivele superioare ale conştiinţei pentru că atrage identificarea sinelui cu mintea. Depăşirea acestui 
nivel este relativ puţin obişnuită în societatea noastră (numai 4% dintre oameni reuşesc s-o facă) 
pentru că reclamă o schimbare de paradigmă: de la descriptiv la subiectiv şi experimental. Faptul că 
schimbarea paradigmei este o condiție esențială pentru înțelegerea nivelurilor mai înalte ale 
conştiinţei şi realității spirituale nu este încă recunoscut nici măcar în domeniile de studiu specifice 
precum "ştiinţa şi conştiinţă" sau "ştiinţă şi teologie", ce urmăresc confirmarea realităților spirituale 
non-lincare (care calibrează de la nivelul 500 în sus) în domeniul linear şi limitat la marjele nivelului 
400. 


Discuţie 


Marjele nivelului 400 al conştiinţei reprezintă apariţia capacităţii de sintetizare şi utilizare a 
abstracțiilor şi simbolurilor lineare de mare complexitate precum şi stăpânirea semnificației, 
înțelesului şi verificării lor. Inteligența înțelege câmpurile ierarhice şi discerne valoarea prin 
intermediul funcționalității, meritului implicit sau semnificației. Ea stratifică priorităţile prin 
succesiunea sistemelor de clasificare, care sunt analoge cu paradigma, domeniul, categoria, clasa, 
specia, sub-specia, genul şi, în final, exemplul specific. Această funcție complexă este analogă unui 
sistem de sortare rapidă, capabil simultan de integrare şi selectare. Deşi conţinutul este linear, 
direcţia sa generală şi sursa de funcționare sunt non-lineare, iar dominaţia sa este în concordanță cu 
puterea nivelului conştiinţei din câmpul respectiv. 

Pe lângă capacitatea colosală menționată mai sus, funcțiile de procesare complexe conferă, 
simultan şi automat, o importanţă variabilă fiecărei date, atribuindu-i o anumită credibilitate, 
importanță, plauzibilitate şi valoare. Astfel, acestea realizează o imensă bancă de date, deopotrivă 
individuală şi colectivă, creată de umanitate de-a lungul mileniilor. 


Capacitatea de a gândi şi raționa a avut ca efect apariţia unor domenii academice precum ştiinţa, 
psihologia, filozofia, metafizica, psihanaliza şi psihologia spirituală şi ezoterică. Acestor aspecte li 
s-a adăugat atributul "dinamic" pentru a le da un plus de importanţă. Totodată, li s-a suprapus teoria 
învățării, psihologia comportamentului (behaviorismul), condiționarea operativă, sistemele de 
reacție şi recompensă, facilitarea şi inhibarea. Prin cercetare, ştiinţa a mai descris şi corelat modele 
de funcționare în domeniul neuroanatomiei, neurochimiei, sistemului nervos (simpatic şi 
parasimpatic), hormonilor cerebrali, neurotransmiţăto- rilor, precum şi modificării acestora prin 
experienţele din genetică. 

Deşi toate acestea reprezintă o masă importantă de informație, problema de bază a rămas aceeaşi 
de-a lungul întregii istorii: ce înseamnă oare ele? (de exemplu, hermeneutica?). Meditaţia asupra 
subtilităților implicate de sens a preocupat cele mai importante minți din istorie şi a produs marea 
bogăţie a filozofiei şi a ramurilor ei importante, cum ar fi epistemologia, teologia, metafizica şi 
ontologia (ştiinţa despre "ființă '), care au studiat problematica direct. 

Odată cu evoluţia conştiinţei, rațiunea, logica şi intelectul sunt stimulate de alinierea la adevăr, 
care constituie, de fapt, un aspect al Divinităţii şi sursa invizibilă a puterii câmpului minții însuşi. 
Darul alinierii la adevăr are ca rezultat înţelegerea şi acumularea înțelepciunii şi perspicacității, 
manifestate în exerciţiul aplicării funcției rațiunii. Astfel gradul în care rațiunea este prioritară în 
raport cu emoţionalul depinde încă de voinţa individuală. De aceea, individul este liber să ignore 
rațiunea sau să-i urmeze maximele şi interpretările realității renunțând la imaginație, dorință, 
fantezie sau opțiuni emoționale. 

Astfel, gândirea şi raționamentul apar într-un câmp general al unei tonalități emoțional- 
evaluatoare care poate fi favorabilă sau limitativă. Tonalitatea emoţională generală mai reflectă şi 
impulsurile sociale colective şi variază de la cultură la cultură. Prin urmare, în cadrul fiecărei culturi, 
aceasta este distribuită în diverse sub-grupuri care scot în evidenţă sau diminuează valoarea raţiunii 
şi a intelectului. în general, educaţia superioară s-a caracterizat printr-o valoare a statutului social 
suprapusă peste valoarea sa naturală, intrinsecă. Aceasta a atins cea mai înaltă cotă valorică în 
perioada de aur a Greciei antice, aproximativ în anii 500-300 I.H., fiind consolidată apoi de-a lungul 
secolelor în Europa. în acelaşi timp, trebuie spus că educaţia s-a diminuat în ultimul secol, atât în 
universitățile din Europa, cât şi din America, prin politizarea şi implicarea în relativismul filozofico- 
moral (aşa cum am descris pe larg în Adevăr versus Falsitate). 

O cultură matură confirmă educaţia şi învățarea ca modele pozitive ce vin în sprijinul vieții, fapt 
dovedit de popularitatea şi răspândirea mişcărilor de auto-perfecționare. Mişcarea "creativităţii 
culturale" este un alt exemplu în acest sens (Anderson şi Ray, 2000) ce are un impact pozitiv asupra 
societății în general. Nivelul calibrat a conştiinţei Statelor Unite este situat în prezent la valoarea 
421, ceea ce constituie o dovadă a influenței majore a nivelului intelectului. E important de 
menționat totodată că la nivelul Raţiunii, nivelul calibrat al fericirii este de aproximativ 80%, fapt 
aflat în contrast puternic cu procentajele scăzute întâlnite sub nivelul 200 (de la 1 la 22%). 

Eforturile umanitare de sprijinire a celor defavorizaţi pun un accent special pe educaţie, 
considerată a fi calea cea mai eficientă de ieşire din sărăcie. Cu cât nivelul educațional este mai 
ridicat, cu atât este mai scăzută rata natalității, mortalitatea infantilă, rata îmbolnăvirilor şi alte 
forme ale sărăciei. Acest lucru a fost demonstrat în mod spectaculos prin apariția recentă a aşa- 
numitului "Tigru Celtic" în lumea economică: după secole de mizerie, economia irlandeză a luat 
avânt brusc pentru a atinge, în prezent, o poziţie de top în Europa, iar aceasta drept consecință a 
accesului liber ia învățământul superior, însoţit de reforme economice, politice şi legislative 
progresive. 


Dinamica eului în Raţiune 


Combinația între rațiune, logică şi educaţie reprezintă o contrabalansare puternică a presiunii 
nucleului narcisist primitiv al eului, care se simte amenințat de valorile mai înalte de integritate 
personală şi socială. Un duşman al raţionalităţii este chiar narcisismul însuşi, care denaturează şi 
deformează rațiunea “pentru realizarea scopurilor proprii. La nivelurile mai joase ale conştiinţei, 


mintea este utilizată numai ca o altă armă pentru consolidarea poziționalităților, pentru a-i controla 
pe alţii şi pentru a permite exprimarea instinctelor animalice raționalizate. Rațiunea intelectului 
poate fi deformată ca retorică pentru a servi scopurilor emoționale şi egoiste în locul celor integre 
(de exemplu, filozofiile relativismului (cal. 180), sau Marxismul (cal. 130) Deformarea adevărului 
pentru a servi planurilor personale este mat degrabă o caracteristică a minții inferioare decât a celei 
superioare (vezi prezentarea generală din secțiunea II). 

Mintea inferioară înlocuieşte intelectualizarea narcisistă cu disciplina dialectică a adevărului 
logic. Cel mai bun exemplu de declin al nivelului academic este "relativismul moral , descris succint 
în următoarele citate din presă: 


Relativismul moral 


Relativismul moral este credința conform căreia definirea binelui şi răului este o alegere 
individuală şi personală. Prin negarea legii absolute, această ideologie arată că fiecare - decizie este 
o problemă ce ţine strict de sentimentele personale. 

Relativismul moral înseamnă de exemplu că adulterul nu e ceva rău în mod obiectiv. în timp ce 
eu aş putea să consider că adulterul este greşit şi că el distruge căsătoria, altcineva este perfect 
îndreptățit să creadă că acesta este corect şi că. de fapt, consolidează căsătoria. Acelaşi raționament 
se aplică în cazul crimei, jafului, pedofiliei, şi a oricărei alte fațete ale vieții umane. Prin această 
ideologie nu poate exista o definiție absolută a binelui şi a răului - există doar percepţia a ceea ce noi 
considerăm că este bine sau rău. 

Acest principiu deformat a pătruns adânc în universitățile noastre. Creat de adepții 
învățământului laic, relativismul moral derivă din teoria evoluționistă care, şi ea, a permeat cultura 
universitară, mai ales ştiinţele. Prin negarea existenței lui Dumnezeu, teoria evoluționistă a semănat 
seminţele relativismului moral. Dacă nu există Dumnezeu, spun seculariştii, atunci nu există nici 
lege absolută. 

Folosind relativismul moral ca pe o armă, seculariştii liberali pot distruge orice lege absolută 
doresc. Chiar şi legile care guvernează societatea pot fi distruse. Majoritatea oamenilor recunosc că 
legea, ideologia şi morala americane sunt guvernate, în principal, de credința iudeo-creştină, prin 
cele Zece Porunci. Dar, din moment c e, conform ideilor atee, nu există Dumnezeu, tot ceea ce ne 
mai rămâne sunt zece sugestii; nu există lege. în lipsa unor legi absolute, definirea binelui şi răului 
devine strict o problemă personală. 

Şi tocmai acesta este motivul pentru care Ward Churchill, Harris Mirkin si alți secularişti pot 
promova ideologii precum anti-americanismul şi pedofilia. (Cartea a apărut în versiunea originală în 
Statele Unite, iar referirile autorului vizează in principal SUA. ir) Dacă o persoană nu crede în legea 
absolută, atunci nu este obligată nici să considere că pedofilia este ceva rău. Relativismul moral 
distruge legea ce separă binele de rău, moralul de imoral. 

Acestea sunt doar câteva exemple de amoralitate şi relativism moral care se răspândesc în 
universităţile noastre. Iar ideea că a discerne între rău şi bine este strict responsabilitatea fiecăruia e 
destul de bine întipărită în mintea studenţilor de azi. 

Trebuie mentionat, de asemenea, că actualul Papă, atunci când şi-a prelua' funcţia, a declarat că 
cea mai importantă problemă care amenință lumea este relativismul moral, care înlocuieşte 
Divinitatea prin declararea suveranităţii eului narcisist. 

Impactul său asupra societăţii a fost menţionat de mulți comentatori sociali (de exemplu, Bruce, 
2003). 

Nivelurile de conştiinţă din maijele valorii 400 arată că, deşi emoțiile sunt încă prezente şi luate 
în consideraţie, ele nu mai domină logica şi raţiunea. Reflecţia şi interpretarea reprezintă doar o 
formă de gândire aleatorie, în timp ce raţiunea este constrânsă de dialectică şi disciplină la regulile 
logicii, bine reprezentate de matematică. 

Mintea inferioară este mai puţin evoluată, fiind caracteristică copiilor, imaturităţii şi lipsei de 
educaţie. In condiţia sa primitivă, mentalul se supune emoţiilor, necesităților şi dorințelor personale. 
Astfel, mintea inferioară favorizează comunicarea stărilor subiective sau opiniilor, care nu sunt din 


aceeaşi categorie cu construcțiile mentale ale Minţii superioare, menite să reprezinte afirmații 
verificabile şi obiective ce necesită norme mai înalte de validitate. Astfel, Mintea inferioară este 
guvernată de "dorințe", iar cea superioară este disciplinată de responsabilitate, care pretinde 
respectarea normelor adevărului şi, concomitent, a cerinţelor eticii şi responsabilității. Prezentarea 
falsităţii drept un pretins adevăr este scuzabilă în cazul copiilor, dar poate avea consecințe majore în 
viaţa adultă. Filozofiile "postmoderniste" (Marcuse, Chomsky, şamd, aşa cum sunt prezentate în 
Adevăr versus Falsitate) calibrează între 135 şi 185, pentru că, de fapt, ele constituie încercări de 
tulburare a raţiunii şi de justificare/legiferare a minciunii. Astfel, inconvenientul principal al 
intelectului rezidă în faptul că este supus deformărilor generate de naivitate şi de aşteptările 
exagerate ce conduc semnificaţia către narcisism (de exemplu "Un cuvânt înseamnă exact ce vreau 
eu să însemne," spune Humpty Dumpty). 

Falsificarea raţiunii este un semn al nori-integrităţii, reprezentând şi o caracteristică primară a 
trăsăturilor unei personalități psihopate. Propagarea minciunii de către personalităţile publice 
constituie un element major al presei actuale, care se concentrează asupra scandalului. Supraeul, sau 
conştiinţa, constrâng de asemenea, intelectul; astfel, rațiunea integră şi logica reprezintă o 
consecință a moralității şi eticii, ce reflectă contextul şi nu doar conţinutul. Mintea inferioară 
neglijează în mod caracteristic contextul deoarece consideră că acesta ar impune o constrângere 
asupra deformărilor emoţionale ale adevărului (o stratagemă utilizată frecvent în retorica politică). 

Aşa cum devine evident, violarea adevărului mai poate fi consecinţa unei deformări voite a 
sensului cuvintelor, ce serveşte politicianismului şi teoriilor sociale calibrate sub nivelul 200 (de 
exemplu, "noua gândire, poliția limbajului, elitismul politic etc.) Rațiunea şi logica disciplinată 
aderă la definițiile din dicționar ale cuvintelor. 

Aderarea la rațiune şi la adevărul logic ca standard social a scăzut în sistemul judiciar şi în 
discursul public, ca o consecință a exploatării conceptului de libertate a limbajului, care înseamnă că 
oricine poate să spună orice doreşte fară consecinţe şi că acţiunile şi comportamentele constituie un 
"discurs simbolic”. Prin legitimarea tuturor comportamentelor (care astfel devin "corecte”), se 
deschide larg drumul către anarhie şi degenerare. Din punct de vedere istoric, marile imperii s-au 
prăbuşit din interior, prin decădere morală. De fapt, Primul Amendament interzice numai guvernului 
să cenzureze discursul. In arena socială, aderarea la adevăr nu mai este o condiţie; în acest fel, se 
accentuează tot mai puternic premisele ilogice, care au mai mult o valoare opresivă decât una 
intrinsecă în media. 

Pe măsură ce ficţiunea înlocuieşte adevărul, nivelurile calibrate ale conştiinţei reflectate prin 
comunicare au scăzut, deşi unele dintre ele au rezistat acestor tendințe (fapt pentru care, în mod 
paradoxal, mai mult sunt criticate decât apreciate - vezi Adevăr versus Falsitate, Capitolul 9). 

Mentalizarea reprezintă o procesare aleatorie a simbolurilor. Gândirea lineară este predispusă la 
eroare pentru că se ocupă de conţinut. Conţinutul este cunoscut prin calitatea conştienței, ce 
constituie câmpul de atracţie al conştiinţei prin care se realizează contextualizarea. Conţinutul 
gândeşte; câmpul ştie. Prin contrast, sinele este. 

Deformarea raţiunii integre pentru a servi scopurilor egoiste constituie sursa primordială a 
conflictului social, a discordiei morale şi a suferinţei umane. Negarea raţiunii, cu forțele sale 
intrinseci, arc ca rezultat eliberarea pornirilor animalice atavice specifice aspectelor primitive ale 
eului, care consideră că logica, raţiunea şi verificarea îi contracarează intenţiile. Consecințele 
deformării logicii şi raţiunii sunt evidente atât de-a lungul istoriei, cât şi în lumea de azi. In timp ce 
adevărul se aliniază la supravieţuire, falsitatea e responsabilă de moartea a zeci de milioane de vieți 
(şi aceasta numai în ultima sută de ani). 

Prin maturitate, intelectul este integrat în emoţiile pozitive care adaugă valoare şi motivaţie, cum 
ar fi plăcerea de a realiza. Alinierea spirituală are ca rezultat prioritizarea principiilor spirituale prin 
care se rezolvă un conflict. în acest fel, ea conduce Rațiunea ia cel mai înalt grad de dezvoltare. 
Angajarea în servirea binelui suprem înseamnă, de fapt, subordonarea în fața voinței lui Dumnezeu. 

Aşa cum a arătat Socrate, percepția asupra "binelui" sau "răului" este, adesea, mai degrabă 
rezultatul dorinței şi iluziei decât al realității obiective. Dacă este dorită, o situație sau o opţiune 
apare a fi "bună"; dacă nu este dorită, e respinsă ca fiind "rea". Astfel, rațiunea echilibrează 


tulburările emoţionale întrucât intenţia sa este mai mult de a discerne adevărul decât de a justifica 
eroarea. Principiile spirituale sunt adesea preferate in- telectualizărilor limitate, aşa încât credinţa în 
rațiune este înlocuită de credința în Dumnezeu. 

Rațiunea şi logica (de exemplu, ştiinţa) sunt de mare valoare în cadrul paradigmei lor. La nivelul 
500, prin intermediul alinierii spirituale, subiectivitatea devine în mod progresiv un punct major de 
concentrare a experienţei, care scoate în evidenţă valorile sentimentelor de iertare, milă, dragoste şi 
devotament. Ea adaugă o înţelegere diferită sensului şi valorii, influențând selectarea opțiunilor şi 
preferințelor, aşa cum sunt eic percepute dc intelect. 


Depăşirea Limitărilor Intelectului 


Intelectul acumulează, sortează, procesează şi asimilează informația spirituală şi religioasă. 
Astfel, pare a fi un paradox că el poate, în acelaşi timp, să devină o limitare a evoluţiei către un nivel 
mai înalt al conştiinţei, care necesiţi depăşirea minții. Limita minții este evidențiată de structura sa, 
prin faptul că eul funcţional este linear, dualist şi dominat de paradigma newtoniană a cauzalității, 
care întăreşte iluziile unui sine personal separat ca agent cauzal. 

Tranziţia de la nivelul 400 al conştiinţei la nivelul 500 constituie un salt paradigmatic de la 
simbolurile lineare ale domeniului mental către subiectivitatea non-lineară. Mintea este mulțumită 
de achiziționarea cunoştinţelor, dar apoi descoperă că numai ea singură nu este suficientă pentru a 
face transformarea, care necesită convertirea datelor într-o realitate experimentală interioară. 

Intelectul este obişnuit să fie mulţumit de faptul ca "aude" despre un subiect şi poate considera 
cu naivitate că informaţia în sine e suficientă. Deşi câteodată acest lucru poate fi adevărat, alteori, 
transferul de la achiziţia informaţiei către experiența subiectivă iese la iveală prin practică spirituală, 
meditație, contemplare şi devotament, însoţite de rugăciune. 

Prin respingerea egocentrismului, prin practică şi devotament, energia spirituală se scurge în 
sistemul energetic mai degrabă sub forma iubirii decât a dragostei limitate la relații personale. 
Câmpurile energetice transformatoare care încep de la nivelul 500 în sus sunt calibrabile, non- 
lineare, strălucitoare, iradiante şi mai presus de orice definiţie obiectivă verificabilă ştiinţific. 

Obstacolele sunt rezultatul agățării de limitări în vederea câştigului personal, cum ar fi, de 
exemplu, mândria pentru achiziția intelectuală a informaţiei însăşi. Deşi schimbarea de la mental 
către adevărul spiritual este un act de voinţă care acționează prin consimțământ, acesta nu este un 
proces controlabil, precum au fost achiziția materialului mental şi a informaţiei. Această tranziție 
este cel mai bine descrisă ca o trecere clasică de la "a avea" ia "a face" şi apoi la "a fi", şi este 
facilitată de abandonarea încercărilor de controlare a procesului. Este mai important să investim 
credință şi încredere în intenţia spirituală şi să ne încredințăm Divinităţii, prin care potenţialitatea se 
transformă în realitate - atunci când condiţiile permit acest lucru. 

Astfel, renunțarea este o atitudine necesară şi aproape constantă, ce presupune o umilință 
profundă. O rezistenţa (adeseori nerecunoscutfl) rezidă în ataşamentul față de cele familiare, prin 
ceea ce poate fi denumit "fidelitatea de paradigmă”. Aşa cum s-a menționat mai sus, această limitare 
este demonstrată de conferințele şi publicaţiile dedicate "ştiinţei şi religiei" sau "ştiinţei şi 
conştiinţei", care sunt academice şi, în consecință, calibrează pe la mijlocul nivelului 400. Ele 
exclud, în mod caracteristic, recunoaşterea importanţei primare a subiectivității, tărâmul Sinelui, 
singurul prin care realitățile spirituale ce calibrează la nivelul 500 sau peste acesta pot fi recunoscute 
şi înțelese. 

Limitele ştiinţei academice sunt reflectate şi mai evident prin ambivalenţa lor şi prin 
neîncrederea în mărturia şi informaţia empirică (Ginsburg, 2005). Intelectualizarea ştiinţifică a 
(din paradigma newtoniană) a experienței umane. în acest fel, adevărata realitate spirituală este 
exclusă din studiu, în ciuda scopului presupus al proiectelor de acest gen. Este ca şi cum ai căuta 
cheile de la maşină noaptea, la lumina felinarului, "pentru că lumina este mai bună acolo", sau ca şi 
când ai căuta strigoii cu un contor Geiger. 


De o importanță majoră şi evidentă este faptul că, din cauza orbirii paradigmei, sursa primară de 
informaţie spirituală a lumii - mărturia istorică a celor mai mari mistici şi învăţaţi ai lumii (inclusiv 
Marii Avatari) - este exclusă. Ştiinţa este lineară; Realitatea Spirituală este non-lineară, ceea ce 
credem că ar trebui să fie evident. 

Prin intenţia spirituală, intelectul poate fi sacralizat pentru a deveni o trambulină şi o cale către 
înțelegerea realităţii spirituale, în loc să fie perceput ca o fundătură sau un blocaj. Studiul spiritual 
utilizează intelectul pentru a dezvălui că până şi acesta trebuie să fie depăşit, marcând tranziţia de la 
"a şti” către "a deveni", lucru realizabil prin practică spirituală, disciplină şi devotament. 


Mentalizare şi reflecţie 


Un factor major de blocaj în calea evoluţiei spirituale şi a depăşirii identificării sinelui cu mintea 
rezidă în procesarea datelor, simbolurilor şi cuvintelor prin mentalizarea aleatorie care se presupune 
că e "gândire". în timpul meditaţiei, această vorbărie mentală este fhistrantă şi devine o sursă de 
anxietate. încercarea de a reduce la tăcere mintea prin puterea voinţei este ineficace, iar rezultatele 
sunt limitate şi de scurtă durată. Prin înţelegerea sursei fluxului procesului de mentalizare, acesta 
poate fl depăşit, dezvăluind liniştea din care izvorăşte reflecția. 

Mentalizarea este de origine egocentrică, iar funcția sa primară este comentariul. Dacă nu este 
expres solicitată, gândirea este o vanitate, o procesiune interminabilă de opinii, justificări, evaluări şi 
judecăți subtile prin care gândurilor li se conferă valoare şi importanţă prin semnificația presupusă 
că îmi aparțin "mie". Eul este îndrăgostit de povestea vieţii sale şi de personajul ei central. 

Acceptarea faptului că, dacă nu i se cere să rezolve problemele, mentalizarea lui este inutilă şi 
lipsită de orice valoare şi merit reprezintă o provocare pentru vanitatea înnăscută a eului. Astfel, 
"importanța" este o vanitate şi, prin inflamare, eul presupune că are dreptul şi autorizaţia de a 
deranja pacea şi liniştea cu vorbăria şi sporovăiala sa infantilă. Mintea are un auditoriu imaginar şi 
îşi continuă la nesfârşit monologul auto-adulării şi importanţei presupuse. Mintea indisciplinată are 
un comentariu sau o părere despre orice. Cui îi pasă? Cine i-a cerut lucrul ăsta? Gândurile sale sunt 
frecvent monotone, repetitive, plebee şi mundane. 

Este o uşurare să lăsăm Mintea să devină tăcută şi doar să "existe" în mediul înconjurător. 
Rezultă pacea, iar calmul şi aprecierea prevalează. Pentru a realiza că un comentariu nu este nici 
necesar, nipi autorizat, voința îi dă minții permisiunea să fie tăcută. Atunci când este depreciată şi 
umilită, baza vanitoasă a mentalizării se prăbuşeşte şi în locul ei descoperim bucuria liniştii 
interioare, care constituie, de fapt, 99% din Minte. Numai 1 % stă la taifas. 

Mintea disciplinată ar trebui să ia cuvântul numai atunci când i se cere să îndeplinească o 
sarcină. Dacă nu este antrenată, Mintea devine indisciplinată, un interpret neascultător şi un pisălog. 
Eul are nevoie să înveţe ce este respectul pentru Sine şi Liniştea Prezenţei. Dacă observăm Mintea, 
devine evident că aceasta reprezintă copilul turbulent şi indisciplinat, care caută permanent atenția 
celorlalți. 

De obicei, este inutilă încercarea de a bloca gândurile şi de a obliga Mintea să rămână calmă 
fară a-i elimina în prealabil motivaţia şi beneficiul. Rădăcinile sale motivaţionale pot fi identificate 
şi abandonate. în mod surprinzător, este posibil să luăm această decizie: pur şi simplu, să nu ne 
gândim la nimic. Acest lucru este posibil prin alinierea la Liniştea Infinită din care ia naştere 
reflecţia. Ea nu este localizată între gânduri, ci chiar înaintea apariţiei acestora. 

O tehnică utilă pentru evitarea mentalizării rezidă în vizualizarea creativă, prin care scopul dorit 
este examinat şi reţinut în minte periodic. Potenţialitatea are tendința de a se manifesta atunci când 
condițiile sunt favorabile, iar intenția (plus înclinațiile karmice) are o influență contextuală. în cazul 
activităţii intelectuale obişnuite, logica şi succesiunea simt considerate cauzale şi necesită un efort. 
Cât priveşte vizualizarea, ea influențează rezultatul prin mecanisme cu totul diferite (şi mai facile). 


SECȚIUNEA A TREIA 
Niveluri calibrateîntre 500 - 599: 


Realitatea spirituală 


Privire generală - Depăşirea nivelului linear Capitolul 14. iubirea 
Capitolul 15 - Iubirea necondiționată, bucuria şi extazul 


PRIVIRE GENERALA 
Depăşirea dualității lineare 
Introducere 


În timp ce depăşirea nivelului 200 al conştiinţei reprezintă un obstacol major pentru majoritatea 
umanităţii (aproximativ 80% din totalul populaţiei lumii, din care aproximativ 50% în Statele Unite 
ale Americii), transcendenţa dominaţiei minţii lineare survenită la nivelul 500 al conştiinţei este o 
raritate (doar 4% din populaţia lumii), iar evoluţia conştiinţei spre Iubirea Necondiţionată de la 
nivelul 540 este chiar rarissimă (0.4%). 

Sub nivelul 200 al conştiinţei, conştiența este dominată de emoţii negative, dar între valoarea 
200 şi 400, emoțiile devin pozitive în mod progresiv. Apoi, la nivelul 400, logica şi rațiunea triumfa 
asupra emoțiilor. Un alt salt important al paradigmei survine la nivelul 500 al conştiinţei, ce 
marchează trecerea de la conţinutul conceptual linear şi emoţionalizat spre predominanţa contextului 
nonlinear. Câmpurile puternice ale conştiinţei dc la nivelul 500 şi peste acesta acordă prioritate 
înțelesului, semnificației şi valorii. Trecerea porneşte de la ceea ce lumea consideră că este 
"obiectiv", îndreptându-se spre subiectivitatea experimentală, devenită calitate dominantă a 
experimentării conştienţei. 

Tranziția rezidă în schimbarea punctului central al importanţei, de la calităţile descriptive ale 
celui observat, spre calitățile subtile ale observatorului. Această subiectivitate recontextualizează 
ceea ce este observat în termenii plăcerii, satisfacției, însemnătății şi valorii. Schimbarea 
influențează profund decizia, alegerea, şi țelurile pe termen lung, care afectează la rândul lor 
relaţiile, alegerile profesionale şi nenumăratele decizii luate de-a lungul vieții. 


Schimbarea Paradigmei 


Nivelul 500 indică faptul că această condiţie subiectivă numită Iubire a devenit acum nu numai 
semnificativă, ci şi dominantă, nemaifrind doar un sentiment şi o emoție, ci şi un principiu după care 
să te ghidezi. In timp ce energia Iubirii poate fi centrată ca o consecință a interesului sau a 
motivaţiei, ca reprezintă o depăşire a restricţiilor şi limitărilor induse de interesul propriu egoist. 
Iubirea serveşte, în vreme ce eul caută să fie servit, în goana sa după câştig. Pentru Iubire, satisfacția 
pe termen lung şi plăcerea generozităţii înlocuiesc satisfacțiile egoiste şi trecătoare ale câştigului. 

Energia Iubirii are o calitate unică şi atemporală care satisface potențialitățile subtile şi dificil de 
descris prin intermediul logicii. Pe măsură ce Iubirea devine în mod progresiv spiritualizată, ea 
apare mai degrabă ca o aliniere cu Divinitatea, care este sursa şi domeniul suprem al Iubirii. De 
aceea, începe să fie percepută ca sfântă, sacră şi substanţă a devotamentului, credinței religioase şi a 
conştientei mistice. 

De la nivelul de conştiinţă 500 în sus, atracţia pentru frumusețe, pace şi linişte interioară devine 
din ce în ce mai importantă. Principiile spirituale ale marilor învățători se încorporează în stilul de 
viață şi, în cele din urmă, devin dominante. Conflictele nu mai apar din cauza dubitaţiei asupra 
iubirii, iertării sau compasiunii, ci din dorinţa de a le institui şi implementa cât mai bine. Astfel, 
specificul şi conţinutul linear al acțiunilor devin dominate de puterea câmpului general al 
contextului. în cele din urmă, divinitatea vieții însăşi se autoreve- lează, şi tot ceea ce înseamnă viață 
capătă valoare. 

Avansul paradigmei este caracterizat printr-o trecere de la încrederea în percepţie şi în 
mentalizare spre discernământul esenței. Această tranziţie este o consecință concordantă a ceea ce se 
numeşte în termeni clasici "deschiderea celui de-al treilea ochi al corpului Buddhic", care reprezintă 
apariţia viziunii spirituale. 

În timp ce percepţia se axează pe linearitate, viziunea spirituală reprezintă capacitatea de a 
discerne realitatea interioară, ce reflectă câmpul general. Cea mai apropiată experiență de acest gen 


din viaţa obişnuită, la care se face referire frecvent, este intuiţia, ce implică tocmai faptul că nu este 
vorba de o procesare lineară şi logică. 

Corpurile eterice de energie spirituală apar în mod progresiv şi concomitent cu avansul nivelelor 
de conştiinţă, pornind de la corpul mental inferior spre cel mental superior, apoi spre corpul cauzal, 
şi în mod progresiv, spre corpurile Buddhice, Christice şi Atmice. în cadrul fiecărui corp, 
concentrația energetică este analoagă cu sistemul chakrelor. La cele mai înalte nivele, ele se 
corelează cu conştiinţa Christică, şi, în cele din urmă, la chakra coroană a corpului Atmic, cu 
dominanța nerestricționată a conştiinţei Divine a Iluminării, prin intermediul identificării cu 
Divinitatea înnăscută a Sinelui. La acest nivel de conştiinţă, Dumnezeu Transcendent şi Imanent e 
recunoscut ca o Unitate din care apare toată Existenţa/Conştienţa/Creaţia, precum şi în forma 
conştienței pure din care apar conştiinţa şi subiectivitatea. 


Nivelul calibrat al conştiinţei 


Energia fiecărui nivel predominant al conştiinţei este stabilită de voința spirituală, prin 
intermediul căreia se produce alinierea. Cum am menţionat şi mai înainte, se poate compara cu 
reglarea busolei unei nave, în care destinul (viitorul) devine dominant şi influenţează deciziile din 
prezent în virtutea intenţiei. 

Fluctuaţiile periodice ale emoţiilor, asemenea valurilor schimbătoare ale mării, nu reclamă decât 
să fie corectate şi nu înseamnă că destinaţia a fost afectată sau schimbată, acest lucru fiind îndeplinit 
doar de voinţă. Sunt de aşteptat perioade de dificultăți neanticipate, dar aceasta înseamnă doar că 
unele tendințe (adesea inconştiențe) au ieşit la suprafață pentru a fi recunoscute şi procesate. 
Consecvent oricărei investigaţii a sinelui, perioade similare pot apărea în orice proces de ilescoperire 
interioară, cum ar fi psihanaliza sau al patrulea pas din programul celor Doisprezece Paşi ("fă un 
inventar moral interior”). Onestitatea ce reiese din examinarea propriei persoane nu necesită numai 
curaj, ci şi disponibilitatea de a renunţa la judecată şi de a ne abandona lui Dumnezeu. 

De-a lungul timpului, experiența umană generală a dovedit ca sinceritatea interioară profundă 
este posibilă doar cu ajutorul lui Dumnezeu, pentru că, în mod evident, eul singur este prea puţin 
dispus să coopereze cu propria-i moarte şi dispariţie. 

Iniţial, lucrarea spirituală se confruntă cu depăşirea emoţiilor şi poziţionalităţilor perceptuale, 
care sunt considerate a fi preponderent personale, dar la nivele mai înalte, limitările cele mai 
importante sunt cele ale contextului şi paradigmei. Atunci când sunt descrise, acestea pot suna 
abstract dar, la nivel operaţional, ele reprezintă piedici în calea unei conştiente tot mai înalte. Astfel, 
ele au legătură cu câmpul general al constrângerilor, aflate de regulă în afara conştienţei şi care pot 
părea că aparţin domeniului teologiei, metafizicii, epistemologiei, ontologiei ori naturii existenței şi 
ființării înseşi. 

încadrarea paradigmelor conştienţei subiective se face deseori prin prezumții inconştiente, ce se 
află de regulă dincolo de conceptualizare sau chiar de orice încercări de descriere. Acestea devin din 
ce în ce mai problematice la nivelul efemerului şi inefabilului, fundamental pentru calitățile 
empirice de bază ale existenţei, ca o reflecţie a conştienței. 

Astfel, se ridică întrebări cu privire la sursa capacității de a percepe măcar Existenţa sau 
Fiinţarea, respectiv dacă asemenea calităţi sunt înnăscute sau supraimpuse de presupunerile tăcute 
ale paradigmei. Ne întrebăm: "Prin cc calitate devine oare abstractul perceptibil, şi, oare nu cumva 
însăşi starea de cunoaştere e doar un nivel superior al abstractizării? încă o dată, cu toate că acestea 
pot părea academice pentru intelect, la nivel experimental ele reprezintă o prioritate şi sunt profund 
transformatoare. La cele mai înalte nivele, ele reprezintă ultimii nori ce ascund radianța soarelui 
Divinităţii. 

In timp ce nivelul 600 al conştiinţei denotă în mod formal emergenţa stărilor pe care le numim 
în mod clasic prin termenul de Iluminare, Realizarea Sinelui este o caracteristică a nivelului 700 al 
conştiinţei. La mijlocul nivelului 800 întâlnim obstacolul creat de iluzia că trebuie să trecem peste 
Vid, iar apoi, odată cu moartea limitelor contextului, explodează splendoarea Iluminării depline; 


aceasta înseamnă de fapt Gloria in Excelsis Deo, exclamaţie ce întregeşte promisiunea făcută de cei 
mai mari Avatari ai lumii. 


CAPITOLUL 14 
Iubirea 


Introducere 


Nivelul 500 este caracterizat de dezvoltarea unui câmp energetic ce devine în mod progresiv 
necondiţionat, neschimbător şi permanent. El nu fluctuează, pentru că sursa lui, aflată în însăşi 
persoana care iubeşte, nu este dependentă de factori exteriori. A iubi este o stare de a fi. Este un mod 
de a te raporta la lume, unul plin de iertare, atenţie şi implicare. Iubirea nu este intelectuală şi nici nu 
provine din minte; iubirea izvorăşte din inimă. Ea are capacitatea de a-i înălța pe alții şi poate face 
lucruri mari datorită purității motivelor sale. 

La acest nivel de dezvoltare, capacitatea de a distinge esența devine prevalentă, miezul unei 
probleme devine preocuparea de căpetenie. Fiind depăşită Rațiunea, apare capacitatea de a 
recunoaşte instantaneu totalitatea unei probleme şi contextul lărgit al acesteia. Rațiunea se ocupă 
numai de domeniul particularului, dar iubirea surprinde întregul. Acestă abilitate, adesea asumată 
intuiţiei, este capacitatea de înțelegere instantanee fară a recurge la procesarea succesivă a 
simbolurilor. Acest fenomen aparent abstract este de fapt unul foarte concret; el este acompaniat de 
o însemnata eliberare de endorfină în creier. 

Iubirea nu ia nici o poziţie, fiind astfel globală şi mai presus de separaţia poziționalității. Astfel, 
este posibil să fim "unul cu celălalt" ca şi cum nu ar mai exista nici o barieră. Iubirea este aşadar 
incluzi vă, lărgind în mod progresiv semnificaţia sinelui. Iubirea se concentrează asupra binelui din 
viață, în toate formele de expresie ale acestuia. Ea dizolvă negativitatea mai curînd recontextua- 
lizând-o decât atacând-o frontal. într-un cuvânt, deoarece este blajină şi susține viaţa, iubirea 
reprezintă nivelul adevăratei fericiri. 


Discuţie 


În termenii evoluţiei conştiinţei, acest nivel reprezintă transcendenţa identificării cu domeniul 
linear limitativ, precum şi cu poziţionalităţile acestuia, pentru a ajunge la conştienţa subiectivității ca 
stare primară, ce fundamentează întreaga experienţă. Astfel sentimentul realității se deplasează de la 
ceea ce e perceput spre condiţia sau facultatea prin intermediul căreia se desfăşoară experienţa. 

în vreme ce eul se centrează pe conţinut, spiritul valorizează contextul. Eul valorizează 
cantitatea, în contrast cu spiritul, care subliniază calitatea. La nivelul 500 al conştiinţei, aproximativ 
90% din oameni experimentează fericirea ca pe o calitate de bază a vieții. Barierele ridicate în calea 
Iubirii, ce apar din instinctele animalice, nu mai fac presiuni pentru dominație, după cum nici miezul 
narcisist al eului nu mai predomină, fapt ce reprezintă o consecință a smereniei şi a renunțării la 
egocentrism. Astfel, interesul personal nu mai este dominant, sub forma egoismului sau a dorinţei. 
Percepția asupra sinelui capătă forma blândă a alinierii cu Iubirea, ca scop primar al vieţii şi ca stil 
al acesteia. 

Câmpul energetic al iubirii este recompensator în şi prin propria sa calitate. Se descoperă astfel, 
că Iubirea este disponibilă oriunde, iar în schimbul Iubirii primim şi mai multă iubire. Cu toate că 
iubirea poate fi la început condiționată, cu ajutorul intenţiei spirituale ea devine un mod de viață şi 
un fel de a relaţiona cu viaţa, în toate expresiile acesteia. Pe măsură ce Iubirea progresează, ea nu 
mai caută nici câştiguri, nici să obţină ceva în schimb, deoarece se auto-recompensează în virtutea 
completitudinii sale, din moment ce nu are niciun fel de nevoi. Capacitatea de a iubi creşte, astfel 
încât, pe măsură ce o persoană iubeşte mai mult, cu atât va putea iubi şi mai mult - iar în această 
privință nu există un punct final sau vreo limitare. în plus, s-a descoperit faptul că dacă iubim, 
suntem de asemenea iubiți. 


La nivelurile mai joase ale conştiinţei, iubirea este percepută ca fiind condiționată şi e 
identificată cu posesia, pasiunea, romantismul şi dorința, care sunt proiectate asupra oamenilor sau 
obiectelor pentru a le conferi un aer special şi strălucitor, ce tinde să pălească după ce obiectul sau 
relaţia au fost obţinute. Pe măsură ce emoția achiziției păleşte, scade şi aparenta dezirabili- tate a 
respectivului obiect al dorinței. Pasiunile implică şi o teamă de pierdere, ce conduce uneori la 
disperare. Interferenţa cu posesiunea poate genera reacţii emoţionale foarte violente, cum ar fi furia, 
gelozia sau chiar crima şi sinucidererea. Astfel, există forme de posesiune sau gelozie ce pot fi 
neechilibrate sau excesive, conducând la obsesie, din cauza proiectării unei imagini emoţionale 
exagerate şi infatuate. Societatea tinde să privească asemenea excese ca pe o nebunie temporară 
("îndrăgostit nebunește"), însoţită de o lipsă tranzitorie, dar intensă, a simțului realității, precum şi 
de o imunitate față de intervențiile sau precauţiile rațiunii. 

Emoţia infatuării eliberează adrenalina şi hormonii sexuali, iar respectivul fenomen intens 
sărbătorit calibrează (uimitor) doar la nivelul 145, ceea ce dezvăluie faptul că originea sa stă în 
principal în instinctul de împerechere din natura animală. Prin contrast, nivelul de conştiinţă al 
Iubirii este însoţit de o secreție de endorfine. Natura frenetică a instinctului de împerechere este o 
reflecţie a modului în care natura perpetuează speciile şi, destul de des, după o împerechere 
temporară, cuplurile se despart, cu toate că unele specii, cum ar fi lebedele, formează cupluri pentru 
toată viaţa. Iubirea apare şi în regnul animal, fiind exemplificată prin gestul câinilor de a da din 
coadă, ori de torsul pisicii, putân- du-se exprima, de asemenea, şi în forma iubirii materne. 

Deoarece stările iubirii, respectiv ale dorinței pasionale, sunt frecvent confundate, tabelul 
următor poate fi foarte folositor pentru diagnosticul diferențial. Aşa cum devine evident, contrastul 
apare între implicarea eului (sinelui) şi alinierea consensuală a Sinelui, ce indică mutualitatea 
intenţiei superioare de a servi relația şi nu doar dorințele şi poftele eului personal. 


Diagnostic Diferenţial: Infatuare vs. Iubire 
Calitate Pasiune/Atractie Iubire 
(nivelul 145) (nivelul 500+) 
Locus Sine/Ego Sine/Spirit 
Origine Instinct animal Stare spirituală 


Functie mentală 


Testarea realităţii 


Sublimare 


Intenţie împerechere Legătură, bucurie 
Durată Tranzitorie Permanentă 
Hormoni/endocrine | Adrenalină/hormoni sexuali Endorfine 

Emoţii Exces/dezechilibru Calm/echilibru 


Fiziologia creierului 


Emisfera cerebrală 
stângă (fizică) 


Emisfera cerebrală 
dreaptă (eterică) 


Stabilitate Primejdie/disperare Înălțare 
Emotie Disperat, temător, agitat împlinire 
Functiile corpului Dezechilibru, lipsa îmbunătățire 


apetitului şi a somnului 


Descriere Dependenţă, tânjire împlinire, bucurie 

Patologie Sinucidere, disperare, Stare de bine 
depresie 

Judecată Dezechilibru îmbunătăţire 

Perceptie Exagerare, strălucire Iluminare 

Intenție Posesiune, captură, A fi împreună 
control, detinere 

Emotie Frustrare, anxietate Multumire, satisfacție 

Productivitate întreruptă Intensificată 


Propria imagine Infatuată Pozitivă 

Pierdere Depresie, furie, ură, Supărare, regret, 
vinovăție aşteptare 

Echilibru Ciudat, suprastimulat Stabil 

Imagine socială Infatuată înălţată 

Funcție intelectuală | Romantizare, minte Realism, minte 
inferioară superioară 

Nivelul conştiinţei Scăzut Ridicat 

Stil Implicare Aliniere 

Model Individualism Concordanță 

Relaţionare Revendicare, limitare Armonioasă, expansivă 

Realizare Satisfactie, posesie împlinit, complet 


Dinamica eului în Iubire 


Capacitatea de a iubi creşte pe măsură ce sunt abandonate limitările şi poziționalitățile 
perceptuale ale eului narcisist. Ea este însoțită şi susţinută de o creştere a energiei spirituale ce 
emană de la Sine, în contrast cu dorința, ce provine de la sine. Iubirea apare ca o consecință a 
alinierii spirituale în concordanță cu principiile şi practicile spirituale şi este însoţită de o creştere a 
energiei spirituale. Percepția este înlocuită de viziunea ce permite conştientizarea valorii intrinseci a 
tot ceea ce există. 

Iubirea este o calitate a Divinităţii care iluminează Esenţa şi, prin urmare, atrage iubirea altora. 
De la nivelul calibrat 500 la 539, iubirea este încă subiect al condiţiilor şi părtinirilor bazate pe 
consideraţii şi valori calitative, ca şi pe influența sistemelor de credință. 

Limitările pot fi frustrante pentru aspiranţii spirituali ce încearcă "să vadă dincolo de 
comportamente" şi să iubească persoana, lucru mai uşor de zis decât de făcut. Limitările pot fi 
urmări ale unor experiențe neplăcute din trecut, ca şi a influențelor karmice, putând fi, de asemenea, 
influențate de programarea socială şi sistemele de credință, dintre care unele se află în afara 
conştienţei, operând inconştient. 

Renunțarea la tendința de a judeca sporeşte cu mult capacitatea de a Iubi, aşa cum face şi 
renunţarea la a mai vrea ceva de la alții. Astfel, oamenii nu mai sunt percepuți prin ceea ce au sau ce 
fac, ci în funcţie de aprecierea pentru ceea ce sunt sau au devenit. 

Iubirea e auto-împlinitoare şi, astfel, nu caută câştiguri sau compensarea unor lipsuri. Pentru că 
nu are nevoie "să obțină" nimic, este liberă să "fie împreună" în mod paşnic şi să aprecieze 
compania. Când iubeşti, lumea este mai bună şi oamenii săi îți par mai prietenoși şi mai disponibili. 
Există, un sentiment sporit de siguranță şi de identificare cu omenirea în general, precum şi o 
preocupare pentru bunăstarea şi bucuria altora. Câmpul energetic este însoțit de o aură radiantă ce 
are un efect intrinsec asupra altora, ce tind să devină ei înşişi mai blânzi, aşa cum se întâmplă şi cu 
percepțiile lor. Acest câmp energetic are o influență asupra întregii vieți, intuind siguranţa pe care o 
dă Iubirea. Caracteristica acestui nivel este "dulceața" inconfiindabilă a personalităţii, vorbirii, 
atitudinii şi stilului de viață. 


Depăşirea nivelului 500 al conştiinţei 


La nivelul 500 al conştiinţei, Iubirea este dominantă ca o emoție pozitivă persistentă, ca o 
influență în societate, precum şi ca un contribuitor la ridicarea conştiinţei colective a omenirii. 
Pentru a continua să avansezi este necesară, însă, abandonarea limitelor iubirii condiţionate în 
vederea atingerii celei necondiționate. Pentru aceasta este nevoie să abandonezi iubirea ca ataşament 
pozitiv, pentru ca ea să poată deveni o contextu- alizare şi o posibilitate generală de aliniere a vieții, 
un mod de a fi în lume şi nu doar o emoție între două entităţi separate. Rezultă că iubirea nu devine 
o emoție cantitativă, ci o expresie a esenței, care se identifică în cele din urmă cu obiectul. Ca mod 


existențial, iubirea nu are nevoie de "alții", ca obiecte ale împlinirii sau exprimării sale. Este o 
calitate independentă, fară subiect, obiect, verb sau adjectiv, deci nonlineară şi nelimitată. 

Limitările iubirii au de-a face cu calităţile şi diferențele percepute. Prin intermediul onestității 
interioare si a examinării, aceste limitări sunt dezvăluite, de obicei, ca judecăţi reziduale sau ca 
impact al experiențelor anterioare. Soluţia prin care se atinge Iubirea necondiționată rezidă în 
disponibilitatea de a ierta şi a distruge rezervele şi experienţele din trecut care-i înfăţişează pe 
oameni ca fiind imposibil de iubit. Prin disponibilitatea de a ierta şi de a renunţa la propriile 
percepții, ei pol fi recontextua- lizați şi văzuţi acum doar ca limitați sau influenţaţi de programarea 
lor, ca neprivilegiați spiritual, respectiv ca exemple vii ale înclinaţiei eului de a fi orb în fața 
falsităţii. Prin intenție, conştiența poate fi schimbată de la dualitatea perceptuală a binelui/răului, la 
observarea "dezirabilului", respectiv "indezirabilului”. 

Iubirea rezultă din disponibilitatea pentru smerenia de a renunţa la lume şi la evenimentele sale 
pentru Dumnezeu. 

Schimbarea înfățişării, ce reprezintă consecința unei abandonări profunde, este centrul 
binecunoscutului "Un curs în Miracole", unde miracolul apare ca urmare a recontextua 1 izări i 
limitelor. Prin intermediul acestei recontextualizâri, e dezvăluită inocenţa interioară şi sfințenia 
înnăscută a oamenilor şi a vieții. Aceasta este o transformare subiectivă ce nu se află sub controlul 
voinţei. Un mecanism transformativ este şi renunțarea la credința în validitatea propriilor idei, 
percepându-le doar ca pe nişte imagini din trecut, fară nicio validitate sau realitate curentă. 

Prin abandonare, cerem Duhului Sfânt să înfăptuiască un miracol, deoarece astfel renunțăm la 
propriile noastre poziţiona- lități perceptuale şi la câştigul lor egoist în favoarea revelării 
Adevărului. Acestea sunt adesea însoţite de o recon tex tua li zare a timpului, locului şi a intenţiei, 
reprezentând un fenomen literal, experiențial şi transformativ în sine. 

Dificultăţile lumii apar ca fiind o consecinţă a diferitelor nivele ale dezvoltării şi evoluţiei care, 
puse împreună, generează turbulență socială. Totuşi, simultan, disponibilitatea unui asemenea 
spectru vast permite creşterea spirituală şi anularea "karmei nefaste" şi, prin alegere, acumularea 
meritului şi a "karmei bune". Astfel, acest domeniu permite oportunităţi spirituale maxime, cu o 
multitudine de opţiuni şi alegeri, ce furnizează un mare potenţial pentru evoluţia conştienţei. Precum 
ne-a învăţat Buddha: "Rar e să te naşti ca ființă umană, încă şi mai rar e să auzi de Iluminare şi cel 
mai rar este să o urmezi". 


CAPITOLUL 15 


Iubirea necondiționată, Bucuria şi Extazul 


(Nivele calibrate 540 - 599) 


Pe măsură ce iubirea devine tot mai necondiționată, ea începe să fia percepută ca bucurie 
interioară. Nu e vorba de bucuria cauzată dt o turnură favorabilă a evenimentelor, ci de un 
companion conslant al tuturor activităţilor. Mai curând decât dintr-o sursă anume, bucuria izvorăşte 
din fiecare moment al existenței. Nivelul 540 este totodată şi cel al vindecării şi al grupurilor 
spirituale de ajutor. 

Mai sus- de nivelul 540 începe nivelul sfinţilor, vindecătorilor şi al studenţilor avansați. 
Caracteristică acestui câmp energetic este capacitatea de a avea o răbdare imensă şi o persistență a 
atitudinii pozitive, chiar dacă suntem puşi în faţa unor adversităţi prelungite. Emblema acestei stări 
este compasiunea. Oamenii care au ajuns la acest nivel au un efect considerabil asupra celorlalți. Ei 
sunt capabili de perioade lungi de extaz şi visare cu ochii deschişi, fapt ce le induce o stare de iubire 
şi pace. 

Lumea văzută de cei care au atins nivelul 500 este iluminată de o neasemuită frumuseţe şi 
perfecțiune a creaţiei. Totul se întâmplă fără efort, prin sincronicitate, iar lumea şi orice lucru din ea 
e văzută ca fiind o expresie a iubirii şi divinității. Voința individuala este absorbita în voinţa divină. 
Este simțită o prezență, a cărei putere facilitează fenomene situate în afara aşteptărilor convenționale 
ale realității (pe care observatorul obişnuit ie numeşte miraculoase). Aceste fenomene reprezintă 
puterea câmpului energetic şi nu puterea individului. 

Simţul responsabilităţii față de ceilalți este şi el de o altă calitate la cei din acest nivel, comparativ cu 
reprezentanții nivelelor inferioare. Astfel, există dorința de a folosi starea conştiinţei cuiva întru folosul 
vieţii înseşi şi nu în beneficiul câtorva indivizi. Această capacitate de a iubi simultan mutți oameni este 
acompaniată de descoperirea că, pe măsură ce iubim mai mult, creşte şi capacitatea noastră de a iubi. 
Experiențele de moarte clinică, ce sunt în mod caracteristic transformatoare prin efectele lor, au permis 
adesea oamenilor să experimenteze nivelele energetice situate între 540-600. 


Discuţie 


Iubirea Necondiţionată reprezintă obiectivul majorităţii oamenilor orientați spre domeniul 
spiritual şi în special al studenților şi aspiranților serioşi. Reprezintă, de asemenea, idealul 
Creştinismului şi al altor religii. La nivelul general al populaţiei lumii, valoarea 540 e atinsă doar de 
un procent de 0,4%. Cu toate acestea, pentru cei care aleg în mod serios această cale, Iubirea 
Necondiţionată este un scop practic şi tangibil şi nu doar un obiectiv idealizat şi sperat. 

Nivelul calibrat al conştiinţei indică un anumit stadiu de-a lungul scării evoluţiei conştiinţei, ce 
reflectă nu numai progresul făcut în aceasă viaţă, ci şi consecințele karmei anterioare. Din 
perspectivă spirituală, această viaţă pământească poate fi văzută drept o etapă tranzitorie ce oferă 
avantaje karmice maxime, după cum a subliniat şi Buddha. 

în cazul grupurilor spirituale foarte motivate, aproximativ 50- 55% dintre membrii lor ating 
obiectivul Iubirii Necondiţionate. (De exemplu grupurile bazate pe cei 12 paşi, cele ele 
meditaţie/rugăciune din ashramuri, călugării creştini şi cei Zen, etc). 

Apariţia acestor stări avansate este facilitată, de asemenea, de urmarea strictă a învățăturilor unui 
maestru foarte avansat, respectiv de alinierea cu un mare Avatar. 

Beneficiul tăcut şi nonverbal de a fi în prezenţa unui asemenea învăţător e potențat de 
trasmiterea tăcută a energiilor de înaltă frecvență din aura învățătorului ("învățătura tăcută”, 
"Transmisia non-minții”, "Graţia învățătorului" ori Binecuvântarea). 

Studentul spiritual serios este câştigat şi prin căutarea unor materiale şi învățături al căror nivel 
calibrat să fie verificabil, evitând astfel diversiunile discutabile de la calea cea dreaptă, care nu sunt 


decât nişte amuzamente de origine astrală. E bine, de asemenea, să evităm pretențiile spirituale 
pompoase care, de fapt, sunt ficțiuni, şi, în ciuda popularității lor, calibrează sub nivelul 200. 

Obiectivul Iubirii Necondiţionate poate fi atins prin mijloace foarte simple, dar pentru a da 
rezultate optime ele trebuie aplicate continuu, într-o practică zilnică. Iubirea Necondiţionată e o 
condiție/calitate de a fi în lume care apare în virtutea angajamentului spiritual serios şi a 
disponibilității de a abandona obstacolele şi limitările sau poziţionalităţile şi, desigur, toate 
recompensele acestora (adesea inconştiente). La acest nivel, ele sunt sunt în mod evident deja 
recunoscute ("a fi corect", "a obține", "a câştiga", "a fi admirat"), dar în locul lor apar unele mai 
subtile, precum supoziţia minţii că ar cunoaşte totul. A cunoaşte ceva despre un lucru nu înseamnă 
deloc a fi respectivul lucru. 

Avantajul pe care îl prezintă experienţa alături de grupuri spirituale veritabile şi mature rezidă în 
valoarea exemplului, înțelegerii şi a informaţiei împărtăşite, precum şi în inspiraţia care survine prin 
interacțiunea cu ceilalți membrii. Aceste nivele ridicate ale conştiinţei sunt prezentate şi de 
organizaţiile care, deşi nu sunt orientate spre domeniul spiritual într-un mod formal, acţionează la 
nivelul compasiunii necondiționate, precum Medicii Fără Frontiere (nivel calibrat 500), care slujesc 
ftră nicio discriminare soldaţii, indiferent de ce parte a baricadei luptă aceştia. 


Dinamica eului în Iubirea Necondiţionată 


Prin alinierea cu Iubirea ca scop primar, însoțita de dedicarea spirituală, evoluţia conştiinţei este 
sprijinită şi facilitată de o infuzie de energie spirituală puternică, emanată de Sine. 

Influxul acestei energii unice începe de la nivelul calibrat 200 şi 

c progresiv. Efectul său observabil rezidă în schimbarea fiziologiei creierului (vezi harta funcționării 
creierului), aceasta ieşind de sub dominaţia emisferei cerebrale stângi, de sorginte animală, pentru a ajunge în 
zona de influență a emisferei cerebrale drepte, mai blânde şi, desigur, orientată spre chestiunile spirituale. 

Accelerarea energiei spirituale e facilitată de renunțarea la interesele egoiste şi narcisiste precum câştigul 
personal. Energia este facilitată de intenţie şi aliniere la milă, compasiune, precum şi de dedicarea pentru alinarea 
suferințelor celorlalți prin intermediul bunăvoinţei, milosteniei şi amabilității. 

Energia spirituală catalizează transformarea percepţiei poziționale şi lineare spre contextul mai larg al 
totalității nonli- neare, ce transcende limitele timpului, spațiului, secvențialității, percepției şi credinței în 
principiul operațional al cauzei şi efectului. Astfel, revelaţiile ce apar sunt descrise adecvat ca fiind 
"miraculoase" şi transformatoare. 

Sursa bucuriei izvorăşte din experiența interioară subiectivă a sursei înnăscute a existenței înseși, 
nestânjenită de limitele presupunerii că sinele personal ar fi un agent cauzal sau primar. Prin umilință şi 
abandonare, controlul imaginar este abandonat lui Dumnezeu şi Voinţei Divine. Acest lucru generează frecvent 
ceea ce lumea numeşte sfințenie (nivel calibrat 555) şi atitudini/comportamente altruiste. 

Pe măsură ce conştiinţa îşi continuă avansul, perfecțiunea înnăscută şi frumusețea extraordinară a tot ceea ce 
există strălucesc precum o radianță luminoasă. Tot ceea ce înseamnă viață devine mai frumos, iar lumina 
interioară revelează Divinitatea Creatorului. Experienţa subiectivă a curgerii energiei spirituale este resimțită ca 
o dulceaţă extraordinară. Este ca şi cum ea ar curge de-a lungul şirei spinării, ajungând chiar în creier şi 
inundând regiunea inimii, de unde se poate revărsa în exterior şi chiar la o anumită distanță, pentru a influența 
evenimentele exterioare. De asemenea, energia influențează starea subiectivă a altora, care se găsesc în raza de 
influență a câmpului, fapt ce are un efect înălțător (Graţia Maestrului). 

Energia spirituală (kundalini) potenţează transformarea şi trecerea de la percepție la viziune, de la linearul 
limitat la natura nonlineară şi nelimitată a existenţei. Aceasta este una din expresiile realității fundamentale că 
totul intră în existență în virtutea manifestării potenţialităților atunci când condiţiile sunt favorabile (inclusiv 
karma). Această confirmare este facilitată şi de intenţie şi aliniere spirituală. Astfel, nicio persoană nu face 
minuni; acestea reprezintă consecinţe impersonale ale câmpului de energie spirituală însuşi, ce acționează ca un 
catalizator, aşa cum face şi energia ce radiază din aura maeștrilor şi a învăţătorilor avansați, ce catalizează 
intențiile spirituale ale studenților. 

în vreme ce funcţionarea eficientă în lume este încă posibilă, cei aflați în marjele superioare ale nivelului 
500 pot necesita părăsirea lumii obişnuite a comerțului şi efortului, abandonân- du-şi fosta ocupaţie şi relațiile 
sociale. Printr-o aliniere şi practică spirituală intensă, energia spirituală poate continua să curgă şi să crească 
până la nivelul Extazului (575) unde ajunge să blocheze posibilitatea de a funcționa în lumea obişnuită, 
reclamând prin urmare, retragerea din aceasta. Cel mai bine e să fim pregătiți pentru faptul că lumea are puţină 
înţelegere (sau deloc) pentru atare stări. 


Spre deosebire de liniştea şi calmul ce revin la nivelul 600, starea de Extaz se manifestă printr-un nivel 
energetic extrem de înalt, însoţii de o capacitate neobosită. Frumuseţea Creaţiei este evidentă şi radiantă, iar 
Divinitatea şi perfecțiunea ei radiază cu o intensitate copleşitoare. Extazul este experimentat subiectiv, astfel 
încât energia şi puterea performanței motorii devin inepuizabile. Nu apare niciun sentiment de oboseală, iar 
respectiva persoană nici măcar nu simte nevoia de a se opri să mănânce, respectiv să dea curs unor nevoi 
fiziologice primare. în locul acestora, de exemplu, o persoană aflată la acest nivel poate dansa multe ore în şir 
fâră să mănânce, fără să se odihnească şi fâră să îşi tragă sufletul. în lipsa calibrării conştiinţei, lumea nu ar şti 
dacă o atare stare este patologică sau dimpotrivă, una de "intoxicare Divină". (Redăm în cele ce urmează, pentru 
referințe mai amănunțite, o diagnoză diferenţială a stărilor spirituale față de cele patologice.) 


Stare spirituală autentică 
Samadhi 


Extaz religios 


Stare patologică 
Catatonic 


Manie (hiperreligiozitate 


polară) 
[luminare IGrandoare (emfază) 
[luminare IDeziluzie religioasă 
Pietate Scrupulozitate 
Inspirație Imaginaţie 
iziune Halucinaţie 


învăţător spiritual autentic 


învățător fals, impostor 


Devoţiune 


IHiperreligiozitate 


Dedicat 


Noaptea neagră a sufletului 
IDetaşare 


|Obsedat, victi mizat, 
spălat pe creier 
IDepresie patologică 
Indiferență, renunțare 


INon-ataşare, acceptare Pasivitate 
INaivitate 


Psihoză, egomanie 


încredere 
Stare avansată 


Beatitudine Euforie 
milinţa Stimă de sine scăzută 
împărtăşire spirituală Prozelitizare 
IDedicare Religiozitate 
Inspiraţie IMesianism 
Şoc divin IDezorganizare schizofrenică 


Extaz spiritual Stare maniacală, droguri 


învățător spiritual veritabil Politician spiritual, 
lider de sectă 
Liber 


A învăța 


Patologic 
IA controla 


Deşi starea de extaz este recunoscută în comunitățile avansate din punct de vedere spiritual, iar 
ca experienţă subiectivă a fost descrisă de mistici adevărați precum Ramakrishna, rămâne totuşi o 
necunoscută pentru masele largi ale populației lumii. 


Fenomene spirituale: Siddhis 


Începând de la nivelul 540 al conştiinţei şi până la cele mai înalte maije ale valorii 500, se petrec 
spontan fenomene ce sunt inexplicabile prin rațiune ori prin conceptualizarea obişnuită a operațiilor 
logice, cauzei şi efectului. Ele sunt un acompaniament al dominaţiei progresive a energiei spirituale 


(kundalini) şi se petrec mai curând ca o consecință a câmpului contextual decât a voinței, aproape 
automat. în mod tradițional, ele au fost numite siddhis (termen din limba sanscrită) şi denotă puterile 
mistice, miraculoase ori supranaturale ce nu sunt explicabile prin intermediul logicii. 

în vreme ce în stadiile timpurii ale apariţiilor ele pot fi sporadice, pe măsură ce conştiinţa 
avansează, acestea devin frecvente şi uneori continue. Ele sunt neintenționate şi apar automat, prin 
propria lor voință am putea spune. Aceste fenomene includ facultăți precum vederea la distanţă, 
precogniţia, clarvederea, claraudiţia. psihometria, bilocaţia şi percepțiile cxtrasenzoriale, precum şi 
apariția miracolelor, inclusiv a vindecărilor şi transformărilor spontane. Ele sunt nişte facilitări 
unice, aflate dincolo de expectaţii sau explicaţii posibile. 

Capacităţile sau fenomenele de acest gen nu sunt sub controlul personal şi nici nu reprezintă o 
consecință a "cauzei şi efectului”. Prin urmare, studenţii sunt avertizați să nu le considere a fi ceva 
personal, dat fiind că ele se petrec independent de eul/sinelc persoanei care le experimentează. 
Astfel, după cum am spus şi mai devreme, nicio persoană nu face minuni pentru că acestea sunt 
exclusiv o consecință a Spiritului. Inflamarea eului spiritual este evitată prin onestitate şi umilință, 
iar aceste atitudini conduc la abandonarea tendinţelor de a exploata pentru obținerea unor câştiguri. 

Fenomenele tind să se petreacă şi devin puternice pentru diferite perioade de timp, chiar ani în 
şir. Unele par a păli şi devin mai puţin predominante, în vreme ce altele continuă permanent. 

în sine, curgerea energiei kundalini este extraordinară prin faptul că la nivel subiectiv, senzația 
poate să fie descrisă doar ca sublimă, atunci când energia amintită curge de-a lungul şirei spinării, 
apoi în creier, ajungând prin chakra inimii în lume, unde prezenţa ei facilitează desfăşurarea 
adevăratelor minuni. Ocurenţa sa este percepută ca întâmplându-se fară intenţie. Este ca şi cum 
calitățile Divine sunt aduse la manifestare prin intermediul domeniilor mai înalte, ce transcend 
lumea fizică mundană. 

în cele din urmă, ceea ce este aparent "extraordinar" devine o nouă realitate, ca şi cum am trăi 
într-o dimensiune diferită, în care ceea ce pare imposibil se manifestă fară efort, de parcă ar fi 
ochestrat astfel. Puterea câmpului facilitează în mod autonom emergența potențialităţii karmice în 
realitatea manifestată printr-o desfăşurare armonioasă. Aceste dinamici sunt nonlineare şi de 
neînțeles pentru intelect, care plecând de la premisa modelului Newtonian linear şi limitat al 
cauzalităţii, e incapabil să conceptualizeze emergența Ordinii sau Armoniei Divine. 


Depăşirea bucuriei şi a extazului 


Abandonarea tuturor credințelor, poziționalităţilor, îndoielilor şi ataşamentelor limitative 
permite influxul de energie spirituala, care se petrece concomitent cu devoțiunea (nivelul calibrat 
555). Devoţiunea persistentă față de adevărul spiritual şi faţă de iubire permite disoluția 
rezistențelor.  Transcendenţa necesită abandonarea tuturor ataşamentelor, inclusiv a celor 
caracterizate drept "responsabilități" de către sine şi societate. Astfel, relațiile, poziţiile, titlurile şi 
rolurile sociale sunt abandonate în cele din urmă împlinirii Sinelui şi atingerii stării de Iluminare. 
Devotatul care dă înapoi ascunde, de fapt, un anumit ataşament faţă de îndoială, întrebând naiv: dar 
de ce? Soluţia este însă radicală şi reclamă să abandonăm totul lui Dumnezeu şi Providenţei Divine. 

O tranziție majoră necesită responsabilitate față de alţii prin recurgerea la ajustările necesare şi 
realiste în acest sens, precum şi prin ajutarea celorlalți să accepte schimbările necesare. Această 
tranziție poate, prin urmare, să reclame un curaj considerabil şi o răbdare şi o convingere pe măsură, 
dcoarece aduce la suprafaţă îndoieli, ataşamente şi vinovăţii reziduale. 

Eventualitatea unui salt major al conştiinţei este rar luată în considerație ca o posibilitate 
serioasă, fiind mult mai adesea privită ca o probabilitate de către majoritatea aspiranţilor care, dacă 
nu sunt preveniţi în acest sens, e posibil să nu aibă niciun plan anticipat. Prin urmare, studenții 
serioşi ar trebui să fie informaţi, pentru a păstra asemenea relaţii sau alianțe spirituale capabile să 
recunoască stările avansate ale conştiinţei. 

Starea interioară devine dominantă în mod progresiv, pe măsură ce sinele se diminuează şi se 
eclipsează în fața Sinelui. Schimbările consecvente, deopotrivă interioare şi exterioare, se dovedesc 
a fi mai relevante decât se anticipase. 


Emergenţa unor nivele tot mai înalte ale conştiinţei necesită perioade de ajustare, precum cele pe 
care le presupune achiziția unor noi perechi de ochelari, iar astfel funcţionarea în lume poate fi 
limitată periodic din cauza schimbărilor de orientare. în cadrul acestor reorientări, fenomenele par a 
se petrece spontan, de la sine şi nu prin premisa perceptuală a cauzei şi efectului, cum se presupune 
în mod obişnuit. Plăcerea nu mai e ceva ce trebuie dobândit, ci un aspect interior înnăscut, mai 
degrabă o consecinţă a puterii câmpului decât o stare atinsă prin intermediul deciziei personale sau a 
unui agent oarecare. Se mai descoperă în mod progresiv că, în realitate, nu există niciun autor al 
acțiunilor, fiind observată derularea autonomă a potenţialității kannice din perspectiva unei noi 
paradigme a realității, aflate dincolo de principiul dualistic al cauzalității. Astfel, viața devine o serie 
nesfârşită de revelații şi încântări care, la început, par uluitoare. Apoi apare înţelegerea faptului că 
ceea ce pare a fi de domeniul miraculosului este doat o dezvoltare constantă a potențialității 
evoluției Creaţiei, prin care experiența subiectivă a timpului se dizolvă şi este înlocuita de 
cunoaşterea totalității. în acelaşi fel, percepţia "schimbării" este înlocuită de emergenţa progresivă a 
Creaţiei în desfăşurare, percepută ca o devenire şi realizare a potenţialității în domeniul manifestării. 

în lipsa trecutului sau a viitorului, nu există nici prezent - şi acest lucru dezvăluie că trecutul, 
prezentul sau viitorul nu reprezintă decât nişte contextualizări iluzorii consecvente cu limitele 
paradigmei. Odată cu abandonarea tuturor sistemelor de credință şi a poziţjonalităților, survine 
dezvăluirea Creaţiei. Acest proces poate aduce cu sine unele nesiguranțe sau îndoieli tranzitorii, ce 
trebuie abandonate credinței şi devoțiunii, deoarece foarte rar există posibilitatea consultării unui 
învățător spiritual foarte avansat. în aceste momente, Cunoaşterea inerentă ca frecvenţă vibrațională 
din cadrul câmpului conştiinţei însăşi se dezvăluie şi revelează realitatea paradigmei. In virtutea 
Radianţei Sinelui, emergența revelată e tăcută. Lumea devine atunci mai degrabă o revelaţie a 
esenței decât a aparenței. 

Autorevelaţia devine progresiv recunoscută şi identificată de Cunoaştere ca Divinitate. 
Schimbarea majoră a paradigmei nu poate fi anticipată şi nici măcar imaginată cu adevărat, iar 
apariţia ei este descrisă prin termenul de "şoc divin". Consecința rezidă într-o revelație profundă, 
prin care mintea este redusă la tăcere în prezența Divinităţii, pentru a dispărea chiar cu totul la 
nivelul 600. Atunci, totul devine exact ceea ce este, o derulare continuă ce se revelează fară început 
şi sfârşit, fară diviziuni precum "atunci", "acum" sau “în viitor”. înţelegerea nu se mai petrece ca o 
consecință a mentalizării, a gândurilor sau a medierii exercitate de vreun sine personal, pentru 
simplu motiv că acesta nu mai există. 

Aderarea la principiile spirituale fundamentale este absolut necesară pentru o transformare 
majoră, iar credinţa, devoţiunea şi abandonarea reprezintă principalele modalităţi. Ea nu necesită 
decât abandonarea oricărui sistem de credință, precum şi înțelegerea faptului că orice frică 
reprezintă o iluzie datorată agăţării de o poziționalitate, respectiv de percepțiile acesteia, inclusiv 
aderarea şi credința în paradigma familiară a realităţii. Nimic nu e aşa cum fusese perceput de către 
eu, deoarece dimensiunea lineară e prezumptivă, iar Absolutul nonlineav reprezintă o paradigmă 
total diferită, ce operează cu alte principii, care se autorevelează şi nu pot fi înţelese prin procedee 
logice. 

în Realitate, existența îşi este propria-i semnificație, fiind identică cu aceasta. Nu există predicat, 
subiect sau verb, iar înțelegerea este dincolo de limbaj. Precum se poate exprima optim, semnificația 
unui lucru rezidă exact în ceea ce este acel lucru. Identitatea îşi este propria semnificaţie. Devine 
evident că toate definițiile reprezintă doar produse ale minţii, nişte abstracțiuni dualiste şi nerealiste. 
Adevărul este autonom şi auto- evident în virtutea propriei sale esențe, ca Totalitate. In lipsa 
artefactului separaţiei dualiste între subiect şi obiect, Totalitatea atotcuprinzătoare a Existenţei îşi 
este sieşi propria definiție şi semnificaţie. Astfel, o pisică ştie că e o pisică în virtutea faptului că este 
o pisică, nefiind prin urmare separată în mod dualist de propria sa realitate. Cunoscătorul şi 
cunoscutul sunt una şi aceeaşi identitate. 

Transcedenţa extazului şi a bucuriei spirituale depinde de disponibilitatea de a abandona totul lui 
Dumnezeu, chiar şi starea excepțională a extazului, care reprezintă o dimensiune aflată dincolo de 
orice posibilitate de descriere. Starea în sine reprezintă acum o tentaţie şi poate întârzia evoluţia spre 
Iluminare. La început, există o reţinere şi o întârziere de a abandona o asemenea condiţie glorioasă 


lui Dumnezeu şi totuşi, apare cunoaşterea şi înțelegerea faptului că până şi această minune trebuie 
eliberată. Angoasa şi ezitarea de a face acest pas revelează existența unui ataşament față de starea 
însăşi, precum şi față de sentimentele minunate trăite față de ea. Atunci, datorită dedicației şi 
intenției, apare convingerea că da, într-adevăr, trebuie să abandonăm chiar şi acest lucra în mâinile 
lui Dumnezeu, iar această abandonare ne aduce la nivelul 600, într-o pace infinită, aflată dincolo de 
orice înţelegere sau descriere. Condiţia în cauză se dezvăluie a fi însăşi adevărata pace a lui 
Dumnezeu. 


SECŢIUNEA A PATRA 
Niveluri calibrate între 600 -1000: 


Stările iluminate 


Privire generală - Transcendenţa 
Capitolul 16. Pacea, extazul şi iluminarea Capitolul 17. Realizarea de sine Capitolul 18. Iluminarea completă 


PRIVIRE GENERALĂ 


Transcendența 


Iluminarea şi Realizearea de sine denotă stările Divine ce au fost demonstrate din punct de 
vedere istoric drept cele mai înalte nivele ale conştinței. Aceste condiţii reprezintă transcendența 
limitelor şi constrângerilor domeniului linear al eului şi emergența Radianţei Realităţii Infinite şi 
sursei Existenţei. 

Din punct de vedere tehnic, stările iluminate apar la nivelul 600 al conştiinţei, cel al Păcii infinte 
şi al Extazului iluminat de Lumina Sinelui Radiant. Emergenţa Dumnezeului imanent văzut ca Sine 
împiedică frecvent continuarea activităților umane obişnuite şi generează retragerea din lume, 
putând chiar să determine încetarea vieţii fizice, opţiune la care recurge un procent de 50% dintre 
persoanele care ating această stare. Starea de Extaz este totală şi e caracterizată de dispariţia tuturor 
nevoilor, dorințelor sau aversiunilor, inclusiv a celor fizice. 

Nivelele de la 700 până la 850 sunt extrem de rare şi au fost numite stările Realizării de Sine, 
fiind caracteristice învăţătorilor foarte avansați, ce înclină adesea să rămână la un nivel dat pentru 
întreaga lor viață. Unicitatea acestor nivele atrage numeroşi discipoli şi devotați, care-şi transcriu în 
mod consecvent şi într-o formă abreviată amintirile cu privire la învățătura maestrului, spre folosul 
şi luminarea generațiilor viitoare. 

Stările de conştiență spirituală foarte avansată s-au petrecut intermitent in istorie, în diferite 
culturi şi civilizaţii. Deşi stările avansate ale conştiinţei (satori) pot surveni temporar şi în cazul 
devotaţilor spirituali foarte avansați, ele devin rar permanente, iar dacă o fac înseamnă că respectiva 
persoană a ajuns un învățător venerat. Când se întâmplă acest lucru, învățăturile sale au o valoare 
deosebită pentru secole de-a rândul, fiind traduse în multe limbi, fapt de natură să consolideze şi mai 
mult recunoaşterea valorii lor pentru umanitate. 

în mod caracteristic, învăţăturile corecte calibrează la acelaşi nivel de conştiinţă cu cel al 
învățătorului; prin urmare, orice discrepanţă între acestea va conduce la interpretări greşite ori la 
traduceri eronate. Acest lucru este important de vreme ce atare înţelegeri greşite sunt foarte comune, 
iar deviaţiile şi erorile chiar predomină în anumite religii care, din această cauză, calibrează la nivel 
inferior celui al învățăturii originale. 

Nivelele conştiinţei situate dincolo de valoarea 850 sunt cele mai rar întâlnite în întreaga istorie 
umană, ele reprezentând realizarea completă a Divinităţii, orice nume ar purta aceasta. Şi în acest 
punct trebuie să spunem că apar frecvent interpretări greşite, însoțite de înțelegeri neadecvate ale 
Adevărului, ce se datorează limitelor pe care le prezintă capacitatea eului/minţii de a înțelege 
învățătura în cauză. Prin urmare, este foarte important să validăm învățăturile marilor înţelepţi care 
se situau ei înşişi la nivelele foarte înalte ale conştiinţei. 

în ciuda rarității lor, învățătorii spirituali iluminați din cursul istoriei au avut un impact major 
asupra civilizaţiei, iar învățăturile lor au influenţat puternic toate nivelele societăţii, indiferent dacă 
acest lucru este sau nu recunoscut. De exemplu, în lumea actuală, beneficiile adevărului spiritual 
sunt instituțional izate şi absorbite în structurile fundamenta ie ale societăţii, fără a mai da şi 
recunoaşterea cuvenită celui care a emis respectivele adevăruri. 

Fiecare persoană trebuie să decidă pentru ea însăşi ce anume consideră că este adevărul suprem, 
în baza căruia să îşi desfăşoare viaţa. Acest lucru este demonstrat chiar şi de ateii fanatici. Diferenţa 
dintre binele iluzoriu şi adevăratul bine din lumea de astăzi poate fi acum determinată rapid, datorită 
apariţiei ştiinţei conştiinţei ce diferențiază iluziile şi percepțiile eului de esenţa adevărului ce poate fi 
confirmată, exact aşa cum apariția metalurgiei a permis efectuarea distincției dintre aurul fals şi 
metalul nobil autentic, respectiv cum testarea ADN permite confirmarea identităţii. Chiar dacă 
mintea umană este predispusă la eroare, ea valorizează fară îndoială ceea ce percepe a fi adevărat, 
precum şi mijloacele de descoperire a adevărului. Acelaşi drum este demonstrat de sinceritatea 
savanților materialişti, care se dedică intelectului considerat a fi singura sursă de adevăr. 


Pe lângă faptul că propovăduiesc Adevărul, învățătorii Iluminați emană câmpul puternic al 
inspiraţiei, devoțiunii şi compasiunii, un câmp atotcuprinzător şi cu efect înălțător pentru nivelul 
energetic al umanității. în lipsa emergenţei acestei energii spirituale puternice de natură Divină, 
evoluția conştiinţei omenirii s-ar fi oprit la nivelul 200, împiedicând orice evoluţie ulterioară spre 
starea de Iluminare, ceea ce reprezintă posibilitatea supremă şi potenţialitatea realizabilă ultimă. 
Astfel, lisus a spus că era simultan "Fiul Omului" şi "Fiul lui Dumnezeu" în virtutea încarnării 
Divinităţii. Krishna a reprezentat adevărul învățătorului Suprem, iar Buddha ne-a învăţat că Starea 
Ultimă este dincolo de orice nominalizare. 

Aceste adevăruri pot fi confirmate în lumea de astăzi prin utilizarea caiibrării nivelelor de 
conştiinţă, care afirmă că Marii Avatari de la nivelul 1000 reprezintă cel mai înalt prag posibil în 
domeniul uman. Astfel, venerarea marilor învățători ai istoriei se bazează pc un fapt ce poate fi 
confirmat şi nu doar pe mituri. Totodată, mai trebuie spus că până şi metoda caiibrării conştiinţei a 
apărut ca o consecință a dedicării umanității întru căutarea Adevărului, oferind un mijloc de 
discernămînt aflat dincolo de capacitatea celor mai educate şi strălucite inteligenţe (de exemplu 
Freud, Newton şi Einstein calibrau la nivelul 499). 


CAPITOLUL 16 
Pacea, extazul şi iluminarea 


Introducere 


Stările Iluminării survin la nivelul 600 al conştiinţei, odată cu înlocuirea linearului de nonlinear. 
Acest câmp energetic este asociat cu experiența desemnată prin termenii de Transcendenţă, 
Iluminare, Extaz şi Conştiinţa lui Dumnezeu. Când această stare este atinsă, distincția între subiect 
şi obiect dispare, nemaiexistând un punct central specific de percepţie. Frecvent, indivizii ce au atins 
acest nivel se îndepărtează de lume deoarece starea de beatitudine face ca activităţile obişnuite să-şi 
piardă sensul. Unii rămân totuşi în lume şi devin învățători spirituali, alții îşi desfăşoară lucrarea 
pentru binele umanităţii în anonimat. Câţiva revin în lume şi ajung mari genii în domeniile lor de 
activitate, aducând contribuţii majore societăţii. Aceste persoane sunt sfinți şi chiar ar putea fi 
canonizate deşi, la acest nivel, religia formală este de obicei depăşită, fiind înlocuită de 
spiritualitatea pură din care izvorăsc toate religiile. In prezent există doar şase persoane în întreaga 
lume care calibrează peste nivelul 600 (cu toţii anonimi): trei se situează între 600 şi 700, unul între 
700 şi 800, unul între 800 şi 900 şi tot unul între 900 şi 1000. 

S-a raportat că la nivelul 600 şi mai sus acţiunea e percepută lent, suspendată în timp şi spaţiu - 
deşi nimic nu e staționar, totul e însufleţit şi radiant, un dans evolutiv în care semnificația şi Sursa 
sunt copleşitoare. Această revelație are loc nerațional, astfel încât în minte există o linişte infinită, 
pentru că mintea a încetat să mai conceptualizeze. Observatorul se dizolvă în peisaj şi devine totuna 
cu obiectul observaţiei sale. Toate lucrurile sunt legate între ele printr-o Prezenţă de o putere şi o 
tandreţe infinită. Marile opere ale artei, muzicii şi arhitecturii ce calibrează între 600 şi 700 ne pot 
transporta temporar la nivele mai înalte ale conştiinţei şi sunt universal recunoscute ca eterne şi 
inspiratoare. 


Discuţie 


Transcedenţa de la domeniul linear la cel nonlinear al conştiinţei rezultă într-o schimbare majoră 
a paradigmei. La acest nivel nu există nicio persoană separată care să observe tranziția pentru că este 
deja conținută în Sine, situaţia putând fi exprimată prin sintagma Cunoscătorul şi cunoscutul sunt unul 
şi acelaşi lucru. Aici există starea unei Păci infinite, o inseparabilă Prezenţă a lui Dumnezeu ce 
aparține unei dimensiuni complet diferite față de pacea şi liniştea emoțională ori psihologică. 

în acestă tăcere, totul se întâmplă de la sine, autonom şi spontan. Sunetul nu are niciun efect 
asupra liniştii, ce persistă chiar şi în cadrul sunetului. Starea este numită în mod tradiţional şi istoric 
sat-chit-ananda (extaz tăcut). Funcţiile fiziologice pot ajunge la o limită: nu exisă nicio dorință de 
mişcare sau vorbire, iar Liniştea interioară este mută şi suspendată in atemporal. 

Faptul că trupul îşi continuă sau nu supraviețuirea nu mai prezintă interes şi semnificație, fiind o 
chestiune lăsată la latitudinea Universului. Dacă propensiunile karmice sunt aliniate la continuarea 
vieţii fizice, atunci corpul supravieţuieşte, dacă nu, el este pur şi simplu abandonat - pentru că a 
venit din pământ şi în pământ se întoarce, după ce şi-a servit scopul pentru spirit. 

Aproximativ în 50% din cazuri, atunci când este realizat acest nivel de conştiinţă, corpul va fi 
abandonat. Dacă nu se întâmplă aşa, atunci în orice caz, continuarea fizică survine la iniţiativa celor 
apropiați şi ca răspuns la dorințele lumii, care ar putea genera necesitatea de a mânca sau a bea. Din 
interior nu există nicio înclinaţie spre o rezolvare sau alta. aşa cum nu există nici dorința de a 
comunica sau vorbi. 

Prezenţa este autoîmplinitoare şi completă, unică, tăcută şi extrem de plăcută. Esenţa ei precede 
toate manifestările, în calitate de Sursă a Existenţei. Totul este văzut ca apărând din manifestarea 
nemanifestatului sub forma Creaţiei, dintr-o Sursă atotprezentă, înnăscută şi dincolo de voință. 


în Unitate şi Totalitate totul este simultan şi intrisec faţă de tot ceea ce împărtăşeşte calitatea 
vieţii. în cadrul contextului infinit al Totalităţii, potenţialitatea e activată prin intermediul Voinţei 
Divine, cunoscută în mod obişnuit ca Voința lui Dumnezeu. Termenul voință este totuşi oarecum 
înşelător, pentru că implică o calitate voliţională. Creaţia este observată în desfăşurarea ei şi în 
revelaţia emergenţei potențialității infinite. Astfel, nu există nicio dualitate a unui Creator care 
creează ceva, deoarece Creatorul şi Creaţia sa sunt unul şi acelaşi lucru, iar Creaţia este auto- 
radiantă. 

Tot ceea ce există este perfect şi complet. Creaţia nu face tranziţia de la imperfecţiune la 
perfecţiune (aşa cum crede eul), ci merge de la perfecțiune la perfecţiune. Iluzia trecerii de la 
imperfecţiune la perfecțiune este un produs al minţii. De exemplu, un boboc de trandafir nu este 
defel un trandafir imperfect. Atunci când este deschis pe jumătate el reprezintă tot o floare perfectă, 
lucru valabil şi atunci când e deschis complet. în fine, când se ofileşte nu reprezintă altceva decât o 
floare ofilită perfect. Totul este prin urm are perfect, la orice stadiu şi la orice expresie a emergenței 
şi desfăşurării evoluției Creaţiei. Astfel, iluzia schimbării e înlocuită de observarea procesului 
manifestării realităţii din potențialitate (tranziție, emergență, transformare, metamorfoză). 

Fără interferența introdusă de interpretarea mentală, perfecțiunea a Tot Ceea Ce Există este 
evidenţiată de frumusețea intrisecă a apariției fizice perfecte. Fără editarea şi clasificarea ce emană 
doar din mintea lincară, totul este văzut la fel de perfect. Ceea ce lumea ignoră pe motiv că nu e 
decât iarbă este de fapt o frumuseţe egală cu cea a florii. Sculptura vie a întregii naturi este egală în 
frumuseţe şi semnificaţie, necunoscând niciun fel de clasificări. Totul este o expresie a Divinităţii în 
forma Creaţiei - totul este la fel de sacru şi de sfânt. 

La fel ca toate celelalte, corpul este, de asemenea, autonom şi se mişcă în propriul său acord, 
adică de la sine. La nivelul 600 nu mai există un locus voliţional ori cauzal, şi nici un sine personal 
ori un eu imaginat a fi agentul cauzal sau cel care decide acţiunea. 

Dinamica Păcii şi Iluminării 

În viața obişnuită, eul pretinde că e autorul acţiunii. Această pretenţie egoistă care este 
experimentată ca realitate interioară reprezintă o iluzie bazată pe o funcţie nerecunoscută a eului, 
aceea de editare instantanee. Acest fenomen se întâmplă într-un interval de 1/10.000 dintr-o secundă 
din momentul în care fenomenul s-a petrecut de fapt. După cum am menţionat anterior, cea mai 
bună analogie cu această funcţie a eului este modul în care înregistrează un casetofon cu redare 
instantanee. Pe măsură ce sunetul este înregistrat pe bandă, această funcţie ne permite să auzim ceea 
ce s-a imprimat cu o secundă mai devreme. Prin urmare, noi nu experimentăm sursa, ci auzim ceea 
ce s-a înregistrat cu o secundă mai devreme. Această întârziere e intrinsecă tuturor experienţelor 
eului din viaţa obişnuită, aşa că mintea nu experimentează realitatea, ci numai un playback întârziat, 
trecut prin ecranul percepţiei. La nivelul 600, această întârziere dispare şi, odată cu eliminarea ideii 
existenţei unui tert care să proceseze întârzierea, tot ceea ce există este reexperimentat ca o unitate 
ce fusese separată în mod artificial. Fără a mai poziţiona în interior acest instrument al eului, 
fenomenele sunt experimentate direct şi nu prin intermediul iluziei unui spectator. 

A fi una cu fenomenele, în loc să le percepem separat, generează experimentarea Totalităţii 
Prezenţei, exprimată în forma a tot ceea ce există. Tot ceea ce are existență nu este doar în mod 
pasiv aici ci, în mod evident, se prezintă conştienței ca o calitate a existenței şi nu a intenției 
voliţionale. Astfel, universul apare a fi un dar de o frumuseţe şi o perfecțiune extraordinare, ce 
radiază prin intermediul Radianţei intriseci a Divinităţii. La nivel fenomenal, observarea poate fi 
descrisă ca o percepţie cu încetinitorul a tuturor mişcărilor. 

Fenomenele, mişcările şi acţiunile ce au fost atribuite anterior eului/sinelui sunt văzute acum a fi 
autonome, fără niciun punct specific de provenienţă - şi cu atât mai puţin ca izvorând dintr-un eu sau 
un sine independent. Sentimentul ființării se extinde şi devine atotcuprinzător, ajungând până la un 
nivel primordial, atotprezent şi înnăscut mai degrabă ca Esenţă decât ca identitate separată. Ca o 
consecință, percepţia asupra relaţiilor dispare şi ea, deoarece nu reprezintă altceva decât o 
construcție mentală legată de percepția separaţiei (care e înlocuită de conştiența unei complexități 


atotin- clusive nonlineare). Astfel, fară percepția separaţiei şi fară a fi nevoie ca aceasta să fie 
explicată, noțiunea de relație devine inaplicabilă şi lipsită de sens. sinele nu are o relaţie cu lumea, 
deoarece Existenţa are o Esenţă indivizibilă. în mod analog, ştiinţa a descoperit că nu există un 
centru identificabil al universului. 

Deşi banca de date a memoriei continuă să fie disponibilă, valoarea ei rezidă în capacitatea 
recunoaşterii descriptive, ce permite continuarea funcționării corpului dacă aceasta e opțiunea 
karmică. Corpul pare atunci să opereze în virtutea unui principiu comparabil cu un momentum. Aşa 
cum am descris în lucrările anterioare, el este ceva asemănător unei jucării karmice, ce funcţionează 
complet de la sine. 

La nivelul 600 şi peste acesta, transformarea este consecința disoluţiei miezului narcisist al 
eului, care presupune, în mod iluzoriu, că este suveran şi, prin urmare, agentul cauzal principal al 
voinţei. Această inferență este inclusă în semnificația tennenului egocentric. Astfel, esenţa eului 
rezidă în presupunea sa fundamentală prin care se identifică pe sine cu sursa principală a existenţei, 
acțiunii şi a deciziei, uzurpând astfel suveranitatea Divinităţii. Această presupunere primitivă este 
înfăţişată deschis în starea patologică numită narcisism mesianic malign, în cadrul căreia esenţa eului 
este cea venerată şi divinizată. De-a lungul istoriei, zeificarea sinelui a fost exprimată încă din 
perioada împăraţilor romani, care se declarau literal a fi zei, şi se manifestă şi în lumea de astăzi (ai 
căror lideri afişează o inflamare grandilocventă şi omnipotentă a eului). Acest sindrom al 
narcisismului mesianic malign calibrează la nivelul 30 şi este descris detaliat în capitolul 15 din 
volumul Adevăr versus Falsitate. 


Depăşirea nivelului 600 


Pentru conceptualizarea şi educaţia obişnuită, s-ar părea că starea Extazului e cea ultimă. Dacă 
privim din perspectiva eului, acest lucru este sigur adevărat. Anxietatea, anticiparea, regretul, 
atracția sau tânjirea nu mai suscită niciun interes. Trecute sunt, de asemenea, şi regulile, obiectivele, 
procesele şi condiţiile ce trebuie îndeplinite, precum şi rolurile ce trebuie jucate. La acest nivel nu 
există nicio persoană, nicun sine şi nici alţii (oricare ar fi aceştia). Totul se petrece spontan şi fară 
efort, prezentându-se, pur şi simplu, aşa cum este. In mod similar, dispar calităţile - care reprezintă, 
de fapt, nişte percepții descriptive. Totul este exact aşa cum este - fără nicio nevoie de adjective. 
Mintea e liniştită, căci fără subiect sau obiect, fără actori care să facă ceva anume, nu mai sunt defel 
necesare nici verbele. în plus, se constată dispariția voinţei, dat fiind că nu mai există decizii de luat 
şi totul evoluează spontan şi autonom, în virtutea expresiei evoluţiei Creaţiei. 

Ceea ce rămâne după disoluția acestor funcţii ale eului este conştiența/observarea, dar, de fapt, 
în lipsa unui observator. în realitate, singura care rămâne este conştiinţa. Astfel, nu există nicio 
nevoie de a procesa, din moment ce opțiunile nu mai sunt separate de calități lineare. Nu mai e 
necesar nici să alegem sau să chibzuim asupra unor motive pro ori contra. La nivel operaţional, 
informaţia îşi e suficientă sieşi şi, prin urmare, acţiunea este autonomă. Nu mai este nevoie să luăm 
decizii deoarece concordanța înlocuieşte relaţiile si opţiunile. Prin urmare, în lipsa oricărui autor, 
nimic nu se întâmplă, după cum nimic nu cauzează experiența. 

Odată cu încetarea experienţei timpului, succesiunile dispar. Prin urmare, nu mai există nici 
înainte, nici după. Armonia Unităţii Concordanţei este evoluţionară, reprezentând exprimarea 
potențialității ca manifestare, dar în lipsa oricărei intenţionalități. Cea mai bună analogie ar fi cea cu 
mişcarea universului, care e concordantă în mod armonios cu totalitatea. Astfel, gravitația e intrisecă 
Creaţiei, iar câmpul ei este mai degrabă concomitent decât cauzal sau consecvenţial (aceştia fiind 
termeni ce reprezintă construcții mentale explicative ipotetice). Concordanţa este expresia Unităţii şi 
Armoniei Divine, ce devine evidentă prin transcederea separaţiei dualiste carteziene dintre res 
interna (cogitans) şi res externa/extensa (adică lumea aşa cum e). în unitatea totalității nu există 
niciun lucru separat care să cauzeze un rezultat separat. 

Pentru a depăşi nivelul 600 e necesar să renunțăm la identificarea cu observaţiile pe care le 
înregistrăm, căci acestea sunt în realitate calități autonome inerente conştiinţei înseşi. Cu ajutorul 


meditației profunde se va descoperi că ne-am identificat inconştient cu aceste calităţi, fapt care 
conduce la abandonarea iluziei ori a recompensei de a fi martor/observator. 

Blocajul primar în calea depăşirii acestui nivel şi a accederii la altele mai avansate ale Iluminării 
rezidă în satisfacția, plăcerea şi ataşamentul manifestat față de starea de Extaz. In plus, aceasta este 
experimentată ca o totalitate, ca o împlinire deplină. Apoi apare conştiinţa faptului că până şi această 
stare, oricât de extraordinară ar putea fi, trebuie abandonată lui Dumnezeu. Odată cu această 
abandonare, ia naştere o paradigmă mult mai extinsă, imposibil de imaginat până în acel moment. 


Nivelul calibrat al unor învățători/învăţături din zona valorii 600 


învățători învățături 
Abhinavagupta 655 Abhinavagupta 655 
Aurobindo 605  |Un curs in miracole 
Karmapa 630 (workbook) 600 
Kasyapa 695 |Aggadah 645 
Magdeburg 640 Geneza (Biblia Lamsa) 600 
Muktananda 655  |Evanghelia după Luca 699 
Satchidananda 605  |Evanghelia după Toma 660 
owles, J 640 Kabala 605 
zu, Lao 610 (Scrierile lui LaoTzu 610 
ivekananda 610  Midrath 665 
Mishneh 665 
Noul Testament (Regele James) 640 
Psalmii (Biblia Lamsa) 650 
ijnana Bhairava 635 


CAPITOLUL 17 
Realizarea Sinelui 


Introducere 


Acesta este nivelul Marilor învăţători ai Advaita şi Vedanta, care au descris realităţile spirituale 
ale Realizării Sinelui. Este nivelul inspiraţiei puternice, deoarece aceşti înţelepţi Iluminaţi stabilesc 
câmpuri energetice de atracţie care influenţează întreaga umanitate. La acest nivel, experienţa unui 
individ nu mai este separată de a celorlalți, ci, mai degrabă, avem de-a face cu identificarea Sinelui 
cu Conştiinţa şi Divinitatea. Divinitatea Imanentă este realizată ca Sine, dincolo de puterea de 
pătrundere a minţii. Acest nivel constituie vârful evoluţiei conştiinţei pentru domeniul uman. 

Marile învățături înalță masele şi ridică nivelul de conştiinţă al întregii umanități. A avea o atare 
viziune înseamnă Graţie şi darul adus de aceasta este Pacea infinită, descrisă ca inefabilă, dincolo de 
cuvinte. La acest nivel de înţelegere, sensul existenţei transcede toate timpurile şi toate 
individualităţile. Nu mai există nicio identificare cu trupul fizic (în sensul de "eu"), prin urmare, 
destinul acestuia nu mai are nici el vreo importanță. Corpul e văzut mai mult ca un instrument al 
conştiinţei, prin intervenţia minții, cu prima valoare a acesteia, comunicarea. sinele se întoarce 
înapoi la Marele Sine. Acesta este nivelul non-dualităţii sau al Unităţii Complete. Nu există vreo 
localizare a conştiinţei, conştiența fiind prezentă pretutindeni în mod egal. 

Marile opere de artă care îi înfăţişează pe indivizii ce au atins nivelul Iluminării au 
particularitatea de a-l surprinde pe învăţător cu o anumită poziţie a mâinii, numită MUDRA, în care 
palmele radiază binecuvântare. Acesta este actul transmiterii acestui câmp energetic către conştiinţa 
umanităţii, descris, de asemenea, şi în forma haloului. Acest nivel al Graţiei Divine depăşeşte chiar 
valoarea de 1000, cel mai înalt nivel atins vreodată de vreun om ce a trăit în istoria înregistrată. 
Aceşti oameni sunt Marii Avatari, pe care, cu adevărat drept este să îi numim Domnul Krishna, 
Domnul Buddha, Domnul lisus Hristos şi Zoroastru. 


Discuţie 


Dincolo de extaz sunt nivelele marilor mistici, în cadrul cărora cunoaşterea este consecința 
Prezenţei Divinităţii ca Sine (Dumnezeu imanent). Distincția dintre Dumnezeu imanent şi 
Dumnezeu transcendent este una teologică, intelectuală şi conceptuală. Prezenţa Sinelui constituie 
aşa-numita perusha sau Radianţa Sinelui ca Sursă. sinele cunoaşte in virtutea identităţii cu 
Divinitatea însăşi. îşi este prin urmare propria conştiinţă şi prin Prezenţa sa se face cunoscut drept 
Cunoscătorul. Astfel, el nu cunoaşte despre ci prin completitudinea propriei Esenţe. 

Transcedenţa extazului permite reapariţia unei funcționări limitate, în cadrul căreia reintrarea în 
lume este din nou posibilă. Totuşi, acest lucru este mai degrabă o rezultanta a unor întâmplări din 
domeniul nonlinear decât o consecinţă a deciziei, deşi poate fi percepută eronat drept volițională din 
exterior. Iu realitate, nu există nimeni care să decidă, nu există nici măcar opţiuni care ar necesita 
decizii sau alegeri. Viaţa devine autonomă la nivel fenomenal, ca o expresie a evoluţiei creaţiei şi a 
câmpului omniprezent al conştiinţei. 

Nivelul 600 al conştiinţei şi cele superioare acestuia sunt denumite în mod tradiţional nivele ale 
non-minţii, deoarece gândirea secvenţială se opreşte, iar în locul acesteia apare eonştiența nonli- 
ncară a conştiinţei însăşi, adesea numită Minte în literatura lumii. In virtutea Divinităţii, 
nemanifestatul ca potențialitate devine Manifestat. în mod subiectiv, Prezenţa este cea a Conştiinţei 
însăşi, a cărei calitate esenţială e Adevărul, ca expresie a Iubirii - şi reciproc, calitatea Iubirii ca 
rezultantă a Adevărului. 

Nivelele conştiinţei de la 700 în sus sunt numite istoric nivele ale realizării Sinelui sau ale 
misticilor avansați, precum cei reprezentaţi în timpuri recente de Ramana Maharshi, Nisargadatta 
Maharaj, Sri Aurobindo, Mahatma Gandhi şi Pantajali. Scrieri familiare la acest nivel sunt 


învățăturile Zen ale lui Bodidharma, Sutra Diamantului, Inimii şi Lotusului, Coranul, Noul 
Testament (exceptând Apocalipsa), Yoga Sutra a lui Patanjali ca şi Rig Veda. (O listă reprezentativă 
a acestora e adau- gată la sfârşitul capitolului). 

Este de luat în considerare faptul că unii dintre cei mai cunoscuți învățători sunt relativ recenți 
pe scara timpului istoric. Unii au căpătat chiar recunoaşterea largă a societății. Impactul lor asupra 
lumii se petrece la două nivele - cel prin care ei îşi exprimă anumite învățături şi, simultan, cel tăcut, 
în care radiază prin aură un câmp energetic asupra conştiinţei colective a umanității. Acest efect al 
radiației este la rândul său dublu: contrabalansează negativitatea lumii şi contribuie la creşterea 
evoluţiei conştiinţei lumii, atât la nivel general, cât şi particular (acţionând asupra discipolilor). 

După cum am menţionat anterior, conştiinţa umană s-a situat la nivelul 90 în momentul naşterii 
lui Buddha, la nivelul 100 la naşterea lui lisus Hristos, crescând apoi la 190 unde a stagnat pentru 
multe secole. La sfârşitul anilor '80 a sărit brusc la valoarea 205 pentru a avansa în noiembrie 2003 
la actualul nivel de 207. 

în literatura spirituală tradiţională există descrieri şi clasificări ale diferitelor nivele avansate ale 
conştiinţei, numite stările Samadhi. Adesea, acestea sunt asociate în mod descriptiv cu stările de 
meditaţie ulterioare depăşirii limitelor eului. Unele dintre ele sunt tranzitorii, precum diferitele stări 
numite satori sau conştientizări Acestea sunt adesea dependente de starea meditativă însăşi. 1.;! 
început, starea de satori necesită tăcere şi linişte, în poziţia cu ochii închişi. Pe măsură ce se 
dezvoltă, ajunge să poată fi practicată cu ochii deschişi. După ce avansează şi mai mult, rămâne 
prezentă chiar şi când ochii sunt deschişi şi ne continuăm activitățile obişnuite. După cum se poate 
vedea în celebrele picturi Zen cu turma de bivoli, provenite din secolul 16, progresia este 
următoarea: mai întâi trebuie localizat şi identificat eul (bivolul), apoi domesticit, după aceea 
depăşit; urmează părăsirea lumii, apoi lumea însăşi dispare pentru ca în final, cel devenit deja 
înțelept să se întoarcă în lume. In acest punct, lumea este descrisă ca o reflexie în apa (conştiinţei). 

Se pare că pe măsură ce conştiinţa evoluează, ea rămâne la un anumit nivel pe perioade variate 
de timp, ce sunt descrise ca răstimpuri de realiniere şi reajustare la câmpul energetic mai avansat. 
Există o realiniere necesară funcționării şi localizării corpului, precum şi reluării capacităților 
iluminare bruscă şi neaşteptată a fost peste doi ani mut, până când să îşi facă curaj să vorbească. Nu 
a avut niciun fel de griji față de propriul său corp, a umblat cu picioarele goale pe Himalaya şi a 
trebuit să fie adus înapoi în Bombay. 

Experienţa subiectivă a acestei întoarceri rezidă într-un răspuns spontan la iubire şi aliniere, 
respectiv la influenţa celorlalți. în interior, mintea este tăcută şi nu există nicio înclinație personală 
de a vorbi şi nicio nevoie de a comunica - după cum nu există nici măcar o nevoie de a continua 
viaţa m acest corp. 

În mod intrisec, fiecare nivel avansat al conştiinţei este complet prin el însuşi. Majoritatea 
înțelepților au stal o viaţă întreagă la un anumit nivel, alţii au reuşit să se întoarcă la o funcţionare 
limitată în lume. Pentru a te putea întoarce să timcționezi în lume e nevoie să fie efectuate anumite 
ajustări destul de greu de descris. Oamenii din lume consideră că înțeleptul este o persoană 
individuală. Iniţial acest lucru este destul de surprinzător, pentru că, de fapt, nu există o persoană 
individuală căreia să i se vorbească. Se dezvoltă însă o interfaţă cu lumea - care deşi nu e realitatea 
interioară, întruneşte aşteptările acesteia, deoarece lumea percepe un Sine localizat într-un corp 
individual, respectiv într-o identitate separată (personalitatea). 

Altă dificultate ce necesită ajustări rezidă în înțelegerea comunicării verbale a celorlalți. Deşi 
sunt auziți, există o întârziere uşoară în timpul căreia se petrece un oarecare proces de traducere 
interioară ce revelează ceea ce intenționează să spună vorbitorul prin cuvintele sale. Astfel, persona 
pare a servi drept o interfață de traducere şi e dezvoltată autonom. Poate surveni o întârziere chiar de 
câțiva ani până ce un asemenea fenomen să se petreacă. Unii înţelepţi nu şi-au părăsit niciodată 
locul originar. Ramana Maharshi a rămas la muntele Aranachula toata viața lui. După moartea sa 
ashramul a rămas activ până astăzi. Nisargadatta Maharaj, după ce a fost adus înapoi din încercarea 
lui de a urca pe Himalaya, a rămas în mansarda sa din Bombay. Aceste stiluri de viaţă reflectă, de 
asemenea, interfaţa cu tradiţiile culturale. 


înțelepţii cu adevărat iluminaţi nu au niciun interes să dezvolte o mişcare, nici să controleze 
viaţa celor care îi urmează, nici să construiască edificii şi nici să deţină posesiuni lumești. Nu există 
nicio nevoie sau dorință de împlinit, şi cu atât mai puțin cea de-ai controla pe ceilalți. De asemenea, 
remarcile învățătorului ar putea fi percepute drept criptice deoarece sunt scurte, precise şi lapidare, 
nefiind nevoie de nimic în plus. 

Termenul transcendenţă este, de fapt, o formă de limbaj deoarece în domeniul nonlinear există 
dimensiuni mai degrabă progresive decât nivele propriu-zise. în locul acestuia, tranziția ar putea fi 
descrisă mai corect printr-o asemănare cu lumina soarelui, care apare drept consecință a evaporării 
norilor. La aceste nivele, condiţia sau starea conştiinţei poate sau nu să evolueze mai departe în 
timpul acestei vieți, în funcție de potențţialitatea karmică şi Voința Divină. Conştiinţa evoluează ca şi 
cum este atrasă pentru a se întoarce la propria ei sursă. Fiecare avans creşte paradigma conştienţei 
care implică un anumit sentiment de acasă. 

Mulţi înţelepţi ce au atins nivelul 700 rămân aici pentru tot restul vieţii lor. Ocazional totuşi, 
procesul evoluţiei continuă spontan atunci când este permis să facă astfel. Fiecare nivel reprezintă 
încununarea evoluției precedente, dar, totodată, şi o uşă spre următorul. La nivel subiectiv, tranziția 
este mai degrabă o emergenţă sau o desfăşurare, ceea ce reprezintă domeniul conştienţei despre care 
nu poate exista vreo mentalizare, deoarece aceste stări aparțin non-minţii (stare etichetată în mod 
paradoxal însă, drept Mintea). 

De la nivelul 700 în sus, rezistența ce se află în conştiinţa colectivă a umanităţii trebuie depăşită 
chiar în ființa învățătorului. 

Acest lucru este confortabil din punct de vedere fizic până când se atinge aproximativ nivelul 
800 al conştiinţei, moment în care apar unele simptome fizice dureroase, iar sistemul nervos se 
simte ca şi cum ar transporta prea multă electricitate, generând o senzație de arsură. De fiecare dată 
când ceva apare din conştiinţa colectivă a umanității, trebuie să fie procesat. (lisus Hristos a 
transpirat sânge, iar Buddha a remarcat că-şi simţea oasele ca şi când erau zdrobite. Multe atare 
simptome au fost abordate în scrierile anterioare, fiind descrise şi de diferiți mistici de-a lungul 
istoriei). 

Spre deosebire de simptomele fizice sau durerile obişnuite ce pot fi depăşite prin nonrezistență, 
aceste senzaţii de arsură electrică persistă până când eroarea din inconştientul colectiv este 
identificată, abandonată şi clarificată în mod voluntar, in vreme ce funcţionarea la nivelul 700 este 
posibilă din punct de vedere teoretic (de exemplu Maica Tereza) există unele întârzieri în 
gestionarea fenomenelor interne. Pentru a facilita tranziția este necesar să avem unele cunoştinţe 
despre sistemul chakrelor respectiv despre diferitele arhetipuri Jungiene aie inconştientului colectiv. 
Ele sunt reprezentate de diferitele subgrupe socio-culturale, iar atitudinile şi poziţionalitățile lor 
endemice pot fi intuite sau diagnosticate prin tehnica de calibrare a conştiinţei. 

Abandonarea la nivele din ce în ce mai mari devine o invitație pentru creşterea 
conştiinței/conştienței, iar acest lucru se petrece la un nivel aflat dincolo de intenţie, deoarece 
evoluează de la sine. 

Atitudinea deschisă față de abandonare poate fi asemănată cu o postură yin asimilabilă la nivel 
fizic cu o mudra (poziţia clasică a mâinii). Astfel, postura generală a conştiinţei este mai degrabă 
una de permisiune (de a primi) decât atitudinea contrastantă yang a intenționalității (a obţine). Prin 
aliniere cu abandonarea în mâinile lui Dumnezeu, căruia îi putem servi drept canal al voinţei Divine, 
viaţa noastră se transformă într-o rugăciune, deoarece noi înşine suntem rugăciunea. 


Nivelul calibrat al unor învățători/învățături din zona valorii 700 


învățători 

Bodhidharma795 Charya, Adi Sankara de Leon, Moise 740 
Granada 720 
Dogen 740 
Meister Eckhart 705 


Gandhi Mahatma 760 


Maharaj Nisargadatta 
Maharshi Ramana 
Patanjali 

Plotin 

Shankara 

Sf. Tereza de Avila 


învățături 

Bodhidharma, învățături Zen 
Norul neştiinţei 

Sutra Diamant 

Sutra Inimii 

Coran 

Sutra Lotus 

Noul Testament fără Apocalipsa) 
Rig Veda 

Yoga Sutra, Patanjali 
Ramayana 

Maica Teresa 


Nota. Scrierile disponibile ale 
sfârşitul vieţii nivelul 730. 


720 
720 
715 
730 
710 
715 


795 
705 
700 
780 
700 
780 
790 
705 
740 
810 
710 


lui Plotin calibrează la nivelul 503, dar autorul lor a atins la 


CAPITOLUL 18 


Iluminarea completă 


(Nivelul calibrat + 850) 


Introducere 


În vreme ce nivelele superioare valorii 600 sunt rare, cele peste 850 sunt deosebit de greu de 
identificat. Pentru mai bine de jumătate din ultimii 1000 de ani, nu s-a aflat nimeni la nivelul 850, 
iar timp de 200 de ani n-a existat niciun pământean care să depăşească valoarea 600. Frecvenţele 
energetice foarte înalte ale Iluminării transmit o vibraţie conştiinţei colective a umanităţii, iar 
amprenta lor se înscrie în corpurile energetice spirituale ale oamenilor atiniați spiritual printr-o 
transmisie tăcută. Frecvența vibrațională a acestei energii rămâne în corpurile eterice multă vreme şi 
poate persista de-a lungul a 25 de încarnări sau chiar 1000 de ani, aşteptând să fie activată. 

Puterea unică a câmpului nivelelor foarte înalte contrabalansează energiile negative prevalente 
în majoritatea populației lumii (din care, aşa cum am mai amintit, 78% calibrează sub nivelul 200, 
numai în SUA fiind vorba de 49%). Celălalt serviciu pe care-l oferă aceste nivele avansate rezidă 
într-o informație transformatoare, transmisă, de regulă, de-a lungul secolelor pentru beneficiul 
studenților spirituali. Multe învățături de acest gen au o origine străveche, fiind promovate prin 
intermediul anticelor Vede, precum Upanişadele şi Bhagavad-Gita, ca şi prin Noul Testament, 
Zohar şi altele. In unele cazuri, autorii reali sunt necunoscuţi, dar învățăturile provin de la Divinitate 
sau de la Marii Avatari ce calibrează la nivelul 1000 (Hristos, Buddha, Krishna, Zoroastru). 

Marii învățători au transmis doar Adevărul accesibil celor mai înalte nivele. Diversele religii ale 
lumii au fost fondate ulterior de adepţii lor, uneori la multe secole distanță, permițând astfel apariția 
unor erori, după cum e binecunoscut celor ce studiază Biblia. Astfel, învățăturile calibrate ale 
religiilor se situează la un nivel inferior fondatorilor lor. Din punct de vedere istoric, e rar ca marii 
învățători să fie şi autorii acestor texte. Uneori, disparităţile şi erorile sunt semnificative precum 
includerea Apocalipsei (nivelul 70) în Noul Testament. După scoaterea acesteia, Noul Testament 
calibrează la nivelul 880 şi nu doar la 640 precum iniţial. 

înțelepții iluminaţi erau în principal mistici sau recipienți ai încarnării Divine, precum Iisus 
Hristos. Cele mai vechi surse ale adevărului spiritual provin de la Marii înțelepții Arieni din antica 
Indie (de exemplu Vedele ori Upanişadele, scrieri ce datează de 5000 ani - Buddha trăind 
aproximativ în anii 563 Î.H.). înţelepţii ce au atins nivelul 850 sau cele superioare acestuia au 
devenit extrem de influenţi, învăţăturile lor formând esenţa multor şcoli şi tradiţii spirituale 
importante. Astfel, o învățătură majoră îşi păstrează valoarea intrinsecă pentru multe secole. 
Autenticitatea şi validitatea învăţătorilor şi învățăturilor lor sunt acum vali- dabile prin emergența 
ştiinţei conştiinţei şi a capacităţii ei de a calibra nivele confirmabile ale adevărului. 

în timp ce numărul real al înțelepților foarte avansați ce influențează omenirea a fost limitat de-a 
lungul secolelor, învățăturile lor sunt în esență aceleaşi, chiar dacă au apărut independent, în diferite 
colțuri ale lumii şi în alte ere istorice. Astfel, se poate afirma că adevărul e mereu adevărat deoarece 
e singurul ce poate fi descoperit. Marii învăţători şi învăţăturile lor emană câmpuri energetice 
extrem de puternice în conştiinţa colectivă a umanității, în lipsa cărora omenirea s-ar fi exterminat 
probabil singură (afirmaţie calibrată drept adevărată). 


Dinamica Iluminării 


La nivele foarte ridicate, experimentarea subiectivă a existenței nu mai e limitată de eul narcisist 
sau de blocajele psihologice ale poziționalităților. Această condiţie atrage consecințele abandonării 
progresive şi profunde a tuturor limitelor şi sistemelor de credință. 


Cerinţa rezidă într-o concentrare persistentă a minții, care să elimine reziduurile emoţionale şi 
mentale ale nivelelor inferioare ale conştiinţei precum şi într-o abandonare a tuturor identităţilor de 
sine şi a sistemelor mentale de credință. Acest proces e ajutat şi sprijinit de influxul continuu al 
energiei spirituale kundalini, pînă la corpul eteric spiritual superior situat deasupra chakrei coroană. 

Fluxul energiei kundalini este un răspuns la abandonarea voinței personale direct către 
învățătorul Divin, Avatar, înțelept - sau către Divinitatea însăşi, indiferent de numele acesteia. (De 
exemplu, precum în Psalmul 91, în cuvintele lui Krishna ori ale lui lisus, Toţi cei care mă cheamă, 
indiferent pe ce nume mi se adresează, sunt ai Mei şi îmi sunt dragi). 

Iubirea lui Dumnezeu (accesată prin adoraţie, angajament, devoțiune sau serviciu dezinteresat) 
este catalizatorul şi invitaţia formală pentru intervenția Divinităţii prin puterea câmpului non- linear 
al conştiinţei însăşi, fiind omniscientă, omniprezentă şi omnipotentă. Prin abandonarea tuturor 
rezistenţelor, acest câmp energetic puternic şi nonlinear devine în mod progresiv dominant şi, în cele 
din urmă, ia forma unei prezenţe atotcuprinzătoare. 


Depăşirea nivelului 850 


Din perspectiva intelectului, dualitatea problematică întâlnită la nivelul 850 al conştiinţei poate 
părea oarecum academică şi, prin urmare, o zonă a metafizicii, teologiei sau ontologiei. Dacă nivelul 
este atins experimental, se dovedeşte a fi mult mai complexă. Este vorba de un pas foarte important, 
ce implică diferenţe majore în privinţa rezultatelor, deoarece devotații spirituali care ating acest 
nivel sunt influenţaţi adesea de interpretările greşite ale învățăturilor lui Buddha, care identifică 
greşit termenul de vid considerând că vidul reprezintă starea ultimă - ceea ce în mod evident este 
fals, lucru probat atât prin cercetarea conştiinţei prin tehnica de calibrare, cât şi experiemental. 

în limbaj spiritual tradiţional, fiecare dintre aceste nivele avansate este păzit de dragonii unei 
dualități. Acest lucru este adevărat în special la nivelul 850 unde limitele ce se impun a fi depăşite 
rezidă în problema aparentelor contrarii, a căror ultimă prezentare şi Realitate este Totalitate versus 
Nimic, Existentă versus Nonexistenţă. 

Vidul calibrează la nivelul 850 şi reprezintă punctul final al căii negării, ce neagă realitatea a 
orice şi oricine (de exemplu forma lineară a gândurilor manifestate ca ataşament). Eroarea ce 
urmează rezidă în presupunerea că transcendenta tuturor formelor este singura condiţie pentru 
atingerea stării Buddhice. Aceasta este o eroare uşor de făcut deoarece la nivel experimental starea 
de Vid este extrem de impresionantă. Pe măsură ce se desfăşoară este inefabilă, infinită, atemporală, 
atotcuprinzătoare, liniştită, tăcută, nemişcătoare şi, în mod straniu, cuprinzătoare a toată conştienta 
şi nonconştiența ce precede chiar şi fiinţarea sau existenta. Această stare este în mod definit şi 
experimental lipsită de orice întrebare, dubiu ori dualitate. Aici nu există nici subiect, nici obiect - 
nu există nimic de abandonat, aşa că parc a fi starea finală a iluminării înseşi. Altă dificultate la 
acest nivel e că nu există învățători pe care să-i consultăm şi cu care să ne împărtăşim gândurile, 
alături de care să reflectăm şi să ne continuăm propriile descoperiri şi cu atât mai puţin să găsim 
confirmări, deoarece starea aceasta este într-adevăr minunată, iar nevoia unei direcţionări de acest 
tip nu pare a fi necesară. 

Dacă starea de Vid ar fi ultima realitate, ar reprezenta o condiție permanentă şi nu ar mai exista 
nicio entitate care s-o raporteze. Totuşi ea nu este ultima stare şi prin urmare mai devreme sau mai 
târziu cineva va părăsi vidul pentru a se întoarce la existența conştientă. Următorul pas rezidă în 
experimentarea subiectivă a fenomenului de emergenţă spontană în Existenţă după retragerea indusă 
de vid. (In această viaţă acest lucru mi s-a întâmplat la vârsta de 3 ani, precum am am mai descris. 
Dintr-o dată, din vid şi inconştiență, a apărut nu numai tocul existenței, ci şi cel al descoperirii vieţii 
fizice şi a corpului care mi-a acompaniat întoarcerea de la vid la ființare. Astfel, în această viață, 
dilema de la nivelul calibrat 850 mi s-a prezentat devreme şi a revenit ulterior, moment în care am 
respins-o şi am depăşit-o. Mi-a luat 38 de ani să depăşesc această problemă.) 

Cunoaşterea necesară pentru depăşirea acestui nivel e aceea că Iubirea Divină este şi ea 
nonlineară şi lipsită de subiect, obiect, condiționalitate sau locaţie. Limita/incompletitudinea vidului 
este atinsă drept consecință a angajării intense pe drumul negației şi a faptului că se scapă din vedere 


că Iubirea reprezintă calitatea principală a Divinităţii, fiind nonlineară şi nicidecum un ataşament. 
Eroarea drumului negaţiei rezidă în identificarea greşită ce conduce la refuzul Iubirii, deoarece, în 
experimentarea ei general umană, iubirea este percepută ca un ataşament şi ca o limitare. 

Prin contrast, Iubirea Divină este predominantă, puternică şi copleşitoare, reprezentând calitatea 
primară a Prezenţei. Este profundă şi necondiționată, fără subiect sau obiect. Nu reprezintă un act de 
factură emoţională, ci o condiţie sau stare ce mai degrabă ne eliberează decât să ne limiteze. Vidul 
(calibrat la nivelul 850) e comparabil cu spațiul infinit şi gol al conştiinţei. Prin contrast. Prezenţa 
Divinităţii este precum lumina soarelui. Nu există nicio posibilitate de a greşi deoarece Iubirea este 
înţeleasă drept însuşi miezul şi sursa Sinelui nostru primar. 


Clarificarea problemelor Vidului 


Cu ajutorul ştiinţei caiibrării conştiinţei şi a experienţelor subiective, neînțelegerile ce planează 
asupra subiectului vidului pot fi clarificate pe deplin în cele ce urmează. Confuzia se naşte de pe 
drumul negației, dar şi din terminologia folosită pentru a explica declaraţiile lui Buddha, care ne-a 
sfătuit să nu folosim termenul Dumnezeu din cauza dezinformărilor foarte răspândite cu privire la 
adevărata natură a Divinităţii. Pentru a înţelege mai bine, următoarele calibrări sunt foarte utile. 
Nivel calibrat 


Realitatea ca martor/observator 600 
Arhat 800 

A vedea în propria natură 845 
Vid 850 
Unitate 850 
Nimicul 850 
Realitatea drept conştiinţă 850 
Realitatea drept conştiență 850 
Omniscienţă 850 
Omnipotență 850 
Omniprezenţă 850 
Totalitate 855 
Buddha 1000 
Creatorul infinit 
Divinitatea infinit 
Dumnezeu infinit 


După cum se poate vedea mai sus, nivelul calibrat 850 denotă identificarea cu atribute, calități 
sau caracteristici ale Divinităţii, dar nu cu Divinitatea însăşi. Astfel, Totalitatea, Omniprezenţa, 
Nonlinearitatea etc sunt calităţi ale Divinităţii, dar le lipseşte încă identitatea esențială, care rezidă în 
conştiența conştientă a Dumnezeului ca Divinitate şi astfel, Creatorul celor văzute şi nevăzute (adică 
a celor lineare şi nonlineare) precum şi sursa Iubirii şi conştiinţei/conştienţei. învățăturile lui Buddha 
au fost exprimate evident pentru a evita prejudecățile cu privire la termenul Dumnezeu, dar, 
deoarece Buddha însuşi calibra la nivelul 1000, el depăşise aceste înțelegeri. 

Tranziţia de la nivelul 850 la 1000 este consecinţa respingerii Vidului ca realitate ultimă şi a 
înțelegerii faptului că sursa iluminării şi a stărilor iluminate este Divinitatea ca Dumnezeu, care 
include toate atributele ce calibrează la nivelul 850 la care se adaugă cel de Dumnezeu ca Iubire 
infinită. Iluminarea deplină realizează că Prezenţa ca Dumnezeu şi Divinitate este Sursa şi Esenţa 
Vieţii, Creaţiei, Conştiinţei/Conştienţei şi Existenţei. Dumnezeu este prin urmare omnipotent, 
omniscient şi omniprezent, deopotrivă Imanent şi Transcedent, ca şi Manifestat şi Nemanifestat. 
Nivelul calibrat 1000 reprezintă ultima stare posibilă din cadrul domeniului uman (afirmaţie 
calibrată ca adevărată.) 


Depăşirea vidului 


Deşi studenţii spirituali pot considera că problema complicată şi spinoasă a depăşirii vidului, 
inerentă stărilor foarte avansate nu este tocmai o provocare pentru această viaţă, ei pot fi induşi pe o 
pistă greşită deoarece fiecare student poate să se găsescă la un nivel foarte înalt fără nicio 
atenţionare prealabilă. Astfel, toți studenţii ar trebui să fie instruiți încă din timp asupra modalităților 
prin care să trateze stările foarte avansate ale conştiinţei. Merită amintită din nou maxima conform 
căreia iadul şi raiul sunt doar la câțiva centimetri distanță. De fapt, putem ajunge în cele mai 
profunde şi mai sublime stări direct din fundul iadului (aşa cum descrie autorul experienţele sale 
subiective). 

Unul din motivele întârzierilor aparent nesfârşite apărute pe drumul Iluminării este îndoiala care 
ar trebui abandonată ca o formă de rezistență. E important să ştim că, de fapt, se întâmplă destul de 
rar ca oamenii să fie dedicați adevărului spiritual într-o asemenea măsură încât să caute cu 
seriozitate Iluminarea, iar cei care fac acest lucru o fac deoarece sunt destinați Iluminării. 

În acest moment, evoluţia spirituală se desfăşoară într-un ritm foarte accelerat, iar informația 
spirituală ce nu fusese niciodată disponibilă este accesibilă astăzi. Progresul unui student spiritual 
este accelerat astăzi, iar avantajul rezidă în accesarea unor informaţii spirituale care în trecut au fost 
limitate la câteva grupuri privilegiate foarte restrânse. 

Progresul spiritual nu survine în etape definibile şi progresive după cum ar putea părea din 
analizarea nivelelor calibrate ale conştinţei. Ba, chiar dimpotrivă am putea spune, pot surveni salturi 
neaşteptate foarte mari în orice moment, aşa că, toţi studenţii ar trebui să aibă avantajul de a deţine 
informaţia necesară pe care să o folosească în anumite momente ale lucrării. Cunoştinţele necesare 
în momentul final sunt esenţiale încă de la început. 

A şti ceea ce e necesar de ştiut pentru atingerea stărilor Divine accelcrază progresul; pe de altă 
parte, există o rezistență inconştientă datorată fricii şi ignoranței. Această teamă este depăşită prin 
dobândirea înţelegerii necesare; prin urmare, nu există nimic de care să ne temem, căci orice frică 
este o iluzie - iată o cunoaştere ce se dovedeşte esențială în stadiile foarte înalte. Orice student care 
este serios cu privire la alinierea spirituală şi la devoţiunea față de Dumnezeu, Iubire, Adevăr, care 
doreşte să amelioreze suferințele umanității sau ale oricărei ființe sensibile este deja foarte, foarte 
avansat. 

Aplicarea consecventă a oricărui principiu spiritual poate genera pe neaşteptate un salt foarte 
important, chiar până la un nivel de neanticipat înainte. In acest punct, memoria poate chiar să nu 
mai fie disponbilă, în locul ei Cunoaşterea Adevărului Spiritual prezentâdu-se tăcut şi de la sine. 
Studenții spirituali ar trebui să accepte realitatea că ei sunt deja dăruiţi. Un cititor serios al unei cărți 
precum cea de faţă, cu greu ar putea fi altfel decât dăruit. Divinitatea îşi cunoaşte părţile; prin 
urmare, a accepta acest adevăr înseamnă a simți deja bucuria. A nu experimenta bucurie prin 
înțelegerea acestor lucruri înseamnă că încă li se mai opune undeva o anumită rezistență. Această 
conştiență este consolidată de înțelegerea faptului că, în pofida paradigmei newtoniene dualiste 
asupra realității, noi nu suntem doar consecinţa trecutului. Ba chiar dimpotrivă, starea noastră 
actuală este datorată unor atracţii ale potenţialităţii, deoarece deopotrivă trecutul şi viitorul sunt 
iluzii. Prin urmare, dedicarea către Iluminare devine acum asemenea unui magnet care ne atrage 
spre el, iar ritmul evoluţiei depinde de disponibilitatea fiecărui individ de a abandona rezistenţele. 

Iluminarea nu e o condiţie ce trebuie obținută, ci o certitudine căreia trebuie să i ne abandonăm 
pentru că sinele este deja realitatea noastră. Iar cel care ne atrage către informația spirituală este 
chiar sinele. 


Abandonarea finală 


La nivelele anterioare ale conştiinţei, iluziile percepției au fost deja abandonate, ca şi 
interpretările unor aşa-numite valori şi semnificaţii. Acest lucru conduce la pierderea identificării cu 
emoțiile sau linearitatea în forma produselor minţii şi retragera investiţiilor de interes în ceea ce este 
tranzitoriu - inclusiv corpul fizic şi fenomenele lumii. 


În cele din urmă, chiar şi iluzia martorului/observatorului se dizolvă în conştiență/conştiință, 
care se dovedesc a fi nepersonale şi autonome. Nu mai există limita cauzei şi a efectului, după cum 
nu mai există nici schimbare. Iluzia timpului se dizolvă de asemenea în Totalitatea Concordanţei 
Divine. Nu există nici atracție şi nici aversiune față de existența însăşi, pentru că până şi 
manifestatul este văzut a fi doar o consecință a discernământului conştiinţei. 

Totul a fost abandonat lui Dumnezeu şi tot ceea ce mai rămâne din sine e însăşi esenţa eului, 
care pare a fi sursa primordială şi autorul vieții şi al existenţei. Când se întâmplă acest lucru, apare şi 
revelaţia faptului că până şi aceasta trebuie abandonată lui Dumnezeu. Această ultimă barieră este 
semnalizată de un acces brusc al fricilor rămase, foarte puternic şi intens, culminând cu frica 
primordială manifestată în fața morţii. Apoi apare cunoaşterea înnăscută în aura spirituală că toate 
frici le reprezintă o iluzie, iar moartea nu constituie nici măcar o posibilitate. Apoi, ca o consecință a 
devoțiunii, este abandonată şi ultima iluzie. Urmează trăirea senzației atât de temute a morţii - o 
agonie scurtă, dar foarte intensă, deoarece spre deosebire de moartea fizică, ea nu a mai fost trăită 
niciodată până atunci. Aceasta e singura moarte posibilă. Pe măsură ce agonia se stinge, apare 
emergenţa şi revelația Gloriei Infinite a Divinităţii. Ultimele vestigii ale eului/minții dispar în 
Tăcerea Prezenţei. Perfecţiunea şi frumusețea extraordinară a Totalităţii Creaţiei ca Divinitate 
radiază puternic şi în tăcere, dincolo de orice timp. Gloria in Excelsis Deo este starea însăşi. 


Nivelul calibrat al unor învățători/învăţături situate peste valoarea 850 


Bhagavad-Gita p10 
Huang Po, Zen 850 
Biblia (fâră Apocalipsă şi Vechiul 
estament exceptând 880 
eneza, Psalmii, Proverbele 
rezul de la Niceea 895 


Nota: învățăturile Zen ale lui Huang Po sunt problematice pentru că descriu Drumul Negaţiei şi 
declară în mod eronat Starea de Vid (calibrată la nivelul 850) ca pe o condiţie ultimă a stării 
Buddhice (calibrată la nivelul 1000). Dincolo de aceste considerații clasice despre Vid, Huang Po 
însuşi a depăşit limitarea şi a atins nivelul 960 în ultima parte a vieții sale. Prin urmare, negaţi doar 
linearul, dar nu negaţi Realitatea nonlineară a Iubirii. Negaţi doar ataşamentele speciale şi personale, 
care reprezintă o limitare emoţională. Iubirea Divină e o calitate universală şi un context nonlinear 
care e înnăscut ca Radianţă a contextului general. 


SECŢIUNEA A CINCEA 
Transcendența 


Privire generală - Transformarea spirituală 
Capitolul 19. Limitări şi distrageri 
Capitolul 20. Trecerea dincolo 

Capitolul 21. Depăşirea minții 

Capitolul 22. A deveni propria rugăciune 


PRIVIRE GENERALĂ 


Transformarea spirituală 


Evoluţia conştiinţei este accelerată de combinarea intenţiei cu atenția. în termeni lumești, acest 
proces poate fi explicat prin intermediul principiului lui Heisenberg, conform căruia potenţialitatea 
devine activă în realitate prin introducerea conştiinţei şi intenției. Explicaţia se aplică şi mecanicii 
fenomenelor şi e numită "colapsul funcţiei ondulare", consecința sa apărând ca o emergență. (In 
matematică, tranziția de la ecuaţiile Schroedinger - dependente şi independente de factorul timp - 
spre rezolvarea lor cu ajutorul ecuaţiilor Dirac). 

Deşi modelul ştiinţific e foarte interesant, informativ şi confirmă efectul conştiinţei, totuşi, el nu 
ia în considerare puterea relativă a nivelului de conştiinţă al observatorului sau intenția acestuia. 
Obiectivitatea ştiinţifică este o calitate ce calibrează în marjele nivelului 400, iar intenția spirituală e 
mult mai puternică, situându-se peste valoarea 500. De exemplu, la nivelele superioare ale 
conştiinţei, simplul fapt de a ne gândi la o anumită rezvolvare tinde s-o aducă pe aceasta în 
manifestare, precum afirmaţia "Viaţa mea e guvernată de ordine şi armonie". 

După cum o demonstrează harta nivelelor conştiinţei, puterea calibrată creşte logaritmic: astfel, 
evoluţia spirituală e facilitată în mod progresiv de nivelele superioare ale avansului spiritual, fapt ce 
poate fi comparat cu nivelul de conştiinţă al observatorului ştiinţific, ce calibrează de regulă în zona 
valorii 400. 

Drept urmare, influenţa intenţiei spirituale poate fi de peste o mie de ori mai mare decât efortul 
intelectual obişnuit (afirmaţie calibrată ca adevărată). Astfel, adeptul spiritual nu trebuie să fie un 
apologet al materialismului sceptic, ci să aplice pur şi simplu principiul Heisenberg în vederea 
îmbunătăţirii propriei persoane şi a lumii. 

Atunci când apar fenomene aflate dincolo de perspectivele logicii sau raţiunii, ele tind să fie 
descrise drept "mistice, inefabile sau miraculoase" pentru a indica consecința intenţiei precum şi 
răspunsul câmpului contextual care au drept rezultat manifestarea. în consecință, aşteptarea unui 
miracol sau actul de a vă ruga pentru un lucru bun accelerează rezolvarea unei probleme percepute. 
Aceasta este uşurată prin abandonarea tendinţelor de a judeca sau dorinţa de a controla efectele. 
Astfel, noi suntem răspunzători pentru efort şi nu pentru rezultate. (Un dicton al grupurilor spirituale 
bazate pe cei doisprezece paşi). 

Abandonarea controlului asupra efectelor/rezultatelor este folositoare prin faptul că împiedică 
deopotrivă autoînvinovăţirea şi mândria. Dacă o concluzie e dezirabilă sau indezirabilă, aceasta 
depinde de nivelul de conştiinţă al observatorului (de exemplu, pozitionalităţile). 

Strădania spirituală este autoîmplinitoare şi se autopropagă în virtutea satisfacţiei interioare date 
de realizarea potenţialului. In şi prin sine, focalizarea atenţiei tinde să sprijine progresul care, în 
consecință, devine treptat lipsit de efort. întârzierile se pot datora rezistenței puternice care se poate 
ivi în virtutea unei lungi perioade de istorie karmică anterioară şi, în consecinţă, pot să treacă chiar 
ani pentru a le depăşi, dală fiind consolidarea lor recurentă. 


Problema paradigmei 


Fiecare persoană experimentează, percepe şi interpretează lumea şi evenimentele ei în 
conformitate cu nivelul său predominant de conştiinţă. Acesta este consolidat în plus de înclinația 
minții de a explica prin mentalizarc şi prin interpretarea informațiilor percepute. Astfel, fiecare nivel 
tinde să se consolideze prin autovalidare. Acest proces are drept rezultat ceea ce este cel mai bine 
descris drept paradigma aderării sau presupunerea că lumea percepută reprezintă realitatea. 

Deoarece mintea, în virtutea structurii ei înnăscute, este incapabilă să diferenţieze percepţia de 
esență - sau res cogiatans (interna) de res extensa (externa) - face presupunerea naivă că 
experimentează şi, în consecință, cunoaşte realitatea, respectiv că toate celelalte puncte de vedere 
sunt în mod necesar greşite. Acest fenomen generează iluzia, care este consecința automată a 
limitelor procesului mental. 


Din dorinţa de confort şi consolidare mentală, oamenii tind să se adune cu cei care împărtăşesc 
aceeaşi paradigmă. De asemenea, paradigma e denumită şi dimensiune, context sau câmp general. 
Aceeaşi problemă este tratată de filozofie prin intermediul metafizicii (care, în înţelesul său literal, 
înseamnă dincolo de cele fizice), mintea derivând de aici o serie de nivele şi categorii de 
abstractizare (de exemplu specia, clasa, genul) sau trăsături comune (viu versus inert). 

Contextul determină o serie de parametri cu diferite calități sau limite (implicate sau afirmate), 
ca şi cerinţe şi atribute ce identifică nivelele de abstractizare care, la rândul lor, modifică sau 
determină "înțelesul" (hermeneutica), aflat în concordanța cu perceperea valorii, semnificației, 
importanţei sau a meritului. 

Paradigma este paralelă cu expectaţia şi intenția, asemănător felului în care motorul de căutare 
preselectează domeniul descoperirilor posibile pe Internet. Astfel, paradigma predetermină gama 
experienţelor sau descoperirilor posibile şi reprezintă un factor de care conştiinţa obişnuită nu e 
conştientă. Astfel, paradigma este rareori definită direct; cel mai adesea este numai presupusă. 

Importanța paradigmei este vizibilă la nivelul 200 al conştiinţei şi devine evidentă la tranziția de 
la paradigma Newtoniană la mecanica cuantică, şi apoi, iarăşi, la nivelul 500 al conştiinţei. în 
momentul emergenţei subiectivităţii Iubirii. Următorul salt major (şi foarte rar) survine la nivelul 
600 al conştiinţei, care marchează transcendenţa domeniului linear şi ivirea dimensiunii nonlineare. 
Aceasta reflectă deosebirea dintre conţinut (linear) şi context (nonlinear), aşa cum se vede şi în 
următoarele |clasificări: 


Sub 200 200-499 500-600 Peste 600 
Conţinut linear Conținut plus Context plus conținut Context 
context 
Literal, concret Obiectiv Subiectiv Efemer 
Materialist Moral Tubitor Compasiv 
Cauză-efect Cauză-efect Intențional Desfăşurare 
Mundan Sofisticat Abstract Observator 
Fiziologia Fiziologia Emisf. dreapta Creier eteri 
emisf. stângi emisf. drepte + creier eteric 
Definibil, descriptibil | Identificabil Experimental Confirmabil 
Mecanic, simplist Multifactorial Volițional Emergent 
"Animal" Uman Spiritual Iluminat 
"Gândire" Raţiune Apreciere, valoare Cunoaştere 
Corp Minte Spirit Prezenţă 
Narcisism Sine plus alţii Altruism Sine 


Din cele de mai sus este evident faptul că, ceea ce influențează profund experiența, semnificația, 
importanţa şi valoarea este contextul. De asemenea, influențează şi aşteptările care, în şi prin sine, 
sunt inconştient selective, colorând experienţa şi chiar percepțiile. 

Dimensiunea lineară se află în sfera obiectiva, demonstrabilă, pe când, în contrast, cea 
nonlineară este afirmabilă, demonstrabilă şi confirmabilă, dar, în primul rând, subiectivă şi expe- 
riențială. Dimensiunea nelineară nu poate fi nici subiectul descrierii şi nici obiectul definirii prin 
linear, deoarece sunt două paradigme diferite, dar care nu se exclud reciproc neapărat. Aceste 
constraste pot fi observate în mod clasic în deosebirile dintre ştiinţa academică (Newtoniană) şi 
ştiinţa clinică. Prima poate prezice efectele, în timp ce ultima este sensibilă la numeroasele influenţe 
de context, ca de exemplu intenție, integritatea scopului, controlul participanților, şi multe alte 
variabile, unele identificabile, dar şi multe necunoscute. Astfel, clinicianul obişnuit şi cu experiență 


foloseşte în întregime toate modalităţile potrivite despre care experiența a dovedit că sunt folositoare 
(de exemplu modalităţile netradiționale). 

Ştiinţa se ocupă de predictibi 1 itate şi statistică. Clinicianul se ocupă de efecte şi rezultate. 
Astfel, a avea " inimă" este un lucru necesar pentru clinician, dar nu este şi măsurabil pentru omul 
de ştiinţă academic. Experienţa clinică a numeroşi medici experimentați vizează adesea oameni şi 
situații care nu au răspuns la metodele ştiinţifice. 

în timp ce ştiinţa academică nu poate recunoaşte validitatea ideologiilor sau metodelor 
neştiințifice (sau chiar le denigrează), clinicianul este mult mai multilateral şi mai umil pe plan 
intelectual, fiind interesat mai mult de munca sa. Probabil cel mai bine cunoscut exemplu este cel al 
Alcoolicilor Anonimi, în care, milioane de oameni disperaţi s-au restabilit, pur şi simplu, printre ei 
numărându-se mulți oameni din înalta-societate, personalități, celebrități - chiar şi preşedinţi. De 
asemenea, aici mai putem găsi mii de doctori şi alți profesionişti reputați. Metoda folosită de 
Alcoolicii Anonimi este clar una neştiințifică, pur spirituală, dar foarte puternică şi eficace. Adesea, 
un alcoolic activ vine la Alcoolicii Anonimi numai după ce a parcurs toată gama de tratamente 
standard. Oricum, elementul principal necesar pentru recuperare este o smerenie "neştiințifică”, pur 
spirituală, precum şi capitularea în fața unei Puteri Superioare. 

Astfel, spiritualitatea şi ştiinţa sunt două paradigme complet diferite şi fiecare are locul ei în 
societate. Faptul că există o pseu- doştiință nu respinge ştiinţa bună mai mult decât o pseudospiri- 
tualitate care nu poate anula spiritualitatea autentică. 

Capacitatea de a înțelege pe deplin spiritualitatea nu apare în evoluţia conştiinţei până la nivelul 
calibrat 200, concordant cu o schimbare în fiziologia creierului şi în circuitele de prelucrare a 
informaţiei. Prin urmare, neînțelegerea spiritualității e generată de o limitare fiziologică prezentă 
chiar din momentul naşterii, aşa cum atestă şi următorul citat ce aparţine Alcoolicilor Anonimi: 
"Există, din nefericire, oameni constituţional incapabili să fie cinstiţi cu ei înşişi Ei nu sunt vinovați. 
Ei par a fi născuţi în acest mod, dar chiar şi asa, unii dintre ei se restabilesc dacă au bunăvoință..." 


Tentaţiile 


Evoluţia spirituală este un proces de dezvăluire, emergență şi purificare, mai degrabă consecința 
a ceea ce am devenit decât un rezultat a ceea ce facem sau am fost. Erorile spirituale pot fi stopate 
prin smerenie, avertizare şi precauţie. Tentaţiile ce apar de-a lungul drumului au fost examinate 7n 
timpul discuţiilor referitoare la diversele nivele ale conştiinţei. Cea mai bună soluţie e ca ele să fie 
revăzute periodic pentru a ne menţine în gardă. Tentaţiile care reprezintă nivele inferioare valorii 
200 sunt adesea reprimate şi, în consecință, pot reapărea subit şi deasupra acestui nivel. 


Nivel Tentatie 
Curaj Bravadă, macho, asumarea riscurilor 
Neutralitate Indiferență, respingere 
Disponibilitate  Supraimplicare 
Acceptare Eşecul de a recurge ia mijloacele adecvate 
Raţiune Intelectualism, raționalizare, 
blocare în cauză/efect 
Iubire Seducţie, exploatare 


Bucurie/extaz Judecată greşită 


La orice nivel, mândria poate să se întoarcă, însoţită de tentaţia de a exploata titlurile spirituale 
sau controlul asupra adepților. Mândria spirituală poate să ducă la supraestimarea sinelui, care 
pretinde apoi că e "superior lui lisus", sau că e un lider important, aclamându-se drept un făcător de 
miracole sau un "Avatar" şi expunând ambiţii globale. 

Atingerea darului spiritualităţii survine prin Graţie, fapt ce generează apoi smerenia de a 
recunoaşte starea, dar de a nu asuma şi meritul acesteia, deoarece această atitudine are drept rezultat 


inflamarea şi emfaza cului, precum şi o falsificare a adevărului care ar putea duce la exploatarea 
celorlalți şi la expunerea teatrală a puterilor spirituale (siddhis). Calitățile sau fenomenele 
supranaturale nu sunt ale sinelui personal, ci ale câmpului. Este deci o eroare să pretindem pentru 
ele merite personale sau o atenţie specială. 

Vulnerabilitatea la tentaţii este o consecință a naivității, nepregătirii ori tăgăduirii, fiind motivată 
de mândrie sau de dorinţa pentru câştig. Trebuie amintită, de asemenea, şi atracţia eului spiritual 
pentru statut, rang şi adulaţie. învățătorii sunt plasați pe un piedestal, fapt ce poate cu uşurinţă să 
aibă drept rezultat umflarea eului spiritual sau a importanţei învățătorului respectiv. Umilinţa şi 
recunoştinţa pentru darul spiritului trebuie reafirmate. Energia spirituală poate şi ea să expună 
mijloace de vindecare atunci când tendinţele karmice sunt favorabile. Este o eroare să pretindem 
merite personale pentru atare fapte ori fenomene la care suntem mai curând martori decât autori. în 
consecință, talentele psihice trebuie respectate şi folosite pentru cel mai mare bine şi nicidecum 
pentru câştiguri personale. 


Depăşirea tentaţiilor 


Vulnerabilitatea persistă atâta timp cât există încă dorințe pentru câştig, mândrie, vanitate, 
control, bogăţie sau plăcere senzuală. Odată cu maturitatea spirituală, percepţia este înlocuită de 
viziunea ce reflectă esenţa şi adevărul spiritual, având drept rezultat capacitatea de a privi dincolo de 
iluzii. Viziunea este asociată cu înțelepciunea spirituală ce. clarifică faptul că exploatarea conduce la 
pierdere şi nu la creştere progresivă. 

Puritatea spirituală este consecința onestității care, la rândul ei este rezultatul devotamentului 
adevărat. Pentru a fi un servitor al lui Dumnezeu trebuie să te aliniezi la îndrumarea Divină care 
duce la servirea Sinelui şi nu la satisfacerea sinelui sau a lumii. 

Un puternic simţ al responsabilităţii karmice conferă, de asemenea, tărie şi conferă siguranța 
smereniei. E de notat că foarte mulți înţelepţi au căzut pradă tentaţiilor prin mecanismele 
autoiluzionării şi raționalizării. 

Lumea oferă mari oportunităţi pentru ascensiune, dar şi pentru cădere, lucruri care se întâmplă 
numai drept consecință a unei acțiuni a voinţei. Ca atare, niciun reproş şi nicio scuză nu înlătură 
consecinţele. îndoiala poate să fie rezolvată prin utilizarea tehnicilor de calibrare a conştiinţei, care 
sunt foarte simple (de exemplu, întrebând dacă o acţiune sau o decizie poate să servească binele cel 
mai înalt). 


Eul spiritual 


Devotamentul şi dedicaţia conduc uneori la ambiţie, entuziasm sau chiar la fanatism, ceea ce 
reprezintă labilitate şi instabilitate. O eroare frecventă este să încerci să forțezi ridicarea energiei 
kundalini prin exerciții artificiale. Energia kundalini se ridică în mod automat la nivelul 
corespunzător prin alinierea cu câmpul energetic al nivelului predominant de conştiinţă. Aceasta se 
întâmplă ca o consecinţă a ceea ce am devenit. Forţarea energiei spirituale prin manipulare are drept 
rezultat dereglări serioase şi instabilități ce pot ajunge chiar la stări mentale iraționale. Ele pot 
induce pretenţia de a te crede "profet", sau chiar "lisus Hristos” ori "mesia". (Acestea au fost 
observate în timpul anilor în care autorul a fost consultantul multor grupuri spirituale şi religioase.) 

Unele practici spirituale pot să ducă ia aşa-numitele stări modificate ale conştiinţei sau la stările 
spirituale auto-sugestio- nate. în timp ce mantrele şi anumite practici repetitive au o oarecare 
valoare, în funcţie de nivelul calibrat al adevărului lor, ca şi de intenţia din spatele lor, ele pot să 
devină un înlocuitor pentru realizările progresive care stau la baza creşterii spirituale adevărate. 
Starea autentică este reflectată de ceea ce am devenit şi nu de ceea ce credem sau facem. Astfel, e 
mai bine să fie ocolite practicile oculte sau manipulările magice în favoarea adevăratei creşteri 
spirituale. Progresul este uşurat de disponibilitatea de a abandona ambiția personală în favoarea lui 
Dumnezeu. Eroarea poate fi împiedicată şi prin a fi în alertă față de dorinţele de supravieţuire ale 
eului, introducând în circuit procesul spiritual. 


Ispitirea prin fenomene de tip siddhis 


Există multe tehnici şi sisteme presupus "spirituale" care sunt vândute şi promovate prin 
mărturia unor somități. Comercializarea revelează intenţia de a profita şi nu de a sprijini evoluţia 
spirituală reală a căutătorului naiv. în timp ce unele dintre tehnici au cu siguranţă valoare, ele pot fi 
obținute gratuit din orice carte integră despre spiritualitate. Un pericol egal îl reprezintă seducția şi 
prozelitismul la care recurg o varietate de secte bazate pe strălucirea conducătorilor, controlarea 
adepților, tehnici 'binecunoscute de spălare a creierului şi îndoctrinare, aşteptări financiare şi 
sexuale. Toate acestea calibrează extrem de jos. Aceste organizații se specializează, de asemenea, în 
tehnici de prindere în capcană, seducţie şi exploatare a inocenței şi naivității. 

Eul spiritual înţelege progresul mai mult ca pe un câştig sau ca pe o stare decât ca pe un dar şi, 
în consecinţă, o responsabilitate. El chiar va face paradă cu smerenia şi pietatea sa, devenind cu totul 
ipocrit. El este, de asemenea, impresionat de rang, titlu, şi de adulaţia numeroşilor adepți, precum şi 
de manifestările pompoase şi teatrale ale fenomenelor paranormale. Tratarea incorectă a 
fenomenelor paranormale este un avertisment serios asupra tendinţelor eului, care este sedus cu 
uşurinţă de evenimentele parapsihologice - teleportare, telekinezie, clarvedere, bilocaţie, levitaţie, 
materializare de obiecte, proiecție astrală şi chiar fenomenul Doppelganger (dublare). 

A dori un fenomen de tip siddhi reprezintă avertismentul că eul spiritual caută extraordinarul. 
Fenomenele reale sunt neintenţionate, non-voliţionale, spontane şi autonome. Ele nu sunt consecința 
tehnicii şi nu pot să fie învățate, nici predate, şi cu atât mai puțin pentru un anumit preţ. Predarea 
acestora contra plată calibrează sub nivelul de 200. în primul rând intenția de a dobândi aceste 
capacităţi este nonintegră, deşi de cele mai multe ori îşi are originea în naivitate. învățând un truc 
pentru a transforma apa în vin, nu devii nicidecum lisus Hristos. Aceste imitații au înflorit secole în 
şir în India şi au reapărut ca suveniruri comercializate în lumea Occidentală. Ele trebuie evitate de 
orice aspirant spiritual serios şi dedicat atingerii Iluminării. Fenomenele de tip Siddhis sunt un dar 
dat de Dumnezeu, nicidecum ceva comercial sau obținut în mod artificial. în consecinţă, ele nu sunt 
consecința unei instruiri sau a unei practici. 


Adevăratele fenomene Siddhis 


Fenomenele se întâmplă firesc şi spontan la nivelul de conştiinţă situat aproximativ la valoarea 
540, ca o consecință a puterii câmpului conştiinţei însuşi. Ele ne intrigă, prezintă interes şi ne dau 
satisfacţii, dar nu trebuie dorite ori căutate. Ele se aseamănă cu modul în care ne surprinde un 
curcubeu apărut pe neaşteptate (ceea ce poate fi totuşi un fenomen obişnuit). Aici nu este nicio 
intenție implicată. Ceea ce avem în minte poate foarte bine să se realizeze sau nu. Cel mai adesea, 
fenomenele nu sunt anticipate, dar după un timp, repetarea lor frecventă conduce la o anumită 
aşteptare. Practicarea asiduă a principiilor spirituale de bază este ceea ce precede apariția 
miracolului (vezi titlul tratatului spiritual Un curs în miracole, calibrat la nivelul 600). 

Fenomenele observate sunt văzute şi de alţii, nefiind prin urmare nişte observații subiective. 
Toate fenomenele de tip siddhis se pot petrece şi toate sunt spontane şi situate în afara 
contextualizării cauzei şi efectului. Ele sunt o realizare a potențialităților atunci când condiţiile sunt 
favorabile, precum se întâmplă la nivelele superioare ale conştiinţei. 

Drumul spre observarea fenomenelor de tip siddhis este simplu şi nu implică cerinţe monetare, 
practici repetitive, traininguri sau instrucțiuni: 

1.  Abandonaţi toată atracția sau dorința pentru aceste fenomene, căci aceasta în sine 
reprezintă o distragere. 
2.  Abandonaţi fiecare moment lui Dumnezeu, incluzând toate atracțiile, repulsiile, sau 
dorinţele pentru control sau câştig. 
Alegeţi să fiți miloşi necondiţionat, iertând tot ceea ce înseamnă viaţă. 
4. Alegeţi să vedeți frumuseţea, perfecțiunea şi caracterul sacru al tuturor formelor de 
viaţă. 


(95) 


Sistemul de sănătate 


În contrast cu manipulările artificiale ale fenomenelor de tip siddhis, există unele exerciţii 
benefice menite îmbunătățirii sănătății, fericirii şi nivelului de funcționare, pentru care există o plată 
corespunzătoare datorată profesorilor, sălilor de clasă etc. în contrast cu cele vătămătoare, astfel de 
programe calibrează peste nivelul 200 şi sunt proiectate să îmbunătățească forma fizică şi starea de 
bine a omului (O minte sănătoasă într-un corp sănătos). Aprecierea vieţii porneşte adesea de la 
preocuparea sporită pentru calitatea sa, inclusiv esteticul. 


CAPITOLUL 19 
Limitări şi distrageri 
Introducere 


Deşi literatura spirituală furnizează o cantitate enormă de informaţii cu privire la realitatea 
spirituală şi la adevărurile pe care trebuie să le cunoaştem, se pare că încă se mai simte lipsa unor 
detalii importante şi a unor informaţii necesare pentru studenți. Există foarte multe lucruri utile ce 
nu apar în literatura tradițională decât dacă sunt căutate în mod special sau dacă se ajunge la 
concluzia că astfel de evenimente sunt în primul rând de interes istoric şi nu diversiuni, care ar fi 
putut fi întâlnite de orice căutător spiritual serios. Este mai bine ca aceste lucruri să fie cunoscute cu 
mult înainte, pentru că, atunci când ele se întâmplă, s-ar putea să nu fie nimeni prin preajmă pe care 
să-l consultăm. Astfel, unele informaţii au o valoare practică şi previn consternarea sau confuzia. 


Discuţie 


Majoritatea discuţiilor legate de acest subiect pornesc de la nivelul de jos al Scalei Conştiinţei şi 
continuă apoi spre zona ei superioară, dar, în acest caz, este important să pomim de sus în jos, pentru 
că nivelul superior al Scalei Conştiinţei reprezintă împlinirea destinului fiecărui student spiritual 
serios şi angajat. în plus, salturile spre zonele superioare ale conştiinţei pot apărea pe neanunțate. 
Astfel, depăşirea nivelului 850 poate cauza unele probleme despre care ar fi important să ştim 
dinainte. Acestea apar concomitent cu intrarea într-un câmp energetic foarte puternic al conştiinţei, 
pentru care sistemul nervos uman nu este pregătit din cauza rarității cu care a apărut acesta de-a 
lungul evoluției lui Homo Sapiens. Se poate observa că, pe măsură ce nivelul conştiinţei creşte, 
sporeşte logaritmic şi puterea, până se ajunge la nivelurile energetice de înaltă frecvență. Astfel, 
apar creşteri foarte importante, nu numai în ceea ce priveşte puterea energiei propriu-zise, ci şi în 
frecvența vibraţională. S-ar putea face o analogie comparând capacitatea unui tub radio cu vid, ce 
aparține unui aparat de modă veche, cu cea a unui tranzistor, respectiv a unui cablu de 110 volţi, 
care se presupune că ar trebui să conducă un curent de 6 000 de volti. 

La nivel subiectiv, organismul poate să simtă intermitent că nervii săi sunt suprasolicitați. Acest 
lucru ar putea să fie resimţit ca o senzaţie de arsură neplăcută şi generalizată, ca şi cum aura 
respectivei persoane ar fi în flăcări. Această stare ar putea fi însoțită totodată de o serie de dureri şi 
suferințe stresante, de senzaţii bruşte de slăbiciune sau chiar de incapacitatea de a mai funcţiona. 
Aceste neajunsuri sunt bine cunoscute din relatările misticilor sau a înțelepților din antichitate, care 
au împărtăşit din problemele şi suferințele prin care au trecut. 

La aceste stadii, capacitatea de a face o cercetare personală asupra conştiinţei, prin utilizarea 
tehnicii de diagnosticare kinesi- ologică, poate fi foarte utilă, şi, sprijinită de rugăciune, sursa 
rezistenţei poate fi intuită şi conştientizată. La nivelele foarte avansate, rezistenţa şi poziționalitățile 
nu apar de la eul personal, ci din conştiinţa colectivă a umanităţii. Astfel, pentru a localiza sursa 
conflictului, nu e neapărat eficient să urmărim conştiinţa personală ci, mai degrabă, să luăm în 
considerare nivelurile generale ale conştiinţei umanităţii, observată în mişcările ei majore de-a 
lungul timpului. De exemplu, poziționalitățile şi rezistențele amintite ar putea să apară din cauza 
spiritului critic, a indignării sau chiar a furiei resimţite față de suferințele umanităţii, deşi persoana 
care le experimentează e foarte posibil să fi depăşit această dualitate la nivel individual. 

Deşi e posibil ca sinele personal să fi depăşit paradigma lui corect/greşit, bine/rău, 
plăcut/neplăcut, aceste percepții şi poziţionalități nu sunt rezolvate totuşi în straturile mai adânci ale 
inconştientului colectiv. Prin rugăciuni profunde şi adâncă smerenie, soarta lumii poate fi 
abandonată în voia lui Dumnezeu la niveluri din ce în ce mai adânci, pentru că devine evident că tot 
ceea ce e observat se desfăşoară în deplină concordanţă cu Providența şi înțelepciunea Divină. Viaţa 
lumească oferă un maximum de oportunități pentru evoluţia conştiinţei, atât prin intermediul 


anulării acţiunii karmei negative trecute, cât şi prin dezvoltarea karmei pozitive, deopotrivă la nivel 
individual şi de grup. 

O trecere rapidă în revistă a istoriei trecute a umanităţii ne dezvăluie că, în mod evident, există 
foarte multă "karmă negativă" de anulat, ca să ne exprimăm cu blândeţe. Generaţii întregi au fost de 
acord cu cele mai grosolane forme de brutalitate, sălbăticie şi barbarie, care continuă chiar şi în ziua 
de azi. Astfel, această lume ar putea fi abandonată pentru a servi binelui suprem, privind-o ca pe un 
atelier de lucru de maximă utilitate. Aşa cum a spus şi Buddha, se întâmplă rar şi este un mare noroc 
să ne naştem ca fiinţe umane. Şi mai rar se întâmplă să auzim vorbindu-se despre adevăr şi, încă şi 
mai rar este să urmăm Adevărul (Iluminarea). 

O altă schimbare neaşteptată ce survine în privința capacităţii de a funcţiona după intrarea în 
stările foarte avansate ale conştiinţei rezidă în respingerea atributelor proprii emisferei cerebrale 
stângi" (lineare). sinele este non-linear şi consumă o energie considerabilă pentru procesarea 
informaţiei lineare secvențiale, în special pentru detaliile acesteia. Astfel, este foarte posibil ca 
lumea tehnologiei, cu toate dispozitivele şi multiplele sale opţiuni operaţionale, să depăşească 
capacitatea unei persoane avansate din punct de vedere spiritual. S-ar putea ca un aparat care nu 
funcționează după sistemul simplu al butonului închis / deschis să fie neglijat cu desăvârşire. Pe de 
altă parte, nu există niciun fel de problemă din perspectiva concentrării, ba chiar dimpotrivă, 
suspendarea procesării mentale încurajează acest proces. 

Mai există şi perioade neprevăzute, în care apare chiar opţiunea de a ieşi din corp, în momente 
care, în aparență, pot fi foarte bizare. Acest lucru aduce la suprafață orice atracţie reziduală sau 
aversiune față de viața lumească, iar opţiunea detaşării de corp devine atrăgătoare şi trebuie 
abandonată în voia lui Dumnezeu. Acest lucru se petrece la un nivel diferit comparativ cu nivelurile 
anterioare ale ataşamentului, aversiunii sau ale identificării cu corpul fizic. Când apare opţiunea de 
plecare, aceasta este pur şi simplu observată. Opţiunea este una foarte clară şi deschisă; în 
consecință, persoana în cauză se va rezuma la a observa dacă corpul va merge sau nu, respectiv dacă 
va mai respira sau nu. Nu există voință personală sau alternativă în acest demers. în mod cert, 
decizia asupra rezultatului îi aparține Divinităţii, în funcție de natura moştenirii karmice a fiecăruia 
dintre noi. 

Mai apare şi o varietate de modificări trecătoare, referitoare la schimbări de echilibru şi de 
interpretare a informațiilor primite de la simțuri (senzaţii). în contrast cu experienţele anterioare de 
viață, comunicarea se duce la un nivel diferit, iar ceea ce vorbesc oamenii prin intermediul 
limbajului obişnuit pare de neînțeles şi lipsit de sens. Am putea să cerem, prin rugăciune, ca Duhul 
Sfânt să interpreteze şi să facă o traducere pe înțelesul nostru. Această intenţie nu trebuie să fie 
reafirmată, căci vom observa că există un decalaj de o secundă între vorbirea auzită şi traducerea sa 
interioară (lăuntrică). Este ca şi cum am fi pe jumătate surzi sau am avea o problemă de învăţare, dar 
trebuie spus că întârzierea cauzată de absenţa "experimentatorului' poate fi recuperată foarte repede, 
răspunzând cu "ce/poftim" Ia întrebările care ne sunt adresate. După ce respectiva comunicare a fost 
tradusă şi înţelesul devine limpede, apare clar că punctul central al unei conversații în aparenţă lungi 
poate fi rezumat la doar câteva cuvinte. Această dificultate se datorează divergenţei de stiluri 
utilizate pentru trecerea de la prezentarea lineară ia conştienta nonlinerară. 

Semnificaţia comunicării constă în esență şi mai puţin în detaliile formei. Astfel, răspunsul 
spiritual al sinelui interior poate fi destul de scurt şi criptic, pentru că este precis şi concentrat asupra 
esenței problemei. Cel care pune întrebarea nu exprimă numai linearitate şi secvenţialitate, ci şi 
formele new- toniene ale contextualizării de tip subiect/obiect şi cauză / efect, şi, de asemenea, 
acesta/acela. Pentru o perioadă variabilă de timp, socializarea şi discursurile obişnuite nu sunt nici 
binevenite, nici uşor de realizat. între timp, corpul porneşte către o acţiune spontană în concordanță 
cu înclinațiile sale karmice, oriunde se dovedeşte a fi util în serviciul Divinităţii, iar amplasamentul 
său nu este deloc un motiv de îngrijorare. 

Ajustarea întâlnită de la nivelul 600 în sus are loc datorită faptului că mintea este tăcută şi nu 
mai procesează datele într-un stil secvențial şi linear. Astfel, banca de date obişnuită a memoriei nu 
mai este procesată în conformitate cu logica secvențială şi cu compartimentalizarea ierarhizată. De 
exemplu, în viaţa obişnuită, un obiect pierdut este căutat prin intermediul rememorării mişcărilor 


anterioare în cadru temporal. Prin contrast, în condiția non-lineară situată în afara timpului şi a 
succesiunilor nu se mai pune problema să fim consultaţi, iar situaţia trebuie luată aşa cum se 
prezintă, răspunsul venind instantaneu şi neprocesat, aşa cum iese din tăcere. 

La nivelurile conştiinţei situate sub valoarea 600, un proces rapid şi comparabil poate fi accesat 
prin utilizarea tehnicii cercetării kinesiologice. "Adevărat" sau "fals" este răspunsul instantaneu al 
conştiinţei, ce include un număr enorm de date, aflate dincolo de orice logică, procesare ori 
mentalizare a informaţiei. în timp ce desemnarea numerică este potrivită pentni proiectele de 
cercetare a conştiinţei, ea nu este necesară în practica zilnică atunci când la majoritatea întrebărilor 
se poate răspunde sub forma unui simplu "da" sau "nu". Pentru a oferi echivalentul a ceea ce poate fi 
accesat prin intermediul tehnicilor kinesiologice sau prin funcționarea spontană a Sinelui non-li- 
near ar fi nevoie de o mare varietate de calculatoare puternice, care, chiar şi aşa, nu ar fi capabile să 
proceseze evaluările calității, importanței, dezirabilității, atracției, valorii, integrității, etc. De 
exemplu, o evaluare completă a unei oferte de muncă ar necesita integrarea a aproape un milion de 
factori, fiecare dintre aceştia putând fi decisivi pentru succes sau eşec. A opta pentru o anumită 
slujbă include o mare complexitate de factori, cum ar fi adaptarea ia ambianță, simpatia, potrivirea 
perfectă, precum şi adecvarea karmică, pentru a nu mai aminti de potrivirea unui număr enorm de 
factori economici şi sociali. Chiar dacă procesarea tuturor acestor date ar fi posibilă, până la urmă ea 
tot ar lua forma unor foarte bine documentate presupuneri. 

Prin contrast, câmpul conştiinţei, în virtutea omniprezenţei şi a omniscienţei sale, traduce în 
mod automat numărul infinit de factori într-o singularitate cum ar fi "da" sau "nu". Acest lucru 
include în mod automat atât factorii conştienţi, cât şi pe cei inconştienți, cuprinzând chiar şi 
întrebările care nu s-au pus. Toate acestea sunt corelate cu potrivirea la nivelul de conştiinţă a celui 
care pune întrebările. De luat în considerare mai este şi discrepanţa dintre viziunea pe care o are eul, 
respectiv sinele asupra lumii, în aşa fel încât, ceea ce pare a fi o pierdere pentru eu reprezintă, de 
fapt, o victorie pentru spirit (de exemplu, achitarea unei datorii karmice, astfel încât conştiinţa să se 
elibereze şi să-şi poată continua evoluţia). Astfel, eul/sinele ar putea simţi că pierde, în timp ce 
spiritul câştigă. 


Impactul angajamentului spiritual 


In mod naiv, studenții spirituali aflați la începutul drumului lor se aşteaptă adeseori ca "viitorul 
spiritual" să aducă cu el o fericire uşor infantilă, prin care ei să fie transportaţi către o stare lipsită de 
tensiune, magică, chiar divină, care să le aducă plăcere atât lor, cât şi altora. Acest lucru este, fâră 
îndoială, adevărat, dacă tranziţia are loc de la nivelurile conştiinţei situate sub valoarea 200 către 
cele superioare acestui prag, caz în care procentul de fericire creşte într-adevăr foarte repede. 

Continuarea procesului de evoluţie necesită curaj, hotărâre, precum şi alinierea la priorități dr 
cpt consecinţă a intenţiei şi, in final, a angajamentului. Dacă vicisitudinile ce apar pe cale sunt 
înțelese ca fiind normale, ele nu vor avea ca rezultat niciun blocaj. Deşi fiecare nivel al conştiinţei 
are atracțiile şi aversiunile sale intrinseci ce trebuie depăşite, de la nivelul 200 în sus începe să apară 
un sprijin din partea puterii energiei spirituale ce lipseşte la nivelurile inferioare. Motorul spiritual 
dezvoltă din ce în ce mai mulți cai putere pe parcursul drumului său. Obstacolele ce par dificile, 
chiar imposibil de trecut la un nivel inferior sunt depăşite relativ uşor la nivelurile superioare, şi, 
prin puterea intenției, deseori acestea dispar în mod spontan, doar ca o consecinţă a faptului că au 
devenit evidente. Astfel, evoluția şi progresul devin mai degrabă o consecință a puterii câmpului, 
decât a voinței sau a efortului personal. 

Realizarea tranziţiei de la nivelurile situate sub valoarea 200 către cele superioare acesteia ar 
putea necesita sprijin şi înţelepciune din partea grupurilor de studiu bazate pe credință, religie ori 
spiritualitate. 

Intenţia spirituală şi angajamentul, în special atunci când sunt însoţite de rugăciune, invocare şi 
devotament, schimbă câmpul energetic predominant al conştiinţei, care este coordonat de puternicul 
său "câmp de atracție” energetic. Astfel, declaraţia şi intenţia spirituală, adesea dincolo de 
conştiență, schimbă regulile pe baza cărora trăim, iar situaţiile de viață aparent disparate, inclusiv 


emoţiile, sunt acum orchestrate de la un alt nivel care, de cele mai multe ori, este diferit de 
aşteptările obişnuite ale eului personal şi ale societăţii. Acest lucru ar putea avea ca rezultat un 
conflict trecător, implicând situaţii emoționale sau personale, pentru că scopurile Spiritului / Sinelui 
nu sunt aceleaşi cu ale eului / sinelui. 

Iertarea este un instrument extrem de important, în special atunci când se combină cu 
disponibilitatea pentru umilință şi cu acceptarea slăbiciunii şi a greşelilor umane. Deşi abandonarea 
opțiunilor egoiste ar putea fi considerată un sacrificiu, când acest lucru este recontextualizat, ele se 
dovedesc a fi un dar ascuns. 

Prin analogie, se poate spune că angajamentul spiritual creează un ecran de radar complet nou în 
calculatorul spiritual al fiecăruia. Dintr-un punct de vedere condensat, e vorba de un întreg sistem 
educativ proiectat în mod special pentru discipol, ce ia în considerație o mulțime enormă de factori 
care trec dincolo de înţelegerea noastră. Prin tehnica de calibrare a conştiinţei, se poate confirma 
faptul că angajamentul spiritual conduce la crearea unui întreg program spiritual proiectat special şi 
autonom exact pentru a lua în considerație includerea unei mulțimi enorme de factori, ce cuprind şi 
detaliile karmice. Transcedenţa reuşită prin intermediul acestei educaţii spirituale personale nu este 
accesibilă eului, dar devine posibilă prin bunăvoința Graţiei Divine. 

Ar putea părea surprinzător câteodată să descoperim că atitudinea de a ne lăsa în voia Sinelui 
pentru a ne salva şi pentru a evolua spiritual vine în conflict cu maşinațiile viclene ale eului, care 
caută să menţină controlul. Putem fi siguri însă că nucleul narcisist al eului nu va accepta niciodată 
bucuros umilinţa sau faptul că o minte obişnuită şi nesprijinită, nu este defel capabilă să facă 
diferenţa dintre adevăr şi minciună. 

De asemenea, este bine de ştiut dinainte că orice suferință nu face parte integrantă din câştigul 
spiritual, ci se datorează strict rezistenţei pe care o opune domeniului spiritual. Suferinţa vine din 
insistența eului de a o lua pe drumul lui. Abandonarea ideii că eul ar fi Dumnezeu şi întoarcerea 
sinceră către Divinitate este singura cale ce serveşte evoluţiei conştiinţei. 

Dacă toate experienţele de viață sunt abandonate pe măsură ce apar, ele se transformă, prin 
recunoştinţă, în miracole şi sunt privite ca daruri. Această transformare nu are loc în sfera voinţei 
umane, ci este un dar al Graţiei Divine. Să-ţi transformi viața pentru a deveni un servitor al 
Domnului, så te dezvolți spiritual şi să te angajezi în serviciul Divinităţii - iată nişte acte foarte 
puternice ale voinţei umane. Credinţa este consolidată prin reamintirea promisiunilor celui de al 91- 
lea Psalm şi ale Upanişadelor, conform cărora "toţi cei care Mă cheamă pe oricare din numele Mele 
sunt ai Mei şi Ii iubesc”. Credinţa în infinita bunătate a Iubirii Divine este prin sine însăşi 
transformatoare. Din când în când, acesta este singurul lucru de care ne agățăm în momentele de 
disperare. 


Instrumentul simplităţii 


O altă întârziere pe calea către Iluminare rezidă în presupunerea că trebuie să stăpânim şi să 
asimilăm o cantitate mare de informaţie spirituală pentru a realiza succesul spiritual. De obicei, 
bibliotecile spirituale cuprind sute de cărţi, la care se adaugă o mulțime de ateliere de lucru, grupuri 
de formare şi activităţi de recreere, care ar putea conduce la un studiu intens al teologiei, metafizicii, 
filozofiei, istoriei religiilor şi altora asemenea. Deşi toate acestea pot oferi informaţii foarte 
valoroase, adeseori ele sfârşesc prin a deveni mai degrabă o piedică decât un sprijin, pentru că 
erudiția acumulată face să crească orgoliul spiritual şi atitudinile auto-iluzorii de tipul: "Eu ştiu”. 

Pentru a ne croi drum prin toată această complexitate, este necesar doar să cunoaştem şi să 
aplicăm câteva instrumente spirituale simple, a căror eficacitate este mult sporită de regularitatea 
practicii şi de aplicarea lor continuă, fără nici o excepţie. Pentru a fi folositor, instrumentul trebuie 
să fie cât mai simplu, chiar constituit dintr-un singur concept. Nu trebuie să uităm că evoluția 
spirituală nu este consecinţa cunoaşterii Adevărului, ci a disponibilității de a deveni acel adevăr. A 
învăţa despre realitatea spirituală este interesant şi prezintă şi unele beneficii. Cel mai bine e ca 
învățătorul spiritual să fie ales prin intuiţie sau atracţie, iar metoda de predare şi şcolile spirituale să 


corespundă nivelului şi sentimentelor fiecăruia, putând fi urmate însă doar după ce validitatea lor a 
fost verificată prin tehnica de calibrare a conştiinţei. 


Instrumente simple, dar de mare valoare 


Putem alege un instrument primar, plus încă câteva, dar multe dintre ele nu sunt necesare. 
Instrumentele simple aplicate constant vor avea ca rezultat dezvăluirea adevărurilor spirituale care 
nu trebuie dobândite intelectual pentru că ele se prezintă singure cu marc claritate. In plus, acestea 
apar numai când sunt folositoare şi, pentru că nu sunt o achiziţie a minţii, ele nu sfârşesc prin a 
deveni o vanitate spirituală. 

Redăm în cele ce urmează câteva instrumente de bază, testate, care au avut rezultate fantastice 
de-a lungul secolelor: 

1. Fii bun cu orice şi oricine, inclusiv cu tine, tot timpul, fără excepţie. 

2.  Venerează tot ceea ce înseamnă viaţă, în toate formele ei de exprimare, indiferent de 
situaţie, chiar dacă nu înţelegi acest lucru. 

3. Nu-ţi închipui că tot ce ştii este demn de încredere. Roagă-l pe Dumnezeu să-ți explice 
sensul diferitelor cunoştinţe. 

4. încearcă să descoperi frumuseţea ascunsă în tot ceea ce există - mai târziu aceasta ți se 
va dezvălui singură. 

5. Tartă toate lucrurile la care ai fost martor sau pe care le-ai experimentat, indiferent de 
situație. Aminteşte-ţi că Hristos, Buddha şi Krishna au spus că orice greşeală apare din 
necunoaştere (ignoranță). Socrate a spus că oamenii pot alege numai ceea ce cred ei că 
este bine. 

6.  Abordează viaţa cu smerenie şi arată-ți disponibilitatea de a ceda toate poziţionalitățile 
Şi câştigurile mentale/ emoţionale. 

7. Fii hotărât să te abţii de la orice câştig, dorință sau profit şi, în consecință, pune-te, prin 
proprie voinţă şi în mod dezinteresat, în slujba vieții, în toate formele ei de expresie. 

8.  Transformă-ţi viaţa într-o rugăciune continuă prin intenție, aliniere, smerenie şi 
abandonare. Adevărata realitate spirituală este, de fapt, o modalitate de a fi în lume. 

9. Prin verificare, confirmă nivelul conştiinţei şi adevărul spiritual al tuturor învăţătorilor, 
învățăturilor, grupurilor spirituale şi ale literaturii la care decizi să te aliniezi. 

10. Acceptă faptul că, prin declarație spirituală, angajament şi abandonare, apare 
Cunoaşterea, care ne aduce sprijin, informaţie şi tot ceea ce avem nevoie pentru 
întreaga călătorie. 

Instrumentul cel mai puternic, care se află sub imperiul voinței, este devotamentul. Astfel, nu 
doar adevărul spiritual, ci şi gradul de devotament pus în slujba acestuia ne transformă. O lucrare 
clasică importantă care demonstrează eficacitatea simplicităţii şi a devotamentului este "The 
Practice of the Presence of God" (Practica prezenței lui Dumnezeu, n. tr) a Fratelui Lawrence 
(1692), care scoate în evidență importanța constanței. 


CAPITOLUL 20 
Trecerea dincolo de porți 


Indicaţii generale 


Progresul spiritual este energizat prin intenţie, care consolidează dedicarea şi angajamentul, 
precum şi prin alinierea la principiile şi practicile spirituale. Acest lucru are ca rezultat dedicarea şi 
disponibilitatea de a ne concentra asupra efortului, hotărârii şi răbdării, care necesită o atitudine 
generală de bunăvoință deopotrivă faţă de sine şi faţă de procesul spiritual. Cele de mai sus ar putea 
fi rezumate ca o atitudine devoţională ce depăşeşte orice definiție lineară specifică. Scopurile 
asumate dau prioritate, în mod automat, valorii şi semnificației care, astfel, au tendinţa de a oferi 
energia necesară efortului spiritual. 

Deşi se obişnuieşte să se rezerve un timp special pentru practicile spirituale (cum ar fi, de 
exemplu, meditaţia formală), în general este mai practic să incorporăm principiile spirituale în viața 
de zi cu zi şi în modul nostru de viață, pentru că perioadele speciale dedicate acestei strădanii pot 
pierde în lupta cu cotidianul, sfârşind prin a fi abandonate în totalitate. Prin contrast, un stil de viaţă 
contemplativ nu are tendinţa de a fi abandonat aşa de uşor cum se întâmplă în cazul perioadelor de 
timp rezervate în mod special acestei activități şi care necesită un cadru special, liniştit. Perioadele 
izolate de practică spirituală au, de asemenea, tendința de a li compartimentate, putând să devină 
izolate la nivel mental din cotidian ca fiind ceva ce "facem" mai degrabă decât ceva incorporat de 
personalitate ca un aspect al nostru, adică ceea ce "suntem". 

Practic, totul funcționează optim dacă ne alegem principiul spiritual pe care-l transformăm apoi 
într-o regulă interioară de viață, pe care să o aplicăm în mod regulat şi fără abatere, "orice ar fi”. De 
foarte mare valoare se dovedeşte alegerea unui dicton după care să ne ghidăm în viață, cum ar fi 
decizia de a fi bun şi bine intenţionat față de tot ceea ce înseamnă viaţa, în toate formele ei de 
expresie. Prin deducție, această atitudine ar putea avea ca rezultat disponibilitatea de a uita 
construcțiile mentale, observațiile şi toate lucrurile aparent negative. Angajamentul de a trăi în 
conformitate cu dictoanele spirituale de bază este puternic consolidat prin rugăciune, implorare şi 
hotărârea de a fi mai degrabă servitorul lui Dumnezeu decât al eului. De asemenea, este preferabil 
să-l rugăm direct pe Dumnezeu să ne ofere o altă perspectivă asupra lucrurilor, precum şi să-i cerem 
indicaţii, informaţii şi îndrumare. 


Modelele 


Angajamentul spiritual, alinierea şi dedicarea inițiază un proces non-linear în care fenomenele şi 
situațiile (atât cele dinlăuntru, cât şi cele dinafară) sunt atrase de câmpurile energetice interioare, 
proces ce include, de asemenea, tendințele şi componentele karmice. în continuare, viaţa se 
desfășoară în diferite straturi şi prezentări modificate care s-ar fi manifestat altfel. Intenţia spirituală 
influențează percepțiile, amintirile şi interpretarea valorilor ce diferă față de scopurile şi tendinţele 
egoiste prioritare până în acel moment. Prioritățile sunt acum programate de Spirit, în concordanță 
cu valoarea spirituală intrinsecă, respectiv cu evoluţia spirituală. Evoluţia conştiinţei este progresivă 
şi presupune un întreg "program de învăţare", iniţiat prin rezoluţia care consolidează puterea voinţei 
spirituale. Ulterior, orice experienţă devine valoroasă pentru desfăşurarea şi dezvăluirea conştienţei 
spirituale. în acest fel, "greşelile" sau "succesele" sunt de valoare egală, lucru ce contrastează 
puternic cu preferinţele anterioare ale eului. 

Aşa cum bine se ştie, dedicarea - către valorile spirituale şi către procesul de purificare - are 
tendinţa de a scoate la suprafață contrastele aparente prin care sunt prezentate dualitățile karmice, 
ceea ce reclamă realizarea unei diferențieri între poziționalitățile din care acestea apar. Una din 
primele dileme persistente care va apărea cu certitudine este dualitatea bine/rău, care constituie un 
câmp foarte prolific de investigare. Pe baza observaţiei, se poate vedea că dihotomia bine/rău nu 


este decât reflectarea unei con- textualizări de ansamblu, ce se bazează pe presupuneri neexaminate. 
Ajutaţi de o profundă smerenie, ne vom da curând seama că, nesprijinită, mintea este cu adevărat 
neautorizată, neechipată şi incapabilă de a avea un astfel de discernământ. Ea poate să facă această 
descoperire doar începând să întrebe pentru cine este bine şi pentru cine este rău, când şi în ce 
împrejurări. In cele din urmă, acest lucru conduce la examinarea unei contextualizări generale a 
semnificației şi înțelesului vieții umane însăşi ca experienţă tranzitorie de învățare. 

Chiar şi o privire rapidă, superficială asupra experienței umane dezvăluie că aceasta este, în 
primul rând, muritoare, temporară şi trecătoare, iar mintea, neajutată, nu poate nici măcar să spună 
de unde a apărut şi încotro se îndreaptă. De asemenea, din cauza structurii sale interioare, aceasta nu 
este capabilă să facă diferența dintre adevăr şi minciună. Cu ce autoritate ar putea ea să discernă 
între "bine" şi "rău"? Acest lucru conduce la descoperirea faptului că " gândirea" nu este un lucru pe 
care să te poți baza pentru a ajunge la adevărul sau progresul spiritual, iar mintea, de una singură, 
are doar tendinţa de a atrage tot mai multe gânduri in loc să le dea în grija unei înțelegeri nonlineare 
şi complete, cave ar rezolva problema în întregime. Realizarea spirituală nu arc loc cu uşurinţă 
printr-o mentalizare lineară şi logică, ci constituie o aură mai difuză şi mai intuitivă a 
comprehensiunii şi a înţelegerii, ce cuprinde contextul general şi nu doar un conținut linear. 

Alegerea unui dicton spiritual de bază după care să trăim devine practic un set de atitudini care 
ne schimbă percepţia. E vorba mai degrabă de un stil de poziționare şi relaţionare cu viaţa decât un 
set de sisteme de credință lineare. Atitudinile au tendința de a se generaliza sub forma 
discernământului şi mai puţin în cea a unei percepții definibile. Acest discernământ spiritual are 
tendinţa de a rămâne deschis şi încurajator pentru extinderea înțelegerii. Astfel, ne dăm seama că, în 
loc să zicem "cred asta şi asta" , spunem "se pare că este aşa" sau "pare a fi aşa". Acestea sunt mai 
degrabă nişte înclinații legate de sens, prin care se procesează informaţii, decât nişte afirmații 
declarative care spun răspicat că "Nu are dreptate, pentru că...". Printr-o schimbare a punctului 
central al focalizării, experimentarea devine mai puţin lineară, mai puţin definită şi mai puţin 
verbalizată. în consecință, obținem ceea ce o situaţie este ca atare, aşa cum obținem totul de la un 
minunat apus de soare fără să avem nevoie să mentalizăm şi să spunem ceva de genul "nu-i aşa că-i 
minunat?" sau să facem o descriere a culorilor, formelor, norilor, etc. 

Prin această orientare, procesarea informaţiei devine din ce în ce mai contextuală şi mai generală 
în detrimentul particularului, recurgând totodată mai puţin la vocalizare şi limbaj mental. Acesta se 
dezvoltă într-o capacitate de "a înțelege" şi de "a şti”, fară implicarea procesului de gândire. 
Calitatea empirică subiectivă de a ține în braţe o pisică care toarce sau de a întâmpina un câine care 
dă din coadă nu necesită niciun fel de gândire sau mentalizare. Dimpotrivă, luăm pur şi simplu ceea 
ce situaţia respectivă ne oferă datorită capacităţii progresive de a discerne esenţa şi nu percepția 
mentalizată. Prin acest proces, în final devine foarte clar că totul este pur şi simplu ceea ce este 
constituindu-se în propria-i semnificaţie, de aici rezultând o acceptare care nu necesită niciun 
comentariu, conţinut sau opinie. Acest stil este înrudit cu ceea ce se numeşte calea "Wu Wei" din 
Tao, conform căreia noi plutim cu uşurinţă pe valurile vieţii, abandonând încăpăţânarea şi spiritul 
critic în voia lui Dumnezeu. Nonrezistența conduce la nonataşare şi mai puţin la Ataşare, care poate 
fi o formă de evitare. 

Non-rezistența nu înseamnă să ignorăm sau să negăm ci, dimpotrivă, să participăm, să 
observăm, să fim conştienţi, ceea ce la nivelul experienţei, ne trece de la stadiul de a fi un actor 
imaginar în filmul vieţii, în acela în care devenim martori/observatori care, deşi neimplicaţi 
emoţional, sunt totuşi capabili să participe. Această atitudine scade tentaţia de a investi în 
poziționalități sau rezultate. Drept urmare, voința personală este abandonată, iar Voința Divină îi ia 
locul, Creaţia fiind continuă, evolutivă şi menită dezvăluirii conştienței. 

În procesul transformaţional de mai sus, conştiența se poate discerne drept calitatea 
fundamentală care activează experimentarea. Nu există nici un "cine" care participă, experimentează 
sau observă; este vorba mai degrabă de o calitate înnăscută care acţionează cu uşurinţă, fără vreo 
risipă a energiei pentru modificarea procesului. întreaga viață devine pur şi simplu un "dat", iar 
conştiența esenței subiectivității reduce sensul unui "eu" sau "sine" personal la prezența înnăscută a 
Sinelui, care depăşeşte procesul de gândire al conţinutului, sau, mai degrabă îl înconjoară. Această 


conştienţă este "Lumina" cu ajutorul căreia "vedem" deopotrivă mental şi emoţional. Prin această 
conştiență, accentul se îndreaptă acum spre interior, către sursa Luminii şi nu către detaliile a ceea 
ce este iluminat. Numai prin această Lumină putem să ne dăm seama de conținutul minții; altfel, 
cum ara şti oare prin ce experiențe trecem şi ce credem despre ele? 


Perturbări şi Atracţii 


Energia animală a eului se reflectă în concentrarea prin care energia psihică este direcționată şi, 
deci, emoţionalizată. Apoi, conținutul mental emoţional atrage atenţia şi începe să se auto- propage. 
De aici rezultă atracțiile, aversiunile şi diversiunile, care, în final, conduc la încorsetarea într-o serie 
de comportamente de rutină care se autoconsolidează şi autoenergizează. Acestea generează 
câmpurile energetice ale conştiinţei, care se aliniază la câmpurile de atracţie impersonale şi generale 
ale conştiinţei umane şi sunt antrenate de ele. Astfel, prin selectarea opţiunilor, individul se 
acordează ca un aparat de radio recepție la frecvențele, radio sau TV. Prin urmare, teama şi ura ne 
acordează la frecvenţe cu totul diferite de acelea ale iertării şi acceptării. Fiecare nivel al conştiinţei 
influențează percepția, atitudinile asociate precum şi poziţionalităţile lor concomitente. 

Dependenţa de înclinațiile eului e ca o intoxicație în care plăcerea se obține din recompensa 
emoţională a negativismului. Astfel, poziționalitățile negative au tendința să devină obiceiuri ce se 
autoperpetuează, înrudite cu dependenţa, bazate pe presupuneri şi pe iluzia seducătoare a satisfacerii 
instinctelor animalice primare. în cele din urmă, prin repetare, acestea devin dominante şi câştigă 
control, ceea ce constituie, dealtfel, principalul scop al eului narcisist. 

În lucrarea spirituală, acestea se numesc "ispite" şi se presupune că pentru a scăpa de ele este 
necesar un sacrificiu pentru că noi tânjim după plăcerea pe care ne-o dă "seva" emoțională furnizată 
de sentimentul că "avem dreptate" sau "suntem chit" sau că ne plângem de milă, etc. Acest tip 
pavlovian de condiţionare se manifestă ca un sistem de recompensă auto-sti- mulatoare, care apoi 
devine autonom. Ca urmare, interferența cu aceste satisfacţii trecătoare are ca rezultat o senzaţie 
neplăcută de frustrare şi privaţiune. Astfel (aşa cum se poate observa în mod obişnuit) mintea 
emoţională a eului se agaţă de negativism şi de propria-i condiţie servilă, nevrând deloc să le dea 
drumul pentru a se îndrepta spre nivelurile superioare de funcționare şi pentru a se adapta 
mecanismelor. De exemplu, succesiunea resentiment / reproş / auto-compătimire / victimizare este 
de cele mai multe ori o capcană care caută rapid validarea prin încurajarea socială şi pseudo- 
importanţa poziţionalităţilor auto-apreciative. 

Nu este ceva neobişnuit ca oamenii să-şi petreacă toată viața purtând o ranchiună şi hrănind-o cu 
justificări elaborate, iluzii şi falsificări retrospective ale amintirilor. Acest complex psihologic 
observat în mod obişnuit este compus dintr-un amestec al tuturor nivelurilor conştiinţei situate sub 
valoarea 200. El devine extrem de bine apărat şi imunizat cu încăpățânare la orice provocări (şi cu 
atât mai mult la voinţa de a-l abandona). în consecinţă, iertarea, acceptarea, rațiunea şi iubirea sunt 
considerate ca fiind antitetice față de scopurile interioare secrete ale eului. 

în acelaşi timp, nu e neobişnuit nici ca oamenii să-şi distrugă întreaga viață apărând nişte 
falsități neintegre, pe care le hrănesc cu grijă şi de care se cramponează. Auto-iluzionarea este un 
defect intrinsec al eului/minții care, în absența luminii adevărului spiritual, se auto-consolidează şi 
are consecinţe distructive, care exclud fericirea adevărată. Victima este incapabilă să facă deosebirea 
dintre plăcere (ce îşi are originea în negativism) şi adevărata fericire, pe care acest gen de oameni nu 
o cunosc niciodată cu adevărat. Complexul patologic este apărat cu atâta putere încât oamenii 
preferă practic să moară decât să renunţe la el sau să-şi pună măcar problema abandonării lui. în 
mod fortuit, acest cerc vicios este uneori întrerupt de o criză de confruntare cu viaţa, care, în final, se 
dovedeşte a fi o deghizată binecuvântare. 


Eliberarea de Minte/Corp/Eu Emoţional 


Nivelurile calibrate mai jos de valoarea 200 au tendinţa de a se auto-propaga din cauza plăcerii 
seducătoare emoționale a recompensării instinctului animalic al eului. Singura cale de ieşire din 
această situație trece prin onestitatea integră faţă de sine, care, din nefericire, nu este realizabilă 


atunci când suntem dominați de acest complex emoţional negativ. Dat fiind că acest complex constă 
din energiile animalice ale forței, numai energiile mai puternice ale adevărului au capacitatea de a 
genera însănătoşirea (recuperarea). Datorită naturii Divinităţii, intervenţia se face prin invitaţie, 
pentru că Iubirea este putere şi nu operează prin instrumentele forței. Compasiunea izvorăşte din 
înțelegerea faptului că 78 % din populaţia lumii calibrază sub nivelul 200 al Adevărului, iar această 
cifră se ridică aproape de 100% în unele sub-culturi şi regiuni ale lumii, care supraviețuiesc, în 
primul rând, doar prin instinctele animalice. 

O eliberare simplă, în două etape, din negativismul eului: mecanismul adevărului 

Pentru depăşirea tuturor acestor limitări şi pentru simplificarea complexităţii subiectului, este 
necesar să acceptăm doar două idei: 

1.  Negativismul se bazează pe o forță energetică (de origine animala) ce poate fi depăşită 
numai prin putere, care este în exclusivitate de origine Divină. De aceea, este necesar 
să cerem şi să invocăm ajutorul lui Dumnezeu prin orice mijloace avem la îndemână. 

2.  Renunţarea la identificarea cu corpul, emoțiile şi mintea, considerate ca fiind EU. Fiţi 
sinceri şi acceptaţi că elesunt ale voastre, dar nu sunt nicidecum "voi". în timp ce 
acestea ar putea să pară artificiale, ciudate, străine sau nenaturale la început, realitatea 
fundamentală este că ele reprezintă de fapt un adevăr de ordin superior, care constituie 
un instrument puternic şi redutabil. Mintea va încerca să nege această realitate ca şi 
acest adevăr (iar aceasta este chiar ceea ce se aşteaptă ca ea să facă), pentru că ea 
percepe intuitiv Adevărul ca pe o pedeapsă (nemesis). 


De-a lungul secolelor, milioane de oameni au ales practic să moară decât să accepte aceste două 
premise simple. Oamenii sunt gata să se arunce în aer pe ei şi pe alții decât să admită că ar fi putut 
să greşească. Trebuie să înțelegem că eul ne va conduce cu bucurie către propria moarte şi va 
prefera să ne omoare decât să admită cu umilinţă că a făcut o greşeală şi chiar că - oh doamne, ăsta 
ar fi cel mai oribil dintre cuvinte - "Nu are dreptate". 

Decât să murim şi să avem o viață infernală, mai bine să ne maturizăm şi să recunoaştem că 
mintea este înşelătoare, şireată, nemiloasă şi în nici un caz un prieten! Nucleul eului rezidă în 
orgoliul său narcisist şi, în secret, el se consideră Dumnezeu. Totuşi, el poate fi surprins în 
supoziţiile sale secrete, inflamatorii şi dualiste, ce pot fi anulate prin simpla umilință. Aceasta este 
poarta spre libertate şi spre experienţa fericirii. 

Descoperim adevărată natură a minții când încercăm să scăpăm de controlul ei. La o analiză mai 
atentă, mintea este văzută ca o complexitate compusă din gânduri (presupus ale "mele") plus o serie 
de date factuale. Datele sunt utile; prin contrast, gândurile şi punctele de vedere asupra lor nu sunt 
de încredere, dar ni le asumăm prin presupunerea că se identifică cu propria noastră persoană. 

Odată ce gândurile sau sentimentele au fost etichetate ca "ale mele", ele devin în mod magic 
impregnate cu o omnisciență prezumtivă, respectiv cu o presupusă validitate supremă. Acestea 
constituie ceea ce în întreaga literatură spirituală clasică e descris drept iluzie, care progresează 
frecvent către deziluzie. Dacă nu este stopată de îndoiala şi interogaţia integră, mintea recurge la un 
asediu permanent pentru a învinge adevărul fiabil şi verificabil, care i-ar pune sub semnul întrebării 
suveranitatea prezumtivă (de exemplu, înclinația umană universală de a apăra ceea ce considerăm a 
fi "corect", în ciuda evidenţei contrariului). 

Distrugerea dominației exercitate de minte poate fi realizată printr-un singur pas -smerenia - 
care este consolidată prin simpla recunoaştere a faptului că mintea nu este deloc suverană şi 
atotştiutoare, nefiind capabilă nici măcar să facă diferența dintre adevăr şi minciună. Această 
atitudine are valoare practică atunci când vine vorba de supraviețuirea fizică şi recunoaşterea 
obiectelor. Chiar şi atunci când este vorba despre recunoaşterea lumii fizice, mintea este incapabilă 
de înțelegere, şi nici măcar nu recunoaşte observaţia foarte simplă că Evoluţia înseamnă Creaţie. 

Mintea este un instrument util în limitele protectoare ale logicii, rațiunii, constrângerii şi 
disciplinei operaţionale intrinsece. Astfel, mintea este în forma sa cea mai bună atunci când 
activează pe tărâmul ştiinţei, care nu permite existența emoționalului ori încălcarea logicii. Un 
prieten îmi zicea cândva: "Tocmai mi-am dat seama că nu trebuie să am o părere despre orice - ce 


uşurare!)". Această descoperire a condus la savurarea unei libertăţi foarte mari, pentru că opiniile 
sunt îngrăditoare, restrictive, agresive şi argumentative. 

Dacă gândurile şi ideile nu sunt cu adevărat "ale mele", atunci de ce apar şi cine este autorul lor? 
De fapt, acestea nu au deloc la origine o persoană sau ceva similar, ci apar mai degrabă dintr-o 
calitate impersonală. Conţinutul unui câmp calibrabil al conştiinţei este asemănător cu o bancă de 
idei cuprinsă într-un câmp specific de energie, de la nivelul conştiinţei colective a omenirii. 
Gânduri, concepte şi idei similare se reunesc la diverse niveluri şi sunt orchestrate prin antrenarea 
atenției şi a "câmpului de atracţie" general, care, ca şi gravitația, atrage idei cu densitate similară. 
Fenomenul este asemănător cu stratificarea speciilor de peşti şi a formelor de viaţă la diferite 
adâncimi ale mării. Dar şi în viața umană, unii rămân la fund, iar alţii se ridică la suprafața apei. 

Anumite tipuri de gândire, sisteme de credinţă şi expresii sunt endemice în unele societăți şi 
subculturi, care au fost dominate de mituri de-a lungul secolelor. De exemplu, există țări în care 
integritatea, onestitatea, şi cinstea nu sunt considerate importante nici măcar în tranzacțiile zilnice. 
Ba chiar dimpotrivă: toate interacțiunile se bazează în întregime pe câştig, iar înşelătoria e 
considerată o abilitate şi o tehnică de apreciat. într-o astfel de cultură, moralitatea nu numai că este 
absentă, dar este considerată chiar a fi iraţională, lipsită de valoare, o dovadă de slăbiciune, aşa cum 
descoperă mulți turişti naivi, care, atunci când se întorc acasă cu un presupus obiect antic neprețuit, 
descoperă că, de fapt, acesta valorează doar câțiva cenți. 


Clarificarea Erorii Dualiste a Victimei/Făptaşului 


Prin intermediul strădaniei spirituale, descoperim că sinele nostru a fost captiv, o "victimă" 
încătuşată de înşelătoriile inteligente ale eului. Toate înşelăciunile eului pot fi observate în evoluţia 
diferitelor specii ale regnului animal de-a lungul unor perioade întinse de timp. în toată această 
perioadă, atragerea în cursă, înşelătoria, rivalitatea, egoismul, camuflajul şi forţa au contribuit la 
supravieţuire. Evoluţia hominidelor a condus la apariţia lui Homo sapiens, şi, concomitent, la 
apariţia cortexului prefrontal în fața creierului animal, care a rămas sub dominaţia instinctelor 
animalice până la nivelul 200 al conştiinţei. Instinctele animale sunt în totalitate conduse de câştigul 
personal şi continuă să urmeze aceeaşi cale, aflată în conflict cu energia puterii spirituale, a 
adevărului şi, în special, cu energia iubirii, înşelătoria eului este inteligentă prin faptul că ea îi 
permite acestuia să-şi convingă victima şi prizonierul să creadă că autorii înşelăciunii sunt "undeva 
în afară" , când, de fapt, aceştia sunt "înlăuntru”. 

Care este identitatea adevăratului autor? în urma investigațiilor, se va descoperi că nu există 
niciun autor, ci doar un câmp energetic al unui nivel specific al conştiinţei care a apărut de-a lungul 
perioadei evoluționiste, care încă predomină şi prin care, majoritatea populației lumii este dominată 
şi încătuşată. Aici putem înţelege înţelepciunea şi adevărul cuvintelor lui BUddha : "Se întâmplă rar 
să ne naştem ca fiinţe umane, şi mai rar să auzim adevărul, şi încă şi mai rar, după ce l-am aflat, să-l 
şi urmăm". Adevărul acestei afirmaţii este verificat prin ca- librarea conştiinţei, care arată că doar 
0,4% din populaţia lumii este capabilă să ajungă la stadiul Iubirii Necondiționate. 

Iubirea necondiționată este un obiectiv practic, rezonabil şi uşor de atins într-o viață omenească. 
De la acest nivel, angajamentul şi dedicarea spirituala evoluează spre stările bucuriei perfecte - chiar 
cele ale extazului - pentru ca, în final să atingă nivelul 600, al Păcii, care este nivelul de început al 
misticului. Calea misticului, în înţelesul cel mai clasic al termenului, poate fi definită ca o Non- 
Dualitate Devofională. 


CAPITOLUL 21 


. 


Transcenderea Mintii 


Introducere 


În procesul depăşirii nivelurilor conştiinţei, alegerile şi opţiunile au tendinţa de a apărea în 
forma unor contrarii aparente. Acestea sunt resimțite ca aversiuni sau atracții care, până în 
momentul în care sunt demontate, pot părea dificil de dizolvat. Atracția implică deopotrivă plăcerea 
ascunsă şi cea evidentă, iar aversiunea se exprimă prin expectativa neplăcerii şi a disconfortului. 
Alegerile mai sunt complicate şi de un anumit sens moralizator al datoriei, exprimat prin sintagmele 
"ar trebui să" sau "ar fi cazul să”, putând fi respinse prin intervenția unei culpabilități subtile şi a 
tentaţiei de evitare. Este, deci, preferabil să excludem toate supoziţiile de genul "ar trebui să". O 
calitate primară a evoluţiei spirituale este libertatea. Ocaziile de schimbare pot fi considerate mai 
curând invitații decât obligaţii morale, iar aceste opţiuni oferă, într-adevăr, un grad mai mare de 
libertate şi fericire interioară. Cu toate acestea, avem întotdeauna libertatea să le ținem în aşteptare, 
pentru ca apoi, în alt moment şi în alt context, alegerea sau decizia respectivă să apară în mod 
natural. 

Obstacolele aparente care se ivesc de-a lungul căii constau în două componente principale: 1) 
plăcerea sau o recompensă aparent atrăgătoare, şi 2) teama de alternativă (adică de pierderea 
plăcerii). Multe dintre aceste perechi conflictuale constituie parte integranta din "natura umană" şi 
au fost moştenite împreună cu însăşi viaţa. Acestea sunt însă de aşteptat, ca nişte praguri de rutină 
pe care trebuie să le treacă orice căutător al nivelelor superioare ale conştinţei. în realitate, ele nu 
sunt nici aşa formidabile precum par inițial, iar depăşirea, câtorva măcar, aduce cu sine încredere şi 
aşteptări realiste pentru succese şi mai mari. Elementele cheie sunt focalizarea asupra 
componentelor specifice conflictului şi bizuirea pe puterea suprinzător de mare a Voinţei Spirituale 
(calibrată la nivelul 850), care intervine atunci când cerem ajutorul lui Dumnezeu şi suntem dispuşi 
să abandonăm recompensele negativităţii. 

Dualităţile conflictuale cele mai comune pot fi grupate în general după similarități, şi chiar 
rezolvate împreună. 


Dualităţi comparative 


Plăcerea anticipată [Temeri 
ontrol [Abandonare 
Familiaritate, obicei Schimbare, nesiguranță, inadecvare 
Agățare de trecut Teama de necunoscut sau de nou 
şurință Dificultate, efort 
Ignorare, negare, respingere,  [Supărare, refuzul responsabilității 
Nu pot Nu vreau 
Nu vreau să Nu pot să 
Rigiditate, repetiţie învățare 
Stabilitate, homeostază IReprogramare, schimbare 
recutul ca scuză Prezentul ca agent al schimbării 
Lipsa puterii voinței IConfruntarea cu lipsa disponibilității 
A încerca IA face 
Mâine Acum 
A pretinde A fi onest 


A opune rezistență IA accepta 


Dualităţile de mai sus sunt familiare oricui, dat fiind că se aplică, în general, oricărei încercări de 
creştere şi evoluţie spirituală. Deşi conflictele pot părea imposibil de rezolvat, soluţia lor este 
suprinzător de simplă şi presupune aplicarea strictă a instrumentelor spirituale, precum 
disponibilitatea de a ne abandona lui Dumnezeu şi de a elimina rezistențele prin invocarea puterii 
Voinţei Spirituale (calibrată la nivelul 850), însoţită de rugăciune pentru primirea ajutorului Divin. 
Se poate cere şi ajutorul Duhului Sfânt, admițând faptul că eu (adică eul) nu sunt în stare să fac acest 
pas de unul singur. La nivel operaţional, acesta reprezintă deja o cerere de a înţelege şi contextualiza 
situația în mod diferit, dizolvând astfel paradoxurile aparente. 

Voința personală operează doar la nivelul calibrat al conştiinţei ce caracterizează respectiva 
persoană în acel moment din evoluţia sa, fiind adesea prea slabă pentru a efectua schimbarea dorită. 
Eforturile din trecut, efectuate prin intermediul mecanismelor eului pot genera îndoială, lipsa 
încrederii în sine şi refuzul de a privi în față problemele. Acest lucru este exprimat adesea de 
sintagma "am încercat", care înseamnă, de fapt, că cel care a încercat este sinele mic, acţiunea lui 
fiind mai curând o dorință decât o întreprindere decisivă. 

în ciuda intențţiilor bune, puterea voinţei personale nu este suficientă şi, recurgând la ea, există 
riscul apariției vinovăţiei. Adevărata abandonare în mâinile lui Dumnezeu nu poate avea loc fără 
eliminarea iluziilor privitoare la puterea voinţei personale şi fără înlocuirea acestora cu o decizie 
declarativă. In viaţa de zi cu zi, succesul e consecința dedicaţiei şi perseverenței. Acestea pot părea 
să reprezinte un sacrificiu personal pe termen scurt, care elimină plăcerile trecătoare în favoarea 
obiectivelor pc termen lung. în cadrul lucrării spirituale interioare pot apărea aceleaşi atribute, dar 
nu drept consecință a voinţei personale, ci ca un dar al Sinelui, primit în forma unui răspuns din 
partea Prezenţei lui Dumnezeu. 

O rezistență importantă a eului rezidă în dorinţa de a controla şi de a obține plăcere din 
recompensele sale. Prin urmare, eul creează rezistența în forma fricilor, aşteptărilor negative sau a 
temerii de schimbare sau eşec. Acestea reprezintă totuşi mândria spirituală, care necesită, de 
asemenea, să fie abandonată. In realitate, presupunerea că Divinitatea este mulțumită, nemulțumită 
sau dezamăgită de acțiunile umane reprezintă o vanitate. Abandonarea profundă împiedică, prin 
urmare, programarea lui Dumnezeu prin tot felul de presupuneri şi, prin acceptare, permite 
abandonarea în voia Sa, fapt ce reprezintă o poziţie mai umilă. Rezolvarea conflictelor este astfel 
rezultatul intenţiei, alinierii şi abandonării condiționalităților - dar şi al influenţei kannice. 

Valorile egoiste găsesc o largă acceptare şi recompensă socială, în plus, aceste recompense sunt 
considerate a fi consecințele cauzei şi efectului. Prin abandonarea presupuselor câştiguri sau 
pierderi, posibilităţile karmice se realizează prin asentiment şi reprezintă o consecință automată a 
ceea ce a devenit o persoană şi nicidecum a ceea ce are sau face aceasta. 

Pe măsură ce evoluăm, valorile preţuite în lume pot fi văzute ca nişte frâne, iar ceea ce lumea 
percepe a fi o pierdere, poate i considerat o formă de libertate sau câştig spiritual. Pacea interioară 
rezultă din abandonarea tuturor atracțiilor şi aversiunilor. Valorile percepute sunt în primul rând 
proiecții ale dorințelor şi lucrurilor nedezirabile. Cu cât sunt mai puţine dorințele, cu atât mai mare e 
satisfacția vieţii. Prin urmare, evitarea bogăției sau denigrarea acesteia reprezintă atitudini la fel de 
false ca şi urmărirea ei. Sărăcia poate fi şi ea o formă de ostentaţie şi mândrie spirituală. Adevăratul 
ascetism e pur şi simplu o problemă ce ţine de economia de efort. Nu posesiunile în sine, ci 
presupusa lor importanță sau valoare proiectată reprezintă adevărata problemă. Prin urmare, bogăţia 
nu are o importanță reală, deoarece capacitatea pentru fericire interioară nu depinde de factori 
externi odată ce nevoile animale primare sunt satisfăcute. 

Atracţiile egoiste sunt consolidate de valori sociale, programare culturală şi sisteme de 
recompensă. Aceste valori reprezintă de asemenea conţinutul viselor, fanteziilor şi dorințelor 
noastre, ele prezentând o mare varietate în cadrul subculturilor. 

Pentru a găsi semnificaţia e necesar să privim dincolo de percepţie şi aparenţă, acolo unde se 
poate discerne esența. După cum a spus Socrate, cu toţii alegem ceea ce percepem că ar fi binele. 
Problema e să discernem aparenţa de esență, pentru a putea diferenţia binele real de substitutele sale 
iluzorii. Diferită de cerințele de bază ale confortului şi supraviețuirii fizice, dezirabilitatea este, în 
realitate, o valoare proiectată. 


Dacă discernem esenţa, tot ceea ce există îşi dezvăluie frumuseţea intrisecă şi valoarea, căci 
toate reprezintă o expresie a evoluţiei Creaţiei pe drumul prin care nemanifestatul devine Manifestat. 
Prin urmare, valoarea este intrisecă în tot ceea ce există, în virtutea Sursei Divine a Existenţei care 
se găseşte în domeniul nonli- near şi este invizibilă pentru limitele inerente mecanismelor percepţiei. 


Sumar 


Evoluţia spirituală este o consecință automată a observării minții şi a înclinațiilor ei din 
perspectiva generală a paradigmei contextului şi nu din cea a conţinutului. In loc să încercăm să 
forțăm schimbarea, nu e necesar decât să-i permitem Divinităţii să o facă, prin abandonarea 
profundă a controlului, rezistenţei şi a iluziilor pierderii/câştigului. Nu e necesar să distrugem sau să 
atacăm iluziile, ci doar să le permitem să cadă singure. Nu e necesar sau util să folosim forţa prin 
mecanisme de genul vinovăţiei, după cum nu trebuie nici să încercăm să forțăm evoluţia spirituală, 
deoarece ea se desfăşoară automat, în virtutea propriului ei acord, atunci când obstacolele şi 
rezistențele sunt abandonate. Puterea adevărului este o calitate a Iubirii Divine care, in mila ei 
infinită, dizolvă poziționalitățile şi ne readuce la Realitatea Sinelui. Prin urmare, este necesar să 
acceptăm că momentul apariției acestei revelații depinde de Sine şi nu de sine, deoarece sinele este 
singurul capabil să încorporeze calităţile karmice neştiute. 

Câmpul infinit şi nonlinear al conştiinţei nu este doar omniprezent şi omniscient ci şi, de 
asemenea, omnipotent. în cadrul acestui câmp general, ceea ce vom deveni gravitează automat la 
nivelul corespunzător al câmpului general, precum iese un dop de plută la suprafaţa apei, ca o 
conscecinţă a interacțiunii dintre plută, gravitație şi densitatea apei. Spiritul se înalță în virtutea a 
ceea ce a devenit prin consimțământul propriului liber arbitru. Compasiunea pentru sine este un 
atribut al Sinelui. Astfel, ultima rezistență majoră ce trebuie abandonată este rezistența opusă iubirii 
atotprezente a Lui Dumnezeu. 


CAPITOLUL 22 
A deveni propria rugăciune 
Introducere 


Studenţii întreabă adesea eare ar putea fi cel mai potrivit sfat practic pentru următoarele 
probleme frecvente: cum să implementăm pragmatic adevărul spiritual subiectiv, respectiv cum 
anume sâ instituim spiritualitatea ca pe o cale de a fi în lume. dar care serveşte evoluţiei şi 
progresului spiritual. Studentul educat a primit deja un mare număr de informaţii cu privire la o 
multitudine de practici şi concepte spirituale. Transformarea dorită rezidă în tranziţia de la "am auzit 
despre" la "ştiu cum să fac pentni a realiza acest lucru”. Această progresie este de fapt de la o 
cunoaştere prezumtivă In necunoscut, respectiv de la familiar la nou. Astfel, aplicarea reala a 
informaţiei spirituale poate părea încă nesigură. 

Mintea însăşi devine interesată de evoluţie atunci când află că dincolo de gândurile şi procesele 
mentale obişnuite, respectiv dincolo de domeniile rațiunii şi logicii există nişte dimensiuni 
superioare ale adevărului. Interesul e direcțional atunci spre descopcrire şi trezire spirituală. 

Alţi studenţi pot fi foarte puternic motivaţi de inspiraţie respectiv de experienţele fortuite ce au 
darul de a fi transfonnaiive şi de a iniţia procesul alegerii conştiente a progresului şi evoluţiei 
spirituale. Aceasta se poate petrece pe neaşteptate sau in anumite momente critice de schimbare a 
contextului şi percepţiei. Studentul inspirat devine apoi atras de potenţial şi îşi centrează interesul 
asupra aplicării practice a proceselor spirituale in viaţa de zi cu zi. 

Tranziţia presupune în mod caracteristic încorporarea premizelor intelectului în realitatea 
experimentală a subiectivității. Astfel, accentul cade asupra implementării, respectiv asupra aplicării 
practicilor spirituale şi premizelor de acest gen. Prin incorporare& acestora şi practicarea lor, noul 
devine un factor habitual. 

Emergenţa realității din potențialitate survine în virtutea unor cirumstanţe propice, în care 
intenţia şi voința reprezintă elementele principale ale activării energiei. îndeplinirea potenţialului are 
un feed-back pozitiv, prin care intenţia este consolidată iar procesul spiritual derivă mai degrabă de 
Ia Sine decât de la sine (cu s mic). 


Întrebare 


S-a spus că până şi aplicarea unui singur principiu spiritual, chiar foarte simplu, e suficientă 
pentru a face progrese majore (de exemplu, "fii bun cu tot ceea ce înseamnă viață", respectiv "iartă, 
indiferent de consecinţe" sau "reflectează asupra unor versete favorite câteva zile, săptămâni sau 
luni) 


Răspuns 


Acesta este cel mai eficient mod de a începe. Un singur mijloc aplicat constant şi riguros este 
mai eficient decât lectura tuturor cărților sau decât toate momentele sporadice de entuziasm. 
Persistenţa este caracteristică focalizării minţii. Prin analogie, dacă tragem un singur fir, tot 
puloverul se va deşira. Fiecare pas înainte îl anticipează pe următorul şi atrage informaţia adecvată 
şi deja asimilată, ce amplifică şi clarifică experiența. Astfei, dictoanele primare sunt dovedite şi 
confirmate de experiență. 

Fenomenul de învăţare nu se petrece în virtutea cauzei şi efectului şi nicio experiență 
recompensatoarc nu ar trebui considerată a fi un câştig. Prin practica amabilităţii devenim amabili 
deoarece bunătatea însăşi este transformativă. Astfel, aşteptările trebuie date la o parte. Prin 
asentimentul voinței, transformarea se petrece în mod autonom, ca o consecință a contextului şi nu 
doar a conținutului. 


Trebuie să spunem că prietenia nu funcţionează pentru că aşteptăm din partea celorlalți un 
răspuns similar, ci pentru că deschide uşa nonlineară spre o potențialitate sporită. Unii oameni chiar 
se abţin de la bunătate, generozitate sau abordări prietenoase deoarece acestea pot declanşa 
suspiciuni, elemente defensive sau chiar paranoia în oamenii situați sub nivelul 200. Iată un 
experiment util, edificator şi interesant: încercaţi să zâmbiţi şoferilor care au oprit la semafor alături 
de dumneavoastră. Unii şoferi vor returna semnul de prietenie, alții vor rămâne impasibili, privind 
drept înainte, alții se vor panica după cum sunt şi unii ce vor demara în trombă, cu viteză maximă 
deîndată ce se face verde. Chiar şi un zâmbet prietenesc trebuie să fie discret. 


Întrebare 


Dar cum poate oare practica spirituală să genereze schimbări? Care sunt mecanismele 
psihologice care permit şi declanşează schimbarea? 


Răspuns 


Nu există un proces al schimbării, ci unul al emergenţei evolutive. Larva nu se schimbă în 
fluture, ci pur şi simplu îşi duce la îndeplinire potenţialul său, ca un produs al evoluţiei Creaţiei. 
Pentru a repeta, Creaţia înseamnă evoluţie în virtutea emergenţei potențialităţii în realitate. Intenția 
voinţei spirituale e suficientă. Aparentul "nou" reprezintă nemanifestatul ce devine Manifestat, la fel 
cum deschiderea pumnului revelează o mână deschisă. 

Realizarea este o opţiune şi o alegere ce iau forma unui aspect al voinţei. Fiecare alegere 
pozitivă creşte potenţialitatea şi probabilitatea unor alegeri pozitive adiţionale, ceea ce, de 
asemenea, este în acord cu teoria cuantică. Fiecare alegere pozitivă ne duce mai aproape de un câmp 
atractor mai înalt al conştiinţei, in lumea seculară, unde "bogaţii devin şi mai bogaţi şi săracii tot mai 
săraci" este la fel de adevărat că, prin integritate şi efort, foştii săraci pot deveni bogaţi, iar foştii 
bogaţi, din cauza erorii, pot falimenta. Viaţa umană oferă o mare valoare, constituind oportunitatea 
optimă pentru evoluţia sprituală. Prin alegere, pilitura de fier a spiritului este atrasă spre diferitele 
religii de către câmpul omnipotent şi omniprezent al conştiinţei însăşi. Acest lucru e analog cu 
efectul unei câmp electromagnetic gigantic, dotat cu o putere infinită. 


Întrebare 


Dar oare această definiție a contextualizării nu introduce cumva în discuţie conceptul dubitabil 
al liberului arbitru? 


Răspuns 


Argumentele cu privire la liberul arbitru sunt de obicei ambigue din cauza contextualizării 
inadecvate şi a faptului că se bazează pe ipotetic. Apoi ele sfârşesc în forma unor intelectua- lizări 
discursive în cerc vicios, ce induc speranța inconştientă că liberul arbitru va fi negat ca posibilitate 
reală, evitând astfel responsabilitatea sau răspunderea spirituală. 

Opțiunile au parametri din care rezultă deopotrivă responsabilitatea şi culpabilitatea. Gama 
opţiunilor este consecința unor multitudini de factori cunoscuţi şi necunoscuţi, incluzând şi ceea ce 
s-ar putea numi propensiuni karmice. Acestea sunt ulterior influențate de probabilitate, inclusiv de 
recompensele şi eşecurile trecute, şi, de asemenea, de intensitatea efortului şi dedicaţiei, de gradul 
de integritate, etc. Ipoteticul nu este o realitate, iar gama alegerilor este rezultatul distilării unor 
factori lineari şi nonlineari complecşi. Astfel, sub alte circumstanţe şi condiții predominante pot fi 
alese opțiuni destul dc diferite. Din cauza naturii evoluţiei/creaţiei, conţinutul şi contextul conştient 
sunt tranzitorii şi efemere deopotrivă descriptiv şi experimental 

A ne abandona către Voința lui Dumnezeu şi a cere Ghidarea Divină reprezintă acțiuni atât de 
puternice, încât modifică opțiunile disponibile şi valorile percepute ale acestora. Din dinamicile 
nonlineare rezultă principiul iteraţiei, prin care o alegere sau o opţiune repetată devine în mod 
progresiv o probabilitate ("depedenţa senzitivă față de condiţiile inițiale"). 


Întrebare 


Ce se poate spune despre revelaţiile majore sau experiențele spirituale ce au drept rezultat 
schimbări majore bruşte? 


Răspuns 


Fenomenele naturale majore, precum avalanşele, se petrec prin repetiţii vibraţionale. Poziţiile 
egoiste devin slăbite în virtutea unor paşi aparent minori şi nesemnificativi. De exemplu, prin 
simplul fapt de a spune ori de câte ori este posibil "mulţumesc" se poate ajunge la a deveni o 
persoană mai recunoscătoare şi mai generoasă care, prin fenomenul atracției, primeşte acum fară 
efort o serie de beneficii imposibil de atins înainte, nici măcar printr-un efort susținut. 

Schimbările majore se petrec, de asemenea, şi drept consecință a eliberării din obligațiile 
karmice negative. E ca şi cum mintea inconştientă e satisfăcută că o lecţie a fost învățată, respectiv 
că o datorie a fost compensată de anumite comportamente. In multe feluri, învăţarea spirituală este 
similară cu însuşirea de noi valenţe prin repetiţie şi practică, până când acestea devin fireşti, ca o a 
doua natură. învățarea este facilitată de inspirație şi de identifiarea cu figurile admirate care afişează 
atributele dorite. Noi tindem să devenim asemenea celor pe care îi admirăm. 


Întrebare 


Ce calități sunt de cel mai mare ajutor pentru un devotat, pe lângă familiaritatea cu informaţiile 
privitoare la conştiința/spiritualitatea avansată? 


Răspuns 


Adoptarea unor atitudini asociate cu Mintea Superioară (vezi Privire generală, Secţiunea a doua) 
şi selectarea oricăreia dintre virtuţi. Refuzul sau respingerea atitudinilor negative sau a 
poziționalităţilor. Acţionarea într-un fel benefic în toate circumstanțele, arăt față de sine, cât şi față 
de alții. Respingerea violării principiilor spirituale pentru câştiguri pe termen scurt. Creearea unei 
imagini idealizate față de propria persoană şi aplicarea acesteia ca pe un rol. Acţionarea în virtutea 
supoziţiei "ca şi cum" conduce la conştientizarea potenţialităţii de a deveni cu adevărat ceea ce 
admirăm. Ca instrument de învăţare este adesea suprinzător de eficient să pretindem că avem 
calitățile dorite, iar apoi, spre suprinderea noastră, să descoperim că era vorba de fapt de un aspect 
neactivat şi latent al propriei personalități. Mulţi oameni fac din autoîmbunâtăţire prioritatea 
numărul unu a vieţii lor şi se identifică cu figurile admirate în loc să le invidieze. 

Ca exercițiu practic, înainte să părăsiți casa reamintiți-vă cum anume aţi vrea să fiți şi decideți să 
acționaţi în acest fel. Făcând astfel, observați răspunsul celorlalți față de prietenia, consideraţia sau 
iubirea pe care le-o arătați. Refuzaţi seducția şi tentaţia a ceea ce este senzațional. Abandonaţi 
plăcerea dubioasă a răzbunării, a tendinței de a fi chit, respectiv de a face cea mai bună afacere în 
probleme şi schimburi emoționale. 

în fine, ca un exerciţiu plăcut, permiteți conştient şi intenționat celorlalți oameni să câştige, 
descoperind astfel propria măreție şi generozitate. A ti zgârcit la nivel emoţional generează sărăcie 
emoţională. Fiecare câştig -ii altora ne face în mod paradoxal mai bogaţi şi pe noi înşine, aşa că, prin 
practicarea acestui exercițiu, ajungem să fim foarte bogaţi din punct de vedere emoţional. 


Intrebare 
Dar oare acest lucru nu înseamnă oare o încercare deliberată de a-i mulțumi pe ceilalți? 
Răspuns 


Acestea sunt atitudini iluzorii, consecvente sărăciei spirituale şi stimei de sine scăzute. A acționa 
in virtutea Graţiei spirituale înseamnă a fi generoşi, deoarece sursa grației c iubirea, care e nelimitată 


şi înnăscută. Acţiunea măruntă şi zgârcită generează sărăcie spirituală şi închide uşa spre Sursa 
Graţiei infinite, ce este deja prezentă în forma Sinelui. 

Sinele mic acţionează de pe poziţii limitative şi se vede pe sine însuşi ca fiind insuficent şi în 
nevoie. Prin urmare, e defensiv şi atent la câştiguri. sinele mic este defensiv şi lacom. El este 
totodată inconştient la nivel experimental că există şi un Sine alternativ, care nu face decât să-şi 
aştepte activarea prin invitaţie şi asentiment. sinele mic este temător şi defel dispus să aibă încredere 
în Sine. Prin urmare, transcendenţa necesită deopotrivă credință şi curaj. 


Întrebare 


Prin exemplele pe care le oferiţi, folosiți adesea umorul în timpul conferințelor şi interacțiunii 
interpersonale. Oameni sunt adesea surprinşi, deoarece au despre învățătorul spiritual imaginea unei 
persoane pioase, respectiv a unui orator plin de inspiraţie. 


Răspuns 


Paradoxul rezidă în faptul că umorul chiar este o abordare cât se poate de serioasă a conflictelor 
spirituale, fiind adesea mult mai eficient decât platitudinile folosite cu sobrietate. Umorul sc naşte 
dintr o abundență de bună-voință. Bl înlătură suferința şi anxietatea emoţionala şi transcende 
negativitatea prin transpunerea falsităţilor ce altminteri ar fi inabordabile. 

Tratând o falsitate ca pe un aspect ascuns al propriei personalități, absurditatea ei e revelată. 
Acesta c mecanismul hiperbolei, care expune în adevărata lor lumină sistemele de credință bazate pe 
distorsiuni raționalizate ale adevărului. Umonil astupă prăpastia dintre res interna (cogitans) şi res 
cxeterna (lumea aşa cum e). Prin urmare, formează un contrast izbitor între ceea ce percepe mintea 
şi esența realităţii. Astfel, umorul expune iluziile autoalimentate ale eului. 

Umorul revelează puncte de vedere alternative şi opţiuni, fiind, prin urmare, un sentiment 
eliberator. Din punct de vedere clinic, el este asociat, de asemenea, cu o sănătate bună şi chiar cu 
longevitatea. Umoriştii calibrează în mod caracteristic în marjele superioare ale nivelului 400, au 
vieți lungi şi sunt iubiți de toată iumea Umorul expune aspectele suprimate ale psihicului uman, 
astfel încât ele pot fi identificate şi recunoscute mai uşor, putând ti atent analizate şi depăşite dată 
fiind transparenţa falsităţii lor. Nu trebuie să fim defensivi faţă de slăbiciunile umane, fiind mult mai 
bine ca acestea să fie recunoscute, acceptate şi asumate. Adevărata conştiență spirituală apare din 
recunoaşterea esenței. 

Marii umorişti sunt iubiţi în virtutea puterii lor de a privi în față slăbiciunile omeneşti şi chiar de 
a râde de ele. Darul lor constă în faptul că transmit şi celorlalți să facă acelaşi lucru. Efectul 
umorului e terapeutic şi astfel are darul de a creşte solidaritatea şi compasiunea umană prin 
intermediul recunoaşterii mutuale. Umorul reduce suferința interioară, ruşinea şi vinovăția, dând 
astfel la iveală opțiuni mai blajine. 

Negarea psihologică izvorăşte din vinovăţie, iar când aceasta e depăşită apare onestitatea 
interioară. Umorul este antidotul sărăciei emoţionale, psihologice şi spirituale, precum şi o cale de 
rezolvare optimă a atitudinilor mici, meschine, ce denotă, de fapt, un respect de sine scăzut. 


Intrebare 
Prin urmare, este oare umorul o cale prin care să abordăm neajunsurile dureroase ale eului? 
Răspuns 


Da. El serveşte ca exemplu al tehnicilor terapeutice spirituale ce conduc la libertate şi onestitate 
interioară. Este antidotul ruşinii, vinovăţiei şi fricii. Revelează subtil capacitatea şi puterea interioară 
şi permite recunoaşterea măreției înnăscute a omului. Prin intermediul umorului, inabordabilul 
devine disponibil pentru recunoaştere, asumare şi transcedenţă. Umorul facilitează integritatea 
interioară. Prin contrast, eul nemodificat este sumbru şi total lipsit de umor. 


Intrebare 
Cum se armonizează umorul cu devoțiunea? Oare ele nu reprezintă elementele contrare? 
Răspuns 


Devoţiunea înseamnă dedicarea către Adevăr şi Iubire, iar umorul devine un instrument ce ajută 
împlinirii obiectivului. El diminuează valoarea iluziilor punând în contrapondere adevărul şi 
falsitatea prin juxtapunere. Intenţia fundamentală a umorului este în realitate foarte serioasă şi 
dedicată eliberării din ghearele iluziilor, fricii, urii şi vinovăţiei. El demască eul, diminuând prin 
urmare dominația acestuia. El conduce la eliberarea de sine şi la atingerea Sinelui. 


Intrebare 
Cum se întâmplă acest lucru? 
Răspuns 


Programele eului sunt lineare şi definite de restricția la conținut. Spiritul sau sinele este 
nonlinear şi reprezintă contextul. Conţinutul restricţionat al eului este abandonat prin expunerea 
irealităţii percepțiilor şi poziţionalităţilor sale. Se poate vedea atunci că percepțiile ului sunt aliniate 
la cucerire şi câştig. Când falsitatea ideilor sale cite expusă luminii conştienței, dominația iluziei 
păleşte. 

Realizarea Sinelui nu reprezintă nici un câştig şi nici o achiziţie. E vorba de o Realizare ce se 
desfăşoară de la sine atunci când obstrucţiile -- u abandonate sau îndepărtate. Efortul este doar o 
consecinţă a rezistenței care, la rândul ei, reprezintă un produs al iluziei. Atunci când norii de pe cer 
se îndepărtează, soarele străluceşte prin propria sa putere. Prezenţa din interior este binevenită şi 
iubită, netrebuind existe sentimente de frică faţă de ea, căci, la urma urmei, este o stare fundamental 
blândă ce revelează puterea transformatoare a Iubirii. Conceptul unui Dumnezeu de care trebuie să 
ne temem este ultima glumă a eului în acest teatru al absurdului. 


Intrebare 
Cum anume poate deveni devoțiunea calitatea dominantă? 
Răspuns 


Prin acceptarea că suntem mai degrabă atraşi de destinaţia noastră decât reținuți de trecut. 
Evoluţia conştiinţei este o moştenire karmică deoarece reprezintă o calitate înnăscută în conştiinţa 
umană însăşi. Curajul apare din devotament, integritate, aliniere şi dedicație. O caracteristică 
valoroasă a dedicaţiei este fericirea care, în cele din urmă, devine consolidată ca o favoare interioară 
tăcută, dar persistentă. Valoarea observării atente este clară şi prin faptul că, doar să existe 
conştiența unui defect al eului, şi acest lucru tinde să anuleze respectivul defect. Prin abandonare şi 
invocare, Voința Divină facilitează tranziția de la mic la mare, pentru că sinele sprijină şi 
energizează intenția fără efort. 

Şinele este ca o atracție magnetică prin care voința personală este abandonată progresiv, iar forța 
dc opunere, rezistenţa este slăbită. Astfel, calea însăşi este autoîmplinitoare, plină de recompense şi 
revelează mulțumiri progresive. Fiecare pas, indiferent cât de mic, este la fel de important. 


Întrebare 


Ce se poate spune despre efectul învățătorului Spiritual? 


Răspuns 


Printr-o transmisie tăcută, nivelul de conştiinţă al învățătorului facilitează transformarea 
informaţiei de la ni velul mental până la realitatea subiectivă experimentală. Nivelul de conştiinţă şi 
câmpul energetic vibrațional al aurei învățătorului este un produs al evoluţiei conştiinţei şi nu 
reprezintă un factor personal. El activează calităţile native ale studentului la un nivel nonverbal. 

Prin analogie, ar putea fi numit echivalentul spiritual al efectului Roger Bannister despre care 
am vorbit anterior. El transmite un câmp de energie de înaltă frecvenţă prin intermediul aurei. 
Calitatea sa derivă din certitudinea că se bazează pe Realitatea experiențială. Acelaşi fenomen este 
acceptat de grupurile de recuperare în care puterea sponsorului este derivată din experiența 
încununată de suceces, deci din stăpânirea unei probleme. Atare grupuri spirituale radiază un câmp 
energetic înalt, care vine apoi în sprijinul noilor veniți prin intermediul alinierii individuale şi de 
grup, menţinută de auto-onestitate. 

Fiecare nivel al conştiinţei reprezintă un câmp de atracție ce domină un anumit câmp al 
conştiinţei în virtutea puterii sale înnăscute şi intrinseci. în cadrul grupurilor mai mari şi menținute 
pe termen lung, acest lucru este numit prin sintagma Putere Superioară. Adesea, cuvântul Dumnezeu 
este evitat, deoarece este predispus la erori de definiţie şi numeroase credinţe şi sisteme de credinţe 
conflictuale (incluzând aici frica şi vinovăția resimțţite în faţa descrierilor antropomorfice ale lui 
Dumnezeu). 

Pentru a sprijini progresul spiritual, alegeți învățători şi învățături verificabile, evitându-i pe cei 
care au ceva de câştigat prin aderarea sau alinierea voastră la respectivul grup. Evitaţi grupurile sau 
învățătorii puşi pe achiziţii, lacomi sau mânaţi de dorinţa de control. sinele este complet împlinitor şi 
nu are niciun fel de nevoie şi nici nimic de câştigat. învățătorul este un servitor al Adevărului şi nu 
sursa acestuia. Toţi cei care luptă pentru Dumnezeu îl şi servesc. 

In toate scripturile spirituale există o declaraţie reluată recurent în diferite culturi şi limbi, 
conform căreia Divinitatea răspunde la aliniere. De obicei, e pusă într-o formă de genul Cei care 
cred sunt ai Mei. Pornind de la aceste cuvinte, devine evident că nu e foarte important cât de departe 
am ajuns pe cale, dar e esențial faptul că suntem pe cale. 

ANEXA A 


Harta scalei conştiinţei 


Dumnezeu sinelui j 


NIVELE ALE ADEVĂRULUI 
Sine A fi (Eu) Iluminare | 700-1000 | Inefabil | Conştiință pură 
Acceptare totală Perfecțiune Pace 600 Beatitudine Iluminare 
întreg Completă Bucurie 540 Seninătate | Transfigurare 
Tubitor Benignă Iubire 500 Veneraţie Revelare 
înțelept Semnificativă Raţiune 400 înțelegere | Abstractizare 
Milos Armonioasa Acceptare Iertare Transcendență 
Inspirator Plină de speranță |Disponibilitate Optimism Intenție 
Permisiv Realizabilă Curaj 200 Afirmare Consolidare 
NIVELE ALE FALSITĂȚII 
Indiferent Hxigcntă Mândrie 175 Batjocură Depreciere 
Răzbunător Antagonică Furie Ură Agresivitate 
A nega A Dezamăgi Dorinţă Lăcomie înrobire 
Punitiv înfricoşătoare Frică Anxietate Retragere 
Dispreţuitor Tragică Durere Regret Disperare 
Dezaprobator Fără speranță Apatie 50 Disperare Renunţare 
Dispreţuitor Mizerabilă Ruşine 20 Umilire Eliminare 


ANEXA B 


Lista tabelelor 


Introducere 

Harta scalei conştiinţei 

Secţiunea întâia - Privire generală Nivelele de conştiinţă ale erelor arheologice Regnul animal 
Corelarea nivelelor conştiinţei cu rata fericirii 

Capitolul 1 Dualităţile Ruşinii 

Capitolul 2 

Dualităţile vinovăţiei şi urii vindicative 

Capitolul 3 Dualităţile apatiei 

Capitolul 4 

Nivele progresive de abstractizare Dualităţile durerii 

Capitolul 5 Dualităţile fricii 

Capitolul 6 Dualităţile dorinței 

Capitolul 7 Dualităţile furiei 

Capitolul 8 Dualităţile mândriei 

Secţiunea a doua - Privire generală 

Funcționarea şi fiziologia creierului Tabelul 1: 

Funcționarea minţii - Atitudini Tabelul 2: 

Funcționarea minţii - Atitudini Tabelul 3: 

Funcționarea minţii - Atitudini Trăsături pozitive de personalitate - partea I 
Trăsături pozitive de personalitate - partea II 

Capitolul 13 

Marile cărți ale lumii occidentale Capitolul 14 

Diagnostic diferenţial: infatuare vs iubire 

Capitolul 15 

Stări spirituale autentice 

Capitolul 16 

Scrieri şi învăţători ce calibrează în marjele nivelului 600 Capitolul 17 
Scrieri şi învăţători ce calibrează în marjele nivelului 700 

Capitolul 18 Nivele ale Divinităţii 

Scrieri şi învăţători ce calibrează peste nivelul 850 

Secţiunea a cincea - Privire generală Diferenţiere între conținut şi context Tentaţii 
Capitolul 21 Dualități comparative 


ANEXA C 
Cum calibrăm nivelele conştiinţei 


Informaţii generale 


Câmpul energetic al conştiinţei posedă o dimensiune infinită. Anumite nivele ale acestuia se 
corelează cu conştiinţa umană, iar acestea au fost calibrate de la "I" la "1.000" (vezi şi Anexa 1: 
harta scalei conştiinţei). Aceste câmpuri energetice reflectă şi domină conştiinţa umană. 

Tot ceea ce există în univers radiază o anumită frecvență sau câmp energetic, care se păstrează 
pentru totdeauna în câmpul conştiinţei. Astfel, fiecare persoană sau ființă care a trăit vreodată, 
precum şi orice lucru legat de ea (incluzând orice împrejurare. gând, acțiune, sentiment ori atitudine) 
este înregistrat pentru vecie şi poate fi regăsit şi accesat în orice moment din prezent sau viitor. 


Tehnica 


Răspunsul kinesiologic (testarea musculară) constă într-un răspuns simplu, prin "da" sau "nu", la 
anumiţi stimuli. De obicei, cel cure efectuează testarea apasă cu două degete pe încheietura mâinii 
întinse orizontal de subiect, exercitând o presiune moderată a:.upra acesteia. De regulă, subiectul 
testării ține cu cealaltă mână deasupra plexului solar o anumită substanță, ce urmează a fi testată. 
Cel care efectuează testarea îi spune subiectului "rezistă" şi, dacă substanţa testată este benefică 
pentru subiect braţul acestuia va rămâne puternic. Dacă, dimpotrivă, aceasta nu este Genetică sau 
are un efect advers, muşchiul nu va putea rezista aceleiaşi presiuni şi braţul subiectului va slăbi. 
Răspunsul obținut astfel e foarte rapid şi succint. 

Este important de notat faptul că, pentru obținerea unor răspunsuri corecte, atât persoana care 
efectuează testarea, cât şi subiectul acesteia trebuie să calibreze peste nivelul 200. Astfel, intenția din 
spatele interogaţiei trebuie să fie una integră. 

Cu cât nivelul de conştiinţă al echipei de testare e mai ridicat, cu atât mai corecte vor fi 
rezultatele. Cea mai bună atitudine e cea a detaşării clinice, ce presupune să punem întrebările 
prefațându-le cu următoarea declarație: "In numele binelui suprem (respectiva chestiune) 
calibrează ca adevărată.Peste 100. Peste 200," etc. Contextualizarea afirmației "în numele binelui 
suprem" sporeşte acurateţea deoarece transcende motivațiile şi interesele personale egoiste. 

Timp de mulți ani, testul a fost considerat a fi un răspuns local al sistemului imunitar sau de 
acupunctură al corpului. Cu toate acestea, cercetările ulterioare au scos la iveală faptul că răspunsul 
nu era deloc unul local al corpului, ci un răspuns general al conştiinţei, manifestat în faţa unei 
substanţe sau declaraţii. Ceea ce este adevărat, benefic şi aduce piinos vieţii generează un răspuns 
pozitiv ce provine din câmpul impersonal al conştiinţei care este prezent în orice ființă. Acest 
răspuns pozitiv este indicat de creşterea tonusului muscular al corpului. în general, cel mai des 
folosit este mușchiul deltoid, deoarece este considerat a fi cel mai bun muşchi indicator; cu toate 
acestea, oricare alt muşchi al corpului poate fi utilizat în acela?) scop. (De exemplu muşchiul 
gambei, folosit adesea în acest scop dc practicienii ştiinţei chiropractice.) 

Înainte de a pune o întrebare (în forma unei declaraţii), este necesar să solicitaţi permisiunea, 
afirmând de exemplu: "Am permisiunea de a întreba ceea ce intenționez" (Da/Nu). Respectiv, rostiți 
următoarea frază: "Această calibrare serveşte binelui suprem". 

Dacă o declaraţie este falsă, respectiv dacă o substanţă este nocivă, tonusul muscular slăbeşte 
atunci când subiectului i se cere să reziste. Acest lucru indică faptul că stimulul este negativ, 
neadevărat, împotriva vieții - respectiv că răspunsul este "nu". Răspunsul este foarte prompt, 
presupunând o durată extrem de scurtă. Corpul îşi va reveni apoi imediat, întorcându-se la tensiune 
musculară normală. 

Pentru efectuarea testării kinesiologice există în principal trei modalități. Prima, cea mai uzuală 
şi folosită totodată şi în cercetare, reclamă prezenţa a două persoane: cel care efectuază testarea, 


respectiv subiectul acesteia. Este de preferat ca testarea m să aibă loc într-un mediu liniştit, lipsit de 
zgomot sau muzică de I fundal. Subiectul testării îşi ţine ochii închişi. Cel care I efectuează testarea 
trebuie să formuleze "întrebarea" într-o formă declarativă. Prin intermediul testării kinesiologice 
acestei întrebări declarative i se poate răspunde prin "da" sau "nu". De exemplu, este incorect să 
întrebaţi: "Este oare acesta un cal sănătos?". Forma corectă a aceleiaşi întrebări este următoarea: 
"Acest cal este sănătos", respectiv corolarul acesteia "Acest cal este bolnav”. 

După formularea acestei declarații, persoana care efectuează testarea apasă cu două degete pe 
încheietura mâinii întinse orizontal de subiect, exercitând o presiune moderată asupra acesteia şi 
spunându-i, în acelaşi timp, "rezistă". Braţul subiectului va putea rămâne ferm şi puternic, fapt care 
indică un răspuns prin "da", respectiv va slăbi, lucru ce corespunde unui răspuns prin "nu". 
Răspunsul este foarte scurt şi imediat. 

A doua metodă presupune să formaţi un cerc din degetul rrare si cel mijlociu de la o mână 
pentru a încerca să-l desfaceți și trăgând cu arătătorul celeilalte mâini. în cazul acestei mode există 
o diferență observabilă de putere între un răspuns afirmativ şi unul negativ. 

Cea de a treia metodă e cea mai simplă dar, ca şi celalalte, re- iarnă o oarecare practică. Ridicaţi 
pur şi simplu un obiect greu. precum un dicţionar mare sau câteva cărămizi, de pe o masă, păstrând 
în minte o imagine sau o afirmaţie adevărată, respectiv una falsă. Observaţi totodată faptul că veți 
ridica greutăţile cu uşurinţă 

dacă vă gândiţi la ceva adevărat, dar veţi depune un efort susținut dacă problema în cauza este 
falsă (adică neadevărată). Rezultatele obținute se pot verifica folosindu-se şi celelalte două metode. 


Calibrarea nivelelor specifice 


Punctul critic dintre pozitiv şi negativ, dintre adevărat şi fals, sau dintre ceea ce este constructiv, 
respectiv distructiv se găseşte la nivelul calibrat 200 (vezi harta scalei conştiinţei). Tot ceea ce se 
găseşte deasupra valorii 200 este adevărat şi determină creşterea tonusului muscular al subiectului; 
tot ceea ce se găseşte sub această valoare este fals şi determină scăderea tonusului muscular al 
aceluiaşi subiect. 

Se poate testa absolut orice afirmaţie, eveniment istoric sau persoană (indiferent dacă din 
prezent sau din trecut). întrebările nu trebuie nici măcar verbalizate. 


Calibrarea numerică: 


Exemplu: "Ramana Marharshi calibrează peste nivelul 700." (Da/Nu) 
Sau, "Hitler calibrează peste nivelul 200."(Da/Nu). La 20 de ani? (Da/Nu) La 30? (Da/Nu) La 
40? (Da/Nu) în momentul morții? (Da/Nu) 


Aplicaţii 


Testarea kinesiologică nu poate fi folosită pentru a prezice viitorul, în rest nu există nici o limită 
în calea întrebărilor dumneavoastră. Conştiinţa nu are limite nici în timp, nici în spațiu dar, cu toate 
acestea, permisiunea poate fi refuzată. Orice eveniment istoric, fie el prezent sau trecut, poate fi 
testat. Răspunsurile sunt impersonale şi nu depind nici de sistemul de credinţă al subiectului, nici de 
cel al persoanei care face testarea. De exempiu, protoplasma manifestă o reacție de aversiune la 
stimul ii nocivi şi carnea ce sângerează. Acestea constituie calități ale materialelor testate şi sunt 
impersonale. De fapt, conştiinţa nu cunoaşte decât adevărul, deoarece numai acesta are o existență 
reală. Ea nu răspunde la falsitate, deoarece falsitatea nu are o existență propriu-zisă în realitate. 
Totodată, ea nu va răspunde corect nici întrebărilor egoiste sau non-integre, de genul celor care 
vizează investirea banilor în anumite acțiuni. 

Prin urmare, răspunsul kinesiologic este doar o prezență. Aşa cum se întâmplă şi în cazul 
electricităţii, spunem că lumina este aprinsă. Atunci când spunem că este stinsă, ne referim, de fapt, 
la fl absenţa electricității. în realitate, nu există nimic de genul "ni- I micului”. Aceasta este o 
afirmaţie deopotrivă subtilă şi crucială I pentru înţelegerea naturii conştiinţei. Conştiinţa este 


capabilă să recunoască doar Adevărul. Ea pur şi simplu eşuează să răspundă la falsitate. în mod 
similar, o oglindă reflectă o imagine numai dacă există un obiect de reflectat. Dacă nu există nici un 
obiect în fața oglinzii, nu există nici vreo imagine reflectată în aceasta. 


Pentru a calibra un nivel 


Nivelele calibrate se raportează la o scală de referință specifică. Pentru a ajunge la aceleaşi 
valori ca în harta scalei conştiinţei redată în Anexa A, întrebările trebuie corelate cu aceasta, după 
cum urmează: "Pe o scală a conştiinţei umane de la 1 la 1.000, în care 600 indică iluminarea, acest 
obiect/acțiune/substanță calibrează peste...(un număr)”. Sau: "Pe o scală a conştiinţei unde 200 
constituie nivelul Adevărului, iar 500 nivelul Iubirii, această afirmaţie calibrează peste ...(indicaţi un 
anumit număr)". 


Informaţii generale 


Oamenii doresc în general să deosebească adevărul de falsitate. Prin urmare, afirmaţia trebuie 
făcută cât mai precis. Evitaţi folosirea termenilor generali precum "este oare aceasta o slujbă 
an dusi: 


bună?". "Bună 
Corectitudinea şefului? 


Expertiza 


Familiaritatea cu testarea generează o expertiză progresivă, întrebările adecvate încep să se 
ivească tot mai des şi pot deveni aproape incredibil de corecte. Dacă acelaşi subiect al testării 
lucrează împreună cu o aceeaşi persoană ce efectuează testarea pentru o anumită perioadă de timp, 
cel puţin una dintre aceste două părţi va dezvolta o calitate de o uimitoare acuratețe, care constă în 
principal în capacitatea de a indica cu precizie întrebările adecvate chiar şi atunci când subiectul nu 
are nici o idee despre acestea. De exemplu, persoana care efectuează testarea a pierdut un obiect şi 
începe să spună: "l-am lăsat în biroul meu" (Răspuns: nu) "l-am lăsat în maşină" (Răspuns: nu). 
Apoi, pe neaşteptate, subiectul testării aproape că "vizualizează" obiectul şi spune: "întreabă: l-am 
agăţat pe uşa de la baie?". Atunci cel care efectuează testarea spune: "obiectul este agăţat pe uşa de 
la baie". (Răspuns: da). în cazul de față, subiectul testării nu avea nici o idee despre faptul că 
persoana care efectua testarea se oprise să alimenteze maşina şi-şi uitase geaca pe uşa toaletei 
benzinăriei. 

Se poate obţine astfel orice informație, despre aproape orice lucru din prezent sau trecut. Uneori 
se pot obține răspunsuri negative din motive probabil karmice. Printr-o verificare încrucişată, 
acuratețea poate fi confirmată cu uşurinţă. Totodată, oricine îşi însuşeşte această tehnică, are la 
dispoziţie în mod i instantaneu un număr mai mare de informaţii decât pot stoca toate computerele şi 


nelimitate şi uimitoare. 
Limite 

Din motive încă necunoscute, aproximativ zece la sută din totalul populaţiei lumii nu poate 
folosi tehnica testării kmesiologice. Testul este corect numai dacă atât subiecţii testării, cât şi 
intenţia întrebării calibrează peste nivelul 200, fiind prin urmare integre. Absolut necesare sunt 
detaşarea, obiectivitatea şi alinierea cu Adevărul şi nicidecum opiniile subiective, observându-se 
chiar că dorința de a dovedi o anumită opinie implică riscul compromiterii testului. Uneori, de 
asemenea din motive nedescoperite încă, se întâmplă ca persoanele căsătorite să nu se poată testa 
una pe celalaltă, trebuind astfel să apeleze la o a treia persoană. 

Un subiect potrivit pentru testare este o persoană al cărei braț se întăreşte atunci când are în 
minte un obiect sau o persoană iubită, respectiv slăbeşte, dacă se gândeşte la ceva negativ (frică, ură, 
vinovăţie, etc). 


Ocazional, se întâmplă ca şi un subiect potrivit pentru testare să dea răspunsuri paradoxale. 
Acest lucru poate fi rezolvat de obicei recurgând la tehnica de "palpare a glandei timus", descoperită 
de doctorul John Diamond. (Cu pumnul strâns, apăsaţi de trei ori deasupra sternului, zâmbiţi şi 
spuneţi "ha-ha-ha" la fiecare palpare, imaginându-vă mental o persoană sau un obiect iubit.) 

Astfel, dezechilibrul temporar va fi îndepărtat. Acesta poate fi ocazionat de faptul că aţi fost 
înconjurat recent de oameni negativi, aţi ascultat muzică death-metal sau ați privit programe de 
televiziune violente etc. Energia muzicii negative are un efect dăunător asupra sistemului energetic 
al corpului pentru încă o jumătate de oră după ascultarea muzicii respective. De asemenea, o altă 
sursă obişnuită de energie negativă o reprezintă reclamele de televiziune. 

După cum am afirmat şi mai devreme, metoda kinesiologică de a discerne adevărul de falsitate 
şi nivelele de adevăr presupune nişte cerinţe stricte. Având în vedere limitările, nivelele calibrate 
sunt enumerate pe larg în cărțile anterioare. 


Explicaţie 


Testul kinesiologic este independent de opiniile şi credințele personale, fiind un răspuns 
impersonal al câmpului conştiinţei care, precum protoplasma, este impersonală în toate răspunsurile 
sale. Acest lucru poate fi demonstrat prin observarea faptului că răspunsurile la testare sunt aceleaşi 
indiferent dacă sunt sau nu verbalizate. Astfel, subiectul testării nu este influenţat de întrebare. 
deoarece nici măcar nu ştie care este aceasta. Pentru a demonstra acest lucru, faceţi următorul 
exerciţiu: 

Cel care efectuează testarea se gândeşte la o imagine necunoscută subiectului şi spune: imaginea 
pe care o am în minte este pozitivă (sau adevărată, sau calibrează peste nivelul 200, etc). Dacă 
imaginea la care se gândeşte cel care efectuează testarea este pozitivă (Lincoln, lisus, Maica Tereza, 
etc) tonusul muscular al braţului subiectului se va întări. Dacă dimpotrivă, cel care face testarea are 
în minte o imagine negativă sau o afirmaţie falsă, braţul subiectului va slăbi instantaneu. Dat fiind că 
subiectul nu ştie la ce anume se gândeşte cel ce face testarea, rezultatele nu sunt influențate de 
credințele şi opiniile personale. 


Tehnica kinesiologică corectă 


La fel precum interesul principal al lui Galileo Galilei viza astronomia şi nu fabricarea 
telescoapelor. Institutul pentru Cercetări Spirituale Avansate este dedicat cercetării conştiinţei şi nu 
în mod specific kinesiologiei. Filmul video Putere versus Forţă demonstrează tehnica fundamentală a 
testării kinesiologice. Informaţii mai detaliate cu privire la ştiinţa kinesiologiei pot fi găsite pe 
internet. De exemplu, puteţi căuta pe motoarele de căutare după cuvântul kinesiologie. Există foarte 
multe referinţe, ca de exemplu link-ul Colegiului de Kinesiologie Aplicată (www. Icak.com) precum 
şi alte instituții educaţionale. 


Descalificare 


Deopotrivă scepticismul (160) şi cinismul calibrează sub valoarea 200, deoarece reflectă 
prejudecăţi negative. Prin contrast, o investigaţie validă necesită o minte deschisă şi onestă, lipsită 
de orice vanitate intelectuala. Toate studiile negative la adresa kinesiologiei comportamentale 
calibrează sub nivelul 200 (de regulă la 160), ca şi investigatorii înşişi. 

Pentru o persoană obişnuită poate părea surprinzător că până şi unii profesori faimoşi pot calibra 
- şi chiar o fac - sub valoarea 200. Astfel, studiile negative sunt consecința unor persoane negative. 
Totodată, în mod paradoxal, eşecul investigatorilor care calibrează sub nivelul 200 confirmă, de 
fapt, adevărul metodologiei pe care ei încearcă să o discrediteze. Ei trebuiau să obțină rezultate 
negative şi aşa au şi facut, fapt care, paradoxal, dovedeşte corectitudinea testului pentru detectarea 
diferenţei dintre integritate şi nonintegritate. 

Orice nouă descoperire poate fi văzută ca o amenințare la adresa sistemelor de credință 
prevalente. Faptul că a apărut o ştiinţă clinică a conştiinţei, ce validează Realitatea spirituală, este, 


desigur, de natură să atragă rezistenţe, deoarece reprezintă o confruntare directă cu dominația 
miezului narcisist al eului. 

Sub nivelul 200 al conştiinţei înţelegerea e limitată de dominația Minţii Inferioare, care e 
capabilă să recunoască fapte, dar nu e încă în stare să înțeleagă adecvat sensul termenului adevăr 
(confundând res externa cu res interna), precum şi faptul că adevărul are implicaţii fiziologice total 
diferite de falsitate. în plus, adevărul e intuit şi evidenţiat de folosirea analizatoarelor de voce, de 
studierea limbajului corpului, de fluctuațiile respiratorii şi ale presiunii sangvine, de răspunsul 
galvanic al pielii şi chiar de tehnica Huna de măsurare a distanţei pe care o radiază aura cornului. 
Unii oameni recurg la o tehnică foarte simplă, cc foloseşte propriul corp ca instrument de 
identificare a adevărului: | stând în picioare, ei cad în față în cazul adevărului, respectiv in spute in 
cazul falsității. 

Din perspectiva unei contextualizări mai avansate, principiile prevalente sunt că Adevărul nu 
poate fi discreditat de falsitate mai mult decât ar putea fi lumina de întuneric. Domeniul nonli- ncar 
nu se supune limitelor lineare. Dintr-o paradigmă diferită Adevărul e comparat cu logica, nefiind 
dovedibil: de altfel, tot ceea ce poate fi dovedit calibrează maximum la nivelul 400. Cercetarea 
kinesiologică asupra conştiinţei operează la nivelul 600, adică la interfața dintre dimensiunile lineare 
şi nonlineare. 


Discrepanţe 


De-a lungul timpului ori în cazul unor investigatori diferiți se pot obține diferite calibrări, iar 
aceasta pentru o varietate de motive: 

1.  Situaţiile, oamenii, politicile şi atitudinile se schimbă în timp. 

2. Atunci când se gândesc la ceva, oamenii înclină să folosească diferite modalități 
senzitive: vizuale, auditive, tactile etc. Dacă le cerem să se gândească la mama lor, ei 
îşi pot imagina cum arăta, ce voce avea, cum se simțeau în preajma ei, etc. La fel, 
Henry Ford poete fi calibrat deopotrivă ca un tată, ca un industriaş, ca un om de mare 
impact în SUA, etc. 

Aceeaşi echipă, folosind aceeaşi tehnică, va obţine rezultate similare sub aspectul coerenței 
interioare. Expertiza se dezvoltă prin practică. Există însă unii oameni cere sunt incapabili să aibă o 
atitudine ştiinţifică şi detaşată, care nu pot fi obiectivi pentru care metode kinesiologiei nu va de 
rezultatele scontate. Dedicarea şi intenția îndreptate spre adevăr trebuie considerate cu prioritate, 
înaintea opiniilor personale şi a dorinței de a avea dreptate. 


Despre autor 


Note biografice şi autobiografice 


Dr. DAVID R. HAWKINS este un renumit învăţător spiritu- i al, autor şi conferenţiar în 
domeniul stărilor spirituale avansate, cercetării conştiinţei şi Realizării Prezenţei lui Dumnezeu în | 
forma Sinelui. 

Lucrările şi înregistrările conferințelor sale au fost larg recunoscute drept unice, prin faptul că o 
stare foarte avansată a conştiinţei a survenit în cazul unei persoane cu pregătire ştiinţifică şi clinică, 
aptă să relateze şi să explice ulterior aceste fenomene neobişnuite într-o manieră clară şi 
comprehensibilă. 

Tranziţia de la starea normală a cului/minţii spre eliminarea acestora prin intermediul Prezenţei 
e descrisă în trilogia Putere versus Forţă (apărută în 1995), volum ce a atras laudele Maicii Tereza, 
Ochiul Sinelui (2001) şi Sinele: Realitate şi subiectivitate (2003), care au fost traduse şi în limba 
română şi sunt cotate cu 5 stele de recenziile de pe www.amazon.com. 

Trilogia a fost precedată de o cercetare asupra Naturii Conştiinţei, publicată sub forma unei 
lucrări de doctorat cu titlul: Analiza cantitativă şi calitativă şi calibrarea nivelelor conştiinţei umane, 
ce reunea domeniile aparent separate ale ştiinţei şi spiritualităţii. Ea a fost realizată grație 
descoperirii majore a unei tel iniei care, pentru prima dată în istoria umană, permitea discernerea 
adevărului de falsitate. 

Importanța acestei lucrări de început a fost recunoscută prin recenziile favorabile şi laudative din 
Brain/Mind Bulletin precum şi de prezentările ulterioare la Conferinţa Internaţională Asupra $mnţei 
şi Conştiinţei. De atunci, numeroase prezentări au fost oferite multor organizaţii, conferințe 
spirituale, grupuri religioase şi monastice, inclusiv Forumului Oxford. în orientul îndepărtat, 
doctorul Hawkins e recunoscut drept învățător al Căii Iluminării (Tae Ryoung Sun Kak Tosa). 

Consecvent observaţiei sale conform căreia multe adevăruri spirituale au fost greşit înțelese de-a 
lungul timpului din cauza explicațiilor insuficiente, doctorul Hawkins prezintă lunar seminar» în 
care oferă explicaţii detaliate ce sunt mult prea extinse pentru a putea fi redate în formatul limitativ 
al unei cărți. înregistrările acestora sunt disponibile însă Ia cerere, împreună cu secțiunea de întrebări 
şi răspunsuri menită unei clarificări suplimentare (www .veritaspub.com). 

Ţelul general al muncii sale de-o viață vizează recontextu- alizarea experienței umane în 
termenii evoluţiei conştiinţei şi integrarea unei înțelegeri a minţii şi spiritului în forma unor expresii 
ale Divinităţii înnăscute ce stă la baza vieţii şi a Existenţei. Această dedicație este semnificată de 
afirmaţia "Gloria in excelsis Deo!" ce deschide şi încheie toate cărțile sale. 


Sumar biografic 


David R. Hawkins practică psihiatria din 1952 şi e membru pe viaţă al Asociaţiei Psihiatrice 
Americane, precum şi a numeroase alte organizaţii profesionale. Aparițiile sale televizate includ The 
MacNeil/Lehrer News Hour, The Barbara Walters Show şi The Today Show, documentare 
ştiinţifice şi multe altele. 

Este autorul a numeroase articole ştiinţifice şi spirituale, cărți, casete şi serii de conferințe. 
Alături de laureatul premiului Nobel, Linus Pauling, este coautor al cărții "Orthomolecular 
Psychiatry - Psihiatria Ortomoleculară ". Activitatea sa terapeutică, didactică şi de cercetare este 
menţionată în Who's Who in America şi Who's Who in the World. Pentru câţiva ani, a fost 
consultant al diocezelor Episcopale şi Catolice, ordinelor monastice şi Mănăstirii Zen. 

Doctorul David R. Hawkins a ţinut numeroase conferințe şi prelegeri, inclusiv la Westminster 
Abbey, la Universitățile Argentina, Notre Dame, Michigan, Fordham şi Harvard. A ținut conferința 
anuală Landsberg la Facultatea de Medicină din San Francisco, Universitatea din California. De 
asemenea, este consultant a numeroase guverne pe domeniul diplomaţiei internaţionale, implicându- 


se activ în rezolvarea unor conflicte îndelungate ce constituie amenințări majore la adresa păcii 
mondiale. 

În recunoaşterea contribuţiei pe care a adus-o umanităţii. Doctorul Hawkins a fost înnnobilat, 
devenind Cavaler al Ordinului Suveran al Ospitalierilor Sf. Ioan din Ierusalim (fondat în anul 1070). 
Ceremonia a fost oficiată de către Prinţul de coroană Valdemar al Danemarcei, la Seminarul 
Teologic din San Anselmo, în luna octombrie 1995. 


Notă autobiografică 


Dacă adevărurile redate în această carte au fost derivate ştiinţific şi organizate în mod obiectiv, 
ca toate adevărurile dealtfel, ele au fost, în primul rând, experimentate personal. O succesiune de 
stări intense ale conştiinţei, începute la o vârstă tânără, la început au inspirat şi apoi au direcționat 
procesul înţelegerii subiective care avea să ia, în cele din urmă, forma acestei cărți- La vârsta de trei 
ani a survenit pe neaşteptate o conştientizare completă a existenței, o înţelegere non-verbală - dar 
completă - a semnificației că "Sunt" - urmată imediat de revelaţia înfricoşată a faptului că ar fi putut 
foarte bine să nu exist deloc. Era vorba, fără îndoială, de o trezire bruscă din uitare, dc o accedere la 
conştienţa ființării înseşi. In acel moment, sinele propriu s-a născut şi în conştiinţa mea subiectivă 
şi-a făcut intrarea dualitatea între "Este" şi "Nu este”. 

De-a lungul copilăriei şi adolescenţei, paradoxul existenței şi întrebarea referitoare la realitatea 
sinelui m-au însoțit constant. Uneori, sinele propriu aluneca înapoi într-un Sine mai mare, 
impersonal, iar temerea încercată inițial în fața non-existenţei. teama fundamentală de Neant, 
revenea. 

În 1939 eram "băiatul cu ziarele" în Wisconsin, "beneficiind" de o rută de 17 mile. într-o noapte 
întunecată de iarnă am fost surprins de furtună şi viscol la mare distanță de casă. In condiţiile unei 
temperaturi de -20 grade. Bicicleta a alunecat pe gheată, iar viscolul mi-a împrăştiat ziarele, 
aruncându-le pe câmpia acoperită de zăpadă şi gheață. Am izbucnit în lacrimi de frustrare şi 
extenuare, hainele mele erau înghețate bocnă. Pentru a mă feri din fața vântului, am spart în crusta 
de gheaţă un adăpost din zăpadă, unde m-am ascuns. Curând tremuratul s-a oprit şi i-a luat locul o 
căldură delicioasă, apoi o stare de pace aflată dincolo de orice încercare de a o descrie. Aceasta era 
acompaniată de o imensă revărsare de lumină şi de o prezenţă a unei iubiri infinite, fără început şi 
sfârşit, şi care, în acelaşi timp, nu era di fentă de propria mea esenţă. Pe măsură ce conştiența mea se 
amesteca cu această stare iluminată şi atotprezentă, am început să uit de prezenţa propriului meu 
corp fizic, ca şi de lucrurile din jurul meu. Mintea mi se liniştise, toate gândurile încetaseră. 
Percepeam acut că singurul lucru real era o Prezenţă infinită, dincolo de timp şi de posibilitatea de a 
o descrie. 

După o perioadă nedefinită şi aproape sustrasă timpului, am fost readus la cunoştinţă de cineva 
care îmi scutura genunchiul, apoi am zărit fața înspăimântată a tatălui meu. Nu vroiam deloc să mă 
întorc în corp şi în tot ce însemna acel lucru, dar pentru că îl iubeam mult pe tatăl meu şi vedeam că 
suferă, Spiritul meu a ales totuşi să o facă. Într-un fel, am empatizat cu teama sa în faţa morţii mele 
deşi, în acelaşi timp, ideea de moarte mi se părea a fi absurdă. 

Nu am discutat cu nimeni despre experiența mea subiectivă, neexistând niciun context în care să 
o pot descrie. Nu auzisem niciodată de experiențe spirituale, altele decât cele din viețile sfinților. 
Dar, după această experiență, realitatea acceptată a lumii a început să mi se pară doar provizorie, 
învățătura religiilor tradiţionale pierzându-și semnificația şi, paradoxal, am devenit agnostic. În 
comparaţie cu Lumina Divinităţii pe care o simţisem eu scăidând întreaga existență, divinitatea 
religiei tradiționale pălise. In acest fel, spiritualitatea a înlocuit religia. 

In timpul celui de-al doilea război mondial am fost repartizat la un serviciu riscant, pe un 
distrugător de mine, fiind deseori aproape de moarte. Dar, spre deosebire de ceilalți membri ai 
echipajului, nu mă temeam de ea. Era ca şi cum moartea îşi pierduse autenticitatea pentru mine. 
După război, fascinat de complexitatea minții şi dorind să studiez psihiatria, m-am înscris la 
facultatea de medicină. Psihanalistul care mă îndruma, profesor la Universitatea Columbia, era, de 

asemenea, agnostic. Amândoi ne-am însuşit o viziune întunecată asupra religiei. Lucrurile au mers 
bine, ca şi cariera mea, eu începând să cunosc succesul. 

Totuşi, calea mea nu s-a rezumat la progresele din viața profesională. Am căzut pradă unei boli 
progresive şi fatale, ce nu răspundea niciunui tratament existent. La vârsta de 38 de ani, maladia 
avansase la o stare extremă, eu fiind în tot acest timp conştient de faptul că eram pe moarte. Nu-mi 
păsa de corp, dar spiritul meu se afla într-o stare de suferință şi disperare extremă. Pe măsură ce 
momentul final se apropia, mi-a trecut prin minte un gând: "Şi dacă, totuşi, Dumezeu există?" Aşa 
am început să mă rog: "Dacă există un Dumnezeu, atunci îl rog să mă ajute acum". M-am abandonat 
lui Dumnezeu, oricare ar fi fost el, am căzut în inconştiență şi când m-am trezit, am constatat că 
avusese loc o transformare de o asemenea forță, încât eram paralizat de venerație. 

Persoana care fusesem nu mai exista. Nu mai exista nici vreun sine sau cu personal, ci doar o 
Prezenţă Infinită, înzestrată cu o putere atât de nelimitată, încât mă ocupa cu totul. Această Prezenţă 
a înlocuit ceea ce fusesem "cu"; corpul meu şi acțiunile sale erau controlate numai de Voința Infinită 
a Prezenţei. Lumea era iluminată de claritatea unei Unităţi Infinite, ce se exprima pe sine prin 
revelarea tuturor lucrurilor, în frumusețea şi perfecțiunea lor infinită. 

Această linişte a continuat să dureze. Nu mai aveam o voinţă a mea, proprie, iar corpul fizic îşi 
vedea de treabă sub controlul voinței deopotrivă infinit de puternică, dar şi extrem de tandră a 
Prezenţei. în această stare, nu exista vreo nevoie de a mă gândi la ceva. Toate adevărurile erau 
autoevidente, nefiind necesară (şi dealtfel nici posibilă), nicio conceptualizare. în acest timp, 
sistemul meu nervos era extrem de suprasolicitat, de parcă ar fi transportat mai multă energie decât 
era proiectat s-o facă. 

Efectiv eram inapt de a funcţiona în lume. Odată cu toate temerile şi anxietatea, dispăruse şi 
orice motivaţie obişnuită. Nu era nimic de tăcut, totul era perfect. Faima, succesul şi banii 
deveniseră golite de semnificaţie. Prietenii mă presau să fiu pragmatic şi să revin la practica mea, 
dar nu aveam nici o motivaţie obişnuită pentru a face acest lucru. 

Totuşi, am descoperit că puteam percepe realitatea din spatele personalităţii, am înțeles că 
originea emoţiilor se găsea în credința oamenilor că ei erau respectiva personalitate. Şi astfel, 
practica mea s-a reînnodat de la sine, devenind, în cele din urmă, imensă. 

Oamenii veneau de pe tot cuprinsul Statelor Unite. In cele din urmă, am ajuns să am 50 de 
terapeuti şi alți angajaţi, 2000 de pacienți tratați, un număr de 25 de birouri, laboratoare de cercetare, 
tratând 1000 de pacienți noi în fiecare an. în plus, am fost invitat la numeroase emisiuni de radio şi 
televiziune, pe care le- am enumerat mai sus. în 1973, am rezumat munca mea în cartea 
"Orthomolecular Psychiatry - Psihiatria Ortomoleculară". Această lucrare, venită cu 10 ani înainea 
timpului său, a avut darul de a crea tulburare. 

Starea generală a sistemului meu nervos s-a îmbunătățit încet şi apoi a survenit un alt fenomen - 
am simțit o bandă de energie dulce, delicioasă, ce curgea continuu, prin şira spinării şi ajungea în 
creier, unde creea o senzație intensă de plăcere continuă. Tot ceea ce mi se întâmpla în viață se 
petrecea prin sin- cronicitate, evoluând într-o armonie perfectă, iar miracolul devenise un loc 
comun. Originea a ceea ce lumea ar numi miracol era Prezenţa, şi nu sinele meu propriu. Tot ceea ce 
mai rămăsese din "şinele" meu personal era un simplu martor pasiv al acestui fenomen. Cel care 
determina tot ceea ce se petrecea era un "Eu" mai mare şi mai profund decât propriul meu sine şi 
propriile mele gânduri. 

Stările pe care le experimentam fuseseră raportate şi de alții; astfel, am început să cercetez 
învățăturile spirituale, inclusiv pe cele ale lui Buddha şi ale înţelepţilor iluminaţi, pe cele ale lui 
Huang Po, dar şi pe acelea aparținând învăţătorilor mai recenți, ca de exemplu Ramana Maharshi şi 
Nisargadatta Maharaj (con- lîrmându-mi astfel faptul că experimentele trăite de mine nu erau unice). 
Deodată, am înţeles pe deplin Bhagavad-Gita, experimentând în cele din urmă acelaşi extaz spiritual 
pe care-l raportau sfinţii creştini şi Sri Rama Krishna. 

Tot ceea ce exista în lume era luminos şi extraordinar de frumos. Toate ființele deveniseră 
Radiante şi exprimau Radianţa în tăcere şi splendoare. Părea că toată omenirea e motivată în 
realitate de iubire interioară, dar devenise pur şi simplu inconştientă cu privire la acest lucru; 
majoritatea vieților erau trăite ca şi cum le-ar fi trăit nişte adormiţi, care nu se treziseră încă la 


conştiența care reprezenta, de fapt, adevărata lor natură. Toţi cei din jurul meu arătau de parcă ar fi 
fost adormiti, dar erau incredibil de frumoşi — eram îndrăgostit de fiecare dintre ei. â 

A trebuit să pun capăt obiceiului meu de a medita o oră I dimineața şi o oră înainte de culcare, 
pentru că acest lucru îmi inten- I sifica starea de fericire într-o asemenea măsură, încât nu mai 
puteam funcționa normal. Revenea o experiență similară aceleia pe care o trăisem, copil fiind, în 
zăpadă, dar îmi venea tot mai greu să părăsesc acea stare pentru a mă reîntoarce în lume. Incredibila 
frumusețe a tuturor lucrurilor radia în tot ceea ce exista perfecțiunea lor; iar acolo unde lumea vedea 
urâțenie, eu vedeam doar frumusețe eternă. Această iubire spirituală inunda orice percepție. Toate 
granițele dintre aici şi acolo, atunci şi acum, eu şi tu, dispăruseră. 

Am petrecut mulți ani în linişte interioară şi, în tot acest timp, puterea Prezenţei creştea. Nu mai 
aveam o voință personală. sinele personal devenise un instrument al Prezenţei Infinite, acţionând 
după voința acesteia. Oamenii simțeau o pace extraordinară în aura acestei Prezențe. Căutătorii 
căutau răspunsuri la mine dar, de vreme ce nu mai exista individualitatea David, am înţeles că, de 
fapt, ei îşi primeau răspunsurile de la propriul lor sine, care nu diferea deloc de al meu. Când 
priveam o persoană, regăseam acelaşi sine strălucind în ochii săi. 

Dincolo de înţelegerea obişnuită, se petrecea miraculosul. Multe maladii cronice, de care 
suferisem ani de-a rândul, dispăruseră - vederea mi se normalizase spontan, nemaiavând nevoie de 
ochelarii pe care-i purtam de-o viaţă. 

Ocazional, simţeam o energie extraordinar de plăcută; o Iubire Infinită începea să radieze pe 
neaşteptate din inimă, spre scena unei nenorociri. Odată, conduceam pe autostradă, când acea 
energie extraordinară a prins să radieze din pieptul meu; când am ajuns la o curbă, am văzut că 
acolo avusese loc un accident, roțile maşinii răsturnate se mai învârteau încă. Energia amintită a 
trecut cu mare intensitate în pasagerii maşinii lovite, apoi s-a oprit singură. Din nou, cu altă ocazie, 
în timp ce mă plimbam pe străzile unui oraş ciudat, energia a început să curgă spre blocul din fața 
mea. Ajuns curând în fața unei scene de bătaie de stradă, am constatat că "beligeranţii"” au dat înapoi 
şi au început să râdă. Atunci, energia s-a oprit. 

Schimbări profunde ale percepţiei au survenit pe neaşteptate şi în împrejurări improbabile. Pe 
când cinam singur în Long Island. la resturantul Rothman's, Prezenţa s-a intensificat pe neaşteptate 
până ce orice lucru şi persoană care părea separată în percepţia obişnuită s-a contopit într-o 
universalitate şi unitate atemporală. în Tăcerea absolută şi lipsită de orice mişcare, am înţeles că nu 
există "evenimente" sau "lucruri" şi că, de fapt, nimic nu se întâmplă, pentru că trecutul, prezentul şi 
viitorul sunt numai artefacte ale percepţiei, cum este dealtfel şi iluzia unui "eu 1 separat, obiect al 
naşterii şi morţii. Pe măsură ce sinele limitat şi fals se dizolva în sinele universal al adevăratei sale 
origini, încercam o senzaţie de confort, de întoarcere acasă, o stare de pace absolută şi de izbăvire de 
toate suferințele. Pentru că numai iluzia individualităţii este originea oricărei suferințe. Atunci când 
înțelegem că universul este unul, complet şi una cu tot ceea ce este, etern şi fară sfârşit, nicio 
suferință nu mai este posibilă. 

îmi veneau pacienți din toate țările lumii, unii dintre ei fiind total iipsiţi de speranță. înfăşurați în 
cearceafuri albe, pe patul suferinţei îor, ei veneau după ce colindaseră prin toate spitalele, spre a găsi 
tratamentul şi speranța vindecării din psihoze şi tulburări mentale incurabile. Mulţi erau muţi de ani 
de zile. Dar in fiecare pacient, dincolo de aparenţa zdrobită, bolnavă şi nevolnică, am văzut clar 
esența radiantă a iubirii şi frumuseții, probabil că atât de ascunsă de suferință şi de imaginea 
obişnuită a acesteia, încât acel pacient sau pacientă era complet privat de iubire în această lume. 

într-o zi, o femeie mută a fost adusă la spital în cămaşă de forţă. Avea o dereglare neurologică 
severă şi nu putea sta în picioare. A intrat în spasme zbătându-se pe podea, ochii i se dădeau peste 
cap. Familia ei era destul de bogată şi, prin urmare, fusese consultată de nenumărați medici de-a 
lungul anilor - unii dintre ei fiind specialişti celebri în toată lumea. Fusese încercat orice tratament 
posibil şi profesia medicală renunțase în cele din urmă ca la un caz lipsit de speranță. 

Am privit-o şi am întrebat non-verbal: "Doamne, ce vrei să fac cu ea?" Am înţeles apoi că tot ce 
trebuia să fac era să o iubesc; atâta tot. sinele ei interior i-a strălucit în ochi şi eu m-am conectat cu 
această esență iubitoare. în aceeaşi secundă, ea s-a vindecat prin cunoaşterea propriei sale realități; 
ce s-a întâmplat cu â mintea şi corpul ei nemaiavând vreo importanţă nici măcar pen- I tru ea. 


în esență, acelaşi lucru s-a petrecut în cazul a nenumărați * pacienți. Unii s-au recuperat în ochii 
lumii, alţii nu, dar însănătoşirea clinică n-a mai avut importanţă pentru aceşti pacienți. Agonia lor 
interioară luase sfârşit; deoarece se simțeau iubiți şi împăcaţi interior, chinul lor se sfârşise. Acest 
fenomen poate fi explicat doar prin a spune că realitatea fiecărui pacient a fost recontextualizată de 
Compasiunea Prezenţei, astfel încât el sau ea a experimentat vindecarea la un nivel ce transcedea 
lumea şi aparențele acesteia. Pacea interioară a Sinelui ne-a cuprins pe amândoi, dincolo de timp şi 
identitate. 

Am înţeles că orice chin şi suferință provine exclusiv de la eu şi nu de la Dumnezeu. Acesta era 
un adevăr pe care l-am comunicat în tăcere minţilor pacienţilor mei. Atunci când am intuit acest 
blocaj mental în cazul altui pacient (ce suferea de muţenie şi nu vorbise de mulți ani), şi i-am spus 
prin intermediul minţii: "îl blamezi pe Dumnezeu pentru ceva care ţi-a fost cauzat in realitate numai 
de propriul tău eul el a sărit brusc şi a început 3ă vorbească, şocând infirmiera care a fost martoră la 
incident. 

Dar munca a devenit din ce în ce mai obositoare, pentru ca, în cele din urmă, să mă copleşească. 
Veneau tot mai mulţi bolnavi şi aşteptam să se elibereze paturi, deşi spitalul cu care lucram 
construise o anexă specială pentru pacienții mei. Am simţit o fiustrare enormă în fața imensei 
suferințe umane şi a imposibilității mele de a mă ocupa de mai mulţi pacienți în acelaşi timp. 

Am simtit câ trebuie să existe o cale de a aborda mai direct cauzele maladiilor obişnuite, eternul 
izvor al tristeţii şi suferinţei umane. 

Atunci am început să-mi îndrept atenţia spre kinesiologie, fiind uluit de potenţialul ei. Era 
"culoarul" dintre două universuri - lumea fizică şi lumea minţii şi a spiritului, o interfaţă între 
dimensiuni. într-o lume plină de "adormiţi” ce s-au pierdut de sursa lor, aveam în față atât un 
instrument de recuperare, cât şi unul care, mai mult, avea căderea de a demonstra tuturor legătura 
pierdută cu realitatea superioară. Am început să testez fiecare substanță, gând sau concept la care mă 
puteam gândi şi am cerut studenţilor şi asistenţilor mei să facă acelaşi lucru. Apoi am observat un 
lucru esențial. în timp ce toţi subiecţii slăbeau când erau supuşi unor stimuli negativi - spre exemplu, 
luminile fluorescente, pesticidele şi îndulcitorii artificiali - studenţii disciplinelor spirituale, ce-şi 
crescuseră nivelul conştiinţei, nu slăbeau într-o măsură atât de însemnată ca oamenii obişnuiţi. Părea 
că în conştiinţa lor survenise o schimbare importantă şi decisivă - a- tunci când au înţeles că nu se 
aflau la mila lumii, ci erau afectaţi numai de ceea ce mintea lor credea. Probabil că procesul de a 
progresa pe drumul spre iluminare putea fi descris drept creşterea abilității omului de a rezista în 
faţa vicisitudinilor existenței, inclusiv boala. 

Şinele avea vădit capacitatea de a schimba lucrurile din lume prin simplul fapt de a le cunoaşte 
în lăuntrul lor; Iubirea schimba lumea de fiecare dată când lua locul non-iubirii. întreaga schemă a 
civilizaţiei putea fi schimbată profund prin concentrarea acestei puteri a iubirii asupra unui punct 
specific. Ori de câte ori se întâmplă acest lucru, istoria se bifurcă spre drumuri noi. 

Mi-a fost clar că aceste înțelegeri cruciale nu numai că puteau fi comunicate lumii, dar că puteau 
fi chiar demonstrate vizibil şi irefutabil. Părea că marea tragedie a vieţii umane fusese întotdeauna 
aceea că psihicul putea fi amăgit şi indus în eroare atât de uşor, discordia şi conflictul fiind 
consecințele inevitabile ale faptului că omenirea nu are capacitatea de a distinge adevărul de 
falsitate. Dar în acest punct se găsea şi un răspuns la această dilemă fundamentală, o modalitate de a 
recontextualiza natura conştiinţei însăşi şi de a face explicabile acele lucruri care altfel puteau fi 
numai presupuse. 

Venise timpul să-mi părăsesc viața new-yorkeză, apartamentul din oraş şi casa din Long Island; 
descoperisem ceva mult mai important. înainte de a-mi putea concretiza ideile, aveam nevoie sa mă 
perfecţionez ca instrument. Mi-am părăsit aşadar munca şi tot ce implica ea şi am început să duc o 
viață modestă, într-un oraş mic, unde am petrecut următorii şapte ani în meditaţie şi studiu. 

însă starea atotputernică de fericire descrisă anterior continua să revină mereu şi mereu - 
independent de voinţa mea şi fără a fi căutată în mod special. în cele din urmă, am înțeles că trebuia 
să învăţ să trăiesc în această Prezenţă Divină şi - în acelaşi timp - să funcționez în lume. Pierdusem 
de mult contactul cu ce se mai întâmpla prin lume. Pentru a mă putea ocupa de cercetare şi scris, era 
necesar să încetez orice practică spirituală şi să mă concentrez asupra lumii formelor. Am început să 


citesc ziarele şi să mă uit la televizor, pentru a înţelege despre ce este vorba în lume, cine erau 
persoanele publice şi care era nivelul dialogului social. 

Experiențele excepționale şi subiective ale adevărului - domeniul mistic ce afectează toată 
omenirea, pentru că transmite energia acestui nivel în conştiinţa colectivă - nu pot fi înţelese de către 
majoritatea oamenilor (cu excepția căutătorilor spirituali), şi sunt, prin urmare, reduse la o 
semnificație limitată. încercam să mă reîntorc la normalitate, pentru că, în sine, a fi normal şi 
obişnuit constituie o expresie a divinității. Adevărul sinelui nostru real poate fi descoperit pe 
drumurile vieţii de zi cu zi. Tot ceea < ce trebuie să facem pentru aceasta este să trăim înconjurați de 
atenție şi amabilitate față de ceilalți. Restul se revelează de la sine, după un anumit timp necesar. 
Dumnezeu şi lucrurile obişnuite nu sunt deloc noţiuni incompatibile. 

Şi astfel, după o lungă şi circulară călătorie a spiritului, m-am întors la cea mai importantă 
muncă - aceea de a încerca să aduc Prezenţa măcar cu puțin mai aproape de înţelegerea şi atingerea 
semenilor mei. 

Prezenţa e tăcută şi transmite o stare de pace, care constituie spaţiul in care şi prin care totul 
există şi primeşte experiența. Este infinit de tandră şi totuşi dură ca o stâncă. Alături de ea, orice 
teamă dispare. Bucuria spirituală se petrece la un nivel liniştit de extaz inexplicabil. Deoarece 
experiența timpului încetează, nu mai există aprehensiune ori regret, nici suferință, nici anticipare; 
sursa bucuriei e nesfârşită şi mereu prezentă. Neexistând început şi sfârşit, nu mai există nici 
pierdere, durere sau dorinţă, nimic nu trebuie făcut, totul este deja perfect şi complet. 

Atunci când timpul se opreşte, toate problemele dispar, ele nu sunt altceva decât artefacte ale 
unui punct al percepţiei. Deoarece Prezenţa este acolo, nu mai există vreo identificare ulterioară cu 
mintea sau corpul. Atunci când mintea se linişteşte, gândul "eu sunt" dispare şi el la rândul său, iar 
Conştienţa Pură străluceşte întru iluminarea a ceea ce suntem, am fost şi vom fi întotdeauna, dincolo 
de toate lumile şi universurile, dincolo de timp şi prin urmare, fără început ori sfârşit. 

Oamenii se miră: "Oare cum pot unii să atingă această stare a conştienţei”, dar puțini urmează 
etapele necesare, poate tocmai pentru că sunt atât de simple. La început, dorința mea de a atinge 
această stare era intensă. Apoi am înţeles că am nevoie de disciplină pentru a putea acţiona cu o 
calitate constantă a iertării şi tandreții, fără excepţie. Cine vrea să atingă această stare, trebuie să 
simtă compasiune pentru tot ceea ce există - inclusiv pentru propriul său sine şi pentru propriile sale 
gânduri. Apoi survine disponibilitatea de a ţine dorințele în suspensie şi de a abandona voința 
personală în fiecare moment. Deoarecc fiecare gând, simţire, dorință sau acțiune a fost abandonată 
lui Dumnezeu, mintea a devenit din ce în ce mai liniştită. La început, am reflectat îndelung asupra 
multor istorii, volume şi paragrafe, apoi asupra ideilor şi conceptelor. Pe măsură ce renunțăm la 
dorinţa de a poseda respectivele gânduri, ele nu mai ajung la o asemenea elaborare, ci se 
fragmentează pe parcurs. !n cele din urmă, am putut analiza însăşi energia ce se află în spatele 
gândului, chiar înainte ca acesta să devină gând. 

Sarcina menţinerii acestei fixități şi constanțe a concentrării (fără a-mi permite nici măcar un 
singur moment de distragere de la meditaţie), a continuat şi în timp ce-mi vedeam de activităţile 
obişnuite. La început, acest lucru părea foarte dificil dar, pe măsură ce trecea timpul, a devenit 
obişnuit, automat, reclamând din ce în ce mai puţin efort pentru ca, în cele din urmă, să poată fi 
realizat complet fără efort. Procesul se aseamănă cu o rachetă ce părăseşte pământul. La început, ea 
are nevoie de o putere enormă, apoi - pe măsură ce părăseşte câmpul gravitațional al Pământului - de 
tot mai puţină, pentru ca, în cele din urmă, să se deplaseze prin spațiu sub propria sa inerție. 

Dintr-o dată, pe neaşteptate s-a petrecut o schimbare în conştiență, Prezenţa fiind acolo, 
inconfundabilă, neîndoielnică şi atot-cuprinzătoare. Au existat câteva momente (puţine) de nelinişte 
şi teamă, atunci când sinele a murit, apoi absolutul Prezenţei a inspirat o străfulgerare de venerație. 
Această accedere a fost spectaculară, mult mai intensă decât orice altceva cunoscut. Nu are un 
corespondent în lumea experienţei obişnuite. Acest şoc profund este amortizat de iubirea ce 
însoţeşte Prezența. Fără sprijinul şi protecţia acelei iubiri, am fi anihilați. 

A urmat un moment de teroare atunci când eul s-a agăţat de propria-i existență, temându-se că 
va fi nimicit. In loc să se întâmple aşa ceva, în momentul morţii eului, locul său a fost luat de sinele 
complet, o totalitate în care tot ceea ce există e cunoscut şi evident, în expresia perfectă a propriei 


sale esențe. Odată cu nonlocalizarea a survenit şi conştiență faptului că tot ceea ce a fost sau va fi e 
unul şi acelaşi lucru. Această unitate este absolut completă - dincolo de toate identitățile, sexele, 
dincolo de umanitate însăşi. Aşadar, nu mai trebuie să ne temem de suferință şi moarte. 

Ceea ce se întâmplă cu corpul din acest punct încolo este lipsit de importanţă. La anumite nivele 
ale conştiinţei spirituale, suferințele corpului se vindecă sau dispar în mod spontan. Dar în starea 
absolută, atare consideraţii sunt irelevante. Corpul îşi va urma drumul său determinat şi se va 
întoarce apoi acolo de unde a venit. E o chestiune lipsită de importanţă, nu ne mai afectează deloc 
acest aspect. Corpul apare mai curând ca un "e/" decât ca un "eu , ca un terţ sau un obiect exterior, 
ca o piesă de mobilier din cameră. Faptul că oamenii se referă la corp ca şi cum acesta ar fi un "eu" 
individual poate părea de-a dreptul comic (dar e la fel de adevărat că nu există nici un mijloc de a 
explica realitatea acestei stări a conştienţei în lumea formei şi a dualității). Cel mai bun lucru pe 
care-l putem face este să ne vedem de treabă şi să lăsăm Prezenţa să facă această ajustare socială. 
Cu toate acestea, atunci când cineva atinge starea sublimă de fericire, e foarte dificil s-o ascundă. 
Lumea poate fi orbită, iar oamenii vin de la mare depărtare pentru a fi în preajma acestei aure. 
Astfel, atât pentru căutătorii spirituali, cât şi pentru cei care nu încearcă decât o simplă curiozitate 
faţă de acest domeniu, sau pentru cei foarte bolnavi şi aflați în căutarea miracolelor, unii oameni pot 
deveni nişte magncți şi o sursă de bucurie. In mod obişnuit, în acest punct există o dorință de a 
împărtăşi această stare cu ceilalți şi de a o folosi în beneficiul tuturor. 

Extazul care acompaniază această condiție nu este cu totul stabil, există, de asemenea, şi 
momente de agonie profundă. Cele mai intense au loc atunci când această stare fluctuează sau - 
aparent fără un motiv justificat - încetează. Aceste momente atrag după ele perioade de disperare 
intensă, chiar teama că am fost abandonaţi de Prezenţă. Aceste căderi fac ca drumul să fie dificil şi 
depăşirea acestor încercări cere o voinţă puternică. In cele din urmă, devine evident că acest nivel 
trebuie depăşit pentru că, altminteri, ar exista mereu această suferință de a cădea din starea de grație. 
Apoi, gloria extazului trebuie părăsită şi ea, atunci când se impune sarcina extrem de dificilă de a 
depăşi dualitatea, până ce trecem dincolo de toate opoziţiile şi chemările lor conflictuale. Numai că 
una e să renunțăm la lanţurile de fier ale eulus şi cu totul altceva să abandonăm lanţurile de aur ale 
bucuriei şi extazului. Acest lucru, perceput ca o renunțare la Dumnezeu, atrage după sine un nou 
nivel al fricii (niciodată anticipat înainte) - anume teroarea ultimă a singurătăţii absolute. 

In propriul meu caz, teama de inexistență era formidabilă şi m-ani retras din fața ei în mod 
repetat când se apropia. A devenit apoi vizibil scopul agoniilor şi al nopților negre ale sufletului - ele 
sunt atât de greu suportabile, încât extraordinara lor suferință îndeamnă la efortul extrem cerut de 
surmontarea lor. Şi, atunci când oscilarea între infern şi paradis devine de nesuportat, dorința pentru 
existenţa însăşi trebuie abandonată. Numai atunci când este realizat acest lucru, putem trece dincolo 
de dualitatea Totalitate/vid, respectiv existență/ non-existență. Această cul- minare a lucrării 
interioare constituie cea mai dificilă fază, ultimă cumpănă, unde suntem foarte conştienţi că iluzia 
existenţei pe care o transcedem aici e irevocabilă. Din acest punct nu mai există întoarcere, iar 
spectrul ireversibilităţii face ca această ultimă barieră să pară cea mai teribilă alegere dintre toate. 

Dar, în realitate, în această apocalipsă ultimă a sinelui, în disoluția singurei dualități rămase - 
cea a existenței şi non-exis- tenței - însăşi identitatea se dizolvă în Divinitatea Universală, 
nemaiexistând nici o conştiinţă individuală. Apoi, pasul ultim, suprem, este făcut de Dumnezeu. 


- David R. Hawkins 


